
लगाकर रामप्रताप-पताकाकों खड़ाकर सबको दिखा देना है। (ट्विवेदीजी) पुनः, (च) “नागपाशसे 
रघुपतिकीर्तिपताका गिर गयी थी, लक्ष्मणजीने मेघनादको मारकर अपने यशदण्डसे उसको फिर ऊँचा कर 
दिया'। (पाण्डेजी) ए#* स्मरण रहे कि जहाँ कहीं श्रीरामजीको कीर्तिमें बट्टा लगनेकी बातका वर्णन हुआ, 
वहीं आपने उस कोर्तिको अपने द्वारा उन्नत कर दिया। जैसे धनुष-यज्ञमें श्रोजनकजीके 'बीर बिहीन मही 
मैं जानी” इन वचनोंपर जब आपको कोप हुआ तब श्रीजनकजी सकुचा गये। परशुरामजीने जब जनकजीसे 
“बेगि देखाउ मूढ़ न त आजू। उलटौँ“' और फिर श्रीरामजीसे 'सुन्हु राम जेहि सिवधनु तोरा। सहसबाहु 
सम सो रिपु मोरा॥।' (१। २७०-२७१) इत्यादि कटुबचन कहे तो लक्ष्मणजी न सह सके और भगवान्‌का 
अपमान करनेवाले परशुरामका मस्तक नीचा कर ही तो दिया! अरण्यमें शूरपपणखाकी नाक काटना, सुन्दरमें 
'शुक-सारनके हाथ पत्रिका रावणकों भेजना और लड्ढामें मेघनादबध आदि सब श्रीरघुनाथजीकी कोर्तिपताकाको 
अपने यशदण्डपर फहरानेके उदाहरण हैं। पुनः, (छ) पताका दूरसे दिखायी देती है, पर दण्डा तभी 
दिखायी पड़ता है जब पास जाबे, इसी तरह श्रीरामयश ख्यात है, परन्तु लक्ष्मणयश विचारनेही पर ही 
जान पड़ता है। 'पताका'का रूपक रावणबधसे और “दण्ड' का रूपक मेघनादवधसे है। (रा० प्र०) (ज) 
बैजनाथजी लिखते हैं कि कीर्ति स्तुति और दानसे होती है। उसमें करुणएसका अधिकार होता है जिसमें 
सौशोल्यता और उदारता आदि गुण होना आवश्यक है। यश कोीर्तिकों उन्नत करता है; इसमें वीररसका 
अधिकार है और शौर्य-बोयांदि गुण होते हैं। श्रीलक्ष्मणजीमें शुद्ध वीररस सदा परिपूर्ण है, जो प्रभु श्रीरामजोके 
'करुणरसका सहायक है। यथा-“अनुज तिसाचर कटक सँधारा।; 'चितवत नृपन्‍्ठ सकोप) “बोले परसु धरहिं 
अपमाने ' इत्यादि। 

नोट--२ यहाँ इस चौपाईमें शब्द-योजनाकी विशेषता यह है कि “कीर्ति' से 'पताका' का रूपक 
दिया है और ये दोनों शब्द स्त्रीलिड्रके हैं। ऐसे ही 'यश' जो पुँल्लिड्र है उसका रूपक “दण्डसे' दिया 
है जो पुलिड्र है। 

नोट--३ इस चौपाईका भाव लिखते हुए विनायकी टीकाकार लिखते हैं कि 'अवतारका मुख्य हेतु 
रावणादिका वध था। इसीकी सहायता करनेमें लक्ष्मणजीने विशेष उद्योग किया था, तथा १२ वर्षतक नौंद- 
नारि- भोजनका त्यागकर मेबनाद-सरीखे बड़े पराक्रमीका स्वत: बध किया तथा साधन करके अगणित राक्षसोंको 
भी मारा था।' [यथा--'नासावचन्यर्निहन्यते। यस्तु द्वादश वर्षाणि निद्राहारविबर्जित:॥" (अ० रा० ६। ८। ६४) 
जिस परात्पर परब्रह्मके अवतारकी कथा गोस्वामोजी कह रहे हैं उसमें उन्होंने न तो यही कहीं कहा 
है कि भोजन-शयन किया और न यही कहा कि नहीं किया, बल्कि भरद्वाजजीके आश्रममें उनके दिये 
हुए फलोंके खानेका उल्लेख है। एक रामायणमें किसी कल्पकी कथामें यह भी वर्णन है कि लड्डामें श्रीरामचन्द्र 
और लक्ष्मणकुमारकों सोते हुए महिरावण उठा ले गया। अस्तु भिन्न-भिन्न कल्पकी भिन्न-भिन्न कथाएँ हैं 
और यों तो शुद्ध तपस्वीका जीवन वनमें वे निर्वाह ही करते थे। इस प्रकारका संयम रखना उनके लिये 
कोई विचित्र बात नहीं। गौतावलीमें श्रीशबरीजीके यहाँ श्रोलक्ष्मणजीका फल खाना स्पष्ट कहा है। 

सेष सहस्त्र सीस जग कारन। जो' अवतरेठ भूमि भय टारन॥ ७॥ 

शब्दार्थ-सीस«शौश«सिर। कारण-हेतु-उत्पन्न करनेवाले। टारन-टालनेवाले व हटानेवाले। 

अर्थ-हजार सिरवाले शेषजी और जगत्‌के कारण, उिन्होंने पृथ्वीका भय दूर करनेके लिये अवतार 
लिया॥ ७॥ 

नोट--१ इस अर्धालीके अर्थ कई प्रकारसे किये गये हैं। आधुनिक टौकाकारोंने प्रायः यह अर्थ किया 
है--'हजार सिरवाले और जगत्‌के कारण शेष जो पृथ्वीका भय मिटानेके लिये अवतरे हैं।' इस अर्थके 


१-१६६१में “जो ' था, उसका 'सो' बनाया है, स्थाही और लिखावट एक ही कलमकी है। अन्य सब पोधियोंमें 
*जो' है। बैजनाथजीने भी “सो' पाठ दिया है। “सो' अगली अर्धालीमें आया है अत: हमने यहाँ “जो' रखा। 


दोहा १७(७) # श्रीमद्रामचन्रचरणौ शरण प्रपद्ये * २७७ बालकाण्ड 


अनुसार लक्ष्मणजी शेषाबतार हुए। बैजनाथजी लिखते हैं कि सहल शौशवाले शेषजी और जगत्कारण विष्णु 
और 'सो' अर्थात्‌ द्विभुज गौरवर्ण श्रीलक्ष्मणजी जिन्हें पिछली चौपाईमें कह आये हैं, ये तीनों मिलकर 
एकरूप हो भूमिभय टारनेके लिये अबतरे हैं।' लक्ष्मण-अंशसे प्रभुकों सेवामें रहे, विष्णुरूपसे युद्ध करते 
रहे और शेषरूपसे प्रभुकें शयत-समय पहरा देते, निषादादिको उपदेश, पद्वटीमें प्रश्न इत्यादि किये। परमधाम- 
यात्रा-समय तीनों रूप प्रकट हुए। शेषरूप सरयूमें प्रवेशकर पातालकों गया। विष्णुरूप विमानपर चढ़कर 
बैकुण्ठकों गया और नित्य द्विभुज लक्ष्मणरूप प्रभुके साथ परधामको गया। 

इस ग्रन्थमें चार कल्पोंकी कथा कही गयो है। जो ब्रह्ममा अबतार मनु-शतरूपाके लिये हुआ उसमें 
लक्ष्मणजी नित्य हैं और शेषादिके कारण हैं। जहाँ विष्णुका अवतार है वहाँ लक्ष्मणजी शेष हैं। ग्रन्थमें सब 
कथाएँ मिश्रित हैं, पर मुख्य कथा मनु-शतरूपावाले अवतारकौ है। हमने जो अर्थ दिया है वह करुणासिन्धुजी, 
बाबा हरिहरप्रसादजी आदिके मतानुसार है। उनका कहना है कि यहाँ लक्ष्मणजीको शेषजी और जगत्‌ दोनोंका 
कारण कहा है। “जो हजार सिरवाले शेषनाग हैं और जगत्‌के कारण हैं””।' ऐसा अर्थ करनेसे निम्न 
चौपाइयोंका समानाधिकरण कैसे होगा? (क) “दिसि कुंजरु कमठ अहि कोला। धरहु धरनि धरि धीर न 
डोला॥ रामु चहहिं संकर थनु तोरा। होहु सजग सुनि आयेसु मोरा॥' (१। २६०) लक्ष्मणजी यहाँ अहि 
(*शेषजी) को आज्ञा दे रहे हैं। बराबरवालेकों आज्ञा नहों दो जाती। कारण अपने कार्यकों स्वामी सेवकको 
आज्ञा देगा। (ख) 'ब्रह्मांड भुवन बिराज जाके एक सिर जिमि रज कनी। तेहि चह उठावन मूढ़ रावत 
जान नहीं ब्रिभुवत्न धनी ॥' (६। ८२) शेषजी हजार सिरपर जगत्‌कों धारण किये हैं और यहाँ 'एक सिर 
जिमि रज की” कहा है। पुनः (ग) श्रीरामचन्रजीका श्रीमुखबचन है कि “तुप्ह कृतांत भक्षक सुरकत्राता।' 
(६। ५३) 'जब अनंत जय जगदाधारा।' (लं० ७६) “सक संग्राम जीति को ताही। सेवहिं सुर तर अग 
जग जाही॥' (६। ५४)। इत्यादि ऐसा विचारकर श्रीकरुणासिन्धुजी महाराज लिखते हैं कि “लक्ष्मणजीकों 
शेषाबतार कहनेसे आपमें अनित्यताका आरोपण होता है। लक्ष्मणस्वरूप नित्य है। सतीजी जब श्रीरामजीकी 
परीक्षा लेने गयीं तब अनेक श्रीसीता-राम-लक्ष्मणजी देखे पर आकृति सब स्वरूपॉको एक ही देखी। 
यथा- 'सोड़ रघुबर सोड़ लक्षिमन सीता। देखि सती अति भर्ड सभीता॥' (१। ५५) तीनों स्वरूप अखण्ड 
'एकरस देखे। उपर्युक्त कारणोंसे लक्ष्मणजो शेषजीके कारण या शेषी हैं। 

पं० रामकुमारजी लिखते हैं कि बसिष्ठसंहितामें श्रीदशरथजी महाराज, उत्की रानियाँ और सब पुत्रों 
तथा पुरी, पुरवासियों और श्रीसरयूजी आदिकी वन्दना जो देबताओंने की है, उसमें श्रीलक्ष्मणजीकी स्तुति 
इन शब्दोंमें है--'जयातत्त धराथार शेषकारण विग्रह। कोटि कच्दर्प दर्पप्न सच्चिदानन्दरूपक ॥' अर्थात्‌ आपकी 
जय हो रही है, आप अनन्त हैं, ब्रह्माण्ड धारण करनेवाले शेषके कारणविग्रह हैं, करोड़ों कामदेवॉके 
अभिमानको चूर्ण करनेवाले हैं और सच्चिदानन्द-स्वरूप हैं। यह प्रमाण भी हमारे दिये हुए अर्थकों पुष्ट 
करता है। 

बे० भू० पं० रा० कु० दासजी कहते हैं कि नारदपाझरात्रमें लक्ष्मणजीको शेषशायी क्षीराब्धीश श्रीमन्नारायण 
कहा है। यथा--'वैकुण्ठेशस्तु भरत: क्षीराब्धीशस्तु लक्ष्मण:। शत्रुप्नस्तु स्वयं भूमा रामसेवार्थमागता:॥' अतः 
'सेष सहस्लसीस जयकारन' का अर्थ जो दिया गया वहीं ठोक है। यदि यहाँ लक्ष्मणजीकों केबल जगत्‌का 
कारण मानते हुए शेषका अवतार मान लिया जाय तो कुछ ऐसे प्रबल विरोध आ खड़े होंगे कि जिनका 
यथार्थ समन्वयपूर्वक परिह्ठार करना कठिन ही नहीं, किन्तु असम्भव हो जायगा। जैसे एक तो यह कि 
कहीं श्रुतियों-स्मृतियोंमें शेषका स्वतन्त्ररूपेण जगत्‌का कारण होना नहीं पाया जाता है और श्रीमन्नारायणको 
जगत्‌का कारण कहनेवाली बहुत-सी श्रुतियाँ-स्मृतियाँ हैं। दूसरे, जो जिसका कारण होता है वह उसका 
शासन कर सकता है, कार्य अपने कारणपर शासन नहीं कर सकता है। बैसे हो अवतार अपने अवतारोपर 
शासन नहीं कर सकता, अवतारी अवतारपर कर सकता है और करता भो है। जैसे कि अष्टभुजी भूमा 
नारायणने श्रीकृष्ण और अर्जुनको आज्ञा दी कि 'इह भूबस्त्वरयेतमन्ति मे” (भा० १०। ८९। ५९) और 


मानस-पीयूष २७८ # श्रीमते रामचन्राय नमः + दोहा १७(८) 


श्रीकृष्ण एवं अर्जुनने वहाँ जानेपर 'बबन्द आत्मानम्‌' (भा० १०। ८९। ५८) तथा लौटते समय भी 'ओमित्यानम्य 
भूमानम्‌' (भा० १०। ८९। ६१), प्रणाम किया था। लक्ष्मणजीको शेष माननेके विरुद्ध वर्णन मानसमें हो 
मिलता है (जों ऊपर (क) (ख) (ग) में आ चुका है)। शेष नित्य जीव हैं और लक्ष्मणजी नाना 
त्रिदेबोंके कारण हैं। 'उपजहिं जासु अंस ते वाना।' (१। १४४। ६ देखिये) 

नोट-२ जहाँ श्रीअयोध्यावासियोंसहित परधामगमन प्रभुका रामायणोंमें वर्णित है, वहाँ लक्ष्मणजीके 
तीन स्वरूप कहे गये हैं। एक शेष-स्वरूप, दूसरा चतुर्भुज-स्वरूप और तोसरा ट्विभुज किशोर धनुषबाणधारी 
श्रीलक्ष्मणस्वरूप जिससे वे सदा रामचन्द्रजीकी सेवामें रहते हैं। ब्रह्मगमायणमें इसका प्रमाण है। यथा- 
“राम नैबोद्धितो वीरो लक्ष्मणो विदथत्स्थक:। रूपत्रय॑ महद्वेष लोकानां हितकाम्यया॥ एकेन सरयूमध्ये प्रविवेश 
'कृपानिधि:। सहस्रशीर्षा भगवान्‌ शेषरूपी रसाश्रय:॥ रामानुजश्चतुबांहुर्विष्णुस्सर्वगुहाशव:। ऐन्द्रं रथं समारुहा 
बैकुण्ठमगमद्विभु:॥ यानस्थो रघुनन्दनः परपुरी प्रेम्शागमद्‌ श्रातृभिलॉकानां शिरसि स्थितां मणिमर्यी 
नित्यैकलीलापदाम्‌। सौमित्रिश्च॒ तदाकलेन प्रथर्म रामाज्ञया बर्तते तेनैब क्रमकेन बन्धुमिलितों रामेण साक॑ 
'शतः ॥( १--४) अर्थात्‌ श्रीरमजीके साथ-साथ श्रोलक्ष्मणजीने लोकोंके हितार्थ सुन्दर बेषवाले तीन रूप 
धारण किये। एक स्वरूपसे तो वे श्रोसरयूजीमें प्रविष्ट हुए। यह सहख्शोश शेषरूप था। दूसरे स्वरूपसे 
इन्द्रक लाये हुए विमानपर चढ़कर वे वैकुण्ठकों गये। यह चतुर्भुज विष्णुरूप था जो सर्वभूतोंके हृदयमें 
बास करते हैं और तीसरे द्विभुज लक्ष्मणरूपसे वे श्रोरामजीके साथ विमानपर बैठकर सर्वलोकोंकी सिरमौर, 
मणिमयी, नित्यलीलास्थली साकेतपुरीको गये, यथा--' श्रीमद्राम: पर॑ धाम भरतेन महात्मना। लक्ष्मणेन सम॑ 
भ्राता शत्रुघ्लेन तथा ययौ ॥'(५) अर्थात्‌ भाई श्रीराम महात्मा भरत और लक्ष्मण तथा शत्रुघ्रजीके साथ परधामको 
गये। सु० ट्विवेदीजीका मत है कि अनन्योपासक अपने उपास्थदेवको अवतारी मानते हैं और उसौके सब 
अबतार मानते हैं। जयदेवने भी कृष्णकों अवतारी मान उनके स्थानमें 'हल॑ कलयते' इस वाक्यसे बलरामको 
अबतार माना है। उसी प्रकार गोसाईंजीने भी रामको अबतारी मान उनके स्थानमें लक्ष्मणकों अवतार माना 
है। सू० मिश्रजी लिखते हैं कि “मेरी समझमें शेषके दोनों विशेषण हैं, 'सहखसीस और जग कारत' 
न कि दोनों जुदे हैं। 'सहस्रास्य: शेष: प्रभुर॒पि ड्िया क्षितितलमगात्‌।' जगत्‌के उत्पादक, पालक और संहारक 
हैं। विष्णुपुराणमें ब्रह्माजीके वचन इस विषयमें हैं। लक्ष्मणजी शेष भी हैं और जगत्‌के कारण भी हैं। 

नोट--३ “जग कारन” कहकर जनाया कि आप श्रीरामजीसे अभिन्न हैं। यथा-'ब्रह्म जो निगम नेति 
कहि गाबा। उभधय बेष धरि की सोड़ आबा।/' (१। २१६) यह बात पायसके विभागसे भी पुष्ट होतो 
है। श्रीकौसल्याजीने हविभाग सुमित्राजीको दिया, उससे लक्ष्मणजी हुए जो सदा रघुनाथजीके साथ ही रहे। 
भगवान्‌के वचन हैं कि “अंसन्ह सहित देह थारि ताता। करिहाँ चारित भगत सुखदाता॥' (१। १५२) और 
लक्ष्मणजीकी वन्दनामें भी 'सीतल सुभग भगत सुखदाता' ये शब्द हैं। इस तरह अभिन्नता दरसायी है। 
(विशेष १। १८७। २।५ देखिये)। 

सदा सो सानुकूल रह मो पर। कृपासिंधु सौमित्रि गुनाकर॥ ८॥ 

अर्थ-बे कृपासिन्धु श्रीसुमित्राजीके पुत्र और गुणोंको खानि (श्रीलक्ष्मणजी) मुझपर सदा अनुकूल 
रहें॥ ८॥ 

नोट--१ (क) “सेक सहस्रकृपासिंधु सौमित्रि० ' इति। 'कृपासिंधु' कहकर सूचित किया कि कृपा, 
दया, अनुकम्पाहीसे अवतार लिया। 'भूमि भय टारन' कहकर अवतारका हेतु बताया और 'सेष सहस्र””” 
से पूर्वरूप कहा। (पं० रामकुमारजी) (ख) “साँमित्रि' अर्थात्‌ सुमित्राननदन कहकर जनाया कि आप उनके : 
पुत्र हैं कि जो उपासनाशक्ति हैं और अनेक गुणोंसे परिपूर्ण हैं और जिन्होंने अपने पुत्रकों लोकसुख छुड़ाकर 
भक्तिमें आरूढ़ किया। यथा--“तात तुम्हारि*मातु बैदेही। पिता राम सब भाँति सनेहीं॥ अवध तहाँ जहाँ राम 
निवासू। तहँड़ दिवस जहाँ भानु प्रकासू॥ जाँ पै सीय राम बन जाहीं। अवध तुम्हार काज कछु नाहीं॥ गुर 
पितु मातु बंधु सुर साईं। सेड़अहिं सकल प्रात की नाईँ॥ राम प्रानप्रिय जीवन जी के। स्वार्थ रहित सखा 

सबही के॥ पूजनीय प्रिय परम जहाँ ते। सब मानिअहिं रामके वाते॥”“सकल सुकृत कर बड़ फल एहू। 
राम सीय पद सहज सनेहू॥ “तुलसी प्रभुहिं सिख देड़ आयसु दीन्‍्ह पुनि आसिष दर्ई। राति होउ अबिरल 
अमल सियरघुबीरपद नित नित नई॥' (२। ७५)। (बै०) (ग) गुनाकर-समस्त शुभ एवं दिव्य गुणोंकी 
खानि। वथा--'“लकच्छनधाम रामप्रिय सकल जयत आथार।/” (१। १९७) श्रीलक्ष्मणजी जीवॉके आचार्य हैं, 
इसीसे इनकी उपासना सर्वत्र श्रीसीतारामजीके साथ होती है। ये सदा साथ रहते हैं। श्रोसीतारामजीका इनपर 
अतिशय वात्सल्य है। इसीसे इनको अनुकूलता चाहते हैं। 

नोट--२ लक्ष्मणजीकी वन्दना चार अर्धालियोंमें की, औरोंकी दो या एकमें की है, इसका हेतु यह 
है कि--(क) गोस्वामीजीकी सिफारिश करनेमें आप मुख्य हैं। यथा--'मारुति-मन, रुचि भरतकी लखि 
लषन कहीं है। कलिकालहू ताथ! नाम सो परतीति-प्रीति एक किंकरकी निबही है॥' (विनय० २७९) इसीसे 
अपना सहायक जान उनकी सेवा-शुश्रूषा विशेष की है। नामकरण-संस्कार भी और भ्राताओंका एक- 
ही-एक चौपाईमें कहा और आपका पूरा एक दोहेमें कहा। (ख) ये श्रीरामजीका वियोग सह ही नहीं 
सकते। यथा-- बारेहिं ते निज हित पति जानी। लछिमन रामचरन राति मानी॥' (१। १९८) “समाचार जब 
लकछिमन पाए। ब्याकुल बिलख बदन उठि धाए॥ कंप पुलक तन नयन सनीरा। गहे चरन अति प्रेम अधीरा॥ 
कहि न सकत कछु चितवत ठाढ़े। मीन दीन जनु जल ते काढ़े॥' (अयो० ७०) 

रिपुसूदत पद कमल नमामी। सूर सुसील भरत अनुगामी॥ ९॥ 

शब्दार्थ-अनुगामी-पीछे चलनेवाला, आज्ञाकारी, सेवक। सूर«वीर। 

अर्थ-श्रीशत्रुघ्नजीके चरणकमलॉको नमस्कार करता हूँ, जो बड़े वौर, सुशोल और श्रीभरतजीके अनुगामी 
हैं॥ ९॥ 

नोट--१ (क) 'रिपुसूदन' इति। श्रीशत्रुश्नजीके स्मरण वा प्रणाममात्रसे शत्रुका नाश होता है। यथा- 
'जाके सुमिरन ते रिपु तासा। नाम सजुहत बेद प्रकासा॥' (१। १९७) 'जबति सवागिसुंदर सुमित्रा-सुवत, 
भुवन-विख्यात- भरतानुगामी। वर्मचर्मासि-धनु-बाण-तूणीर-धर शत्रु-संकट-समन यत्परणामी॥' (विनय ० ४०) 
शत्रुका नाशक वहीं हो सकता है जो शूरवीर हो। अत: “रिंपुसृदत” कहकर “सूर' आदि विशेषण दिये। 
(ख) 'सूर' इति। इनकी बीरता परम दुर्जय लवणासुरके संग्राम और वधरमें प्रकट हुई। (आपने उसका 
वध करके वहाँ मथुरापुरी बसायो) | यथा-- 'जयति जब शत्रु-करि-केसरी शत्रुहन, शत्रु तम तुहिनहर किरणकेतू। 
“""जयाति लब॒णाम्बुनिधि-कुंभसंभव महादनुज-दुर्जनदणन, दुरितिहारी #' (विनय० ४०) वाल्मीकौय रामायण 
उत्तरकाण्डमें लबणासुरबधको कथा विस्तारसे है। पुनः रामाश्वमेधयज्ञमें आपने महादेवजीसे युद्ध किया, यह 
भी बीरताका एक उदाहरण है। यज्ञपशु-रक्षक आप ही थे; उसको रक्षामें आपको बहुतोंसे युद्ध करना 
पड़ा था। पद्मपुराण पातालखण्डमें ये कथाएँ हैं। 

टिप्पणी-- 'सूर सुसील” 'इति। शूरको शोभा शौल है और शीलकी प्राप्ति 'बुध सेवकाई ' से है। यथा-'सील 
कि मिल बिनु बुध सेवकाई' (७। ९०) अत: 'सूर' कहकर 'सुसील' कहा, फिर भरतजीकी सेवकाई कही। 
"भरत अनुगामी: यथा--“भरत सब्रहन दूनाँ भाईं। प्रभु सेवक जसि प्रीति बड़ाई॥' (बा० १९८) 

महाबीर बिनवों हनुमाना। राम जासु जस आपु बखाना॥ १०॥ 

अर्थ--मैं महाबलवान्‌ श्रोहनुमान्‌जीकी विनती करता हूँ, जिनका यश स्वयं श्रीरामचन्द्रजीने वर्णन किया 
है॥ १०॥ 

नोट--१ 'महाबीर'--वीरता सुन्दरकाण्ड और लड्जाकाण्डभरमें ठौर-ठौर है। यथा--“पुत्रि यठयो तेहि 
अक्षकुमारा।”' ताहि निषाति महाथुनि गरजा।' (सुं० १८) मेघनादके मुकाबिलेमें पश्चिम द्वारपर ये नियुक्त 
किये गये थे, कुम्भकर्ण-रावण भी इनके घूँसेको याद करते थे। (लड्ढकाण्ड दोहा ४२, ४३, ५० 
और ६४ में इनका प्रसंग है, देंख लीजिये) आपका बल, बौरता देखकर विधि-हरि-हर आदि भी 

चौंक उठे। इन्होंने तथा भीष्मपितामह-द्रोणाचार्यने भी इनकी भूरि-भूरि प्रशंसा की है। यथा-- बल कैथाँ 
बीररस, धीरज कै, साहस कै, तुलसी सरीर थरे सबनिको सार सो॥' “कह्ों ब्रोन भीषम समीरसुत 
महाबीर, बीर-रस- बारि-निधि जाको बल जल भो॥' “पंचमुख-छमुख-भूगुमुख्य भट-असुरसुर सर्व- 
सरि-समर समरत्थ सूरो ॥' (४-५,३) हनुमानबाहुक। आपको वीरता त्रीरामाश्चमेधयज्ञमें देखनेमें आती है। 
महादेवजी भी परास्त हो गये थे। 

नोट-२ 'हनुमान्‌'-यह प्रधान नाम है। जन्म होनेपर माता आपके लिये फल लेने गयीं; इतनेमें 
सूर्योदय होने लगा। बालरविको देखकर आप समझे कि यह लाल फल है। बस, तुरन्त आप उसीको 
लेनेको लपके। उस दिन सूर्यग्रहण उस अवसरपर होनेको था। राहुने आपको सूर्यपर लपकते देख डरकर 
इन्द्स जाकर शिकायत कौ कि आज मेरा भक्ष्य आपने क्‍या किसी दूसरेको दे दिया? कया कारण है? 
इन्द्र आश्चर्यमें पड़ गये, आकर देखा तो विस्मित होकर उन्होंने वज़का प्रहार आपपर किया, जो वच्र 
अमोघ है और जिसके प्रहारसे किसीका जोबित बचना असम्भव हो है, सो उसके आघातसे महावीर 
श्रौमारुतनन्दनजौका कुछ न बिगड़ा, केवल हनु जरा-सा दब-सा गया और कुछ देरके लिये मूर्च्छा आ 
गयी। कहाँ श्रीहनुमानजी नवजात शिशु और कहाँ इन्द्रका कठिन कठोर वज्र! इसीसे ऐसे बलवान्‌ और 
महादृढ़ हनुके कारण श्रीहनुमान्‌ नाम पड़ा। विशेष किष्किन्धा और सुन्दरकाण्डमें देखिये। 

नौट--३ “राम जासु जस आए बखाता' इति। वाल्मीकीय-उत्तरकाण्ड सर्ग ३५में श्रीरघुनाथजीने महर्षि 
अगस्त्यजीसे श्रीहनुमानजीकी भूरि-भूरि प्रशंसा की है। पाठकगण उसे वहाँ पढ़ लें। लक्ष्मणजीसे भी कहा 
है कि काल, इन्द्र, विष्णु और कुबेरके भी जो काम नहीं सुने गये बह भी काम श्रीहनुमानजीने युद्धमें 
कर दिखाये। यथा--'न कालस्य न शक्रस्य न विष्णोर्वित्तसस्थ च। कर्माँणि तानि श्रूयन्ते यानि युद्धे हनूमत:॥' 
(वाल्मी० ७।३५। ८) मानसमें भी कहा है। यथा--“सुन्रु कपि तोहि समान उपकारी। नहिं कोउ सुर नर 
मुत्ति तनु धारी॥ प्रति उपकार कर का तोरा। सनमुख होड़ न सकत मत मोरा॥““लोचन नीर पुलक अति 
गाता।' (सुं० ३२) गिरिजा जासु ग्रीति सेवकाईं। बार बार प्रभु त्रिज मुख गाईं॥ (5० ५०), 'तैं मम 
प्रिय लकिमन ते दूना(कि० ३)। | 

प्रनवों पवनकुमार, खल बन पावक ज्ञानघन*। 


जासु हृदय आगार, बसहिं राम सर-चाप-धर॥ १७॥ 
शब्दार्थ-पबनकुमार-वायुदेवके पुत्र श्रीहनुमानजी। पावक-अग्रि। अन-मेघ, बादल।« समूह, घना, 
उसाठस, ठोस ।-दृढ़। यथा--'घनो मरे मूर्तिगुणे ब्रियु मू्ते निरन्‍्तरे' (अमरकोष ३। ३। ११०) 'ब्रिषु साजदुके 
चअ' (मेदिनी)। ज्ञानघन-ज्ञानके मेघ अर्थात्‌ ज्ञानरूपी जलकीो वर्षा करनेवाले।»ज्ञानके समूह।“सघन, ठोस 
वा दृढ़ ज्ञानवाले। आगार-घर। सर चाप धर-धनुष-बाण धारण करनेवाले। 
अर्थ-दुष्टोरूपी वनके लिये अग्निरूप, सघन दृढ़ ज्ञानवाले, पवनदेवके पुत्र श्रीहनुमानूजीकों मैं प्रणाम 
करता हूँ कि जिनके हृदयरूपी घरमें धनुष-बाणधारी श्रोरामचन्द्रजी निवास करते हैं॥ १७॥ 
जोट-६ ' श्रीहनुमानूजीकी वन्दना ऊपर चौपाईमें कर चुके हैं, यहाँ फिर दुबारा बन्दनाका क्या प्रयोजन 
है ?' इस शद्जाका समाधान अनेक प्रकारसे किया जाता है-(क) चौपाईमें 'महाबीर' एवं 'हनुमान' नामसे 
बन्दना की और यहाँ 'पबतकुमार' नामसे। तौन नामोंसे वन्दना करनेका भाव किसीने यों कहा है, 'महाबीर 
हनुमात कहि; पुनि कह पवनकुमार। देव ड्ट अरु भक्त लखि, बन्देड कवि जयबार॥' महाबीर जामसे इष्टकी 
बन्दना कौ, क्योंकि इष्ट समर्थ होना चाहिये, सो आप “महावौर' हैं ही। 'पबनकुमार' से देवरूपकी वन्दना 
की, क्योंकि पवन देवता हैं। दूसरे, जैसे पवन सर्वत्र व्याप्त है, वैसे हो श्रीहनुमान्‌जी रक्षाके लिये सर्वत्र 


* ग्यानघर- १७२१, १७६२, छ०। ज्ञानचन--१६६१, १७०४, को० रा०। यह सोरठा है। इसमें आवश्यक नहीं 
है कि अन्तमें तुक मिले। 


दोहा १७ # औमद्रामचद्धचरणी शरण प्रपद्ये # २८१९ बालकाण्ड 


प्राप्त हैं। बथा--'सेवक हित संतत निकट।' (बाहुक) हनुमान्‌ नामसे भक्तरूपकौ वन्दना को। “हनुमान्‌' 
होनेपर ही तो आप समस्त देवताओंको आशिषाओंको खान और समस्त अस्त्र-शस्त्रोंसे अवध्य हुए जिससे 
श्रीरामसेवा करके रघुकुलमात्रकों उन्होंने ऋणों बना दिया। (ख) चौपाईमें पहले भाइयोंके साथ वन्दना 
की, क्योंकि आप सब भाइयोंके साथ रहते हैं। यथा--'श्रातन्ह सहित रामु एक बारा। संग परम प्रिय 
'पवनकुमारा ॥ (७। ३२) “हनूमान भरतादिक श्राता। संग लिये सेवक सुखदाता / (७। ५०) भाइयोंके 
साथ हनुमानूजीकी वन्दना करनेका भाव यह भी है कि श्रीभरतजी, श्रीलक्ष्मणजी और श्रोहनुमान्‌जी रामभक्ति 
रामस्वभाव-गुणशील महिमाप्रभावके “जनैया' (जानकार, ज्ञाता) हैं। यथा--“जानी है संकर-हनुमान-लपन- 
भरत राम-भगति। कहत सुगम, करत अगम, सुनत मीठी लगति॥' (गी० २। ८२) “राम! राबरों सुभाउ, 
गुन सील महिमा प्रभाउ, जान्यों हर; हनुमात, लखन, भरत।' (विनय० २५१) और सुग्रीव आदिके साथ 
बन्दना करके जनाया कि आप भी पापोंके नाशक हैं। (पं० रामकुमारजी) पुनः, (ग) श्रीरामचन्द्रजीका 
भाइयोंसे भी अधिक श्रीहनुमानूजीपर प्रेम है। यथा--'तैं मम्र प्रिय लकछिमन ते दूना।' (४। ३)'मम्र हित 
लागि जन्म इन्ह हारे। भरतहु ते मोहि अधिक पिआरे॥' (७। ८) “संग परमप्रिय पवनकुमारा। (७। ३२) 
इसलिये दुबारा बन्दना कौ। पुनः, (घ) गोस्वामीजीपर हनुमानूजीकों निराली कृपा है। यथा--“तुलसीपर 
तेरी कृपा, निरुयाद्चि निनारी॥' (विनय० ३४) इसलिये गोस्वामीजीने ग्रन्थमें आदिसे अन्ततक कई बार 
इनकी बन्दना की और इनकी प्रशंसा भी बारम्बार कौ है। यथा--'सीतारामगुणग्रामपुण्यारण्यविह्ारिणौ। बन्दे 
विशुद्धविज्ञानौ कवीश्वरकपीश्चरौ॥'(मं> श्लो० ४)'महाबीर बिनवों हनुमाना। राम जासु जस आए बखाना।' 
(१। १७। १०), 'प्रभवों पवनकुमार”” (यहाँ), 'अतुलितबलधाम ““बातजातं नमामि॥' (५ मं० श्लोक ३) 
*सुत्र सुत तोहि उरित मैं नाहीं।' (५। ३२) “हनूमात सम नहिं बड़भागी। नहिं कोउ राम चरन अनुरागी॥ 
गिरिणा जासु प्रीति सेवकाईं। बारबार प्रभु निज मुख गाडईं॥' (७। ५०) श्रोरामजीका दर्शन भी आपहीकी , 
कृपासे हुआ, श्रीरामचरितमानसको प्रकाशित करनेके लिये हनुमान्‌जीने ही उनको श्रोअवधधाममें भेजा, पग- 
'प्रगपर आपने गोस्वामीजीकी रक्षा और सहायता को। अतएवं आपकी बास्म्बार वन्दना एवं प्रशंसा उचित 
ही है। पुतः, (ड) पंजाबीजीका मत है कि बार-बार गुरुजनॉकी वन्दना विशेष फलदायक है, अतः पुनः 
वबन्दना कौ। (च) बैजनाथजो लिखते हैं कि हनुमानजी तीन रूपसे श्रोरामजीको सेवामें तत्पर रहते हैं--एक 
तो बीररूपसे जिससे युद्ध करते हैं, शत्रुओंका संहार करते हैं। दूसरे, श्रोचारशीला (सखों) रूपसे जिसका 
यहाँ प्रयोजन नहीं। तीसरे, दासरूपसे। बीररूपकी उन्दना पूर्व को, अब दासरूपकी बन्दना करते हैं। 
[अर्चाविग्रहरूपमें आपके तौन रूप देखनेमें आते हैं। “वीररूप', 'दासरूप' (हाथ जोड़े हुए) और 
मारुतिप्रसन्नरूप (आशीर्वाद देते हुए)।] 

प्क#यह तो हुआ दो या अधिक बार वन्दनाका हेतु! श्रीहनुमानूजीकौ दन्दना श्रीभरतादि भ्राताओंके 
पीछे और अन्य वानरोंके पहले करना भी साभिप्राय है। आप सब भाइयोंके सेवक हैं, अत: सब भाइयोंके 
पीछे आपकी बन्दना की गयो। और, आपकी उपासना, आपका प्रेम और आपकी श्रोरामसेवा समस्त वबानरोंसे 
बढ़ी-चढ़ी हुई है; यथा-'सेक्क भ्रयो पबनपूत साहिब अनुहरत। ताको लिये नाम राम सबको सुढर ढरत॥' 
(विनय० १३४) अतएव इस श्रीरघुनाथजीके प्रेम और सेवाके नातेसे सब वानरोंसे पहले आपको वन्दना 
कौ गयी। (पं० रामकुमारजी) देखिये, राज्याभिषेक हो जानेपर श्रौसुग्रीवादि सब विदा कर दिये गये, परन्तु 
श्रीहनुमान्‌जी प्रभुकी सेवामें ही रहे, इनको विदाई नहीं हुई। यथा--“हिय धरि रामरूप सब चले नाड़ पद 
माथ।” (७। १७) “पुन्यपुंज तुम्ह पवनकुमारा। सेवहु जाड़ कृपा आयारा॥” (७। १९) शीतल अमराईमें 
भी आप भगवान्‌ रामके साथ ही हैं और वहाँ भी सेवामें तत्पर हैं। यथा--'मारुतसुत तब मारुत करड। 
पुलक बपुष लोचन जल भरई#' (७॥ ५०) 

नोट--२ “प्रायः लोग यह शड्भा करते हैं कि सुग्रीव वानरराज हैं और हनुमानजी उनके मन्त्र हैं, 
इसलिये पहले राजाकी बन्दना करनी चाहिये थी?” इसका उत्तर एक तो ऊपर आ हीं गया। दूसरे तनिक 

विचारसे स्पष्ट हो जायगा कि वन्दनाका क्रम क्या है, तब फिर यह श्जा ही न रह जायगी। पं० रामकुमारजी 
कहते हैं कि श्रीरामचन्द्रजीकी प्राप्ति प्रथम श्रीहनुमान्‌जीको हुई, फिर सुग्रीवको, तत्पश्चात्‌ जाम्बवानूजीकों। 
इसीके अनुसार वन्दना-क्रमसे एकके पीछे दूसरेकौ को गयी। 

३--'प्रनवों पवनकुमार” इति। “पवनकुमार' नामसे वन्दनाके भाव कुछ ऊपर आ गये। और भी भाव 
ये हैं-(क)'पवनकुमार' से जनाया कि ये सदा कुमार-अवस्थामें प्रभुकी सेवामें रहते हैं। उस कुमाररूपकी 
यहाँ बन्दना करते हैं। (बै०) (ख) पबनकुमार पवनरूप हो हैं।' यथा-आत्मा बै जायते पुत्र:'। पुनः, 
'पवनकुमार अग्रिरूप भी हैं, क्योंकि पवनसे अग्निकी उत्पत्ति है। खलको वन और इनको अग्नि कह रहे 
हैं; इसीसे 'पवनकुमार' नामसे वन्दना की, क्योंकि पावक और पवन मिलकर बनको शीघ्र जलाकर भस्म 
कर देते हैं। (पं० रामकुमारजी) 

नोट--४ दोहेके सब विशेषण 'ख़लबन पावक' 'ज्ञानधन' 'जासु हृदय आगार बसहिं राम” इत्यादि 
हेतुगर्भित हैं-- (क) पवनसे अग्नरिकी उत्पत्ति है इसलिये 'पवनकुमार' कहकर फिर खलबनके लिये आपको - 
अग्नि कहा। दाबानलसे जो मेघ बनते हैं वे विशेष कल्याणदायक हैं। इसी प्रकार श्रीहनुमान्‌जी ज्ञानरूपी 
परम कल्याणके देनेके लिये 'घनरूप' हैं। भाव यह है कि जब खलोंका नाश हुआ तब भगबत्‌-जनोंको 
स्वतः श्रीरामतत्त्वका ज्ञान उत्पन्न होने लगा। (मा० त० वि०) पुन: (ख) काम-क्रोधादि विषय ही खल 
हैं। यथा- 'मोह दशमौलि; तद्भ्रात अहँकार, पाकारिजित काम विआमहारी।' (विनय० ५८) 'खल कामादि 
निकट नहीं जाहीं।' (७। १२०) श्रीहनुमानूजी विषयकौ प्रवृत्तिकों पबन और अग्निके समान नाश करते 
हैं। यथा-'प्रबल वैराग्य दारुण प्रभंजन-तनय, विषय वन भवननमिव धूमकेतू॥' (विनय० ५८) (पं० 
रामकुमारजी) | (ग) ज्ञानघन होनेके कारण कहते हैं कि शरचाप धारण किये हुए (धनुर्धर) श्रीरामचन्द्रजी 
सदैव हृदयमें बसे रहते हैं, आपको प्रभुका दर्शन निर्तर होता रहता है और प्रभुका श्रीमुखवचन है कि 
“मम दरसन फल परम अनूपा। जीव पाव त्रिज सहज सरूपा।' (३। ३६) तब आपका ऐसा प्रभाव क्‍यों 
न हो? (मा० त० वि०) पुनः, (घ) 'खल बन पावक ज़ानघन' 'जासु हृदय” ' से सूचित किया कि 
आपका हृदय शुद्ध एवं निर्मल है। आपने कामादिरूपी खलवनकों (जो हृदयमें बसते हैं) अपने प्रचुर 
ज्ञानसे भस्म कर दिया। विकाररहित विशुद्ध हृदय हो जानेसे श्रोधनुर्धारो रामचन्द्रजी आपके हृदय-भवनमें 
बसते हैं, मलग्रसित इृदयमें प्रभु नहीं बसते। यथा--'हारि निर्मल, मलग्रसित हृदय, असमंजस मोहि जनावत। 
जेहि सर काक कंक बक सूकर; क्‍यों मराल तहाँ आवत॥' (विनय० १८५) (बैजनाथजी) पुनः, (ड) 
“ज्ञानघन' से समझा जाता कि आप केवल ज्ञानी हैं, इस सन्देहके निवारणार्थ 'जासु हृदय”“”' कहा। अर्थात्‌ 
आप परम भागवत भी हैं। बिना रामप्रेमके ज्ञाककी शोभा नहीं होती। वह ज्ञान ज्ञान नहीँ जिसमें श्रीरामप्रेमकी 
प्रधानता न हो। यथा-'सोह न रामप्रेम बिनु ज़ानू। करनथार बिनु जिमि जलजानू॥' (२। २७७) 'जोग कुजोग 
ज्ञान अज्ञानू। जहाँ नहिं रामप्रेम परथानू्‌॥# (२। २९१) अतः ज्ञानघन कहकर “जासु/”” कहा। 

टिप्पणी--१ तीन विशेषण देकर जनाया कि--(क) जगतूमें तीन प्रकारके जोब हैं। विषयों, साधक 
(मुमुक्षु) और सिद्ध। यथा-'बिषर्ड साथक सिद्ध सवाने। त्रिबिध जीव जग वेद बखाने॥' (२। २७७) 
सो आप इन तीनोंके सेवने योग्य हैं। खल बन पावक” कहकर विषयी लोगोंके सेवन करने योग्य 
जनाया। क्‍योंकि विषयी कामादिमें रत रहते हैं, आप उनकी विषयप्रवृत्तिका नाश कर उनको सुख देते 
हैं। (अथवा विषयी वे हैं जो सकाम भक्ति करनेवाले हैं। उनकी कामनाएँ पूर्ण करते हैं) 'ज्ञानघन' 
कहकर साधक (मुमुक्षु) के सेवने योग्य जनाया; क्योंकि मुमुक्षुको ज्ञान चाहिये, सो आप ज्ञानके समूह 
एवं ज्ञानरूपी जलकी वर्षा करनेको मेघरूप हैं। “जासु हृदय”“थअर' से उपासकोंके सेवन करने योग्य 
जनाया। श्रीरामजी परम स्वतन्त्र हैं। यथा--“परम स्वतंत्र न सिरपर कोर्ड। (१। १३७) “निज तंत्र तित 
रघुकुलमनी।' (१। ५१) पर वे भी श्रोहनुमानूजीके वशमें हैं, यथा--“सुमिरि पववसुत पावन नायू। अपने 
बस करि राखे रामू॥' (१। २६) “रिनिया राजा राम से अतिक भरए हनुमान।' (दोहावली १११) देबे- 

को न कछू रिनियाँ हाँ धनिक तूँ पत्र लिखाउ॥' (विनय० १००) सिद्ध आपकी सेवा करेंगे तो आप 
श्रीगरमजीको उनके भी वश कर देंगे। यथा-“सेबक्‍क स्थोकार्ड जानि जावकीस माने कानि, सानुकूल 
सूलपाति””' 'सानुग सगौरि सानुकूल सूलपानि ताहि; लोकपाल सकल लखन राम जानकी।' (बाहुक१२, १३) 
अथवा, (ख) “खल बन पावक ' से आपके कर्म, 'ज्ञानघन' से विज्ञानी होना और “जासु”“धर' से 
आपकी उपासना सूचित की। समस्त कर्मोंका फल ज्ञान है और ज्ञानका फल श्रीरामपदप्रेम है। यथा-'सर्व॑ 
कर्माखिल॑ पार्थ ज्ञाने परिसमाप्यते॥' (गीता ४। ३३) “जप तप मख सम दम ब्रत दाना। बिरति बिबेक 
जोग विज्ञाना॥ सब कर फल रघुपतिपद प्रेमा। तेहि बिनु कोउ न पावड़ छेमा॥' (७। ९५) अतः इसी 
क्रमसे कहे। कर्म-ज्ञान-उपासना तौनोंसे परिपूर्ण जनाया। 

नोट--५'बसहिं राम” इति। 'राम' शब्द अन्तर्यामोमें भी लगाया जा सकता है; इसीसे 'सर चाप 
धर” कहकर सूचित किया कि आप ट्विभुज, श्यामसुन्दर, धनुष-बाणधारी श्रीसाकेतबिहारीजीके उपासक 
हैं। (रा० प्र०) 


ज्ञानीमें साम्यभावका आशय 


सिद्धावस्था और व्यवहार 

श्रीमहाराज हरिहरप्रसादजी यहाँ यह शड्जा उठाते हैं कि 'ज्ञानघन' हैं तो खल बन पावक ' कैसे? 
अर्थात्‌ ये दोनों बातें परस्परविरोधी हैं। ज्ञानमें तो सब प्राणिमात्रमें समता भाव हो जाता है। यथा-'ज्ञान 
मान जहाँ एकउ नाहीं। देख ब्रह्म समान सब माहीँ॥' और इसका समाधान स्वयं यों करते हैं कि जब 
देहमें फोड़ा-फुंसी, ज्वरादि कोई रोग हो जाता है तो दवाईसे रोग दूर किया जाता है। रोगके नाशसे 
सुख होता है। ज्ञानी जगत्‌कों विराट्रूप देखते हैं। विरादके अड्गमें रावण राजरोग है। श्रीहनुमान्‌जी वैद्य 
हैं। यथा-'रावनु सो राजरोगु बाढ़त बिराट-उर, दिनु-दिनु बिकल सकल, सुख राँक सो। नाना उपचार 
करि हारे सुर; सिद्ध; मुनि, होत न बिसोक, आँत पारवँ न मनाक सो॥ रामकी रजाड़तें रसाइनी समीरसूत 
उतरि प्योधि पार सोधि सरवाक सो। जातुथान-बुट पुटपाक लंक-जातरूप रतन जतन जारि कियो है मृगांक- 
सो॥' (क० सुं० २५) मानों खलोंका नाश करके विरादकों सुखो किया। 

इस विषयमें गीताका मत श्रोीबालगड्भाधर तिलकके गीता-रहस्यके 'सिद्धावस्था और व्यवहार' प्रकरण 
(समग्र) तथा “भक्तिमार्ग' प्रकरण में पढ़नेयोग्य है। उसमेंसे कुछ यहाँ दिया जाता है-'समता शब्द ही 
दो व्यक्तियोंसे सम्बद्ध अर्थात्‌ सापेक्ष है। अतएब आततायी पुरुषकों मार डालनेसे जैसे अहिंसा-धर्ममें बढ्ठा 
नहीं लगता है, वैसे ही दुष्टोंका उचित शासन कर देनेसे साधुओंको आत्मौपम्य बुद्धि या निश्शत्रुतामें भी 
कुछ न्यूनता नहीं होती। बल्कि दुष्टोंक अन्यायका प्रतिकारकर दूसरॉंको बचा लेनेका श्रेय अवश्य मिल 
जाता है। जिस परमेश्वरकी अपेक्षा किसौको बुद्धि अधिक सम नहीं है जब वह परमेश्वर भी साधुओंकी 
रक्षा और दुष्टोंका विनाश करनेके लिये समय-समयपर अवतार लेकर लोक-संग्रह किया करता है (गी० 
४ श्लो० ७ और ८) तब और पुरुषोंको बात हो कया है। यह कहना भ्रमपूर्ण है कि 'बसुधैव कुटुम्बकम्‌' 
रूपी बुद्धि हो जानेसे अथवा फलाशा छोड़ देनेसे पात्रता-अपात्रताका अथवा योग्यता-अयोग्यताका भेद भी 
मिट जाना चाहिये। गीताका सिद्धान्त यह है कि फलकी आशामें ममत्वबुद्धि प्रधान होती है और उसे 
छोड़े बिना पाप-पुण्यसे छुटकारा नहीं मिलता। किन्तु यदि किसी सिद्ध पुरुषकों अपना स्वार्थ साधनेकी 
आवश्यकता न हो, तथापि यदि बह किसी अयोग्य आदमोको कोई ऐसो वस्तु ले लेने दे कि जो उसके 
योग्य नहीं है तो उस सिद्ध पुरुषको अयोग्य आदमियोंकी सहायता करनेका तथा योग्य साधुओं एवं समाजकीं 
भी हानि करनेका पाप लगे बिना न रहेगा। कुबेरसे टक्कर लेनेवाला करोड़पति साहूकार यदि बाजारमें 
तरकारी-भाजी लेने जाबे तो जिस प्रकार वह हरी धनियाको गड्ढीकौ कौमत लाख रुपये नहीं दे देता, 
उसी प्रकार पूर्ण साम्यावस्थामें पहुँचा हुआ पुरुष किसी भी कार्यका योग्य तारतम्य भूल नहों जाता। उसकी 


मानस-पीयूष ३८४ # अमते रामचद्धाय नमः के दोहा ९७ | 


बुद्धि सम तो रहती है, पर “समता' का यह अर्थ नहीं है कि गायका चारा मनुष्यको और मनुष्यका 
भोजन गायको खिला दे। हि 

साधु पुरुषोंकी साम्यबुद्धिके वर्णनमें ज्ञानेश्वर महाराजने इन्हें पृथ्वीकी उपमा दो है। उस पृथ्वीका 
दूसरा नाम “सर्वसहा' है। किन्तु यह 'सर्वसहा' भी यदि कोई इसे लात मारे तो मारनेवालेके पैरके तलवेमें 
उतने ही जोरका धक्का देकर अपनी समता बुद्धि व्यक्त कर देती है। इससे भलीभाँति समझा जा सकता 
है कि मनमें वैर न रहनेपर भी (अर्थात्‌ निर्वर) प्रतिकार कैसे किया जाता है। 

अध्यात्मशास्त्रका सिद्धान्त है कि जब बुद्धि साम्यावस्थामें पहुँच जाबे तब वह मनुष्य अपनी इच्छासे 
'किसीका भी नुकसान नहीं करता, उससे यदि किसीका नुकसान हो ही जाय तो समझना चाहिये कि 
वह उसीके कर्मका फल है। इसमें स्थितिप्रज्का कोई दोष नहीं। 

प्रतिकारका कर्म निर्वैरत्व और परमेश्वरार्पण-बुद्धिसे करनेपर कर्त्ताकों कोई भी दोष या पाप तो लगता 
ही नहीं, उलटा प्रतिकारका काम हो चुकनेपर जिन दुष्टोंका प्रतिकार किया गया है उन्हींका आत्मौपम्य 
दृष्टिसे कल्याण मनानेकौ बुद्धि भी नष्ट नहीं होती। एक उदाहरण लीजिये। दुष्ट कर्म करनेके कारण रावणको, 
निर्वर और निष्पाप रामचन्द्र (जी) ने मार तो डाला; पर उसकी उत्तर क्रिया करनेमें जब विभीषण हिचकने 
लगे तब रामचन्द्रजीने उसको समझाया कि '(रावणके मनका) वैर मौतके साथ ही गया। हमारा (दुष्टोंके 
नाश करनेका) काम हो चुका। अब यह जैसा तेरा (भाई) है, वैसा ही मेरा भी है। इसलिये इसका 
अग्रि-संस्कार कर' (वाल्मी० ६। १०९। २५)””भगवान्‌ने जिन दुष्टोंका संहार किया उन्हींको फिर दयालु 
होकर सद्गोति दे डाली। उनका रहस्य भी यही है। + 

नोट--६ “जासु हृदय आगार असहिं राम सर चाय अर” इति। इससे यह सूचित किया कि बाहरके 
दुष्ट तो आपका कुछ कर हो नहीं सकते। उनके लिये तो आप स्वयं समर्थ अग्निके समान हैं। पर 
अन्तःकरणके शत्रु बड़े ही बली हैं। यथा-“बड़े अलेखी लखि परे; परिहरै न जाहीं।' (विनय० १४७) 
“तात तीनि अति प्रबल खल काम क्रोध अर लोभ। मुनि बिज्ञानधाम मन करहिं निमिष महुँ छोभ॥' (३ । ३८) 
बिना धनुर्धारी प्रभुके हृदयमें बसे हुए इनका ताश नहीं हो सकता। यथा-“तब लगि हृदय बसत खल 
नाना। लोभ मोह मच्छः मद माना॥ जब लागि उर न बसत रुनाथा। थरे चाप सायक कटि भाथा॥ (५। ४७) 
इसलिये शर-चापधारी प्रभुको सदा अपने हृदय-सदनमें बसाये रहते हैं। ज्ञानी इसी विचारसे निरन्तर श्रीरामजीका 
भजन करते हैं। भगवान्‌ने नारदजोसे कहा भी है, 'सुत्र मुनि तोहि कहठँ सहरोसा। भरजहिं जे मोहि तजि 
सकल भरोसा।। करउँ सदा तिन्‍्ह कै रखबारी। जिनि बालक राखड़ महतारी॥”मोरे प्रौढ़ तनय सम ज्ञानी। 
बालक सुत सम दास अम्रानी॥ जनहिं मोर बल निज बल ताही। दुहूँ कहँ काम क्रोध रिपु आही॥ यह 
बिचारि पंडित मोहि भजहीँ। पाएहु ज्ञान भयति नहिं तजहीं #' (३।४३) पुनः, “सर चाप धर” से प्रभुका 
भक्तवात्सल्य दर्शाया है कि भक्तकी रक्षामें किड्चित्‌ भी विलम्ब नहीं सह सकते, इसीलिये सदा धनुष- 
बाण लिये रहते हैं। प्रपन्नजीसे 'सर चाय थर” का एक भाव यह भी सुना है कि श्रीहनुमानूजीका 
हृदय श्रीरामजीका विश्रामस्थान है। यहाँपर आकर प्रभु आपके भरोसे निश्चिन्त हो जाते हैं। यथा--'तुलसिदास 
हनुमान भरोसे सुख पॉँढ़े रघुराईं; क्योंकि आप तो “राम काज करिबेको आतुर' ही रहते हैं, इसलिये 
यहाँ आकर शर-चाप धर देते हैं। 

प्रश्न--'तो क्या कभी ऐसा अवसर पड़ा कि इन दुष्टोने आपको थेरा हो और श्रीरामजीने रक्षा की 
हो?' इसका उत्तर है कि हाँ। जब श्रीहनुमान्‌जी द्रोणाचल पर्ब॑तको लिये हुए अवधपुरीकी ओरसे निकले 
थे, तब उनको अभिमानने आ घेरा था। “तात गहरु होड़हि तोहि जाता। काजु नसाड़हि होत प्रभाता॥ चहु 
मम सायक सैल समेता। पठवाँ तोहि जहाँ कृपानिकेता॥' (६। ५९) श्रीभरतजीके इन वचनोंकों सुनकर 
श्रीहनुमानजीकों अभिमान आ गया था। यथा-'सुनि कपि मत्र उपजा अभिमानरा। मोरे भार चलिहि किमि 
बाना॥' तब प्रभुने उनकी तुरन्त रक्षा की। यथा--'राम प्रभाव बिचारि बहोरी। बंदि चरत कह कपि कर 


दोहा १८ (१-२) # श्रीमद्रामचन्द्रचरणौ शरणं प्रपद्ये # २८५ बालकाण्ड 


जोरी।”” '/ प्रभु इृदयमें विराजमान थे ही, तुरत उन्होंने अभिमानको दूर करनेवाला निज प्रभाव उनको 
स्मरण करा दिया जो वे जानते ही थे। यथा-“ता कहाँ प्रभु कछु अग्म नहिं जापर तुम्ह अनुकूल। तब 
प्रभाव बड़वानलहिं जारि सकड़ खलु तूल॥' (५। ३३) प्रभावका स्मरण होते ही अभिमान जाता रहा, 
यही रक्षा करना है। 
'कपिपति रीक निसाचर राजा। अंगदादि जे कौस समाजा॥ १॥ 
बंदां सब के चरन सुहाएं।अधम सरीर राम जिन्ह पाए॥ २॥ 

शब्दार्थ-पतति"स्वामी, राजा। सुहाए-सुन्दर। 

अर्थ-वानरॉके राजा (सुग्रीबजी), रौछोंके राजा (श्रीजाम्बवानजी), राक्षसोंके राजा (श्रीविभीषणजी) 
और श्रीअड्भदजी आदि जितना वानरोंका समाज (सेना) है॥ १॥ जिन्होंने अधम (पशु) शरीरमें ही श्रीरामजीको 
पा लिया (प्रातकर लिया), मैं उन सबोंके सुन्दर चरणोंकी बन्दना करता हूँ॥ २॥ 

नोट--१ (क) “राजा” शब्द रौछ और निशाचर दोनोंके साथ है। जाम्बवानूजी ऋक्षराज हैं। यथा- 
“कहड़ रीछपति सुनु हनुमाना, “जरठ भय अब कहड़ रिछेसा।' (४।३०, ४।२९) यहाँ सुग्रीव, जाम्बवान्‌ 
आदि भक्तोंको ही वन्दना है। अत: उनके साहचर्यसे यहाँ “निशाचरराज' से विभीषणजी ही अभिप्रेत हैं। 
(ख) “अंगदादि”“समाजा' से अठारह पद्म यूथपतियों और उनके यूथों आदिको सूचित किया तथा इनके 
अतिरिक्त इनके परिवार आदिमें भी जिनको भगवत्प्राप्ति हुई वे सब भी आ गये। (ग) “सुहाए' विशेषण 
देकर सूचित किया कि जो मनुष्य-शरीर सुरदुर्लभ है और जो “साथनथाम मोच्छ कर द्वारा' कहा गया 
है उसमें भी भगवत्प्राप्ति कठिन है और इन्होंने तो पशु, बानर, रीछ और राक्षसी देहमें भगवत्प्राति कर 
ली, तब ये क्‍यों न प्रशंसनीय हों? देखिये ब्रह्माजीने भी इनकी प्रशंसा की है। यथा-'कृतकृत्य बिभो 
सब बानर ए। निरखंति तवानन सादर ए॥ धिग जीवन देव सरीर हरे।' (६। ११०) इसौसे इनके चरणोंकों 
“सुहाए' कहा और इनकी वन्दना श्रीरामचन्द्रजोके भाइयों, उपासकों और मुनियोंके बीचमें की। पुनः (प्रोफे० 
श्रीलाला भगवानदीनजीके मतानुसार)'सुहाए' इससे कहा कि इन्होंने चरणद्वार हो दौड़-धूप करके अधम 
शरीरसे ही श्रीरामकृपा सम्पादन कौ है, श्रीसीताजीको खोजमें बहुत दौड़े हैं। जिस अड्डद्वारा श्रीरामसेवा 
हो सके, वही सुहावन है अन्य असुहावन हैं। पुनः श्रीरामजीने भुशुण्डिजीसे कहा है--'भगतिवंत अति 
नीचउ प्रानी। मोहि प्रानप्रिय असि मम बानी॥' (७। ८६) ये सब वानर आदि भगवान्‌कों अति प्रिय हैं। 


(७। ८) 'तुम्ह अति कीनि मोरि सेवकाडं। मुख पर केहि बिधि कराँ बड़ाई॥ ताते मोहि तुम्ह अति प्रिय 
लागे। मम हित लागि भवन सुख त्यागे॥ अनुज राज संपति वैदेही। देह गेह परिवार सनेही॥ सब मम प्रिय 
नहं तुम्हहि समाना। मृषा न कहउँ मोर यह बाना॥' “““(७। १६) अतएव 'सुहाए' विशेषण उपयुक्त ही 
है। नहीं तो ब्रह्मा-समान भी कोई क्‍यों न हो वह प्रशंसायोग्य वहीं हो सकता। यथा--'भगति हीन बिरंचि 
किन होई। सब जीवहु सम प्रिय मोहि सोर्ड॥' (७। ८६)'रामबियुख लहि बिधि सम देही। कबि कोबिद न 
प्रसंसहिं तेही ॥ (७। ९६) 

नोट--२ “अधम सरीर राम जिन पाये” इति। (क) “अथम सरीर' इति। पृथ्वी, जल, तेज, पवन 
और आकाश-इन पज्वभूतोंसे बना हुआ होनेसे शरीरको अधम कहा जाता है। यथा-'छिति जल पावक 
गगन समीरा। पंच रचित अति अधम सरीरा॥” (४। ११) श्रीरामजीने वालीके मरनेपर तारासे ये वचन 
कहे हैं। इसके अनुसार पाज्वभौतिक सभी शरीर 'अधम' हुए। उसपर भी वानर, रीक और राक्षस- 
शरीर अधिक अधम हैं। इसीका लक्ष्य लेकर तो श्रीहनुमानूजीने अपना कार्पण्य दर्शाया है। यथा-'प्रात 
लेड़ जो नाम हमारा। तेहि दिन ताहि न मिले अहारा॥ अस मैं अधम सखा सुचु॥ (५। ७) पुनः, 'असुभ 
होड़ जिहके सुमिरे ते बानर री बिकारी।' (वि० १६६) एवं “बिषय बस्य सुर नर मुति स्वायी। मैं पावर 


मानस-पीयूष २८६ # ओऔमते रामचद्वाय नमः # दोहा १८ (३-४) 


पसु कपि अति कामी॥' (४। २१) इससे अधम कहा और राक्षस-शरीर तो सर्वत: तामसी ही होता 
है। (ख) 'अथम सरीर” पाये” कहनेका भाव कि जौते-जी इन पापोंमें आसक्त पाञ्वभौतिक शरीरमें 
हो प्रभुकी साक्षात्‌ प्राप्ति कर ली, दिव्य रूप पानेपर नहीं, न शरीर छूटनेपर परधाममें और न ध्यानादिद्वारा 
प्राप्त की; किन्तु इस स्थूल शरीरमें ही पा लिया। इस कथनसे यह भी जनाया कि अधम शरीर श्रीरामप्राप्तिका 
कारण प्रायः नहीं होता, पर इत सबोंकों उसीसे रामप्राप्तिरूपी कार्य उत्पन्न हुआ है। अतः यहाँ 
*चतुर्थ विभावना' अलड्भार है। 'किसों घटनाके कारण कोई विलक्षण कल्पना की जाय तो उसे 
*विभावना' अलड्डार कहते हैं। “चतुर्थ विभावना' का लक्षण यह है कि 'जाकों कारण जो नहीं 
उपजत ताते तौँत।' (अ० मं०) (ग) “अथम शरीर” से प्राप्ति कहकर यह भी सूचित किया कि 
श्रीरामजीकी सेवासे अधमता जाती रहती है और सब लोग उनका आदर-सम्मान भी करने लगते 
हैं। यथा-'जेहि सरीर राति राम सो सरोड़ आदराहिं सुजान। रुज़्देह तजि नेहबस बानर भे हनुमान॥ 
(दोहावली १४२) “बेद-बिदित पावन किये ते सब, महिमा नाथ! तुम्हारी॥' (विनय० १६६) “कियेहु 
कुबेषु साथु सनमानू। जिमि जग जामवंत हनुमानू।। (१। ७) (घ) “पाये' में यह भी भाव है कि 
शिवजीकों भी जो ध्यानमें अगम हैं, वही प्रभु इनको साक्षात्‌ आकर मिले। 

नोट--३ ##'यहाँ केवल पाँच नाम दिये। श्रीहनुमान्‌जी, श्रीसुग्रीवजी, श्रोजाम्बवानूजी, श्रीविभीषणजी 
और श्रीअड्भरदजी। शेष समाजको 'आदि' में कहा। पाँचके नाम कहकर बन्दना करनेमें अभिप्राय यह 
है कि ये पाँचों प्रातःस्मरणीय कहे गये हैं। यथा--ब्रह्मयामलग्रन्थ, ' श्रीराम॑ च हनूमन्तं सुग्रीबं च विभीषणम्‌। 
अड्डभदं जाम्बवन्तं च स्मृत्वा पापै: प्रमुच्यते॥' (पं० रामकुमारजी) देखिये, श्रीरामजीकौ सेवाका यह फल 
है कि वही अधम जिनका प्रातःस्मरण अशुभ समझा जाता था बे ही प्रातःस्मरणीय हो गये, श्रीरामजीके 
साथ हो उनका स्मरण भी होने लगा। इतना हो नहीं वे “तरन-तारन' हो गये। यथा--'मोहि समेत 
सुभ कीरति तुम्हारी परम प्रीति जो गाड़हैँ। संसार सिंधु अपार पार प्रयास बिनु तर पाडहैँ ॥' (६। १०६) 
यह श्रीमुखबचन है। 

रघुपति-चरन-उपासक जेते | खग मृग सुर नर असुर -समेते॥ ३॥ 
बंदां पद-सरोज सब केरे। जे बिनु काम राम के चेरे॥ ४॥ 

शब्दार्थ--उपासक-(उप+आसक) “समीप बैठनेवाला, सेवा, पूजा या आराधना करनेवाला; भक्त। 
जेते"जितने। समेते-समेत, सहित। सरोज-कमल। मृग-पशु, हिरन, सूकर, बन्दर आदि। सभी पशुओंकी 
“मृग' संज्ञा है। यथा-- 'चलेउ बराह मरुतगति भाजी।””प्रकटत दुरत जाड़ मृग भागा। (१। १५७) 'साखामृग 
के बड़े मनुसाई।' (५। ३३) 'पशबोऊपि मृगा:।' ( अमरकोष ३। ३। २०) बिनु काम-बिना किसी कामनाके; 
स्वार्थरहित; निष्काम। चेरे-गुलाम; मोल लिये हुए दास। 

अर्थ-पक्षो, पशु, देवता, मनुष्य और असुरॉसमेत जितने भी श्रीरामजोके चरणोंके उपासक हैं ॥३॥ 
मैं उन सबके चरणोंकों प्रणाम करता हूँ जो श्रीरामजीके निष्काम सेवक हैं॥ ४॥ 

टिप्पणी--१ वन्दनाका क्रम-(क) उपासनाका फल श्रीरामजीकी प्राह्ति है। श्रीसुग्रीवजी आदिकों श्रीराम- 
प्राप्ति हो चुको, वे नित्य परिकरॉमें सम्मिलित हो चुके; इससे वे उपासकॉसे श्रेष्ठ हैं। इसौलिये श्रीसुग्रीवादिके 
पीछे अब रघुपतिचरणोपासकॉंकी वन्दना को गयी। (ख) यहाँसे वन्दनाकी कोटि बदल रहे हैं। ऊपर 
“बंदउँ प्रथम भरतके चरना' से लेकर “बंद सबके चरन सुहाए/”” तक एक-से-एक लघु कहते गये। 
अर्थात्‌ श्रीभरतजीसे छोटे लक्ष्मणजी, इनसे छोटे शत्रुघ्नजी, तब उनसे छोटे श्रीहनुमानुजी आदि क्रमसे कहे 
गये। अब 'रघुपति चरत उपासक जेते' से “बंद्ँ तराम राम रघुबर को।' तक एक-से-एक बड़ा कहते 
हैं। उपासकोंसे ज्ञानी भक्त बड़े, उनसे श्रीजानकौजी बड़ी, फिर श्रीगयमजी और इनसे भी बड़ा इनका नाम 
है। (ग) शड्जा--'पूर्व एक बार सुर-नर-असुरकौ वन्दना कर चुके हैं। यथा-'देव दनुज नर नाग खग 

प्रेत पितर गंथर्ब। बंदाँ किन्नर रजनिचर कृपा करहु अब सर्ब#” (१। ७) अब यहाँ फिर दुबारा बन्दना 
क्यों की गयी?' इसका उत्तर यह है कि पहले उनकी वन्दना जीवकोटिमें की गयी थी और अब उपासककोटिमें 
मानकर उनकी वन्दना करते हैं। [अथवा, पहले सबको वन्दना थी, अब उनमेंसे जितने 'रघुपतिचरण- 
डपासक' हैं केवल उन्हींकी वन्दना है। (पं० श्रोरामवल्लभाशरणजी) ](घ) यहाँ श्रीरामोपासकोंको समष्टि 
(यकजाई, एकत्रित) वन्दना है। “नर खग मृगसे” मर्त्य (भू) लोक, “सुर' से स्वर्गलोक और “असुर' से 
पाताललोकके, इस तरह तीनों लोकोंके उपासक सूचित किये हैं। 

नोट--१ 'खग मृग सुर तर असुर समेते' इति। (क) पं० शिवलाल पाठकजीके मतानुसार यहाँ 'खग 
मृग' से “चित्रकूटके बिहंग मृग' का ग्रहण होगा जिनके विषयमें कहा है-“चित्रकूटके बिहँग मृग बेलि 
बिटप तृन जाति। पुन्यपुंज सब धन्य अस कहहिं देव दिनराति ॥” (२। १३८), तयनबंत रघुबरहि बिलोकी। 
पाह जनम फल होहिं बिसोकी॥” पर यहाँ 'रघुपति चरन उपासक ' जो खगादिका विशेषण है वह विचारने- 
योग्य है। जितने भी खग-मृगादि 'रघुपति ग़ाम' के उपासक हैं उन्होंकी यहाँ वन्दना है। 'खग' से 
श्रीकाकभुशुण्डिजी, श्रीगरुड़जी, श्रीजटायुजी आदि पक्षी उपासक लिये जा सकते हैं। “मृग' से बैजनाथजी 
एवं हरिहरप्रसादजी वानर-भालुको लेते हैं और लाला भगवानदीनजी “मारीच' को लेते हैं। 'सुर' से दीनजी 
*इन्द्राववारी बाली' को और बैजनाथजी अग्नि और इन्द्र आदिको लेते हैं। “सुर” से बृहस्पतिजीकों भी 
ले सकते हैं। इन्होंने इन्द्रादि देबताओंकों बार-बार उपदेश दिया है, श्रीभरतजीकों भक्ति और श्रीरामजीके 
गुण और स्वभावका स्मरण कराया है। “नर' से अनेक नरतनधारी भक्त मनु-शतरूपा आदि, अवधवासी, 
मिथिलाबासी, चित्रकूटादिवासी, कोल-भील, निषाद आदि कह दिये। “असुर' से प्रह्माद, बलि, वृत्रासुर 
आदि लिये जा सकते हैं। दीनजीके मतानुसार “असुर' से 'खर-दूषणादि” चौदह हजार सेनाको ओर लक्ष्य 
करके गोौस्वामीजीने यह बात लिखी है।' 

नोट--२ लाला भगवानदीनजी-'खग-मृगके चरणोंकों 'सरोज”' कहना कहाँतक ठीक है?' ठीक है; 
क्योंकि जो भी जीव, चाहे वह पशु-पक्षी कोई भी क्‍यों न हो, श्रीरामजीकी अकाम भक्ति करेगा वह 
रामाकार हो जायगा। श्रीरमजीका लोक और सारूप्य मुक्ति पायेगा। रामरूप हो जानेसे उसके भी चरण 
श्रीरामचरणसमान हो जायँगे। अत: “सरोज” विशेषण उपयुक्त हो है। 

सुक सनकादि भगत मुनि नारद | जे मुनिवर बिज्ञान बिसारद॥ ५॥ 
प्रनवों सबहि धरनि धरि सीसा। करहु कृपा जन जानि मुनीसा॥ ६॥ 

शब्दार्थ-बिज्ञान-वह अबस्था जिसमें आत्मवृत्ति परमात्मामें लीन हो जाती है, सबमें समता भाव हो 
जाता है, तीनों गुणों, तोनों अवस्थाओंसे परे तुरीयावस्था आ जाती है, जीव परमानन्दमें मग्न रहता है, जीवन्मुक्त 
ब्रह्मतीन रहता है, सारा जगतू ब्रह्ममय दिखायी देता है। बिसारद (विशारद)-प्रबोण, चतुर। जन*दास। 

अर्थ--श्रीशुकदेवजी, श्रीसनक, सनातन, सनन्‍्दन, सनत्कुमारजी और श्रीनारदमुनि आदि भक्त जो मुनियोंमें 
श्रेष्ठ और विज्ञानमें प्रवीण हैं॥ ५॥ उन सबोंको मैं पृथ्वीपर सिर रखकर प्रणाम करता हूँ। हे मुनौश्वरो! 
आप सब मुझे अपना दास जानकर मुझपर कृपा कीजिये॥ ६॥ 

नोट--१ “भगत “मुनिबर' और “बिज़ान बिसारद' ये 'शुक-सनकादि-नारदमुनि प्रभृति' सबके विशेषण 
हैं। “भगत” विशेषण देकर इनकों 'सो5हमस्मि','अहं ब्रह्मास्म' आदिवाले रूखे विज्ञानियोंसे पृथक किया। 

नोट-२ ' श्रीशुकदेवजी' इति। ये भगवान्‌ कृष्णद्वैपायन व्यासजीके पुत्र हैं। पूर्वजन्ममें ये शुक पक्षी थे। 
भगवान्‌ शद्भरने जब परम गोप्य अमरकधा श्रीपार्वतीजीसे कहो तब इन्होंने उसे सुनी जिससे ये अमर हो 
गये। ये जन्मते ही सीधे वनको चल दिये, माता-पिताकों ओर इन्होंने देखा भी नहीं। वर्णाश्रमचिह्रोंसे रहित, 
आत्मलाभसे सन्तुष्ट, दिगम्बर अवधूतवेष, सुकुमार अड्जोंवाले, आजानुबाहु, तेजस्वी, अव्यक्तगति, निरन्तर बनमें 
रहनेवाले और सदा षोडशवर्षके श्यामल परम सुन्दर युवा अवस्थामें रहनेवाले परम निरपेक्ष थे। ऐसे विशुद्ध 

विज्ञानी आत्माराम होनेपर भी ये परम भक्त थे। श्रीमद्धागवतके ' अहो बकी य॑ स्तनकालकूटं जिघांसयापाययदप्यसाध्वी। 
लेभे गतिं धात्र्युचितां ततोउन्यं क॑ वा दयालुं शरणं द्रजेम॥' (भा० ३। २। २३) इस श्लोकको वनमें अगस्त्यजीके 
शिष्योंकों गाते सुनकर उनके मन और मति हर गये। तब पता लगनेपर कि श्रीव्यासजीने ऐसा ही बहुत- 
सा भगवद्यश रचा है बे पिताके पास आये और उनसे भागवत पढ़ी। यही फिर उन्होंने श्रीपरीक्षित्‌ महाराजको 
उनके अन्त समयमें सुनायी थी। ज्ञानकी दीक्षाके लिये व्यासजों और देवगुरुने इनको श्रीजनकमहाराजके पास 
भेजा था। 'रम्भाशुक-संवाद' से ज्ञात होता है कि र्म्भाने आपको कितनी ही युक्तियोंसे रिझ्ाना और आपका 
तप भड़ करना चाहा था, परन्तु उसके सभी प्रयत्ञ निष्फल हुए। दोनोंका संवाद देखनेयोग्य है। आप सबको 
भगवन्मय वा भगवद्गप ही देखते थे, सदा भगवद्गूपामृतमें छके उसीमें मग्र रहते थे। देवर्षि, ब्रह्मर्षि, राजर्पि 
आदि सब आपको देखकर आसनोंसे उठ खड़े होते थे, आप ऐसे परम तेजस्वी थे। यथा--प्रत्युत्थितास्ते 
मुनयः स्वासनेभ्य:॥' (भा० १। १९। २८) 

नोट-३ “श्रीसनकादिजी' इति। ये भगवानके चौबोस अवतारॉमेंसे एक हैं। विविध लोकोंकी रचना 
करनेके लिये जब ब्रह्माजीने घोर तप किया तब उनके तफपसे प्रसन्न हो 'सन' शब्दसे युक्त नामोंबाले चार 
तपस्वियोंके रूपमें भगवान्‌ ब्रह्माजोके प्रथम मानसपुत्र होकर प्रकट हुए। श्रीसनक, श्रीसनन्दन, श्रीसनातन 
और श्रीसनत्कुमार इनके नाम हैं। इन्होंने पूर्व कल्पके प्रलयकालमें नष्ट हुए आत्मतत्त्वका ऐसा सुन्दर उपदेश 
दिया कि उसे सुनते हो मुनियोंने अपने हृदयमें उस तत्त्वका साक्षात्कार कर लिया। यद्यपि ये मरीचि 
आदि मानसपुत्रोंके भी पूर्वज हैं तो भी ये पाँच-छः वर्षक बालकोंके समान हो देख पड़ते हैं। यथा- 
“देखत बालक बहु कालीना' पश्नषड्ढायनार्भाभा: पूर्वेषामपि पूर्वजा:।' (भा० ७। १। ३६) ये सदा दिगम्बर 
बेषमें (नड्जें) रहते हैं। सम्पूर्ण लोकोंकी आसक्तिको त्यागककर आकाशमार्गसे समस्त लोकोमें स्वच्छन्दरूपसे 
बिचरा करते हैं। इन सबॉंको स्वत: विज्ञानकी प्राप्ति हो गयो थी। वे मात्सर्य आदि दोषोंसे रहित और 
बीतराग थे। इसीसे उनके मनमें पुत्रोत्पन्न करने, सृष्टि रचनेकौ इच्छा न हुई। 

नोट--४'जे मुनिवर बिज्ञान बिसारद' इति। आत्मतत्त्वका ज्ञान इन्हींसे और सब मुनियोंकों प्राप्त हुआ 
और सब मुनि इनको अपनेसे बड़ा जानते-मानते हैं। अत: “मुनिबर” और 'बिज़ान बिसारद' कहा। 'बिज्ञान 
बिसारद” कहकर इनको “ज्ञानी भक्त' सूचित किया। 

नोट--५ श्रीसनकादि तो सृष्टिके आदिमें सबसे प्रथम ब्रह्माजीके मानसपुत्र हुए तब शुकदेवजीको उनके 
पहले लिखनेका कया कारण है? इसका उत्तर यह है कि--(क) जब कई व्यक्तियोंकी वन्दना एक साथ 
ही करनी है तब कोई-न-कोई तो पहले अवश्य हो रहेगा, सबमें ऐसी हो शट्भडा की जा सकेगी, वैसे 
ही यहाँ भो जानिये। (ख) काव्यमें छन्द जहाँ जैसा ठीक बैठे वैसी हो शब्दोंकी स्थिति रखी जाती 
है। (ग) प्राय: यह नियम है कि छोटा शब्द प्रथम रखा जाता है, तब बड़ा। 'शुक' छोटा है। अतः 
इसे प्रथम रखा। अथवा (घ) यद्यपि श्रोसनकादिजी ब्रह्माजीके प्रथम मानसपुत्र हैं, सनातन हैं, आदि बैराग्यवान्‌ 
हैं, वैरग्यके जहाँ बीजमन्त्र दिये हैं वहाँ इनका नाम प्रथम है, क्योंकि ब्रह्माजीने इन्हें जैसे हो सृष्टि- 
रचना करनेकी आज्ञा दी, इन्होंने उनसे प्रश्न-पर-प्रश्नकर उन्हें निरुत्तर कर उनकी आज्ञा न मान वनकी 
राह ली। तथापि श्रीशुकदेवजी तो गर्भसे निकलते ही वनको चलते हुए। ये तो ऐसे बैराग्यवान्‌ और विज्ञानी 
थे कि जब व्यासजी आपके मोहमें रोते हुए पीछे चले तो आपने वनके वृक्षोंमें प्रवेशकर वृक्षोंसे ही 
कहलाया कि 'शुको5हम्‌।” अत: विशेष विज्ञानी और वैराग्यवान्‌ होनेसे इनको प्रथम कहा। पुनः, (ड) 
श्रीसनकादि मायाके भयसे पाँच वर्षक बालककी अवस्थामें रहते हैं। यथा--'““चतुरः कुमारान्वृद्धान्दर्धययसो 
विदितात्मतत्त्वान्‌।' (भा० ३। १५। ३०) तो भी इनपर मायाका प्रभाव पड़ा कि इन्होंने परम सात्त्विक 
वैकुण्ठलोकमें भी जाकर जय-विजयकों शाप दे दिया। और श्रीशुकदेवजी तो जन्मसे ही सोलह वर्षकी 
यौवनावस्थामें रहते हैं। यथा--तं द्वगष्टवर्ष सुकुमारपाद०' (भा० १। १९। २६) तो भी उनमें मायाका 
कोई विकार नहीं आया। पुनः, (च) बड़प्पन विज्ञान, तेज और भगवदनुरागसे होता है, कालीनतासे नहीं। 

बसिष्ठजी, विश्वामित्रजी, अगस्त्यजी और अनेक देवर्षि, महर्षि, ब्रह्मर्षि आदि परीक्षितृजीके अन्त समय उपस्थित 
थे, सभीने परमहंस शुकदेवजोके आते ही अपने-अपने आसनोंसे उठकर उनका सम्मान किया था। 

टिप्पणी--१ 'प्रनवों सबहि थरनि धारि सीसा/““' इति। (क) ज्ञानी भक्त प्रभुको अधिक प्रिय हैं। 
यथा-- ज्ञानी प्रभुहिं बिसेषि पिआरा।' (१। २२) ये सब ज्ञानी भक्त हैं। इसोलिये इनको विशेषभावसे, 
अर्थात्‌ पृथ्वीपर सिर धरकर प्रणाम किया है। (ख) “जन जानि' इति। अर्थात्‌ मैं आपको प्रभुका दास 
समझकर आपके चरणोंको वन्दना करता हूँ। मैं प्रभुके दासोंका दास हूँ, अतएव आपका भी दास हूँ 
ऐसा समझकर आप मुझपर कृपा करें। पुनः, आप बड़े-से-बड़े मुनीश्चर हैं। बड़े छोटोंपर कृपा करते 
ही हैं। यथा- 'बड़े सनेह लघुन्ह पर करहाँ।” (१। १६७) अतएवं आप मुझपर कृपा करें। 

टिप्पणी--२ यहाँतक छ: अर्धालियोंमें गोस्वामोजीने कर्म, उपासना और ज्ञान, वन्दनाकी ये तीन 
क्ोटियाँ दीं। श्रीसुग्रीव आदिने अधम शरौरसे श्रीरामजीकौ प्राप्ति कौ, यह कर्मका फल है। इस फलसे 
श्रीरामजी मिले। इस तरह “कपियति री निसाचर राजा/” ' में कर्मकोटिकी वन्दना है। 'रघुपतिचरन 
उपासक जेते।””” में उपासनाकोटिकौ और यहाँ “सुक सनकादि””' में ज्ञानकोटिकों वन्दना है। 

टिप्पणी--३ गोस्वामीजीने बानरोंके पीछे रामोपासक मुनियोंकी बन्दना करके तब श्रीसीतारामजीकी 
बन्दना की है। इसका कारण यह जात पड़ता है कि बन्दरोंके पीछे श्रीसीतारामजीकी वन्दना अयोग्य थी 
और मुनियोंके पीछे योग्य है, नहीं तो ज्ञानी भक्तोंकों बन्दना खग-मृग-उपासकोंके पहले करते। अथवा 
अधम शरीरवाले भक्तोंकी बन्दना करके अब उत्तम शरौरवाले भक्तोंकों वनदना करते हैं। 

नोट-पं० श्रोकान्तशरणजीका मत है कि '“ऊपर नित्य परिकरॉंकौ और आगे श्रीसीतारामजीकी बन्दना 
है। बोचमें इन मुनियोंकी दो अर्द्धालियोंमें वन्दना है, यह तो वाल्मीकि आदिके साथ होनी चाहिये थी, 
पर ऐसा करनतेमें एक रहस्य है और वह है ग्रन्थके तात्पर्य निर्णयकी विधि जो उपक्रम, उपसंहार आदि 
छः: लिंगोंके द्वार होता है। इस रामायणका उपक्रम इसो चौपाईसे है, क्योंकि श्रीसीतारामजीकौ बन्दना 
अब प्रारम्भ होगी, जो ग्रन्थके प्रतिपाद्य हैं। उपक्रममें पूर्व हो यह 'सुक सतकादि”” को चौपाई बन्दनाक्रमसे 
भिन्न रखी गयी है। ऐसेही इस ग्रंथके उपसंहारपर जहाँ गरुड़जीके सातो प्रश्न पूरे हुए, वहाँ भी 'सिब 
अज सुक सनकादिक नारद। जे मुनि ब्रह्मबिचार बिसारद॥ सबेकर मत खगनायक एहा। करिय रामपदपंकज 
नेहा॥' (उ० दो० १२१) है। बस, यहाँसे मानसके चारों घाटोंका विसर्जन प्रारम्भ हुआ। वहाँपर भी ये 
मुनि एवं इनके विशेषण हैं, केवल 'सिक्र अज' दो नाम और जोड़ दिये गये हैं और यह चौपाई वहाँ 
भी इसी प्रकार प्रसंगसे अलग-सी है। इसका तात्पर्य यह है कि यह ग्रंथ निवृत्तिपरक है; अत:, प्रवृत्तिकी 
ओरसे माया विरोध करेगी; तब पंचायत होगी (इस पंचायतका वर्णन “सत यंच चाँपाई मनोहर” पर 
होगा), इसलिये अपने निवृत्तिपक्षक दो सतपंच इन शुकसनकादिका यहाँ वरण किया कि आप लोग मुझे 
अपना जन जानकर कृपा करें अर्थात्‌ इस जनके यहाँ आवें और ग्रंथमें शोभित हों, क्योंकि ये लोग महान्‌ 
विरक्त एवं विवेको हैं, प्रतिपक्षीके पक्षपाती नहीं हैं। तोसरे सतपंच श्रीनारदजों हैं, इनका वर्णन मध्यस्थ 
(सरपंच) रूपसे किया गया है, क्योंकि ये उभय पक्षोंके मान्य हैं।””'! 

इस उपर्युक्त उद्धरणमें पं० श्रीकान्तशरणजी लिखते हैं कि “इस रमायणका उपक्रम इसी चौपाईसे है।' हमें 
इसपर विचार करना है। पंडितजीने अपने उपोद्घातमें तात्पर्यनिर्णयके प्रतिपादनमें अपने “मानस सिद्धान्त 
बिवरण' ग्रंथका हवाला दिया (निर्देश किया) है। मा० सि० कि० में उन्होंने उपोद्घातमें उपक्रमोपसंहार 
लिखा है और उसी ग्रंथमें आगे पाँचवें अध्यायमें तात्पर्यनिर्णयप्रकरणमें भी उपक्रम, उपसंहारका विस्तृत 
वर्णन किया है। उनसेंसे उपोद्घातमें जो उपक्रम प्रकरण है उसमें उन्होंने “यत्यादप्लब”“तितीर्षाबताम्‌' को 
उपक्रम बताया है और तात्पर्य निर्णयमें “यत्सत्त्वाद“'भ्रम:" को उपक्रम बताया है तथा उपसंहार भी यथा 
क्रमश: ' श्रीमद्राम “तुलसी' और ' श्रीमद्रामचरित्र “मानवा:' कहा है। मा० सि० वि० में दिये हुए दोनों 
स्थानोंके उपक्रमके विषयमें और जो कुछ भी लिखा है उसके सम्बन्धमें हमें इस समय कहनेका प्रसंग 

न होनेसे, कुछ नहीं लिखना है। उसमेंसे हमें केवल इतनां ही दिखाना है कि उन्होंने उपक्रम बस्तुत: ' 
किस जगह माना है। मा० सि० वि० का ही मत “सिद्धान्त तिलक' के उपोद्घातमें निर्दिश किया गया , 
है। तब यहाँ जो उपक्रमोपसंहारके स्थान दूसरे ही बताये जा रहे हैं यह बात कुछ समझमें नहीं आती। 

इस ग्रन्थमें बालकाण्डमें तीन वक्ताओंके द्वारा कथाका उपक्रम किया गया। जहाँ उपक्रम किया है 
वहाँ 'कहडँ, 'करउँ' “बरनँ” आदि शब्द कथाके साथ आये हैं और गोस्वामोजीने तो कई बार प्रारम्भसे 
लेकर दोहा ४३ तक कथा कहनेकी प्रतिज्ञा की है, पर कथाका प्रधान उपक्रम तो ४३वाँ दोहा ही समझा 
जाता है। वहाँतक बन्दना, कुछ उपक्रमका अंश और कुछ मानसरूपक आदि प्रासंगिक विषय ही हैं। 
इस स्थलपर यदि “कहर्ँ, या “करजँ” ऐसा भी कहां होता तो कदाचित्‌ उपक्रमकी कल्पना की जा सकती 
थी। इसी प्रकार अन्तमें 'सिब अज सुक””” इस चौपाईपर न तो उपसंहार है और न वह चौपाई असंगत 
ही है। क्योंकि वहाँ मानसरोगोंकी औषधिका वर्णन करते हुए अपने कथनकों बड़े-बड़े महात्माओंकी सम्मति 
बताते -हैं। उपसंहार तो इसके कई अर्धालियोंके पश्चात्‌ “कहेड़ँ नाथ हरिचारित अनूपा” से प्रारम्भ होता है। 
पश्चायतके सम्बन्धमें उत्तरकाण्डमें ही लिख जायगा। यहाँ केवल इतना कहना है कि “पक्षपाती' सत्पक्ष, 
नहीं कहा जा सकता। 

जनकसुता जगजननि जानकी। अतिसय प्रिय करुनानिधान की ॥ ७॥ 
ता के जुग पद कमल मनावों। जासु कृपा निर्मल मति पावों॥८॥ 

शब्दार्थ--अतिसय*अत्यन्त, बेहद। अतिसय प्रिय-प्रियतमा। मनाबॉ-मनाता हूँ। किसी कार्यके हो जानेके 
लिये बन्दना, स्तुति या प्रार्था करना 'मनाना' कहलाता है; यथा--'मनहीं मत मनाव अकुलानी। होउ प्रसन्न 
महेस भवानी॥' (१। २५७) 'हृदय मनाव भोरु जनि होई । रामहि जाड़ कहै जनि कोर्ड॥' (२। ३७) करुनानिधान« 
(करुणानिधान)»करुणाका सागर या खजाना-करुणासे परिपूर्ण हृदयवाला। मं० सो० ४ देखिये। 

अर्थ-श्रीजनकमहाराजकी पुत्री, जगत्‌की माता, करुणानिधान श्रीश्मचद्रजीकी (जो) अतिशय प्रिया 

श्रीजानकीजी (हैं)॥ ७॥ उनके दोनों चरणकमलोंको मैं मनाता हूँ, जिनकी कृपासे-मैं निर्मल बुद्धि पाऊँ॥ ८॥ 

नोट--१ “जनकसुता जगजननि””” इति। इतने विशेषण देकर अम्बा श्रीजानकौजीकी वन्दना करनेके 
भाव-(क) उत्तमता या श्रेष्ठता चार प्रकारसे देखो जाती है। अर्थात्‌ जन्मस्थान, सड़, स्वभाव और तनसे। 
“जनकसुता ' से जन्मस्थान, “जगजननि' से स्वभाव और तन तथा 'अतिसय प्रिय करुनानिधान' से सड्ञकी 
श्रेष्ठता दिखायी। (पं० रामकुमार) श्रीजनकमहाराजको श्रेष्ठता तो प्रसिद्ध ही है कि जिनके पास बड़े-बड़े 
विज्ञानी मुनि परमहंस ज्ञानकौ दीक्षाके लिये आते थे। यथा--'जासु ज्ञानरबि भव निसि नासा। बचत किरन 
मुत्रि कमल बिकासा॥' (२। २७७) 'ज्ाननिधान सुजान सुचि अरमधीर तरपाल।' (२। २९१) वसिष्ठवाक्य। 
साधारण माताएँ किस प्रेमसे बच्चोंका पालन-पोषण करती हैं और जो जगमन्मात्रको माता है, अर्थात्‌ जो 
ब्रह्मादि देवताओं, ऋषियों, मुनियों आदि श्रेष्ठ गुरुजनॉंकौ जननो है, उसके दयालु-स्वभाव और अतुलित 
छबिका वर्णन कौन कर सकता है? 'जगजननि' यथा--“आदि सक्ति छबिनिधि जगमूला। जासु अंस उपजहिं 
गुनखानी। अगनित लक्छि उमा ब्रह्मानी॥ भृकुटि बिलास जासु जय होड़ं। राम बाम दिसि सीता सो्ड़॥' 
(१। १४८) “उमा रमा ब्रह्मादि वंदिता। जगदंबा संततमनिंदिता॥ जासु कृपाकटाच्छ सुर चाहत॥' (७। २४) 
करुणानिधान श्रीरामजीका सनन्‍्तत सड्भ | इससे बढ़कर उत्तम सड़ और किसका हो सकता है कि जो अखिल 
ब्रह्माण्डोंका एकमात्र स्वामी है और 'जेहि समान अतिसय नहें कोर्ड।' उनका प्रेम आपपर कैसा है यह 
उन्हींके वचनोंमें सुनिये और समझिये। “तत्व प्रेम कर मम अरु तोरा। जानत प्रिया एकु मनु मोरा॥ सो 
मन सदा रहत तोहि पाहाँ। जानु प्रीति रसु एतनेहि माहाँ॥' (५।१५) वा, (ख) इन विशेषणोंसे माता- 
पिताके कुल, पतिके कुल और पतिकी श्रेष्ठता दिखायो। अयोध्याकाण्डमें श्रीनिषादराजने तथा श्रीभरतजीने 

भी इसी प्रकार आपकी श्रेष्ठता कही है। यथा-“पिता जनक जग बिदित ग्रभाऊ। ससुर सुरेस सखा रघुराऊ॥ 
रामघंद्र पति सो वैदेही।' (२। ९१ तिषादवाक्य), “पिता जनक देउँ पटतर केही। करतल भोगु जोगु जग 
जेही॥ ससुर भानुकुल भानु भुआलू। जेहि सिहात अमरावति पालू॥ ग्राननाथ रघुनाथ गोसाईं। जो बड़ होत 
सो राम बड़ाई॥ पतिदेवता सुतीयमनि सीय”।' (२। २९९) (ग) सत्योपाख्यान तथा अद्भुत रामायणसे 
एवं उन बहुत-से प्रमाणोंसे जो 'सीता' शब्दपर मं० श्लो० ५में दिये गये हैं, स्पष्ट है कि श्रीजानकीजीकी 
उत्पत्ति हल चलानेपर पृथ्वीसे हुई, श्रीजतकजीसे उनको उत्पत्ति नहीं हुई। अतएव “जनकसुतां' शब्दसे 
जनाया कि श्रीजनकजीके हेतु आपने सुता-सम्बन्ध स्वोकार किया, उनकी 'दृष्टिमें सुताभावकों सिद्ध किया! 
और वस्तुत: हैं तो वे जगन्मात्रकीं माता। जगत्‌का पालन-पोषण करती हैं तो भी कभी श्रीसाकेतबिहारीजीसे 
पृथक्‌ नहीं होतीं, साकेत नित्य निकुज्जमें महारासेश्वरी ही बनी रहीं। (सन्त श्रीगुरुसहायलालजी। मा० 


से अतिशय करुणायुक्ता जनाया। (रा० प्र०) (ड) “जनकसुता' से माधुर्य, 'जगजननि' से ऐश्वर्य और 
'अतिसय"” ' से पतिब्रताशिरोमणि जनाया। (च) 'जनकसुता” 'जगजननि” और “अतिसय”” ' में अतिव्याप्ति 
है। अर्थात्‌ इन शब्दोंकों पृथक्‌-पृथक्‌ लेनेसे और भी ऐसे हैं जिनमें ये विशेषण घटित होते हैं। जनक 
संज्ञा मिथिलाके सब राजवंशियॉकी है। इस प्रकार श्रौउर्मिलाजी, श्रीमाण्डबीजी और श्रौश्रुतिकौत्तिजी तथा 
श्रीसीताजी चारों 'जनकसुता' हैं। अतएव इस शब्दसे शद्भा होती कि न जाने किसकी वन्दना करते हैं। 
इससे “जगजननि' कहा। पर जगज्जननी भी और हैं। यथा--'जगतजननि दामिनि दुति गाता।।' (१। २३५) 
“अतिसय प्रिय” ” भी और हैं। यथा-“तव महुँ एकउ जिल के होड़। तारि पुरुष सचराचर कोई़॥ सोड़ 
अतिसद प्रिय भामिनि मोरे। सकल प्रकार भगति दृढ़ तोरे ॥' (३। ३६) जब इन तीनोंको साथ लेंगे तब 
श्रीसीताजीको छोड़ और कोई नहीं समझा जा सकता। “जानकी” नाम देकर अन्य बहिनोंसे इनको पृथक्‌ 
किया। (छ) बैजनाथजी एवं हरिहरप्रसादजी 'जगजननि जानकी” का अर्थ ऐसा भी करते हैं, 'जगत्‌की 
जननी एवं जान (जीवों) की जननी।' इस प्रकार श्रीरघुनाथज़ीसे अभेद सूचित किया; क्योंकि रघुनाथजी 
भी 'प्रान प्रात के जीवन जी के ' हैं। अर्थात्‌ आहादिनी आदिशक्ति हैं। पंजाबीजी 'जनकसुता' और जानकी” 
में पुनरुक्ति समझकर “जानकी” का अर्थ 'ज्ञानकी' (जननी) करते हैं। (ज) 'जनकसुता' आदिसे क्रमशः 
श्रीडमिलाजी, श्रीमाण्डवीजी, श्रीश्रुतिकोर्तिजी और श्रीसोताजोकों वन्दना को है। (मा० म०) विशेष अन्तिम 
नोटमें देखिये। [ 'जनकसुता' 'जगजननि' 'अतिसय प्रिय करुमानिथान की” ये श्रोजानकीजीके विशेषण हैं, 
अत; जनकसुता और जानकौमें पुनरुक्ति नहीं है। #क' स्मरण रहे कि विशिष्टवाचक (अर्थात्‌ जिनमें कोई 
विशेष गुणधर्म कहा गया हो उन) पदोंका, उसी अर्थका बोधक विशेषण साथ रहनेपर, सामान्य विशेष्य 
ही अर्थ समझा जाता है। यथा--'विशिष्टवाचकानां पदानां सति पृथग्विशेषणवाचकपदसमवधाने विशेष्यमात्र 
परत्वम्‌' (मुक्तावली दिनकरी टीकासे)। यहाँ 'जनकसुता' और “जानकी” का अर्थ एक “जनकपुत्री' होनेसे 
"जानकी ” विशेष्यका अर्थ 'जनककी लड़की' नहीं किया जायगा; किन्तु “जातकी' नामवाली ऐसा अर्थ 
होगा। “जानकी” नाम है। अतः पुनरुक्ति नहीं है।] 

नोट--२ बे० भू० पं० रा० कु० दासजी--श्रीरामजीने तो जनरक्षणमें वेदकों मर्यादाकों भी एक तरफ 
रख दिया। नित्यधामयात्राके समय परम आनन्‍्दोल्लासके साथ समस्त परिजन-पुरजन हो नहीं वरज्च 
कीटपतड्रादितककों साथ ले जाना अन्य किस अवतारमें हुआ है? परन्तु वास्तवमें देखा जाय तो कृपालुता 
और बात्सल्यमें श्रीरामजी माता श्रीजानकौजीसे पीछे पड़ जाते हैं। श्रीजानकौजीके द्वारा जीवोंपर होनेवाले 
उपकार अपरिमित और अनन्त हैं, तभी गोस्वामोजी आपको “जगजननि' कहते हैं। आप कृपालुताकी तो 
मूर्ति ही हैं। यह एक स्वाभाविक बात है कि पिताके हृदयमें पुत्रके प्रति हितकरत्व गुणकी विशेषता रहती 

है और माताके हृदयमें प्रियकरत्व गुणकी। पिता पुत्रके हितार्थ दण्डकी व्यवस्था करता है। परन्तु माता 
तो सर्वदा पुत्रके प्रिय कर्ममें हो लगी रहती है, उसके हृदयमें सदा प्रियकरत्व गुण हो उल्लसित होता 
रहता है। जब कभी पिता सन्तानकों शिक्षणके लिये दण्ड देना चाहता है तब पुत्र यदि छिपा चाहे तो 
माता उसे अपने अज्चलमें छिपा लेती है और फिर नाना युक्तियोंसे पतिको समझा-बुझा अपराध क्षमा 
कराकर पुत्रकों दण्डसे बचा लेती है। इसी प्रकार अनेकों अपराध करनेवाले जीबोंका भविष्य उज्ज्वल 
करनेकी इच्छासे दण्डित करनेके लिये जब अपने ऐश्वर्यका स्मरण करके भगवान्‌ यह निर्णय करते हैं 
कि 'तानहूं द्विषत: क््रान्संसारेषु नराधमान्‌। क्षिपाम्यजस््रमशुभानासुरीष्वेव योनिषु॥' (गीता १६। १९) अर्थात्‌ 
उन क्रूर दुष्ट द्वेषियोंकों मैं संसारको आसुरी योनियॉमें डाल देता हूँ') उस समय उक्त अपराधी जीबॉमेंसे 
माताके अज्वलमें छिपनेकी इच्छा रखनेवाले पुत्र (शरणागत जीव) को रक्षाके लिये आप भगवानूसे प्रार्थना 
करती हैं। परन्तु जब भगवान्‌ रूखा उत्तर दे देते हैं कि “न क्षमामि कदाचन' मैं कदापि नहीं क्षमा करूँगा 
तब जगदम्बाजी मीठे-मीठे शब्दोंमें उसको सिफ़ारिश करती हैं। कहती हैं कि यदि आप इस जौबपर 
'शरणागत होनेपर कृपा न करेंगे और दण्ड हो देंगे तो आपके क्षमा, दया आदि दिव्य गुणोंपर पानी फिरते 
कितनी देर लगेगी? अतः इसपर कृपा करनेमें हो आपके दिव्यगुणोंको रक्षा है। इस प्रकार दिव्य गुणोंका 
स्मरण कराकर और भगवान्‌को माधुर्यकी ओर आकर्षित तथा जीवमात्रको सापराध बताकर एवं अन्य भी 
उपायोंद्वार जीवको दण्डसे बचा लेतो हैं और उसे दिव्य आनन्दका भोक्ता बना देती हैं। इसी तथ्यकों 
श्रीगुणमझरीकारने अपनी सजीव भाषामें इस तरह वर्णन किया है। 'पितेब त्वत्पेयान्‌ जननि परिपूर्णांगसि 
जने हितस्त्रोतो वृत््या भवति च कदाचित्कलुषधी:। किमेतन्निदोंध: क इह जगतीति त्वमुचितैरुपायैर्विस्पार्य 
स्वजनयसि माता तदसि न:॥' यह तो हुआ आपके अहर्तिश जीबोंके कल्याण करते रहनेके 'जगज्जननीत्व' 
कर्मका दिग्दर्शनमात्र। श्रीजगजननीजीके इस शरणागतरक्षकत्थका क्रियात्मक प्रौढ़रूपमें उदाहरण श्रीजनकसुता 
जानकीरूपमें हो पाया जाता है, अन्य रूपोंमें नहीं। देखिये, जयन्त 'सरीता चरन चोंच हति भागा।' फिर 
भी भगवान्‌के पूछनेपर कि “कः क्रीडति सरोषेण पक्चवक्त्रेण भोगिना' आपने इस बिचारसे न बताया कि 
उसको दण्ड मिलेगा। शरण आनेपर भो वह प्रभुके आगे जब गिरा तब पैर उसके प्रभुकी ओर पड़े। 
इससे पहले हो कि प्रभु उसकी बेअदबी (अशिष्टता) को देखें। उसके प्राण बचानेके लिये 'तस्य प्राण 
परीप्सया' स्वयं उसके सिरकों उठाकर प्रभुके चरणॉपर डालकर उसको सिफ़ारिश कौ कि यह शरणमें 
आया है इसकी रक्षा कोजिये। यधा--'तच्छिरः पादयोस्तस्थ योजयामास जानकी। प्राणसंशयमापन्न दृष्ठा सीताथ 
'बायसम्‌॥ त्राहि ब्राहीति भर्तारमुवाच दयया विभुम्‌॥“तमुत्थाप्य करेणाथ कृपापीयूषसागर:। ररक्ष रामो गुणवान्‌ 
बायसं दययैक्षत॥' पुनः जैसे कुएँमें बच्चेके गिरनेपर माता उसे निकालनेके लिये स्वयं कूद पड़ती है उसी 
तरह जगज्जननीने देवाड़नाओंसहित देवताओंकों रावणबन्दीगृहमें पड़े देख उनको निकालनेके लिये स्वयं 
भी बन्दिनी होता स्वीकार किया और जबतक रावणका नाश कराकर उनको छुड़ा न दिया तबतक (हनुमानूजीके 
साथ भी) लौटना स्वीकार न किया (वाल्मीकौयसे स्पष्ट है)। जिन राक्षसियोंने आपको रावणवधके समयतक 
बराबर सताया उनकी भी (बिता उनके शरणमें आये स्वयं) हनुमानूजीसे रक्षा को। इसीसे तो आपकी 
कृपा श्रीरामजीसे बढ़कर कहो गयी है। श्रोगुणमक़्रीकारने क्या खूब कहा है। 'मातर्मेथ्चिलि राक्षसीस्त्वयि 
तदैवादरपराधास्त्वया रक्षन््या पवनात्मजाख़घुतरा रामस्य गोष्टीकृता। कारक त॑ं च विभीषणं शरणमित्युक्तिक्षमौ 
रक्षतः सा नः सान्द्रमहागसः सुखयतु क्षान्तिस्तवाकस्मिकी।।' [सुन्दरकाण्ड और विनय-पौयूषमें विस्तृत लेख 
दिया जा चुका है।] जगज्जननित्वका उदाहरण और कहाँ मिल सकता है? 

नोट--३ “अतिसय प्रिय करुतानिधान की” इति। प्रोफेसर दीनजो लिखते हैं कि “सत्सड्रमें सन्‍्तोंसे 
सुना है कि श्रीजानकौजी श्रीरामजीको 'करुणानिधान' नामसे हो सम्बोधन किया करती थीं, जैसे अब 

भी स्त्रियाँ अपने पतिको किसी खास नामसे पुकारती हैं। इसका प्रमाण सुन्दरकाण्डमें मिलता है। श्रीहनुमान्‌जी 
अनेक प्रकारसे अपना रामदूत होना प्रमाणित करते हैं, पर श्रोसीताजी विश्वास नहीं करतीं। श्रीरामजीके 
बतलानेके अनुसार जब हनुमानजी कहते हैं कि “सत्य सप्थ करुनानिधान की, तब वे झट उनपर विश्वास 
करके उन्हें रामदूत मान लेती हैं। आगे महात्मालोग जानें। श्रीरूपकलाजी भी यही कहते थे। 
नोट--४'जुगपद' मनानेका एक भाव यह है कि--(क) जैसे बालक माँके दोनों पैर पकड़कर अड़ 
जाता है, माँको टलने नहीं देता, वैसे हो मैं अड़ा हूँ जिससे मुझे निर्मल मति मिले। यथा--'हाँ माचला 
लै छाड़िहाँ; जेहि लागि अरे हाँ।” (विनय० २६७) पुनः (ख) प्रोफे० दौनजीका मत है कि 'पद मनावउँ” 
कहनेसे ही काम चल जाता। “जुगपद' कहनेका विशेष भाव यह है कि श्रीरामजीका पूर्ण ऐश्वर्य और 
माधुर्य जतानेकी अधिकारिणी श्रोजानकोजी ही हैं। यह ऐश्वर्य और माधुर्य श्रीरामजीके ४८ चरणचिहोंके 
ध्यानसे जाना जा सकता है। वही ४८ चिह्र श्रीजानकीजीके चरणोंमें भी हैं। माताके चरणदर्शनका मौका 
बालककों अधिक मिलता है। अतः गोस्थामीजी माताजोके युगवरण मनाकर ही अपनी बुद्धि निर्मल करके 
श्रीरामजीका पूर्ण प्रभाव जाननेकी इच्छा करते हैं। अत: “डुग पद” कहा। बिना दोनों पदोंके ध्यानके पूर्ण 
ऐश्वर्यका ज्ञान न हो सकेगा, अत:--युग' शब्द रखना यहाँ अत्यन्त आवश्यक था। 
नोट--५ 'जासु कृपा निर्मल मति पाव्जे' इति। इससे जनाया कि जिन-जिनकी अबतक वन्दना करते 
आये वे श्रीरामजीके चरितके विशेष मर्मज्ञ नहों हैं और श्रोरामवाल्ठभाजी रहस्यकी विशेष मर्मज्ञा हैं, क्योंकि 
बस्तुत: तत्त्वतः श्रीराम-जानको दोनों एक ही हैं, दो नहीं, जैसा आगे कहते हैं अतः इनसे “निर्मल बुद्धि, 
साँगते हैं। पुनः, श्रीशमचरित विशद हैं, अतः उनका कथन बिना निर्मल मतिके हो नहीं सकता। यथा-- 
"सो न होड़ बिनु विमल मति मोहि मति बल अति थोरि।' (१।१४) औरोंसे भी मति माँगी, परन्तु मिली 
नहीं, अत: अब इनसे माँगते हैं। इससे वह बुद्धि मिल भी गयी, इसीसे अब चरित प्रारम्भ करेंगे। 
नोट--६'बन्दे चारिउ भाड़, अन्त राम केहि हेतु भज? भगिनी बारि न गाड़, जो गाए तो अन्त किम?” 
पं० घनश्याम त्रिवेदीजो ये शद्भाएँ करके स्वयं ही यह उत्तर देते हैं-(१) श्रीसीतारामार्चामें पहले सब 
परिवारकी पूजा होती है। इसोके अनुसार यहाँ भी बन्दना को गयी है। इनके पीछे केवल नामवन्दना 
है जिसका भाव यह है कि और सबके पूजनका फल श्रीसीतारामजीकी प्राप्ति है जिसका फल श्रीसीतारामनाममें 
प्रेम होना है। पुनः, (२) श्रीसीतारामजोको एक साथ रखना आवश्यक था। यदि सब भाइयोंको साथ 
रखते तो इन दोनोंका साथ छूट जाता। पुनः, (३) लोकरीति भी यही है कि राजाके पास एका-एकी 
कोई नहीं पहुँचता, पहले औरोंका वसोला उठाना पड़ता है। अतएवं इनकी वन्दना अन्तमें की गयी। 
दूसरे प्रश्नका उत्तर यह है कि--(१) लोकरीतिमें बड़ेके सामने बहूका नाम नहीं लेते हैं। इसीसे 
तीन बहिनोंके नाम प्रकटरूपसे नहीं दिये। (२) संकेतसे “जनकसुता' “जगजननि' “जानकी” और 'अतिसय 
प्रिय करुत्ातिधान की' ये चार विशेषण देकर चारों बहिनों अर्थात्‌ क्रमसे श्रीउर्मिलाजी, श्रीमाण्डवीजी, 
श्रीश्रुतिकीर्तिजी और श्रीसीताजीकी बन्दना सूचित कर दीो। मा० अ० दीपकमें अन्तिम भाव इन शब्दोंमें 
दिया हुआ है--'जनकसुता जगजननि महँ जातकि लालक राम। यह संदर्भ विचार बिनु लहत न मन सुख 
थाम।।” (३०) श्रीभरतजीके सम्बन्धमें कहा है कि 'बिश््व भरन योषन कर जोई' इसी भावको लेकर 
“जगजननि' से श्रीमाण्डवीजीको लेते हैं। मयज्जूकार कहते हैं कि मिथिलाराजवंशियोंकी 'जनक' संज्ञा है 
और “जानकी ' का अर्थ भी है जनकपुत्री। भरतजीका ब्याह माण्डबीजीसे हुआ और शत्रुघ्रजीका श्रुतिकीर्त्तिजीसे 
अतः 'जगजननि' से जब माण्डवीजीका ग्रहण हुआ तो “जानकी से श्रीश्रुतिकोर्तिजीका ग्रहण हुआ। जनक 
(शीरध्वज) राजा बड़े भाई हैं और श्रीउर्मिलाजी उनको पुत्री हैं, अत: “जनकसुत्ा' से राजा जनककों 
पुत्री उर्मिलाजीका ग्रहण हुआ। 


] 

नोट--७ मेरी समझमें यहाँ केवल श्रीसीताजीकी बन्दना है। बहनोंकी वन्दना क्लिष्ट कल्पना है। 'ताके' 
एकवचन है न कि बहुबचन। “जासु” भी एकवचन है। 

प्रथम संस्करणके मेरे इस नोटपर श्रीजानकौशरणजीने मानसमार्तण्डमें लिखा है कि 'परतु क्या जहाँ 
उस आनन्दमय महोत्सव, जहाँ सब नर तथा नारी उपस्थित हैं, तहाँ ये तीनों बहुएँ न हों, यह परमाश्चर्य 
अवश्य है। हाँ! परदेके अन्दर विराजमान हैं। तहाँ गोस्वामीजी इन तौनों देवियोंकों प्रणाम करनेमें चुकें? 
इसी कारण श्रीसीतामहारानीकी वन्दनामें संकेतसे चार विशेषण देकर चारोंकी वन्दना सूचित कर दिये हैं। 
केवल एकवचन और बहुवचनके झगड़ेमें पड़कर भावपर ध्यान नहीं देना भावुकतासे बाहर है। मानसमें 
एक नहीं, अनेक स्थानोंमें व्याकरणादिकौ गलतियाँ हैं जिनको यह कहकर समाधान कर दिया है कि 
“आर्षकाव्यमें इसका दोष नहीं देखा जाता है।”यहाँ क्‍यों नहीं उसी प्रकारका समाधान मानकर परमोत्तम 
सिद्धान्त तथा रहस्यपूरित भावकों जानकर प्रसन्न होते?“ 

नोट--८ यही शड्भा मानसमणि ३ आलोक ३ में एक जिज्ञासुने की थी। उसका उत्तर वेदान्तभूषणजीने 
दिया है। बह हम यहाँ उद्धृत करते हैं। ' श्रीगोस्थामीजीने वैसे तो समष्टिरूपसे एवं वर्गोकरण करके भी 
सभी चराचरमात्रकी वन्दना मानसमें की है; परन्तु अलग-अलग नाम लेकर तो उन्हीं व्यक्तियोंकी बन्दना 
कौ है जिन्होंने श्रोरामजीके चरित्रोमें कुछ भी, किसी तरहका भी भाग लिया है। व्यास, शुक, सनकादि, 
नारदादि किंवा विधि, विनायक, हर, गौरी, सरस्वती आदि श्रीरामचरित्रके पात्र हीं हैं, उनके बिना तो 
रामचरित्र ही अधूरा रह जाता है और श्रीमाण्डवी, उर्मिला तथा श्रुतिकीर्तिजीका किसी प्रकारका भी सहयोग 
श्रीरामचरित्रमें नहीं है। केवल श्रीरामचरित्रके विशेष-विशेष पात्र भरतादिके साथ बिवाह होनेके कारण विवाहके 
समय उनका नाम एक बार मानसमें आ गया है। (यहो क्‍या कम है?) गोस्वामीजीकी हो लेखनीसे 
लिखा गया है कि “पूजनीय प्रिय परम जहाँ तें। सब मानिअहिं राम के नातें॥' अत: श्रीरामजीकी लीलामें 
कुछ भी सहयोग न होनेसे गोस्वामीजोने उनका नाम लेकर स्वतन्त्ररूपसे उनकी वन्दनां नहों कौ। इस 
तथ्यका विचार किये बिना ही पण्डितमन्य लोग गोस्वामीजीपर तथा अन्य श्रीरामचरित्रके कवियोंपर 
श्रीठमिलादिकी उपेक्षाका दोष लगाया करते हैं। 

कुछ लोग यह कहते सुने जाते हैं कि 'श्रीशत्रुघ्रजीको वन्दना उनका नाम लेकर क्‍यों की, जब 
उनका मानसभरमें बोलनातक नहों लिखा है?” ठीक है, परम सुशील श्रीशत्रुघ्नजीका बोलना श्रीरामचरितमानस- 
भरमें नहीं लिखा है; परन्तु “'जनमें एक संग सब भाईं। भोजन सबन केलि लरिकार्ई॥ करनबेध उपबीत 
बिआहा। संग संग सब भयउ उछाहा॥' के अतिरिक्त रामचरित्रमें रामसेवामें आपका पूर्ण सहयोग रहा है। 
देखिये, जब पता चला कि “रामराज्य बाथक भर्ड मूढ़ मंथरा छोरें' तब उसे देखते हो आपने दण्ड देना 
शुरू किया--'हुमकि लात तकि कूबर मारा; “लगे घसीटन थारि थारि झोटी'। चित्रकूटके मार्गमें भरतजीने 
*भाइ़हि सौंपि मातु सेवकाई '। स्वयं श्रीरामजीने ही चित्रकूटमें 'सिय समीप राखे रिपुदवनू '/ फिर श्रीसीतारामजीके 
सिंहासनारूढ़ होनेपर श्रीशत्रुनश्नजी व्यजन लिये सेवामें प्रस्तुत थे। और सतत काल '“सेवहिं सानुकूल सब 
भाई '। अत: श्रीशत्ुघ्॒जीका सहयोग श्रीरामचरितमें पूर्णरूपेण है। इसोलिये उनका नाम लेकर स्वतन्त्र बन्दना 
की है हाँ, वह सहयोग सर्वत्र मौनरूपसे ही है, बोलते हुए तहीं है। इसोसे एक हो पंक्तिमें इनकी 

: बन्दना है। 
पुनि मन बचन कर्म रघुनावक। चरन कमल बंदौं सब लायक॥ ९ ॥ 
राजिवनयन धरें धनु सायक | भगत बिपतिभंजन सुखदायक॥ १०॥ 

अर्थ-अब मैं फिर मन-वचन-कर्मसे कमलनयन, धनुषबाणधारी, भक्तोंके दुःखके नाशक और सुखके 

देनेवाले श्रीरघुनाथजीके चरणकमलोंकी वन्दना करता हूँ, जो सब योग्य हैं, सर्वसमर्थ हैं॥ ९-१०॥ 

नोट--१ 'पुनि मत्र बचन कर्म इति। (क) “युनि” अर्थात्‌ श्रोजानकौीजीकी वन्दनाके पश्चात्‌ अब 
अथवा एक बार पूर्व मड्लाचरणमें वन्दना कर चुके हैं-- 'बन्देडह॑ तमशेषकारणपरं रामाख्यमीशं हरिम्‌।' अब 
फिर करता हूँ। (ख) मन-वचन-कर्म तीनोंसे वन्दना करना यह कि मनसे रूपका ध्यान, बचनसे 
नाम-यश-कीर्तन और कर्म (तन) से सेवा, पूजा, दण्डवत्‌-प्रणाम, परिक्रमा आदि करते हुए इस 
तरह तीनोंकों प्रभुमें लगाये हुए। चरणोंका ध्यान, चिहोंका चिन्तन, उनका महत्त्व गाते हुए, हाथोंसे 
मानसी सेवा करते हुए। 

नोट--२'सब लायक ' इति। अर्थात्‌ (क) सब मनोरधों और अर्थ-धर्मादि समस्त पदार्थों और फलोंके 
देनेवाले हैं। यथा-“नाथ देखि पदकमल तुम्हारे। अब पूरे सब काम हमारे॥' (१। १४९) “करि मधुप 
मन मुनि जोगि जन जे सेड़् अभिमत यति लहां।' (१।३२४) (ख) इनके स्मरणसे मन निर्मल हो जाता 
है, जीव परमपदको भी प्रात होता है। यथा--“जे सकृत सुमिरत बिमलता मन सकल कलिमल भाजहाँ।' 
“जे परसि मुनिबनिता लही गति रही जो पातकमईड।' (१। ३२४) “परसि चरनरज अचर सुखारी। भए 
परमपद के अधिकारी।” (२। १३९) (ग) दीन गरीब केवट-कोल-भील आदिसे लेकर विधि-हरि- 
हर ऐसे समर्थोंके भी सेवने योग्य हैं। यथा-“जासु चरन अज सिव अनुरागी।' (७। १०६) 'सुतु सेवक 
सुरतरु सुरधेनू। विधि हारे हर बंदित पद रेनू॥ सेवत सुलभ सकल सुखदायक।' (१। १४६) 'बचन 
किरातन्ह के सुतत जिमि पितु बालक बैच।' (२। १३६) (घ) सर्वसमर्थ हैं, आपके लिये कुछ भी 
अदेय नहीं है। यथा-“जन कहूँ कछु अदेय नहिं मोरें। अस बिश्वास तजहु जनि भोरें।।/ (३। ४२) “मोरे 
नहिं अदेय कछु तोही।।' (१।१४९) (ड) सकल योग्यताके आधारभूत हैं, श्रीगणेशादि समस्त देवॉकी 
योग्यताके सम्पादक हैं। (रा० प्र०) 

नोट--३ “राजिक्सयन थरें थनु सायक/7”” इति। (क) प्रोफे” लाला भगवानदीनजी लिखते हैं कि 
इसमें 'राजिब' शब्द बड़ा मजा दे रहा है। कमलवाची अन्य शब्द रखनेसे वह मजा न रहता। “राजीव 
लाल कमलको कहते हैं। भक्तकी विपत्ति-भंजन करते समग्र जब धनुसायकसे काम लिया जायगा तब 
आरक्त नेत्र हो शोभाप्रद होंगे। वीरता, उदारताके समय लाल नेत्र और श्रृड्रारमें नीलोपम नेत्र तथा शान्तरसमें 
पुण्डरीकाक्ष कहना साहित्यको शोभा है। 'राजिबनयन' का प्रयोग प्रायः ऐसे ही स्थानोंमें किया गया है 
जहाँ दुःखियोंके दुःखनिवारणका प्रसड्र है। यथा-“राजीबबिलोबन भवभवमोचन पाहि पाहि सरनहि 
आईं।' (१। २११) 'सुनि सीता दुख प्रभु सुख अबना। धरि आए जल राजिबनयना ॥” (५।३२) 'अब 
सुनह दीतदयाल। राजीव नयत बिसाल॥” (६। ११२) इत्यादि। (ख) कमलमें कोमलता, शीतलता, सुगन्ध 
आदि गुण होते हैं वैसे हो श्रीरमनयनकमलमें उसी क्रमसे दयालुता, शान्ति (क्रोध न होना), सुशीलता (शरणागतके 
पापॉपर दृष्टि न डालना) इत्यादि श्रेष्ठ गुण हैं। (ग) बैजनाथजी कहते हैं कि “रजीब' से तेजोमय, कोटिसूर्य 
प्रकाशयुक्त और जगपालक गुण सूचित किये हैं। (घ) “थरें धनु सायक' इति। भगवान्‌ श्रीरामका ध्यान सदैव 
धनुर्बाणयुक्त ही करतेका आदेश है। यथा--' अयोध्यानगरे रम्ये रत्रमण्डपमध्यगे। स्मेरेल्कल्पतरोमूले रत्नसिंहासन॑ शुभम्‌॥ 
तम्भध्येःष्टदल॑ पद्म नानारलैश्व वेष्टितम्‌। स्मरेन्मध्ये दाशरथिं””। कौशल्यानन्दन॑ राम॑ धनुर्बाणधरं हरिम्‌। एवं . 
सश्िन्तय्रेत्‌””।' ( श्रीरामस्तवराजस्तोत्र १०, २१-२२), '“ध्यायेत्कल्पतरोर्मूले।' कौसल्यातनयं राम॑ धनुर्बाणधरे 
हरिम्‌। ““श्याग्रेदाजानुबाहुं धृतशरधनुषं बद्धपद्मासनस्थम्‌।' (आ० रा० राज्यकाण्ड सर्ग-१। १०, २२, ३१) 
इससे जनाया कि श्रीरामजी भक्तोंकी रक्षामें इतने सावधान रहते हैं कि हरदम धर्ुर्बाण लियें रहते हैं जिसमें 
रक्षाके समय शस्त्रास्त्र दूँढ़ना न पड़े जिससे विलम्ब हों। श्रीअग्रस्वामीने इसी भावसे लिखा है कि 
“धनुष बाण थारे रहैं, सदा भगत के काज। अग्रसु एते जानियत राम गरीब निवाज॥ धनुष बाण धारे 
लखत दीनहि होत उछाह। टेढ़े सूथे सबनि को है हरि नाथ निबाह।/' (१-२) अर्थात्‌ सरल एवं कुटिल 

सभी जीवोंका निर्वाह प्रभुकी शरणमें हो जाता है। (वे० भू०)। (ड) “भगत बिपति भंजन सुखदायक' 
इति। विपत्तिके नाश होनेपर सुख होता है, अतः विपत्ति-भंजन कहकर सुखदायक कहा। अथवा, आर्त्त 
भक्तोंकी विपत्ति हरते हैं और साधक तथा ज्ञानी भक्तोंको सुख देते हैं, अर्थात्‌ उनके हृदयमें आनन्द 
भर देते हैं। (बै०) 
दो०--गिरा अरथ जल बीचि सम कहिअत' भिन्न न भिन्न। 
बंदां सीतारामपद जिन्हहिं. परमप्रिय खिन्‍न॥१८॥ 

अर्थ-मैं श्रीसीतारामजीके चरणोंकों वन्दना करता हूँ जो वाणीं और उसके अर्थ तथा जल और उसकी 
लहरके समान कहनेमें भिन्न हैं (पर वस्तुतः) भिन्न नहीं हैं और जिन्हें दीन अत्यन्त प्रिय हैं॥ १८॥ 

नोट १--यहाँपर “ग्रिरा' से मध्यमा और बैखरी वाणीका ग्रहण है तथा अर्धसे बौद्ध (अर्थात्‌ बुद्धिस्थ) 
और बाह्य अर्थोंका ग्रहण है। इन दोनोंका परस्पर वाचक-वाच्य-सम्बन्ध है। जिस शब्दसे जिस पदार्थका 
ज्ञान होता है वह शब्द उस पदार्थका बाचक कहा जाता है। तथा जिस अर्थका ज्ञान होता है, वह वाच्य 
कहा जाता है। यथा, घटसे घड़ेका (अर्थात्‌ मिट्टी, ताँबा, पोतल आदिका बना हुआ होता है जिसमें जल 
आदि भरते हैं उस पदार्थका) ज्ञान होता है। अत: “घट' शब्द वाचक है और घड़ा (व्यक्ति) बाच्य 
है। इस बाणी और अर्थमें भेदाभेद माना जाता है। शब्द और अर्थमें भेद मानकर “तस्य बाचकः प्रणव:" 
(योगसूत्र १। २७) अर्थात्‌ ईश्वरवाचक प्रणब (ओंकार) है। “रामस्थ नाम रूप च लीला धाम परात्परम्‌। 
एतच्चतुष्टयं नित्यं सच्चिदानन्दविग्रहम्‌॥' (वसिष्ठस॑हिता) अर्थात्‌ श्रीरामजीका नाम, रूप, लीला और धाम 
नित्य सच्चिदानन्द-विग्रह है इत्यादि व्यवहार शास्त्रोमें किया गया है। यहाँपर ईश्वर (अर्थ) का वाचक 
ऑकार (शब्द) कहा गया है, इससे ईश्वर और ओऑकार शब्दोंमें भेद स्पष्ट है। ऐसे ही दूसरे उदाहरणमें 
श्रीरामजी और उनके नाममें भी भेद स्पष्ट है। 

एवं शब्दार्थमें अभेद मानकर हो “ओमित्येकाक्षरं ब्रह्म व्याहरन्‌' (गीता ८।१३) अर्थात्‌ ओम 
इस एकाक्षर ब्रह्मको कहते हुए, तथा “रामेति द्वकजक्षरं नाम मानभड्ट पिनाकिन: ' अर्थात्‌ राम (इत्याकारक) 
जो द्वथथक्षर नाम है वह परशुरामजीका मानभज्जड करनेवाला है, इत्यादि व्यवहार शास्त्रॉमें किया गया 
है। यहाँपर (उपर्युक्त प्रथम उदाहरण 'ओमित्येकाक्षर॑“' में) (शब्द) और ब्रह्म (अर्थ)में अभेद 
माना गया है; क्योंकि ब्रह्मरूप अर्थका उच्चारण नहीं होता, परन्तु यहाँ ब्रह्मका उच्चारण कहां गया 
है। अतः दोनोंमें अभेद सिद्ध हुआ। इसी प्रकार (उपर्युक्त दूसरे उदाहरणमें ) परशुरामजीका मानभड्ज 
करनेवाले श्रीरामजी हैं, न कि उनका नाम, परन्तु दोनोंमें अभेद मानकर ही नामको परशुरामजीका 
मानभज्ञ करनेवाला कहा गया है। लोकमें ही शब्दार्थका तादात्म्य मानकर हो--'श्लोकमश्रृणोत्‌ अर्थ 
श्रृणोतु इति अर्थ॑ बद॒ति' अर्थात्‌ इसने श्लोक सुना, अब यह अर्थको सुने, अत: अर्थकों कहता है--इत्यादि 
वाक्योंके प्रयोग किये जाते हैं। यहाँपर अर्थकों सुनने और कहनेका प्रतिपादन किया गया है; परन्तु 
सुनना और कहना शब्दका ही होता है, न कि अर्थका। अत: कहना पड़ता है कि शब्द और 
अर्थमें अभेद मानकर ही लोकमें ऐसा व्यवहार प्रचलित है। इन पूर्वोक्त प्रमाणोंसे शब्द और अर्थमें 
अभेद अर्थात्‌ तादात्म्य सिद्ध होता है। 


१- देखियत-- १७२१, १७६२, छ०, को०, रा० | कहियत--१६६१, १७०४। श्रीनंगे परमहंसजी 'देखिअत' पाठको 
शुद्ध मानते हैं। बे कहते हैं कि 'रूप देखनेमें आता है न कि कहनेमें। नेत्रका विषय रूप है, बुद्धिका विषय विचार 
है। नेत्र तो रूप करके भिन्न देखता है किन्तु बुद्धि उसको विचारशक्तिसे एक करती है। इसलिये देखनेमें भिन्न है “कहना 
वाणीका विषय है। वाणी बुद्धिके अधीन है। जो बुद्धि विचारसे निश्चय करेगी वही वाणी कहेगी।जब बुद्धिने भिन्न 
नहीं किया, तब वाणी भिन्न कैसे कह सकती है।' 

अब यह शट्ज्रा होती है कि “यदि शब्द और अर्थमें तादात्म्य है तो 'मधु' शब्दके उच्चारणसे मुखमें 
माधुर्यास्वाद तथा अग्नि शब्दके उच्चारणसे मुखमें दाह क्‍यों नहों होता?' उसका एक उत्तर यह है कि. 
'तादात्म्य' शब्दका अर्थ 'भेदसहिष्णु अभेद' होता है (जिसको गोस्वामीजोने “कहियत भिन्न न भिन्न” शब्दसे 
कहा है); क्योंकि तादात्म्यकी परिभाषा “तदभिन्नत्वे सति तद्धिन्त्वेन प्रतीयमानत्वं तादात्म्यम्‌' को गयी है! 
अर्थात्‌ उससे अभिन्न होते हुए भिन्न प्रतोत होना तादात्म्य है। अत: “तादात्य' और 'भेदाभेद' एक तरहसे 
पर्याय कहे जाते हैं। एवं च शब्द और अर्थमें भेद होनेसे मधु और अग्नि शब्दोंके उच्चारणसे मुखमें 
माधुर्यास्वाद और दाह नहीं होती। वस्तुतः बुद्धिसत्तासमाविष्ट जो बौद्ध अर्थ है, वही शब्दोंका मुख्य वाच्य 
है। बौद्ध अर्थमें दाहादि शक्ति नहीं होती है। अत: माधुर्यास्वाद और दाहादि नहीं होते। इसको लघुमज्जूपामें 
नागेशभट्टने भी कहा है। यथा-'एवं शक्यो5थथोंठपि बुद्धिसत्तासमाविष्ट एवं, न तु बाह्मसत्ताविष्ट:। घट इत्यत 
एंव सत्ताबगमेन घंटो स्तीति प्रयोगे गतार्थत्वादस्तीति प्रयोगानापत्ते:। सत्तयाविरोधाद घटो नास्तीत्यस्थानापत्तेश्च। 
मम तु बुद्धिसतो बाह्मसत्तातदभावबोधनाय अस्ति, नास्तीति प्रयोग:। एवं च बौद्धपदार्थसत्ता आवश्यकी। तत्र 
बौद्धे अर्थे न दाहादिशक्तिरिति।' जिस प्रकार मध्यमादिसे अभिव्यक्त बुद्धिमें प्रतिभा समान ही शब्द (स्फोट) 
बाचक कहलाता है, उसी प्रकार बौद्ध ही अर्थ 'वाच्य' होता है।" अर्थात्‌ बाह्यसत्तायुक्त जो घटादि हम- 
लोगोंके दृष्टिगोचर होता है वह मुख्य बाच्य नहीं है। इसमें युक्ति यह है कि यदि बाह्यमत्तायुक्त घट 
ही वाच्य कहा जाय तो 'घटोउस्ति' ऐसा जो प्रयोग बोला जाता है, उसमें 'अस्ति' शब्दका प्रयोग नहीं 
होता चाहिये; क्योंकि 'घटः' इस (इतना कहने) से हो बाह्मसत्तायुक्त घटका बोध हो गया। कि च अब 
'घटो नास्ति' ऐसा प्रयोग भी प्रामाणिक नहीं होगा; क्‍योंकि घट शब्दसे बाह्मसत्तायुक्तका और “नास्ति' 
से सत्ताभावका बोध, परस्पर विरुद्ध होनेके कारण नहीं होगा। बौद्धार्थकों जो वाच्य मानते हैं, उनके मतमें 
यह दोष नहीं होता; क्योंकि बुद्धिमें भासमान घटकी सत्ता रहनेपर भी बाह्मसत्ताका अभाव बोधन करनेके 
लिये 'नास्ति' शब्दका प्रयोग और बाह्मसत्ता बतलानेके लिये 'अस्ति' शब्दका प्रयोग भी प्रामाणिक है। 
इससे बौद्धपदार्थका बाच्यत्व स्वीकार करना आवश्यक है। बौद्ध पदार्थमें दाहादिशक्ति नहीं है। अत: शब्द 
और अर्थमें अभेद स्वीकार करनेपर भी अग्नि शब्द उच्चारण .करनेसे न तो मुखमें दाहरूप आपत्ति होगी 
और न तो मधु शब्दसे माधु्यास्वाद होगा। अत: गिरा और अर्धमें अभेद सिद्ध हुआ जिसका दृष्टान्त गोस्वामीजी 
देते हैं। भाव यह है कि 'गिरा' और “अरथ' अभिन्न होनेपर भी जैसे भिन्न मालूम पड़ते हैं, उसी तरह 
'सीता' और 'राम' दोनों एक ही अभिन्न ब्रह्मतत्त्व हैं तथापि भिन्न मालूम पड़ते हैं। गिरा और अर्थका 
दृश्ान्त दार्शनिक बिचारसे गम्भीर होनेके कारण जल और बीचिके सरल दृष्टान्तसे भी श्रीसीताजी और 
श्रीरामजीकों अभिन्न ब्रह्मतत्त्व प्रतिपादन किया। (दार्शनिक सा्वभौमजीके प्रवचनके आधारपर) 

पं० रामकुमारजीने इस दोहेके भावपर प्रकाश डालनेवाले दो श्लोक ये दिये हैं--तत्त्वतो मन्त्रतो 
बापि रूपतो गुणतो5पि वा। न पृथग्भावना यस्य स ज़ेयो भावुकोत्तम:॥ काव्यप्रकरणस्यादी मध्येउन्ते कविभिः 
क्रमात्‌। तत्स्वरूपाड़ माहात््यकथन क्रियते पृथक्‌ ॥'(१-२) अर्थात्‌ शक्ति और शक्तिमान्‌के प्रति तत्त्वसे, 
मन्त्रसे, गुणसे और रूपसे जिसकी भावना भिन्न-भिन्न नहीं (अभिन्नरूपसे हो) होती है, वहीं श्रेष्ठ भावुक 
है॥ काव्यप्रकरणके आदि, मध्य और अन्तमें कबिलोग नायक और नायिकाके स्वरूप, अद्ज (शक्ति) और 
माहात्म्यकों क्रमशः पृथक्‌-पृथक्‌ वर्णन करते हैं॥'(१-२) (इनको स्मरण रखनेसे आगेकी बहुत-सी शह्ढाएँ 
स्वयं हल हो जायँगी।) 


* जैसे कुम्हारके मनमें प्रथम घटका आकार आता है तब इन्द्रियोंके व्यापार (उद्योग) के द्वारा मिट्टीके आश्रयसे 
बह घट प्रकट (पैदा) होता है और वही हृदयस्थ घट वैखरो वाणोंके आश्रयसे मुखके द्वारा 'घट” ऐसा नाम होकर 
प्रकट होता है। अत: लोकमें यह कहा जाता है कि मनुप्यके बोलनेसे और व्यवहारसे उसके हृदयका पता लगता है। 
तात्पर्य यह है कि 'घट' ताम और “घट' पदार्थ बाहर व्यवहारमें दो मालूम पड़नेपर भी भीतर एक हो हैं। 

ए७'पिछली चौपाइयॉमें श्रोजानकीजीके और श्रीरामजोके चरणकमलॉंकी वन्दना पृथक्‌ू-पृथकु की। अब 
दोनोंके पदकी एक साथ अभिन्नभावसे वन्दना करते हैं। बाबा हरिहरप्रसादजी यहाँ “सीताराम” यह जो 
'पद है इसकी वन्दना मानते हैं। वे कहते हैं कि चरणोंकी वन्दगा ऊपर कर चुके, अब नामकी एकता 
यहाँ दिखाते हैं। 

नोट २--श्रीसीतारामजीकी वन्दना ऊपर चौपाइयोमें पृथकु-पृथक्‌ कौ थी। अब एक साथ करते हैं। 
इसके कारण ये कहे जाते हैं कि-(क) ये दोनों देखने (कहने) में भिन्न हैं, अर्थात्‌ पृथक्‌-पृथक्‌ दो हैं; 
इसलिये भिन्न-भिन्न (पृथक्‌ -पृथक्‌) वन्दना को थी। और, विचारनेसे दोनों वास्तवमें दो नहीं हैं एक ही 
हैं, अभिन्न हैं, इसलिये अब एकमें वन्दना की। (पं० रामकुमार) (ख) श्रीमद्रोस्वामीजी आगे “नामकी वन्दना 
करेंगे, तब वहाँ “बंदर नाम राम”““' ऐसा कहेंगे। उससे कदाचित्‌ कोई यह शड्जा करे कि 'सीता' ब्रह्मका 
नाम नहीं है, वा, 'सौता' माया हैं, इसौसे उनका नाम छोड़ दिया गया', इसी कारणसे प्रथम ही यहाँ दोनों 
नामोंकी एकता दिखायी है। ऐक्यका प्रमाण यथा--' श्रीसीतारामनाप्नस्तु सदैक्य॑ नास्ति संशय:। इति ज्ञात्वा जपेहास्तु 
स धन्यो भाविनां जरः॥' (ब्रह्मममायण) दोनोंमें अभेद है और दोनों हो ब्रह्मके नित्य अखण्ड स्वरूप हैं। 
जैसा श्रौमनुशतरूपा-प्रकरण दोहा १४३--१४८से विदित है। वहाँ मनु-शतरूपाजीके 'उर अभिलाष निरंतर होई। 
देखिय नयन परम प्रभु सोड़ं॥" 'अगुन अखंड अनंत अनादी। जेहि चिंतहिं परमारथ बादी॥' “नेति नेति जेहि 
बेद निरूपा। निजानंद निरुपाथि अनूपा॥' 'संभु बिरंचि बि्तु भगवाना। उपजहिं जासु अंस ते नाना॥ 
(१। १४४) और भक्तवत्सल प्रभुने उनको यह अभिलाषा जान और उनकी प्रार्थना सुनकर कि 'देखहिं हम 
सो रूप भरि लोचन' उनको दर्शन दिया। ' श्रीसीताराम' युगलरूपसे दर्शन देकर जनाया कि हमारा अखण्ड 
ब्रह्मस्वरूप यही है। बृहद्विष्णुपुराणमें इसका प्रमाण भी है। यथा--'द्वौ च नित्य द्विधारूपं तत्त्वतो नित्यमेकता। 
राममन्त्रे स्थिता सीता सौतामन्त्रे रघूत्तम:॥' 'यद्वा शब्दात्मको रामो सीता शब्दार्थरूपिणी। यद्वा वाणी भबेत्‌ सीता 
राम: शब्दार्थरूपवान्‌॥' पुनश्च अद्भतरामायण यथा--“रामः सीता जानकी रामचद्रो नाहो भेदस्त्वेतयोरस्ति कश्षित्‌।॥ 
संतों बुद्धया तत्त्वमेतद्विब॒ष्वा पारे जाता: संसूतेमृत्युवक्त्रात्‌॥'(पं० रा० कु०) (ग) अगली चौपाईसे कोई यह 
न समझे कि गोस्वामीजी केवल रामोपासक हैं, क्योंकि यदि (श्रोसीताराम) युगलरूपके उपासक होते तो 
“बंदर स्रीता राम नाम” या ऐसे ही कुछ युगलनामसूचक शब्द लिखते। इसलिये भी यहाँ दोनोंमें एकता दिखायी। 
(मा० प्र०) (घ) श्रीनंगे परमहंसजी कहते हैं कि ऊपर रूपको वन्दना है और नीचे नामकी वन्दना है, 
बीचमें यह दोहा देकर 'ग्रन्थकारने श्रीसीतारामजी महाराजका और श्रीसीतारामजीके नामकौ ऐक्यता की है। 
दोनों रूपों और दोनों नामोंकी ऐक्यताके लिये दो उपमाएँ दी हैं। नामकी ऐक्यता गिरा-अर्थकी उपमासे और 
रूपकी एकता जल बीचिकी उपमासे की है।' 

नोट ३--अब यह प्रश्न होता है कि 'एकता तो एक हो दृष्टन्तसे हो गयी तब दो दृष्टान्त क्यों 
दिये?' और इसका उत्तर यों दिया जाता है कि-(१) "गिरा अरध' से गिरा कारण और अर्थ कार्य 
सूक्ष्म रीतिसे समझा जा सकता है, इससे सम्भव है कि कोई यह सिद्ध करे कि 'श्रीसोताजी' कारण 
और “' श्रीरामजी' कार्य हैं। इसी तरहसे “जल बीचि' से जल कारण और बीचि कार्य कहा जा सकता 
है। दो दृष्टान्त इसलिये दिये कि यदि कोई श्रीसीताजीको कारण कहे तो उसका उत्तर होगा कि “जल 
बीचि' की उपमासे तो रामजी कारण सिद्ध होते हैं, क्योंकि गिरा स्त्रोलिड्र हैं और अर्थ पुँल्लिड्र है और 
“जल बीचि' में जल पुल्लिड्र (जल शब्द संस्कृतमें नपुंसकलिड्र है पर भाषामें दो ही लिड्ढ होते हैं इसलिये 
पुल्िज्ञ कहा जाता है।) और “बीजि' स्त्रोलिड्र है। और यदि कोई “श्रीरामजी' को कारण कहे तो उसको 
“गिरा अरथ' से निरुत्तर कर सकेंगे। इस प्रकार यह निश्चयपूर्वक स्पष्ट हो जावेगा कि इनमें कारण-कार्यका 
भ्रेद नहीं है। (मा० प्र०) (२) श्रीजानकौशरणजी कहते हैं कि ब्रह्मके दो रूप हैं। एक सगुण, दूसरा 
निर्गुण। गिरा अर्थवाला दृष्टान्त निर्गुणका है, क्योंकि यह देखनेकी वस्तु नहीं है। वाणी केवल सुननेसे 
कर्ण-सुखद होती हैं और अर्थ मनमें आनेपर सुख देता है; इससे भिन्न हुआ; पर वास्तवमें दोनों अभिन्न 

हैं, क्योंकि वाणीमें अर्थ साथ ही रहता है। जैसे गिराके अभ्यन्तर अर्थ है, पर प्रकट होता है वक्ता- 
श्रोताके एकत्र होनेपर, वैसे ही श्रीसीताजीमें श्रीरामजी सनातनसे हैं, पर प्रकट होते हैं प्रेमियोंकी कांक्षा 
होनेपर। श्रीकिशोरीजीके हृदयसे प्रकट होकर प्रेमियोंको सुख देते हैं। यह दिव्य धामकी लीला नित्य 
ही त्रिगुणसे परे निर्गुण है जो देखनेका विषय नहीं है, ज्ञानद्वारा समझा जाता है। “जल बीचि” का 
दृष्टानत सगुणरूपका है। जबतक वीची प्रकट नहीं होती, तबतक जलका रूप पृथक्‌ देखनेमें आता है। 
वायुबश तसड्र उठनेपर उसका भी रूप पृथक्‌ देखनेमें आता है। उसी प्रकार प्रेमियोंके प्रेमरूपी वायुका 
टक्कर जलबतू्‌ सगुणब्रह्म श्रीरामजीमें लगनेसे किशोरीजी प्रकट होती हैं तब दोनोंके रूप भिन्न देखनेमें 
आते हैं, वस्तुत: जलवीचीवत्‌ दोनों अभिन्न हैं। यह भाव बैजनाथजीके आधारपर है। बैजनाथजी लिखते 
हैं कि प्रकृति-पुरुष एक ही हैं। जैसे वाणीमें अर्थ गुप्त, वैसे हो प्रकृतिमें अगुणरूप गुप्त। लोकोद्धारहेतु 
सगुणरूपसे दोनों प्रकट हुए, जलवाचौसम देखनेमें आते हैं। (३) पृथक्‌-पृथक्‌ वन्दनासे यह श्ढा 
होतो कि 'जैसे भरतादि प्राता श्रीरामजोके अंश हैं, वैसे हो श्रोसीताजी भी अंश हैं', इस सन्देहके 
निवारणार्थ गिरा अर्थ और जलबीचीकी उपमा देकर दोनोंकों एक ही जनाया। भरतादि भ्राताओं और 
श्रीरामजीमें (यद्यपि तत्त्व एक हो है तथापि) अंश-अंशीभेद है, किन्तु श्रीसीतारामजीमें अंश-अंशीभेद 
नहीं है, दोनों एक ही ब्रह्म हैं। ब्रह्मका स्वरूप युगल है और ब्रह्म तो एक ही है। ब्रह्म पतिपत्री 
युगल-स्वरूप अपनी इच्छासे धारण किये हुए हैं। यथा- 'स इममेवात्मान॑ द्वेधापातयत्‌ ततः पतिश्न पत्नी 
चाभवतामिति।' ( बृहदारण्यकं श्रुतौ: १। ४। ३) 

(४) श्रौनंगे परमहंसजी कहते हैं कि--(क) “शब्दसे अर्थ निकलनेपर शब्द और अर्थ दो देख पढ़ते 
हैं, अतः भिन्न हैं और दोनों एक ही तत्त्वके बोधक होनेसे अभिन्न हैं। वैसे ही रामनाम और सीतानाम 
कारण-कार्य होनेसे देखनेमें भिन्न और एक हो तत्त्व होनेसे अभिन्न हैं। गिरा अर्थकी उपमा दोनों नामोंके 
लिये है। क्योंकि “गिरा अर्थ” आखर (बाणों) का विषय है और नाम भी आखरका विषय है। (प्रमाण) 
“आखर मधुर मनोहर दोऊ!। जैसे शब्दमें अर्थ (का) लय रहता है बैसे हो रामनाममें सोतानाम (का) लय 
है, क्योंकि कारणमें कार्य लय रहता है।' इस तरह रामनाम सीतानामकों 'यिररा अरथ' की उपमासे लय करके 
ग्रन्थकारने एक नाम अर्थात्‌ रामनामको बन्दना प्रारम्भ को। (ख) “रूपकी एकता तो केवल एक उपमा जल 
वीचिसे हो जाती है।' ऐक्यमें क्या बाकों रह जाता है जिसके लिये टीकाकारोंने “गिरा अरथ' कौ भी उपमा 
मिलाकर ऐक्य किया है। यदि रूपके ऐक्यमें दोनों उपमाएँ लगा दी जाबँँगी तो नामका ऐक्य कैसे होगा? 
क्योंकि नाम और रूप दो विषय हैं और दोनॉको वन्दना पृथकू-पृथक्‌ लिखी है तब ऐक्य भी पृथक्‌-पृथक्‌ 
होगा। परमहंसजीको इस शड्जूके सम्बन्धमें यह समाधान किया जाता है कि दोनों रूपोंकी एकता अभिन्नता 
स्थापित हो जानेपर नामको तत्त्वतः अभिन्नता स्वत: हो हो जायगी, उसके लिये फिर उपमाओंकी आवश्यकता 
ही नहीं रह जाती। उपर्युक्त बृहद्विष्णुपुरणके 'द्वौँ च““” इस उद्धरणसे भी इस कथनकी पुष्टि होती है; क्योंकि 
उसमें भी रूपको एकता कहते हुए दोनोंके मन्‍्त्रों और नामोंकी एकता कही गयी है। 

(५) नंगे परमहंसजीका मत है कि श्रीरामजी कारण हैं और श्रीसोताजी कार्य हैं। प्रमाणमें वे ये 
चौपाइयाँ देते हैं--“तनु तजि छाँह रहति किमि छेकी।' 'प्रभा जाड़ कहाँ भानु बिहाई।) “कहाँ चंद्रिका चंद 
तजि जाईं।” और कहते हैं कि तन कारण है, छाया कार्य है। श्रीरामजी शरीर, सूर्य और चन्द्ररूप हैं 
और श्रीसीताजी छाया, प्रभा और चन्द्रिकारूपा हैं। इससे श्रीरामजी कारण हुए और सीताजी कार्य। अन्य 
लोगोंके मतानुसार इस दोहेमें कारण-कार्यका निराकरण किया है। 

पं०श्रोकान्तशरणजी इसके उत्तरमें कहते हैं-“उपमाके धर्मसे ही कविताका प्रयोजन रहता है। जैसे 
“कमलके समान कोमल चरण' में कोमल धर्म है, अत: कोमलता ही दिखानेका प्रयोजन है, कमलके 
रज्-रूप-रस आदि चाहे मिलें अथवा न मिलें। वैसे हो 'प्रभा जाड़ कहँ“” ' में प्रभा, चन्द्रिका और श्रीसीताजी 
तथा भानु, चन्द्र और श्रीरामजी क्रमशः उपमान-उपमेय हैं। “जाड़ कहाँ ““बिहाई' “कहाँ”“तजि जाई” ये 

दोनों धर्म हैं, बाचक पद लुप्त है। अत: उपमाद्दाग कविका प्रयोजन, केवल श्रीजानकीजीका अपृथक्‌ सिद्ध 
सम्बन्ध दिखानामात्र है कि प्रभा और चन्द्रिका जैसे सूर्य तथा चद्रसे पृथक्‌ होकर नहीं रह सकतीं, वैसे 
ही मैं आपके बिना नहीं रह सकती। ऐसे ही “तनु तजि रहति छाँह किमि छेकी ' में 'अपृथक्‌ सिद्ध सम्बन्ध' 
ही दिखानेका प्रयोजन है। अतः उपर्युक्त 'गिद्य अरथ' में लिड्र-विरोध करके श्रीरामजीहीको कारण सिद्ध 
करना अयोग्य है। जहाँ लिड्रके अनुकूल उपमानका अर्थ असड्भत होता है, वहाँ लिड्र-विरोध किया जाता 
है। यहाँ श्रीजानकौजीको कार्य कहनेमें अनित्यता होगी, जो भारी दोष है।' 

"इस उत्तरमें उपमा और उपमेयकौ जो बात कही है वह यथार्थ है, परन्तु आगे जो उन्होंने दोनोंके 
सम्बन्धसे 'अपृथक्‌ सिद्ध सम्बन्ध कहा है वह बात समझमें नहीं आती। 'अपृथक्‌ सिद्ध सम्बन्ध'का 
प्रयोग वहीं किया जाता है जहाँ दो पदार्थ स्वरूपतः भिन्न होनेपर भी एक-दूसरेसे पृथक्‌ नहीं हो सकते। 
जैसे ब्रह्म और जीबमें 'अपृथक्‌ सिद्ध सम्बन्ध कहा जा सकता है। ब्रह्म और जीव इन दोनोंमें बस्तुतः 
भेद है; परन्तु ये एक-दूसरेसे कभी अलग नहीं होते। इसी तरह इनका ज्ञान इनसे पृथक्‌ होनेपर भी 
इनसे अलग नहीं होता। अतः इनमें 'अपृथक्‌ सिद्ध सम्बन्ध' कहा जाता है। नैयायिक जिसको “समवाय 
सम्बन्ध' कहते हैं, बेदान्ती उसको भी 'अपृथक्‌ सिद्ध सम्बन्ध' कहते हैं। जैसे मिट्टी और मिट्टीका घड़ा। 
इस दृष्टान्तमें कारण-कार्य सम्बन्ध है और प्रथम दो दृष्टान्तोंमें स्वरूपतः स्पष्ट भेद है। अतः श्रीसीताजी 
और श्रीरामजीमें 'अपृथक्‌ सिद्ध सम्बन्ध' लगानेसे कार्यकारण-भाव या स्वरूपतः भेद हो सिद्ध होगा। 
'अपृथक्‌ सिद्ध सम्बन्ध न कहकर उसका समाधान इस प्रकार हो सकता है- 

श्रीहनुमानगढ़ीके श्रीजानकौदासजीका मत है कि इस दोहेके पूर्वार्धक अर्थ चार प्रकारसे हो सकते 
हैं-(क) गिरा अरथ और जल बीचिके समान कहनेमें भिन्न हैं, वस्तुतः भिन्न नहीं हैं। 

(ख) गिरा अरथ और जल बीचिके समान कहनेमें “भिन्न न' (अभिन्न) पर वस्तुतः भिन्न हैं। 

(ग) गिरा अरथ और जल बीचिके समान कहतेमें भिन्न भी और नहीं भिन्न भी। 

(घ) गिरा अरथ और जल बीचिके समान भिन्न-भिन्न (जो) नहीं कहे जा सकते। 

अर्थ (क) में अभेद प्रधान है और भेद व्यावहारिक है। यह अद्दैता आदिका मत है। अर्थ (ख) 
में भेद प्रधान है। यह वैयाकरणादिका मत है। अर्थ (ग) में भेद और अभेद दोनोंही प्रधान हैं। यह 
गौड़िया सम्प्रदायका मत है। अर्थ (घ) में अभेद प्रधान और भेद लीलार्थ है। यह मत गोस्वामीजीका 
है। यद्यपि प्रथम अर्थसे ही गोस्वामीजीका मत सिद्ध हो जाता है तथापि उपमानके भेद सिद्ध करनेके 
जितने प्रकार शास्त्रोंमें प्रसिद्ध हैं उनमेंसे एक भी प्रकार गोस्वामीजीके सिद्धान्तानुकूल नहीं है। 

भेदाभेद उपमान और उपमेय दोनोंमें है, पर उपमानमें जिस जिचारसे भेद सिद्ध होता है वह विचार 
यहाँके विचारसे अलग है। इन उपमानोंका केवल इतना ही अंश उपमेयमें लिया गया है कि अभेद होते 
हुए भी दोनों भिन्न हैं। “भिन्न किस प्रकारसे हैं ?' इसका प्रतिपादन दोनों जगह पृथक्‌-पृथक्‌ है। 

इसपर यह प्रश्न हो सकता है कि “वहाँके (उपमानके) भेदाभेद प्रतिपादन करनेवाले विचार यहाँ 
क्यों न लिये जायेँ ?' तो उत्तर यह है कि बहाँके विचारोंमें बहुत मतभेद है। कोई व्यावहारिकता और 
पारमार्थिकता लेकर अपना पक्ष प्रतिपादन करते हैं तो कोई कार्य-कारण-भाव लेकर, इत्यादि। यदि उनमें 
'एक मत होता तो सब अंश लिया जाता। इसलिये इस दोहेका अर्थ करनेमें लोग अपने-अपने सिद्धान्तानुसार 
भेदाभेदका प्रतिपादन कर सकते हैं। परन्तु गोस्वामीजीका सिद्धान्त यह है, 'एकं तत्त्व॑ द्विधा भिन्नम्‌' अर्थात्‌ 
एक ही ब्रह्मतत््व लीलाके लिये दो हुआ है। श्रोरामकृष्णादिवत्‌। श्रीराम और श्रीकृष्ण दोनों एक तत्त्व 
हैं पर नाम, रूप, लीला और धामसे दोनों भिन्न हैं। इस मतकी पुष्टि मानसके 'एहि बिथि करेहु उपाय 
कदंबा। फिरड त होड़ प्रान अबलंबा॥' 'नाहिं तृ मोर मरनु परिनामा।' (२।८२) महाराज दशरथजीके इन 
वाक्योंसे होती है। फिर आगे भी कहा है--“जेहि बिथि अवध आव फिरि सीया। सोड़ रघुबरहिं तुम्हहि 
करनीया॥' “न तरु निपट अवलंब बिहीना। मैं न जियब जिमि जल बिनु मीना॥' (२। ९६) इन वचनोंसे 

स्पष्ट है कि श्रीरामजी और श्रीसीताजी दोनों एक ही हैं। नहीं तो दशरथमहाराजका जीवन तो श्रीरामदर्शनाधीन 
था, यथा--“जीवनु मोर ग़म बिनु नाहीं, 'जीवनु रामदरस आधीना।' (२।३३), “नृप कि जिड़हि ब्रिनु रम।' 
(२। ४९) उन्होंने यही वर माँगा था। यथा--“मनि बिनु फनि जिमि जल बिनु मीना। मम जीवन तिमि 
तुम्हहिं अधीना॥ 'अस बरू माँगि चरन गहि रहेऊ। एक्मस्तु करनानिधि कहेऊ ॥' (१। १५१) तब श्रीसीताजीके 
दर्शनसे बे कैसे जीवित रह सकते थे, यदि दोनों एक न होते ? 

अब विचार करना है 'प्रभा जाड़ कहँ भानु बिहाई। कहाँ चंद्रिका चंदु तजि जाईं॥/ “तनु तजि रहति 
छाँह किमि छेकी।' (२। ९७) इत्यादिपर। इसका समाधान यह हो सकता है कि जैसे श्रीरामजी और 
श्रीसीताजीका नित्य संयोग होनेपर भी (जैसा सतीमोह-प्रसड्रसे स्पष्ट है) श्रीरामजीका वियोग-विरह-विलाप, 
जनमें सौताजीको खोजना, सर्वज्ञ होते हुए भी वानरोंद्राए खोज कराना, श्रीलक्ष्मणजीको शक्ति लगनेपर 
प्रलाप करना, इत्यादि सब केवल नरनाट्य है, वैसे ही श्रीसीताजीके ये वाक्य भी केवल नरनाट्य हैं, 
लीलार्थ हैं। अर्थात्‌ जैसे कोई प्राकृत पतिब्रता ऐसे प्रसड्रोंमें कहती, वैसा उन्होंने भी कहा। अतएव उपर्युक्त 
“प्रभा जाड़”” ' आदि वाक्योंसे दोनोंमें किसी प्रकारका भेद मानना उचित नहीं जान पड़ता। 

(६) एक दृष्टान्तमें स्त्रीलिड् पहले, दूसरेमें पुल्लिड़ पहले देकर सूचित किया कि चाहे सीताराम 
कहो, चाहे रामसीता; कोई भेद इसमें स्त्री-पुरुषका भी नहीं है। यथा-'रामः सीता जानकी रामचन्द्रो 
नित्याखण्डो ये च पश्यन्ति धीरा:।' (अथर्व०) 

(७) एक ही ब्रह्म स्त्रोलिड़् और पुल्लिज्ग दोनों हैं। यथा--'त्वमेव माता च पिता त्वमेब' “सीताराम' 
में सीता गिरा स्त्रीलिड्र, फिर 'सीताराम' को “जल बीधि सम' कह सीताको पुल्लिज्गको उपमा दी, इसी 
प्रकार 'राम' पुल्लिड़र और स्त्रलिड्र दोनों हैं। पुनः जैसे 'बानी' से अर्थका बोध और अर्थसे बाणीकी सूचना 
होती है, जल कहनेसे पानीका बोध होता है, जल-पानी एक हीं वस्तु है, ऐसे हो 'राम' से “सीता', 'सीता' 
से 'राम' का बोध होता है। पुनः, जैसे जलबीचि, गिरा अर्थका सम्बन्ध सनातनसे है वैसे ही श्रीसीतारामजी 
सनातनसे एक हैं। जबसे वाणी है तभीसे अर्थ भी और जबसे जल है तभीसे लहर भी है। 

नोट--४ मानसमयझ्टूकार लिखते हैं कि 'गिरा अरध” और “जल बीचि सम” कहनेका यह भाव है 
कि “जगत्‌ू-पिता श्रीरामचन्द्रजी और जगज्जननी श्रीजानकीजोमें परस्पर परम प्रीति है। अर्थात्‌ अभेद हैं। 
अत: प्रथम गिरासे रूपक देकर श्रोजानकोजीसे मति और गिरा माँगी और अर्थसे श्रीरामजीका रूपक देकर 
उस गिरामें अनेक अर्थ माँगा। वह मतिरूपी जल हृदयरूपी जलधियें पूर्ण है। उस जलघिसे अनेक अर्थतरज्ठें 
उठती हैं जिसमें किज्वित्‌ भी भेद नहीं है, परस्पर अभेद शोभित हो रहा है।' 

नोट-५ “कहिअत भिन्न न भिन्न” इति। (क) जैसे सूर्य और सूर्यका प्रकाश, चन्द्रमा और चाँदनी 
इत्यादि कथनमात्रकों - दो भिन्न-भिन्न वस्तु हैं, पर वस्तुतः ऐसा है नहीं। यथा-'राबि आतप भिन्न व भिन्न 
जथा।' (६। ११०), 'प्रभा जाड़ कहीँ भानु बिहाईं। कहँ चांद्रिका चंदु तजि जाई॥' (२। ९७) तथा नाम, 
रूप, वस्त्र, भूषणादि देख यह कहते हैं कि श्रोरामचन्द्रजी पुरुष हैं, श्यामस्वरूप हैं, किरीट, मुकुट आदि 
धारण किये हैं और श्रीसीताजों स्त्रीस्वरूपा गौराड्िनी हैं, चन्द्रिकादिक धारण किये हैं, इत्यादि रूपसे कहनेमात्र 
दोनों न्‍्यारे हैं; परन्तु तत्त्वरूपसे दोनों एक ही हैं।* (ख) प्रोफेसर दीनजी लिखते हैं कि मेरी सम्मति 
यहाँ सबसे भिन्न है। सब लोग इसे 'सीताराम' का विशेषण मानते हैं पर मैं इसे पदका विशेषण मानता 
हूँ। साय भेद इसीमें भरा है, लिख नहीं सकता, अकध्य है। (ग) “सीतारामपद” से भी भिन्नता होते हुए भी 
अभेदता सूचित की है। इस प्रकार कि जो २४ चिह्न श्रीसीताजीके दक्षिण पदारविन्दमें हैं वे ही श्रीरामचद्धजीके 

+ “सीता' 'राम' का तत्त्वरूपसे एक होना यों सिद्ध होता है कि (१) बेदमें “तत्त्वमसि' महावाक्य है, जिसमें 
“तत्‌' 'त्वम्‌' 'असि' पद क्रमसे ब्रह्म, जीव, मायाके वाचक हैं। प्रमाण, यथा--'ब्रह्मेति तत्पदं विद्धि त्ब॑ं पदों जीव 
निर्मल:। ईश्वरोउसि प्द प्रोक्त ततो माया प्रवर्तते ॥# (महारामायण ५२। ५५) वह “तत्त्वमसि' “सम' और 'सीता' दोनों 
नामोंसे सिद्ध होता है। 'र' से “तत्‌' दीर्घाकारसे 'त्वम्‌' पद और “म' से 'असि' पद सिद्ध होता है। प्रमाणम्‌ 

वाम पदमें हैं और जो उनके वाम पदमें हैं वे इनके दक्षिण पदमें हैं। यथा--'तानि सर्वाणि रामस्य पादे तिष्ठन्ति 
बामके। यानि चिह्लानि जानक्या दक्षिणे चरणे स्थिता॥', यानि चिह्रानि रामस्य चरणे दक्षिणे स्थिता। 'तानि सर्वाणि 
जानक्या पादे तिष्ठन्ति बामके॥' (महारामायण) (घ) श्रीकाष्ठजिह्मास्वामी 'सीतारामपद' का यह भाव कहते हैं 
कि “रामोपासक पुरुषके, सीतोपासक प्रकृतिके और श्रीसीतारामोपासक अखण्ड ब्रह्मक उपासक हैं। क्योंकि जैसे 
ब्रह्म न स्त्री है न पुरुष, किन्तु अनिर्वचनीय है, वैसे हो 'सीताराम' के मिलनेसे यह मूर्ति न स्त्री है न पुरुष, 
किन्तु अकथ ब्रह्मरूप है। इस प्रकार सगुणमें निर्गुण सुख भी सुलभ हुआ जानिये। “गरम मूल सिय तिलक मूल; 
को दोउनकों सानि सकै। जोड़ देव सोर्ड है देवी यह रहस्य को जानि सकै॥' (रा० प० प०) 

नोट--६ जब 'सौताराम' अभिन्न हैं और श्रीरामनामकौ वन्दनासे श्रीसीतानामकी वन्दना हो गयी। इसी 
तरह यदि श्रीसीतानाममें श्रीरमनामकी वन्दना हो जाती है तो 'सीता' नामकी ही वन्दना क्‍यों नहीं कौ? 
समाधान यह किया जाता है कि--(क) श्रीरामावतार प्रथम हुआ। वसिष्ठजीने नामकरण किया। इस तरह 
रघुबर “राम' का प्राकट्य प्रथम हुआ। श्रीसीताजोका प्रादुर्भाव छ:-सात वर्ष पीछे हुआ। इस तरह माधुर्यमें 
पहले 'राम” रूप और नाम देखने-सुननेमें आये तब 'सोता' रूप और नाम। कवि वन्दना 'रघुबर राम 
नाम' कौ कर रहे हैं, इसलिये शड्भाकी बात नहीं रह जाती। यदि श्रीसीताजी प्रथम प्रकट हुई होतीं तो 
सीतानामसे बन्दना उचित होती। (ख) दोनों नामॉमें पति-पत्रौ-सम्बन्ध, शक्तिमानू-शक्तिसम्बन्ध होनेसे भी 
'पतिकी बन्दना सशक्तिवन्दना समझी जाती है। (ग) उच्चारणकी सुलभता भी रामनाममें है। रामनाम निर्गुण- 
सगुण दोनॉंका बोधक है। (घ) योगियोंकों भी 'राम' नाम ही सुलभ होता है। (ड) महारानीजीकी प्रसन्नता 
भी इसी नामके प्रचारमें होगी। वे स्वयं भी जीवकों उसीका उपदेश करती हैं। 

नोट--७ “परम प्रिय खिन्न” इति। 'खिन्र' (क्षीण)«दीन, दुबला, आर्त्त। यहाँ अन्न-वस्त्रादिसे होन गरीब नहीं 
हैं, किन्तु नाना भोग त्यागकर शरीर्का निर्वाहमात्र करके दीनतापूर्वक जो प्रभुकी शरण हैं और जिन्हें प्रभुको छोड़ 
और किसी साधनका आशा-भरोसा नहीं रह गया है, वे हो दोत हैं। दीन, यथा-'करमठ कठमलिया कहीं ग्यानी 
ग्यान बिहीन। तुलसी जिपथ बिहाड़ गो ग़म दुआरें दीन॥” (दो० ९९) दीन पसमप्रिय हैं, यथा--“यहि दरबार दीनकों 
आदर रीति सदा चलि आईं।' (वि० १६५), 'दास तुलसी दीनपर एक राम ही की ग्रीति।! (बि० २१६), “मोटो 
दसकंध सो न दूबरों बिभीषण सो यूक्लि परी शवों की प्रेम पराथीनता।' (क०) पुनः; 'परम प्रिय खिन्न” कहकर 
सूचित किया है कि--(क) प्रिय तो सभी हैं; पस्तु जो दीनतापूर्वक शरणमें आतें हैं वे परम प्रिय हैं। (बैजनाथजी) 
(ख) जब आत्तंजन भी परम प्रिय हैं तो ज्ञानो आदि भक्तोंका तो कहना हो क्‍या ? (मा० त० वि०) 

श्रीसीतारामधामरूपपरिकर-वन्दना-प्रकरण समाप्त हुआ। 
श्रीसीतारामचन्धार्पणमस्तु। 


'यथा--' रकारस्तत्‌ पदो ज्ञेयस्त्वं पदाकार उच्यते। मकारोउसि पर्द खंज॑ तत्‌ त्वं असि सुलोचने॥' (महारामायण ५२। ५४) 
वही 'सीता' पदसे इस प्रकार सिद्ध होता है कि 'सीता' नाम तीन बार कड्जूणाकार लिखें तब चित्रकाव्य होता है, जिस 
अक्षरसे चाहें उठा सकते हैं। इस रीतिसे सीताका “तासी' हो गया, जहाँ “त' से “तत्‌' पद, 'आ' से 'त्वम्‌' पद और 
“सी' से 'असि' पद सिद्ध होता है। प्रमाणम्‌, यथा--'लिखित॑ त्रिविध॑ सीता कड्भूणाकृतिशोभितम्‌। चित्रकाव्य॑ भवेत्तत्र 
जानन्ति कविपण्डिता:॥', “तकारं तत्पर्द बिद्धि त्वं पदाकार उच्यते। दीर्घता च असि प्रोक्तं तत्त्वं असि महामुने॥' 
(महासुन्दरीतन्त्र) (२) “राम' से 'सीता' और “सीता' से “राम' हो जाता है। व्याकरणकी रीतिसे रेफ विसर्ग होकर 
सकार हो जाता है और “म' अनुस्वार होकर तकार बन जाता है। इस तरह “राम' का 'सौता' हुआ। पुनः सकार विसर्ग 
होकर रेफ और तकार अनुस्वार होकर 'म' हुआ। इस तरह “सीता' का “राम” हो गया। यों भी दोनों नामोंका तत्त्व 
'एक है। (मा० प्र०) मानस-तत्त्वविवरणकार लिखते हैं कि 'रकार वा सकारका विसर्ग और मकारका अनुस्वार इस 
प्रकार होता है कि 'स्रोविसर्ग:।' सकार रेफयोर्विसर्जनोयादेशो भवत्यधातो रसे पदान्ते च धातो: पदान्ते न तु रसे '॥ १॥ 
“मोअनुस्वार:।' ' मकारस्यानुस्वारों भवति रसे परे पदान्ते च'। एवं 'तन्निवारण' शब्दमें तकारका नकार होना॥ २ ॥ ऐक्यभावसे 
नकारका तकार होना एवं भाषान्तरमें अ, आ का इ, ई वा उ, ऊ होना पाते हैं। यथा-' तरिषा तारिषी '। तथा, आकारका 
“ई' होता 'ईकार' का “आ' होना, द्विरूपकोशमें सिद्ध होता है। तो अब शब्दरूप निर्भिन्न तत्त्व ठहरा।' 

बंदौं नाम राम रघुबर को । हेतु कूसानु भानु हिमकर को॥१॥ 

शब्दार्थ-कृसानु>अग्नि । भानु-सूर्य। हिमकर-चन्द्रमा। 

अर्थ-मैं रघुबरके 'राम' नामकौ वन्दना करता हूँ जो अग्नि, सूर्य और चन्द्रमाका कारण है॥ १॥ 

नोट--१ श्रीरामजीके नाम, रूप, लीला और धाम नित्य सच्चिदानन्दविग्रह चतुष्टयमेंसे चरित-गान करनेके 
लिये धाम और रूपकी बन्दना कर चुके, अब नामको बन्दना करते हैं। बन्दनामें ही रामनामका अर्थ, 
महिमा, गुण आदि कहकर नामका स्मरणकर चरित कहेंगे। यधा--'सुमिरि सो नाम राम गुन गाथा। करठँ 
नाडू रघुनाथहि माथा॥' (१। २८) 

नोट--२ बैजनाथजीका मत है कि रामनामका अर्थ आगे कहना है, पल्तु नामार्थकथनका सामर्थ्य 
बेदोंमें भी नहीं है, ऐसा शिवजीका वचन है। यथा--' बेदाः सर्वे तथा शास्त्रे मुनयो निर्जररषभा:। नाम्न: प्रभावमत्युग्रं 
ते न जानन्ति सुत्रते ॥”” इंषद्ददामि नामार्थं देवि तस्यानुकम्यया ॥' (महारामायण ५२ । ३। ४) शिवजी 
श्रौराम (रूप) कौ कृपासे कुछ कहते हैं। उनको रूपकी दया प्राप्त है पर हम-ऐसोंको वह कहाँ 
प्राप्त ? नामकी दया नौच-ऊँच सबको सुलभ है, इसलिये गोस्वामीजो नामकी हो वन्दना करके, नामके 
दयाबलसे रामनामका अर्थ कहते हैं, अत: “बंदाँ नाम” कहा। 

नोट--३ 'बंदाँ ताम राम -” इति । (क) “नाम राम” यही पाठ १६६१, १७०४, १७२१, १७६२ 
छ०, को० राम आदिको पोधियोंमें है। करुणासिन्धुजी, बाबा हरिहरप्रसाद, पं० रामबल्लभाशरणजी, रामायणी 
श्रीरमबालकदासजी आदि इसीको शुद्ध मानते हैं। कुछ छपी हुई पुस्तकोंमें 'रामनाम' पाठ है पर किस 
प्राचीन पोथीसे यह पाठ लिया गया है, इसका पता नहीं। प्राचीततम पाठ “नाम राम है। श्रीमद्गोस्वामीजीने 
इसमें यह विलक्षणता रखी है कि यह रामतामवन्दना-प्रकरण है और इसमें आगे चलकर वे “राम 
नाम” को “ब्रह्म राम” अर्थात्‌ नामीसे बड़ा कहेंगे; इस विचारसे आदिमें ही 'नाम' शब्द प्रथम देकर 
नामको नामीसे बड़ा कहनेका बीज यहाँ बो दिया है। (श्री १०८ रामशरणजी, मौतीबाबा, रामघाट) 
ना० प्र० सभाका पाठ 'राम नाम” है। (ख) “नाम राम रघुबर को” इति। किस नामकी वन्दना करते 
हैं? 'राम' नामकौ पर 'राम' शब्दमें तो अतिव्याप्ति है। यह न जान पड़ा कि किस “राम' के नामकी 
बन्दना है। 'राम' से रमणाद्राम, परशुराम, रघकुलमें अवतोर्ण 'राम', यदुकुलवाले बलराम और किसी- 
किसीके मतसे शालग्रामका भी बोध होता है। मेदिनीकोशमें भी कई राम कहे गये हैं, यथा-'रामा 
योषा हिंगुलिन्यो: क्लीबं वास्तु ककुष्ठयो:। ना राघवे च बरुणे रैणुकेये हलायुधे॥' (मेदिनी) पद्मपुराण 
उत्तरखण्ड २२९। ४० में भी तौन राम “राम' शब्दसे हो कहे गये हैं। यथा--मत्स्य: कर्मों बराहश्व 
नारसिंहश्च बामन:। रामो रामश्न रामश्न कृष्ण: कल्की च ते दश॥'(४१) ज्योतिष, पिड़्ल और अन्य 
स्थलोंमें जहाँ संख्याका दिग्दर्शश किया जाता है वहाँ 'राम'से “तौन' का अर्थ व्यवहारमें आता है। 
यद्यपि कोशमें 'राम' शब्द अनेक व्यक्तियोंका बोधक कहा गया है तथापि “राम' शब्द तीन ही 
व्यक्तियोंके साथ विशेष प्रसिद्ध होनेसे लोग उसकी संख्या तोन मानते हैं। मानस और भागवतमें 
भी तीनका प्रमाण है। परशुराम और बलरामकों भी 'राम' कहा गया है। यथा-“बार बार मुत्रि 
बिप्र बर कहा राम सन राम॥' (१।२८२) इसमें प्रथम 'राम' रघुबर रामका और दूसरा 'राम' परशुरामका 
बोधक है। इसीसे तो परशुरामजीने कहा भी है कि “करु परितोषु मोर संग्रामा। नाहिं त छाँडू कहाउब 
रामा॥' (१।२८१) पुनः यथा--भागवत, “रामकृष्णौ पुरी नेतुमकूरं व्रजमागतम्‌॥' (१०। ३९। १३) 
(गोपियोंने सुना कि अक्रूर राम और कृष्णकों मथुरा ले जानेके लिये ब्रजमें आये हैं), 'ताबेब 
ददृशेउक्ूरों रामकृष्णी समन्वितौ॥' (भा० १०। ३९४१) (जलमें जप करते-करते अक्रूरने राम- 
कृष्ण दोनों भाइयोंको वहीं अपने पास देखा) इत्यादि। यहाँ 'राम' शब्द “बलरामजी'के लिये आये 

हैं। अन्तर्यामीरूपसे जो सबमें रमते हैं वे भो “राम' कहलाते हैं। कबीरपंथी, सत्यनामी आदि कहते 
हैं कि उनका 'राम' सबसे न्यारा है, वह दशरथका बेटा नहीं है। शालग्राममें भी श्रीरामजोके स्वरूप 
होते हैं जो कुछ विशिष्ट चिहोंसे पहचाने जाते हैं। अतएव “रघुवर' विशेषण देकर श्रीदशरथात्मज रघुकुलभूषण 
श्रीरामजीके 'राम' नामकी वन्दना सूचित को और इनको इन सबोंसे पृथक्‌ किया। (ग) मयड्जकारका 
मत है कि रघुबर-रघु (जोब)+ वर (पति)-जीवॉके पति। अर्थात्‌ मुझ्ञ जीवके (एवं चराचरमात्रके जीबोंके) 
पति (स्वामी) जो श्रीरामजी हैं यथा--'क्रह्म तू हाँ जीव हाँ तू ठाकुर हाँ घेरों' (विनय०) उनके “राम! 
नामकी वन्दना करता हूँ। (घ) “राम' से ऐश्वर्य और “रघुबर” से माधुर्य जताकर दोनोंकों एक जनाया। 
बैजनाथजी लिखते हैं कि 'परब्रह्म' श्रीरामचन्द्रजीने अपना ऐश्वर्य त्यागकर “रघुबर” रूप हो अपना सौलभ्य 
गुण दिखाया। इससे “रामरघुबर कहकर वन्दना कौ।' (ड) श्रीभरद्वाजमुनिके प्रश्नसे गोस्वामीजीने श्रोरामचरित 
प्रारम्भ किया है। उन्होंने तथा श्रीपार्वतीजीने यह प्रश्न किया है कि “ये राम कौन हैं?' यधा--“ग़म नाम 
कर अमित प्रभावा।” एक ग़म अवधेसकुमारा । 7 प्रभु सोड़ गम कि अपर कोउ जाहि जपत ब्रिपुग्गरि।' 
(१।४६) राम सो अवथनृपतिसुत सोड़ं। की अज अगुन अलख गति कोईड॥' (१।१०८) श्रीगोस्वामोजीने 
इसका उत्तर और अपना मत रघुबर' शब्दसे सूचित कर दिया है। 
गौड़जी--'बंदाँ नाम ग़म रघुबर को!। हेतु कृसानु भानु हिमकर को ॥” “रामनाम रघुबर को।' रामतामकी 
बन्दना आरम्भ करतेमें विशेषतया 'रछुबर' का नाम क्‍यों कहते हैं? 'राम' नाम तो अनादि है। रामाबतार 
होनेके अनेक युग पहले प्रह्दाद और ध्रुवने इसी नामकों जपकर सिद्धि पायी। शड्भूरभगवान्‌ अनादिकालसे 
यही नाम जपते आये हैं। वसिष्ठजीने तो दशरथके पुत्रोंके पुराने नाम रख दिये। राम तो भार्गव जामदग्रेयका 
भी नाम था। यहाँ जिस रामनामकी वन्दना करते हैं वह कौन-सा नाम है? परशुधरका नाम तो हो नहीं 
सकता। प्रह्माद, ध्रुव आदिद्वारा जपे गये नामकी बन्दना अवश्य है, जैसा कि आगे चलकर कहा है--'नाम 
जपत प्रभु कील प्रसादू। भगत सिरोमनि थे प्रहलादू ॥:. “ध्रुव सगलानि जपेउ हरिनाऊँ। पायेठ अचल अनूपम 
ठाऊँ॥' परन्तु वह रामनाम तो परात्पर परतम ब्रह्मका है और वही ध्रुव, प्रह्दने जपा है। तो यहाँ 'रघुबर 
को ' रामनाम कहकर मानसकार यह दिखाना चाहते हैं कि रघुवरके रामनाम और परात्पर परतमके रामनाममें 
कोई अन्तर नहीं है, दोनों एक ही हैं। 
अभी तो वह शह्ढा कि 'प्रभु स्रोड़ राम कि अपर कोड जाहि जपत त्रिपुरारि' उठी ही नहीं है, 
फिर यहाँ “रघुबर' शब्दको विशिष्टताका क्‍या प्रयोजन है? इसी प्रश्नके उत्तरमें मानसकी रचनाका रहस्य 
छिपा हुआ है। मानस तो त्रिकालके लिये कल्याणकारी है फिर मानसकारकों उसके अपने ही कालमें 
प्रकट करनेका भी कोई विशेष प्रयोजन था? इस प्रश्नका उत्तर मानसकारकी परिस्थितिका इतिहास देता 
है। मानसकारने अठहत्तर वर्षकी अवस्थामें माससका लिखना आरम्भ किया। इस अठहत्तर वर्षकों अवधिमें 
उन्होंने क्या-क्या देखा? मुसलमानोंके लोदी पठानोंको पराजय, बाबरकौ विजय, हुमायूँका भागना, 
शेरशाहसूरी और उसके वंशजोंका विभव और पराभव, फिर अकबरका राज्य, उसकी विजय, उसका 
दीर्घकालीन शासन। जौनपुरको मुसलमानी सल्तनतका पतन। एक मुसलमानी राजवंशका विनाश और 
दूसरेका उत्थान। तीन सौ बरसोंसे जड़ जमाये हुए मुसलमानी मत और संस्कृतिका प्रचार। मुसलमानोंके 
प्रभावसे हिन्दूधर्मकी विचलित दशा और उसकी रक्षाके लिये अनेक सम्प्रदायोंका खड़ा होना। मुसलमानका 
भ्क्तिवाद विलक्षण था। वह अव्यक्तकी उपासना करता था, निराकार सगुण ब्रह्मकों मानता था। वह 
देवताओंका पूजज न था और न भगवान्‌का अवतार मानता था। हिन्दू अपने धर्मका प्रचारक न था 
परन्तु मुसलमान प्रचारके पीछे हाथ धोकर पड़ा था। उसका सीधा-सादा धर्म था परन्तु उसके समर्थनमें 
बल और बैभव दोनों थे, तलवार और दौलत दोनों थीं। उससे हिन्दूजनताकी रक्षा करनेके लिये अनेक 
पन्थसम्प्रदाय आदि चल पड़े। वैष्णवसम्प्रदायोंने अवतारवाद, सगुणवाद, मूर्तिपूजा आदिपर प्रतिक्रियात्मक 
! जोर दिया और मुसलमानोंसे अलग ही रहनेका प्रयत्न किया। कबीर और नानकके निर्गुणवादमें मुसलमानोंकों 

मिलानेकी कोशिश कौ गयी। अवतारवाद, मूर्तिपूजा, वर्णाश्रमधर्म और साकार ब्रह्मका कहीं-कहीं खण्डन 
किया गया और कहीं इन बातोंका निश्चित अपकर्ष दिखाया गया। कबीरपन्थकी यह मुख्य बातें थीं। 
गोस्वामीजीका कम-से-कम कबीरपन्थके मन्तव्यॉंके साथ अधिक सद्डूर्ष हुआ होगा, क्योंकि इस पन्‍्थका 
उद्गम भी काशी नगरी हो थी। कबीरने परतम परात्पर ब्रह्मका नाम 'राम' माता और उसके जपका 
उपदेश करते रहे, परन्तु “रघुबर” का नाम उसे नहीं मानते थे। यह बात गोस्वामीजीकों अवश्य खली 
होगी। उनकी साखी है, “दशरथ कुल अवतरि नहिं आया। नहिं लंकाके गाव सताया॥' जिस परमात्माका 
नाम राम है, वह दशरथके घर कभी नहीं जन्मा। &#” रामचरितमानसमें रामनामको बन्दनामें इसीका खण्डन 
आरम्भसे है। 'रशुबर' के रामनामकी दन्दना करते हुए परात्परके रामनामसे उसको एकता दिखायी है और 
रामावतारसे उसकी महिमाकी तुलना को है। 

नोट--४ परमेश्वरके तो अनन्त नाम हैं, उनमेंसे श्रीरामनामकी हो वन्दनाका क्‍या हेतु है? उत्तर-(क) 
अभुके अनन्त नाम हैं पर 'राम' नाम सर्वश्रेष्ठ कहा गया है। यथा--'परपेश्वरनामानि सन्त्यनेकानि पार्वति। 
परन्तु रामनामेदं सर्वेषामुत्तमं मतम्‌॥' (महारामायण ५०। १५), 'अनन्ता भगवन्यत्रा नानेन तु समा: कृता;। 
अश्रियो रमणसामध्यांत्‌ सौन्दर्यगुणसागरात्‌ ॥', ' श्रीराम इति नामेदं तस्य विष्णो: प्रकीर्तितम्‌। रमणाज्नित्युक्तत्त्वाद्राम 
इत्यभिधीयते॥' (हारीतस्मृत चौथा अध्याय) अर्थात्‌ परमेश्वके अनेक नाम हैं परन्तु रामनाम सर्वोत्तम है। 
पुनः भगवानके अनन्त मन्त्र हैं पर वे सब इस “राम' नामके तुल्य नहीं हैं। श्रोजीके रमणका सामर्थ्य 
तथा सौन्दर्यगुणसागर होनेसे श्रीराम यह प्रसिद्ध नाम है। सबको नित्य आनन्द देते हैं इसीलिये उनको 
“राम' कहा जाता है। पुनः, पद्मपुराणमें शिवजीका वाक्य है कि 'राम' यह नाम विष्णुके सहस्रों नामके 
तुल्य है, समस्त वेदों और समस्त मन्त्रोंके जपसे कोटिगुणा पुण्यका लाभ श्रीरामनामके जपसे होता है। 
यथा--'जपतः सर्ववेदांश्र सर्वमन्त्रांश्न पाव॑ति। तस्मात्कोटिगुणं पुण्य॑ रामनाम्नैव लध्यते॥' (पद्मपुराण) पुनः 
जिस तरह ' श्रीमन्नारायणके पर्यायवाची 'विष्णु' के अनेक सहस्र नामोंके तुल्य या उनसे अधिक श्रीरामनामका 
होना पाया जाता है, उसी तरह श्रीरामनामके बराबर या अधिक श्रौमन्नारायणादिका माहात्म्य किसी श्रुति 
या स्मृतिरमें नहीं पाया जाता। (बाबा श्रीहरिदासाचार्यजी) पुनश्च 'श्रीरामनाम नमो होतत्‌ तारक॑ ब्रह्मगामकम्‌। 
नाम्रां विष्णो: सहस्त्राणां तुल्यमेव महामनु:॥' (हारौत) “राम रामेति रामेति रमे रामे मनोरमे। सहस््रनाम तत्तुल्य॑ 
रामनाम वरानने॥' (प० पु० उ० २८४। २२) 

(ख) जितने अन्य मन्त्र हैं, बे सब देवताओंके प्रकाशसे प्रकाशित हैं। जैसे गायत्रीमें सूर्यका प्रकाश 
है, शाबरमन्त्रमें श्रेशिवजीका और इसो भाँति किसीमें अग्निका, किसीमें चन्द्रमाका प्रकाश है। परन्तु 
श्रीरामनाम स्वतः प्रकाशित हैं और सूर्य, अग्नि, चन्द्र आदि सभी देवताओंकों अपने प्रकाशसे प्रकाशित 
किये हुए हैं। यथा-'सब कर परम प्रकासक जोर्ड। राम अनादि अवधपति सोड़॥' (१।११७) 
(पं० रामकुमारजी) 'स्वर्भूज्योतिर्मयोउतन्तरूपी स्वेनेव भासते।' (रा० पू० ता० २। १) 'रेफारूढा मूर्त्तयः 
स्थ॒ुः शक्तयस्तिस्र एबं च' (रा० पू० ता० २। ३) “रुद्रस्तारक॑ ब्रह्म व्याचष्ट' (जाबालो० प० १) इन 
श्रुतियोंमें "राम" नामको स्वयम्भू (अपने-आप प्रकट होनेवाले, किसी दूसरेसे जायमान नहीं), ज्योतिर्मय, 
प्रणव आदि अनन्तरूप धारण करतेवाला अर्थात्‌ प्रणणादिका कारण और रेफके आश्रित सम्पूर्ण भगवद्गुपों 
एवं श्री, भू और लीलादि भगवच्छक्तियोंका होना कहकर सम्पूर्ण मन्त्रोंका प्रकाशक और रुद्रद्वारा उपदिष्ट 
होता कहा गया है। 

(ग) श्रीरामनाम सब नामोंके आत्मा और प्रकाशक हैं। यथा--'नारायणादि नामानि कीत्तितानि बहून्यपि। 
आत्पा तेषां च सर्वेषां रामनाम प्रकाशक: ॥' (महारामायण ५२। ४०) आत्माकी वन्दना करनेसे सारे शरीरकों 
प्रणाम हो चुका। मयड्डूकार लिखते हैं कि ऐसा करनेसे सबको शीघ्र सन्तुष्ट किया। 

(व) श्रीरामनाममें जो रेफ, रेफका अकार, दीर्घाकार, हल मकार और मकारका अकार-ये पजञ्च 
पदार्थ हैं, इनके बिना एक भी मन्त्र, ऋचा वा सूत्र नहीं बनते हैं। (मा० प्र०) बेदोंमें, व्याकरणोंमें जितने 

भी वर्ण, स्वर, शब्द हैं वे सब 'राम' नामसे ही उत्पन्न होते हैं। यथा--बेदे व्याकरणे चैव ये च वर्णा: 
स्वरा: स्मृता:। रामनाप्रैव ते सर्वे जाता नैवात्र संशय:॥” (महारामायण ५२। ६७) 

(ड) श्रीरामनामके अतिरिक्त जितने भो नाम परमेश्वरके हैं वे सब गुणक्रियात्मक हैं। अर्थात्‌ वे 
सब गुण दर्शित करनेवाले नाम हैं। जैसे कि--(१) 'व्यापको5पि हि यो नित्यं सर्वस्मिज्व चराचरे। 
विषप्रवेशने धातोर्विष्णुरित्यभिधीयते॥' (महारा० ५२। ९०) इस प्रमाणके अनुसार सम्पूर्ण चराचरमें नित्य 
ही व्यापक होनेसे “विष्णु” नाम है। “विश प्रवेशने' धाठुसे 'स्त्रु' प्रत्यय लगनेसे विष्णु शब्द निष्पन्त 
होता है। पुन, (२) नरपदबाच्य परब्रह्मने प्रथभ जल उत्पन्न किया इससे जलका नाम “नार' हुआ। 
फिर “नार' में '“अयन' बनाकर रहनेसे उसो परमेश्वरका नाम “नारायण' (जलमें है स्थान जिसका) 
हुआ। 'नृ नय्रे' धातुसे नर शब्द निष्पन्न होता है। जीवॉके शुभाशुभ कर्मानुसार भोगका यथार्थ न्याय 
'करनेसे परमात्माका नाम “नर” है। यथा--'नरतीति नरः प्रोक्ता परमात्मा सनातनः' (मनु) 'आपो नारा 
ड्ति प्रोक्ता आपो वै नरसूतव:। अयन॑ तस्थ ताक्ष्य हि तेन नारायण: स्मृत:॥'(मनु>० १।१०) 'नारास्वप्सु 
गृह बस्थ तेत नारायण: स्मृत:।' (सहारा० ५२। ८८) ,'नराज्जातानि तक्त्वानि नाराणीति विदुर्गुधा:। तस्य 
तान्ययन॑ पूर्व तेन नारायण: स्मृत: ॥' ( महाभारत) यही बात श्रौमन्नारायणावतार भगबान्‌ श्रीकृष्णजीने स्वीकार 
कौ है। यथा--' सृष्टा नारं तोयमन्तःस्थितो5हं तेन मे नाम नारायण:।' (महाभारत) पुनश्च 'महार्णबे शयानोःप्सु 
मां त्व॑ं पूर्वलजीजन:॥' (वाल्मी० ७। १०४। ४), यह ब्रह्माजीका वाक्य है। वे कहते हैं कि महार्णवमें 
शयन करते समय आप (श्रीरामजी) ने मुझको उत्पन्न किया। अथवा, “जीबनाराश्रयो योउस्ति तेन 
नारायणोउपि च॥' (महारा० ५२। ८८) इस प्रमाणानुसार 'नार'-जीव, अयन-आश्रय। जीवसमूहका आश्रय 
अर्थात्‌ अन्तर्यामीरूपसे धारण होनेसे “नारायण” नाम है। पुतः, (३) “कृषिर्भूबाचकश्नैव णश्न निर्वृत्तिताचक:। 
तयोरैकां महाविद्ये कृष्ण इत्यभिधीयते।' (महारा० ५२। ९१) इस प्रमाणानुसार “कृ ष' अवयव भूवाचक 
अर्थात्‌ सत्ताबोधक है और 'ण' अवयव निर्वृत्तिवाचक है अर्थात्‌ आनन्दबोधक है। ये दोनों अवयब 
एक होनेपर उनसे कृष्ण शब्द निष्पन्त होता है। अर्थात्‌ सत्तासम्पादक होनेसे कृष्ण नाम है। पुनः, 
(४) 'सर्बे बसन्ति बै यस्मिस्सर्वस्मिन्‌ बसतेउपि वा। तमाहुर्वासुदेव॑ च योगिनस्तत्त्वदर्शिन:॥' (महारा० ८९) 
इसके अनुसार सम्पूर्ण विश्वका निवास पससेश्वरमें होनेसे अथवा सम्पूर्ण विश्वर्में वास होनेसे तत्त्वदर्शों योगी 
उनको 'वासुदेव' कहते हैं। पुनः, (५) “कथ्यते स हरिरनित्यं भक्तानां क्लेशनाशन:' (महारा० ५२। ९२) 
के अनुसार भक्तोंके क्लेश हरण करनेसे 'हरि' नाम है। पुनः, (६) “बायुवद्गगने पूर्ण जगतां हि प्रवर्तते। 
सर्व पूर्ण निराकारे नि्गुंण ब्रह्म उच्चते।' (महारा० ५२। ९३) इस प्रमाणसे पूरे आकाशमें जैसे वायु 
वैसे ही सम्पूर्ण जगत्‌में वर्तते हुए भी सर्वपूर्ण, निराकार और निर्गुण (अर्थात्‌ सबके गुणोंसे अलग) 
होनेसे 'ब्रह्म' नाम है। पुनः, (७) 'भरणं पोषणं चैव विश्वम्भर इति स्मृतः' अर्थात्‌ विश्वका भरण- 
पोषण करनेसे 'विश्वम्भर' नाम है। (महारा० ५२। ९२) पुनः, (८) “यस्थानन्तानि रूपाणि यस्य चान्त॑ 
न विद्यते। श्रुतयो य॑ं न जानन्ति सोउप्यनन्तोडईभिधीयते॥' (९४) के प्रमाणसे प्रभुके रूप, गुणादि अनन्त 
होनेसे, उनका अन्त किसीके न पा सकतनेसे, श्रुति भी उनको साड्भोपाड़ नहीं जान सकती इत्यादि 
कारणोंसे 'अनन्त' नाम हैं। पुनः, (९) 'यो बिराजस्तनुनित्यं विश्वरूपमथोच्यते।' (महा रा० ५२। ९५) 
अर्थात्‌ विराद्‌ विश्व उनका शरीर होनेसे 'विश्वरूप' कहे जाते हैं। (१०) इसी प्रकार चौंसठों कलाएँ 
उनमें स्थिर होनेसे 'कलानिधि' नाम है। इत्यादि सब नाम गुणार्थक हैं। 

महारामायणमें शिवजी कहते हैं कि समस्त नामोंके वर्ण रामनाममय हैं अर्थात्‌ रामशब्दजन्य हैं, अतएव 
रमु क्रीडा जनक 'राम' शब्द सब नामोंके ईश्वर हैं। यथा--'रामनाममया सर्वे नामवर्णा प्रकीत्तिता:। अतएव 
रमु क्रीडा नाप्नामीशः प्रवर््तते॥ (५२। १०२) 

एक भगवान्‌के सभी नाम सच्चिदातन्दरूप हैं। तथापि 'राम' नाममें और अन्य नामोंसे कुछ विशेषता 
है। वह यह कि श्रीरामनामके तीनों पदों 'र, आ, म' में सच्चिदानन्दका अभिप्राय स्पष्ट झलकता है। 

श्रीरामनाममें सच्चिदानन्दका अर्थ सत्य ही ज्यों-का-त्यों है, अन्य नामोंमें यथार्थतः “सच्चिदानन्द' का अर्थ 
घटित नहीं होता। किसीमें “सत्‌ और आननन्‍्द' मुख्य हैं, चित्‌ गौण है; किसीमें 'सत्‌-चित्‌' मुख्य हैं, 
आनन्द गौण है और किसीमें चित्‌-आनन्द मुख्य हैं, सत्‌ गौण है। प्रमाण-' सच्चिदानन्दरूपैश्ल॒ त्रिभिरेभि: 
पृथक पृथक ॥ वर्तते रामनामेदं सत्य दृष्ठा महेश्वरि॥ नामान्येतान्यनेकानि मया प्रोक्तानि पार्वति॥ कस्मिश्चिन्मुख्य 
आनन्द: सत्यं च गौणमुच्यते। कस्मिंश्चित्‌ चित्सतौ मुख्यौ गौणं चानन्दमुच्यते॥' (महारामायण ५२। ९७-९९) 
श्रीरामनामके तीन पदोंमें सत्‌, चित, आनन्द तीनोंके अर्थका प्रमाण। यथा--'चिद्वाचकों रकारः स्थात्स- 
द्वाच्योकार उच्यते। मकारानन्दवाची स्थात्सच्चिदानन्दमव्ययम्‌ ॥' (महारामायण), अर्थात्‌ रकार चित्‌का, अकार 
सत्का और मकार आनन्दका बाचक है, इस प्रकार 'राम' यह नाम सच्चिदानन्दमय है। (५२। ५३) 
नाम-नामीका तादात्म्य होनेसे रा० पू० ता० उप० कौ श्रुति, “रमन्ते योगिनो5नन्ते सत्यानन्दे चिदात्मनि। 
इति रामपदेनासौ पर ब्रह्माभिधीयते॥' (१।६) भी प्रमाण है; क्योंकि 'राम' पदका अर्थ ही यह 
श्रुति है। 

(च) अन्तकालमें कोई शब्द जिसके अन्तमें 'राम' हो, उच्चारण करनेसे तुरन्त मुक्ति होनेके प्रमाण 
अनेक मिलते हैं। 'हराम', 'चराम', 'तराम' आदि कहकर लोग मुक्त हुए। इस प्रकारके नामाभासमात्रके 
प्रतापसे मुक्ति भगवानके अन्य किसी नाममें नहों सुनी जाती। 'नारायण' नामसे अजामिल यमदूतके बन्धनसे 
छूट गया, ज्ञानोदय हो गया, उसके पश्चात्‌ तप आदियें प्रवृत्त होतेपर उसकी मुक्ति हुई। 

(छ) “राम' नामका एक-एक अक्षर भी कोई-कोई जपते हैं। उसके एक-एक अक्षरका भारी महत्त्व 
है। रम्‌ रमू, राम-राम आदि तो व्याकरणसे शुद्ध हो हैं, इनके जपनेकों कौन कहे उलटे नामकी महिमा 
“मरा-मरा' जपनेके महत्त्वसे वाल्मीकिजी ब्रह्मसमान हो गये। ऐसा उदाहरण किसी अन्य भगवज्नाममें सुना 
नहीं जाता। किसी अन्य नामके समस्त वर्णोंकी पृथक्‌-पृथक्‌ ऐसी महिमा नहीं गायी गयी है जैसी श्रीरामनामके 
प्रत्येक वर्ण ही नहीं बल्कि प्रत्येक कला और निर्वर्ण अक्षरॉंकी। 

(ज) प्रणब ३* बेदोंका तत्त्व कहा गया है परन्तु अथर्वशिरसकी “य इदमथर्वशिरों ब्राह्मणोउधीते'““ 
स प्रणबानामयुतं जप॑ भवति' (उ०३। ७) यह श्रुति कहती है कि जिस ब्राह्मणने अधर्वशिरस्‌ उपनिषद्का 
अध्ययन किया, वह दस हजार प्रणव जप चुका। इस श्रुतिके अनुसार प्रणवका महत्त्व अथवंशिरससे न्यून 
है। परन्तु शाममन्त्रके लिये ऐसा न्यूनत्वध्योतक कोई वाक्य किसी श्रुतिमें नहों मिलता। अपितु “य एवं मन्त्रराजं 
श्रीरामचन्द्रपडक्षर॑_नित्यमधीते।“” तेनेतिहासपुराणानां रुद्राणां शतसहस््राणि जप्तानि सफलानि भवन्ति 
प्रणवानामयुतकोटिजप्ता भवन्ति।' (रा० उ० ता०) अर्थात्‌ जो कोई श्रीराम षडक्षर मन्त्रराजका नित्य जप 
करता है बह करोड़ों बार इतिहास, पुराण और रुद्रपरक (अथर्वशिरस्‌) उपनिषदोंका अध्ययन कर 
चुका”” वह दस हजार करोड़ प्रणवका जप कर चुका। इस श्रुतिमें स्पष्टरूपसे राममन्त्रकी सर्वोत्कृष्टता 
बतायी गयी है। 

(झ) प्रणवर्में शुद्रोंका अधिकार न होनेसे प्रणब उन सबोंको अलभ्य है। प्रणब उन्हें कृतार्थ नहीं 
कर सकता। अतः इतने अंशमें प्रणबकी उत्कृष्टताका व्यर्थ होना सबको स्वीकार करना पड़ेगा। और प्रणवका 
कारणभूत रामनाम काशामें मरनेबाले जन्तुमात्रको मोक्ष देता है। अत: प्राणिमात्रका इसमें अधिकार होनेसे 
यह सौलभ्यगुणमें भी सर्वश्रेष्ठ है। 

(ज) श्रीवसिष्ठजीने यह कहते हुए भी कि इनके अनेक नाम हैं फिर भी “राम' ही नाम विचारकर 
रखा। यथा--“करि पूजा भूषति अस भाषा। धारिय नाम जो मुत्रि गुनि राखा॥ इन्ह के नाम अनेक अनूपा। 
मैं तृप कहब स्वमति अनुरूपा॥' (१।१९७) इससे निस्सन्देह निश्चय है कि प्रभुके सब नामॉमें यही 
श्रेष्ठ नाम है। नारदजी, शिवजी इत्यादि मुनियों और देवताओंका भी यहो सिद्धान्त है। यथा--'जद्यपि 
प्रभुके नाम अनेका। श्रुति कह अधिक एक ते एका॥' “यम सकल नामन्ह ते अधिका।”“ राका रजनी 
भगति तब रामनाम सोड़ सोम। अपर नाम उड्गन बिमल बसहु भगत उर व्योम॥' (आ० ४२) महारामायणमें 

शिवजी पार्वतीजीसे कहते हैं कि जैसे देवताओंमें इन्द्र, मनुष्योंमें राजा, अखिल लोकोंके मध्य गोलोक, 
समस्त नदियोंमें श्रीसरयूजी, कविवृत्दोमें अनन्त, भक्तोंमें श्रीहनुमान्‌जी, शक्तियॉमें श्रीजानकौजो, अबतारोंमें 
मर्यादापुरुषोत्तम श्रीरामजी, पर्वतोंमें सुमेठ, जलाशयॉमें सागर, गौओमें कामधेनु, धनुर्धारियोंमें कामदेव, 
चक्षियोमें गरुड, तीथॉमें पुष्कर, धर्मोमें अहिंसा, साधुत्वप्रतिपादनमें दया, क्षमावालोंमें पृथ्वी, मणियोंमें 
कौस्तुभ, धनुषोमें शार्ड, खड़डोंमें तन्दक, ज्ञानॉमें ब्रह्मज्ञान, भक्तिमें प्रेमाभक्ति, मन्त्रसमूहमें प्रणव, वृक्षोमें 
कल्पवृक्ष, सत्पुरियोंमें अयोध्यापुरी, बेदबिह्ित क्मोंमें भगवत्सम्बन्धी कर्म, स्वरसंज्ञक वर्णोर्मे अकार श्रेष्ठ 
है; बैसे हो भगवान्‌के समस्त नामोमें श्रीरामनाम परम श्रेष्ठ है--'निर्जणाणां यथा शक्रो नराणां भूपतियंथा।' 
से 'किमत्र बहुनोक्तेन सम्यग्भगवतः प्रिये। नाप्नामेब च॒ सर्वेषां रामनाम पर महत्‌॥' (५२। ७७ से ८५ 
तक) देवर्षि नारदजीने श्रीरामनामके सर्वश्रेष्ठ होनेका वरदान ही माँग लिया; अतएव सर्वश्रेष्ठ जानकर 
इसीकी वन्‍्दना की। 

(८) यहो नाम श्रीमहादेवजी एवं श्रीहनुमानूजीका सर्वस्व और जीवन है; ब्रह्मदिक देवताओंकी 
कौन कहे श्रीनारायणादि अबतार भी इस नामको जपते हैं, श्रीकृष्णभगवान्‌ने अर्जुनजीसे श्रीरामनामके 
महत्त्वको विस्तारसे वर्णन करते हुए यही कहा है कि हम श्रीरामनाम जापकके फलको नहीं कह 
सकते, हम उनको भजते और प्रणाम करते हैं। यधा--'रामस्मरणमात्रेण प्राणान्मुझ्न्ति ये चरा:। फल 
तेषां न पश्यामि भजामि तांक्ष पार्थिव॥', 'गायन्ति रामनामानि सततं ये जना भुवि। नमस्तेभ्यों नमस्तेभ्यो 
अमस्तेभ्यः पुनः पुनः॥' इत्यादि बचन कहकर अर्जुनजीको श्रीरामनाम जपनेका उपदेश दिया और पुनः 
यह भी कहा कि हम भी “राम' नाम जपते हैं। यथा--“तस्मान्नामानि कौन्तेय भजस्व दृढचेतसा। 
रामनामसदायुक्तास्ते में प्रियतमा: सदा ॥', “रामनाम सदा प्रेम्णा संस्परामि जगदगुरुम। क्षणं न विस्मृतिं चाति 
सत्य सत्य॑ बचो मम॥' (आदिपुराण। 'श्रीसीतारामनामप्रतापप्रकाश' से उद्धृत) श्रीकृष्णभगवानके 
श्रीमुखखचनसे भी और अधिक प्रमाण श्रीरामनामके स्वोपरि होनेका क्या हो सकता है! श्रीरामचन्द्रजीका 
भी वचनामृत इस नामके महत्त्वपर है। यथा--' मम्त गुनग्राम त्राम रत गत ममता मद मोह। ताकर सुख 
सोड़ जानड़ परानंद संदोह॥' (उ० ४६) वक्ता “राम” हैं। 

(5) सौलभ्य, उदारता, दयालुतादि गुण, जैसे इस नामके स्वरूपमें प्रकट हुए बैसे किसी और अवतारमें 
नहीं हुए। यथा-'हारिह और अबतार आपने, राखी बेद-बड़ाईं।' (विनय० १६३) 

(ड) और अबतार जिस कारणसे हुए वह कार्य करके शीघ्र ही लुप्त हो गये पर “राम' रूपमें 
कार्य करके फिर भी हजारों वर्ष पृथ्वीपर रहकर प्रभुने जगत्‌कों कृतार्थ किया, चक्रवर्ती महाराजा होकर 
सबकी मर्यादा रखते हुए जगत्‌का पालन किया। 

(ढ) दाशरथी श्रीरामजी ही ग्रन्थकारके उपास्यदेव हैं, अत: श्रोरामनामकी वन्दना स्वाभाविक ही उन्होंने 
की और उनका दृढ़ विश्वास है कि यही नाम सर्वश्रेष्ठ है। 

(ण) आगे नौ दोहॉमें सब रामनामकी विशेषता ही है। 

यह नामवन्दनाप्रकरण है। इसमें रामनामकी महिमा नौ दोहोंमें गायी गयी है। जब किसीकी श्रेष्ठता 
दर्शानी होती है तो अवश्य प्रसड्रवश कुछ दूसरोंकी न्यूनता कथनमें आ ही जाती है पर वह किसी बुरे 
भावसे नहीं होती। भगवान्‌के सभी नाम, सभी रूप सच्चिदानन्दरूप हैं, सभी चित्तके प्रकाशक हैं, सभी 
श्रेष्ठ हैं। अतः न्यूनाधिक्य वर्णनसे अन्य नामोंके उपासक मनमें कोई द्वेषभाव न समझें। 

नौट--8 श्रीरामनामवन्दनाप्रकरण यहाँसे उठाकर कविने प्रथम तो नामको वन्दना कौ। अब आगे नौ 
दोहोंमें नामके स्वरूप, अंग और फल कहेंगे। इसलिये इस प्रथम दोहेमें सूक्ष्म रीतिसे इन तीनोंकों कहकर 
फिर आठ दोहोंमें इन्होंको विस्तारपूर्वक कहेंगे। 'हेतु कृसानु”” यह नामका स्वरूप है। 

“हेतु कृसातु भानु हिमकर को 'इति। 'हेतु' के प्रधान दो अर्थ हैं, कारण (आदिकारण) और बीज। 
यथा--'हेतुनां कारण बीज निदान त्वादिकारणम्‌' (अमरकोश १। ४। २८) मानसपरिचारिकाकारके मतानुसार 

भूतकारण और बीजकारण, विशेष कारण और सामान्य कारण-ये कारणके भेद हैं। कारणके दो भेद 
निम्ित्त और उपादान भी हैं। जैसे, कुम्हार निमित्त है और मिट्टीके बरतनोंका उपादान कारण मिट्टी है; 
क्योंकि मिट्टी स्वयं कार्यरूपमें परिणत हो जाती है। इनके अतिरिक्त साधारण वा सहाय कारण भी कोई- 
कोई मानते हैं जैसे कुम्हाकका चाक, डण्डा, जल आदि। 

श्रीरामनामकों अग्नि, सूर्य और चन्द्रमाका हेतु कहकर यह जनाया है कि इन तीनोंके कारण श्रीरामनाम 
हैं और ये तीतों कार्य हैं। 

प्रथम चरण (पूर्वार्थ) में श्रीगामनामकी वन्दना करके उत्तरार्धमें इस महामन्त्रका अर्थ कहते हैं। "हेतु 
कृसानु भानु”” ” इत्यादि 'राम' नामका अर्थ वा गुण है। श्रीरामनामकों कृशानु आदिका हेतु कहकर जनाया 
कि-(क) अग्रि, सूर्य और चन्द्रमा-ये तीनों तेजस्वी हैं। संसारमें परम ज्योतिष्मान्‌ ये हो तीन हैं। इनके 
हेतु श्रीरामनाम हैं अर्थात्‌ श्रीरामनामके तेजसे ही ये तीनों तेजस्वी हुए। नामके एक-एक अक्षरसे इन्होंने 
तेज पाया है। सम्पूर्ण नामका तेज किसीमें नहीं है। (पं० रामकुमारजी) श्रुतियोंने कहा है--'अथ यदतः 
परो दिवो ज्योतिदीष्यते विश्वतः पृष्ठेषु सर्बतः पृष्ठेष्बनुत्तमेषृत्तमेषु लोकेष्विदं बाव तद्यदिदमस्मिन्नन्तः पुरुषे 
ज्योति:।' (छां० ३। १३। ७) अर्थात्‌ लोकपरलोक उभय विभूतिमें जो कुछ भी ज्योति है (कहीं भी 
जो कोई ज्योतिष्मान्‌ हैं।) उन सबकी ज्योतिके कारण श्रीरामजी हैं। इसी तरह इस चौपाईमें इनका हेतु 
कहकर श्रीरामनामकों परब्रह्म कहा। (बे० भू० रा० कु०) 

(ख) कारणसे कार्यको उत्पत्ति होती है।'राम' नामसे इनकी उत्पत्ति है। यथा-'चन्द्रमा मनसो जातश्षक्षो: 
सूर्योउजायत। मुखादिन्द्नश्चाग्रिश्न प्राणाद्वायुरजायत॥' (यजुर्वेद पुरुषसूक्त), 'नयत दिवाकर कच घनमाला।"”” 
आचनन अनल"”॥ अहंकार सिक बुद्धि अज मन ससि चित्त महान।' (६।१५) (पं० रामकुमारजी) 

नोट--नाम-नामीमें अभेद वा तत्त्वकारणके विचारसे ये प्रमाण दिये गये हैं। 

(ग) बीजकारण कहनेका भाव यह है कि “राम' नामके तीनों अक्षर (२, आ, म) क्रमशः 
इन तीनोंके बीजाक्षर हैं। 'र' अग्रिबीज है, 'अ' भानुबोज है और “म' चन्द्रबीज है। 
यथा-रकारो5नलबीजं स्यादे सर्वे वाडवादय:। कृत्वा मनोमलं सर्व भस्म कर्म शुभाशुभम्‌॥', 'अकारो 
भानुबीजं स्थाद्वेदशास्त्रप्रकाशकम्‌। नाशयत्येब सद्दीप्त्या याउविद्या हृदये तम:॥', “मकारश्नन्द्रबीज॑ च 
पीयूषपरिपूर्णकम। त्रितापं हरते नित्य॑ शीतलत्व॑ करोति च॥' (महारामायण ५२। ६२, ६३, ६४) अर्थात्‌ 
*र' अग्रिबीज है। जैसे अग्नि शुभाशुभ वस्तुओंको जलाकर भस्म कर देता है और कुल वस्तुओंका 
मल तथा दोष जलाकर उनको शुद्ध बना देता है, वैसे ही 'र' के उच्चारणसे भी दो कार्य यहाँ 
कहे, एक यह कि उसके उच्चारणसे शुभाशुभ कर्म नष्ट होते हैं जिसका फल स्वगं-नरकका अभाव 
है, दूसरे यह कि मनके मल-विषयवासनाओंका नाश हो जाता है, स्वस्वरूप झलक पड़ता है। यहाँ 
कार्यसे कारणमें विशेषता दिखायी। अग्निसे जो कार्य नहीं हो सकता बह भी उसके बीजसे हो 
जाता हैं। 'अ' भानुबीज है, बेदशास्त्रोंका प्रकाशक है। जैसे सूर्य अन्धकारकों दूर करता है, वैसे 
हो 'अ' से हृदयमें मोह आदि जो अविद्यातम है, उसका नाश (होकर ज्ञानका प्रकाश) होता है। 
*म' चन्द्रबीज है, अमृतसे परिपूर्ण है। जैसे चन्द्रमा शरदातपकों हरता है, शीतल करता है वैसे 
हो 'म' से (भक्ति उत्पन्न होती है जिससे) त्रिताप दूर होते हैं, हृदयमें शोतलतारूपी तृप्ति प्राप्त 
होती है। जो गुण इस श्लोकमें कहे गये हैं उनसे यह सारांश निकलता है कि 'र', 'अ', मा 
क्रमश: वैराग्य, ज्ञान और भ्क्तिके उत्पादक हैं। प्रमाण यथा--रकारहेतुवैराग्य॑ परम॑ यच्य कथ्यते। 
अकारो ज्ञानहेतुश्च मकारो भक्तिहेतुकम्‌॥' (महारामायण) इस प्रकार इस चौपाईका तात्पर्य यह है 
कि मनोसल तथा शुभाशुभ कर्मोका भस्म होना, बैराग्य, वेदशास्त्रादिमें प्रवेश, अज्ञाननाश, ज्ञानप्राप्ति, 
भक्ति तथा त्रितापशान्ति इत्यादि सब श्रीरामनामसे हो प्राप्त हो जाते हैं। अत: इन सब वस्तुओंकी 
चाह रखनेवालोंको श्रीरामनगामका जप करना चाहिये। श्रीमद्गोस्वामौजीने 'राम' नाममें अग्नि, सूर्य 

और चन्द्रमाकी क्रियाओं और गुणोंका लक्ष्य इस ग्रन्थमें भी दिया है। अग्निका गुण, यथा-'जासु 
नाम पावक अथ तूला' (२।२४८) सूर्यका गुण, यथा--'जासु ताम भ्रम तिमिर पतंगा' (१।११६) 
अन्द्रमाका गुण, यथा-“राका रजनी भगति तब रामताम सोड़ सोम।/ (३। ४२) (रा० प्र०, पां०, 
मा० प्र०, बै०, करु०) 

(घ) अग्निका प्रकाश दोनों संध्याओंमें; सूर्यका प्रकाश दिनमें और चन्द्रमाका प्रकाश रात्रिमें होता 
है (एक-एक अक्षरके प्रतापसे) और रामनामका प्रकाश सदा रहता है। यह भाव तोनों बीजोंसे जनाया 
(रा० प०) ऊपर (ग), (घ) से यह निष्कर्ष निकला कि 'राम' नामके एक-एक अक्षर भी इन तीनोंसे 
विशेष हैं, तब पूरे 'राम' नामकी महिमा क्या कहों जाय? पुतः ये तीनों केबल सांसारिक सुख देते हैं 
और 'राम' नामके वर्ण इहलोक और परलोक दोनों बना देते हैं। बैराग्य, ज्ञान और भक्ति देनेको शक्ति 
कार्यमें नहीं है। 

(ड) पं० श्रीकान्तशरणजीने 'हेतु कृसानु”' पर एक भाव यह लिखा है कि 'श्रीरामनाम अग्नि आदि 
त्तीनॉका कारण है, मूल है और जिह्मापर इन्हीं तीनॉका निवास भी है। यथा--'जिड्नामूले स्थितो देवः 
सर्वतेजोमयोउनलः। तदग्रे भास्करश्नन््रस्तालुमध्ये प्रतिष्ठितः॥' (योगी याज्ञवल्क्य) अतः जिह्मासे इन तीनों 
वर्णात्मक श्रीरामनामके जपनेसे अपने-अपने मूलको प्रकाशप्राहिसे अग्नि, सूर्य और चन्द्रमाद्वारा होनेबाले उपर्युक्त 
वैराग्य, ज्ञान और भक्तिका पूर्ण विकास होता है, तब वैराग्यद्वारा अन्तःकरणशुद्धिसे कर्मदोष, ज्ञानद्वारा गुणातीत 
होनेसे गुणदोष और भक्तिद्वार कालदोष निवृत्त होता है।' 

रेखाड्लित अंशपर यह शझ्भा होती है कि क्या सामान्य अग्नि, सूर्य और चन्द्रमाके द्वारा वैराग्य, 
ज्ञान और भक्ति उत्पन्न होतो है?' जिस प्रमाण 'रकारहेतुर्वराग्यं““” के आधारपर यह कहा जा रहा 
है उसके अनुसार तो 'र, आ, म' ही वैराग्यादिके उत्पादक हैं, न कि अग्नि आदि। यदि अग्नि आदि 
वैराग्यादिके कारण नहीं हैं, तब और जो कुछ इसके आधारपर लिखा गया, वह सब विचारणीय ही 
है। हाँ ! योगी याज्ञवल्क्यके बचनके आधारपर एक भाव यह हो सकता है कि जिह्वापर जब कि 
इन देवताओंकी स्थिति है तब अन्य नामॉकी अपेक्षा ये तीनों देवता अपने बीजरूपी इस नामके उच्चारणमें 
अवश्य ही साहाय्य होंगे। योगी याज्ञवल्क्य नामको दो-तीन पुस्तकें हमारे देखनेमें आयीं। उनमें यह 
श्लोक नहीं है। 

(च) “राम' नामको बीजकारण कहनेपर यह शझ्भा हो सकती है कि “जैसे बीज वृक्षको उत्पन्न 
करके वृक्षमें लौन हो जाता है, मूसाकर्णो बूटी आदि ताँबेकों सोना करके उसीमें लोन हो जाती 
है, मिट्टी घट बनाकर तद्रूप हो जाती है। बीजकी अलग सत्ता नहीं रह जाती, वह कार्यमें लीन 
हो जाता है। इसी तरह '२', 'अ', “म' कृशानु आदिको उत्पन्न करके उसीमें लीन हो गये, तब 
“राम' नामकी वन्दना कैसे होगी, उसकी तो अलग सत्ता ही नहीं रह गयी? वन्दना तो अब होनी 
चाहिये “कृसानु भावु हिमकर' को?' तो इसका समाधान यह है कि कारण भी दो प्रकारका है, 
एक विशेष, दूसरा सामान्य। सामान्य कारण कार्यमें लोन हो जाता है, जैसे बीज वृक्षकों उत्पन्न 
कर उसीमें लीन हो जाता है, इत्यादि विशेष कारण अनेक कार्य उत्पन्न करके भी अपने कार्योंसे 
सर्वथा अलग एवं पूर्ण ज्यॉं-का-त्यों बना रहता है, जैसे पारस अनेकों लोहोंकों सोता बनाकर फिर 
भी ज्यों-का-त्यों बना रहता है; माता-पिता अनेकों सन्तानें उत्पन्न कर उनसे सर्वथा पृथक्‌ रहते 
हैं इत्यादि। इसी प्रकार श्रीरामनाम विशेष कारण हैं, अनेकों अग्नि, सूर्य, चन्द्र आदिकी कया, अनन्त 
ब्रह्माण्डोंकों उत्पन्न करके भी स्वयं ज्यों-के-त्यों पूर्ण एवं सर्वधा अलग बने रहते हैं। (करुणासिन्धुजी, 
मा० प्र०) अथवा कारणके दो भेद हैं-निमित्त कारण और उपादान कारण। श्रीरामनाम निमित्त कारण 
हैं। जैसे कुम्हार मृत्तिकाके अनेक पात्र बनाकर उनसे अलग रहता है, उसकी सत्ता ज्यों-की-त्यों 
बनी हुई है, वैसे हो श्रीरामनामकों समझिये। 

(छ) भूतकारण कहनेका भाव यह है कि “राम' नामके अक्षर 'र', आ, म' जो कृशानु आदिके 
बीज अक्षर हैं यदि उनमेंसे निकाल डाले जाय॑ँ तो ये निरर्थक हो जायँगे। अर्थात्‌ कृशानुमेंसे 'रकार' 
जो बीजरूपसे उसके भीतर है, भानुमेंसे 'अकार' और हिमकरमेंसे 'मकार' निकाल लें तो “कशानु', “भनु' 
और “हिकर' रह जाते हैं। भाव यह है कि जैसे र, अ, म के बिना कृशानु आदिका शुद्धोच्चारण नहीं 
हो सकता वैसे ही 'र” के बिना अग्रिमें दाहकशक्ति, 'अ' बिना भानुमें प्रकाशको शक्ति और 'म' बिना 
हिमकरमें त्रितापहरणकी शक्ति नहीं रह सकतो। तीनोंमें यह शक्ति रामनामसे ही है (मा० प्र०, रा० प्र०, 
पां०, रा० बा० दा०)* 

नोट--२ श्रीरामनामकों संसारके परम तेजस्वी, परम हितकारी आदि इत तीनों वस्तुओंका कारण 
कहकर “नाम' को शक्ति और महत्त्वका किज्बित्‌ परिचय दिया है। कार्यके द्वारा कारणका गुण दिखाया 
है। तीनों कार्योका बल कैसा है सो सुनिये। अग्रिका बल, यथा-'काह न पावकु जारि सक।' 
(२। ४७), सूर्यका बल, यथा-“उद्येठ भानु किन श्रम तम नासा।' (१।२३९) चन्द्रमाका बल, 
यथा--'सरदातप तिसि ससि अपहरईड।' (४।१७) पुनः, अग्नि आदि तीनों जगत्‌का पोषण करते हैं। अग्नि 
भोजनको पकाता, जठराग्नि भोजन पचाकर शरीरको पुष्ट करता, शीतसे बचाता, यज्ञादिद्वारा देबॉँका पालन 
करता है इत्यादि। सूर्य तमनिवारणद्वारा संसारको रक्षा, कर्मकाण्डमात्रकी रक्षा, जलशोषण एवं मेघट्ठारा 
संसारको जल देकर, अन्न, औषध आदि उपजाकर प्राणिमात्रका पोषण करता है, अनेक रोगॉंका नाश 
करता है इत्यादि। चन्द्रमा अमियमय किरणोंसे ओषधियों आदिको पुष्ट और कामके योग्य बनाता है, 
शरदातप हरता है इत्यादि। सूर्य और चद्धके बिना जगत्‌का पोषण असम्भव है। यथा--“जग हित हेतु 
बिमल ब्रिथु पूषन।' (१।२०) अस्तु। जब कार्यमें ऐसे गुण हैं कि बिना उनके सृष्टिमें जीवन असम्भव 
है तब तो फिर कारणका प्रताप न जाने कितना होगा! 

नोट--३ इनका कारण कहकर रामनामको सूर्यसे अनन्तगुणा तेजस्वी, चन्द्रमासे अनन्तगुणा अमृतस्नावी 
एवं तापहारक और अग्निसमान सबको अत्यन्त सुलभ जनाया। पुनः यह भी सूचित किया कि कृशानु 
आदि तीनोंका ब्रत, तीनोंकी उपासना एक साथ हो केवल रामनामको उपासनासे पूरी हो जाती है। रामनामोच्चारणसे 
ही इन सबोंकी सेवा-पूजाका फल प्राप्त हो जाता है। अत: इसीमें लग जाना उचित है। 

'नोट--४ बाबा जानकौदासजी यह प्रश्न उठाकर कि 'रामनामका इतना बड़ा विशेषण देकर बन्दना 
करनेमें क्या हेतु है?! उसका उत्तर यह देते हैं कि-(क) गोस्वामीजी तुरत शुद्धि चाहते हैं पर तुरत 
शुद्धि न तो ज्ञान, वैराग्य, योगसे और न भक्तिसे हो सकती है और बिना शुद्धि श्रीरामचरित-गान करना 
असम्भव है। तब उन्होंने विचार किया कि रामनामके कार्य अग्नि आदिमें जब इतने गुण हैं तब स्वयं 
रामनाममें न जाने कितना गुण और महत्त्व होगा। रामनाम हमारे शुभाशुभ कर्मोको जलाकर हमारे मन 
और मतिकों रामचरित गाने योग्य तुरत बना देगा। यह सोचकर उन्होंने 'राम' नामकी इन विशेषणोंद्वारा 
बन्दना की। इसपर यह शझ्जा होती है कि 'यह काम तो “र' से ही हो जाता है, “अ', “म' की बन्दनाका 
प्रयोजन ही क्या रह गया?! समाधान यह है कि अग्रिमें थोड़ा प्रकाश होता है। 'र' से शुभाशुभ कर्म 
भस्म हुए, स्वस्वरूप, परस्वरूप झलक पड़ा, उसे भले ही ध्यान किया करें पर रामचरित बिना पूर्ण प्रकाशके 
नहीं सूझ पड़ता। भानुबीज “अ' से अविद्यारूपी रात्रि हटेगी तब वेदशास्त्रका यथार्थ तत्त्व देख पड़ेगा 
तब रामचरित (जो श्रुतिसिद्धान्तका निचोड़ है) अग्नि और वैराग्यकी एक क्रिया है। 'र' वैराग्यका कारण 
है। सूर्य और ज्ञानकी एक क्रिया है। 'अ' ज्ञानका कारण है। जैसे अग्नि और सूर्यमें उष्णता है वैसे 


* मा० प्र० कारने 'हेतु' का एक अर्थ 'प्रिय' भी लेकर उत्तरार्धका अर्थ यह किया है कि 'हिमकर' (जो हिम 
अर्थात्‌ जाड़ाको करे> अगहन, पौष मास) को अप्रिं और सूर्य बहुत प्रिय हैं बैसे ही अहं--ममरूप अगहन-पौषमें जडतारूपी 
जाड़ा लग रहा है उसमें रामनामरूपी कृशानु भानु जडता हरण करता है अत: प्रिय है। 

ही वैराग्य और ज्ञानमें 'अहंता' रूपी उष्णता है। अहड्जार रहेगा तब चरित कैसे सूझेगा? अहड्डारको भक्ति 
शान्त कर देती है। चन्द्र और भक्तिका एक-सा कर्म है। “म' भक्तिका कारण है। अत: “२, आ, मा! 
तीनोंकी वन्दना कौं। इसपर पुनः शद्भा होती है कि चन्द्रमाके प्रकाशमें तो सूर्यका अभाव है वैसे ही 
“म' के उदयमें 'अ' का अभाव होगा? नहीं, दृष्टानतका एक देश ही लिया जायगा। पुनः, जैसे चन्द्रमणिको 
अग्रि वा सूर्यके सामने रखनेसे प्रकाश तो वैसा हो बना रहता है पर उष्णता हरण हो जाती है। वैसे 
ही 'र, अ, म” कारण और वैराग्य, ज्ञान, भक्ति एक साथ बने रहते हैं। अथवा, (ख) यद्यपि 'रकार' 
की ही वन्दनासे शुभाशुभ कर्म भस्म हो गये तथापि रामभक्त पूरा नाम ही जपते हैं, जिससे पराभक्तिको 
प्राप्त कर सामीष्य पाते हैं। प्रमाण यथा--'रकारों योगिनां ध्येयो गच्छन्ति परम पदम्‌। अकारो ज्ञानिनां ध्येयस्ते 
सर्वे मोक्षरूपिण: ॥' 'पूर्णनाम मुदा दासा ध्यायन्त्यचलमानसा:। प्राप्रुबन्ति परां भक्ति श्रीरामस्थ समीपकम्‌॥' 
(महारामायण ५२। ६९-७०) 
बिधिहरिहरमय बेद प्रान सो। अगुन अनूपम गुननिधान सो॥२॥ 

शब्दार्थ--अगुन (अगुण)-मायिक गुणोंसे रहित। -सत्त्व, रज, तम तीनों गुणोंसे परे। अनूपम«उपमा- 
रहित, जिसको कोई उपमा है ही नहीं। गुननिधान-भक्तवात्सल्य, कृपा, शरणागतपालकत्व, करुणा, कारणरहित 
कृपालुता आदि दिव्य गुणोंके खजाना वा समुद्र। सो-वह।-सदृश, समान। 

नोट-इस अर्धालीके अर्थ कई प्रकारसे होते हैं। 

अर्थ-१ वह (श्रीरामनाम) विधिहरिहरमय हैं, वेदोंके प्राण हैं, मायिक गुणोंसे परे, उपमारहित और 
दिव्य गुणोंके निधान हैं॥२॥ 

अर्थ-२ “वह श्रीरामनाम विधिहरिहरमय वेदके भी प्राण हैं।' ( श्रीरूपकलाजी) 

अर्थ--३ 'श्रीरामनाम बेदप्राण (ऑकार) के समान ही विधिहरिहरमय हैं और तीनों गुणोंसे परे, 
(अर्थात्‌ मायासे परे) हैं और अनुपम गुणोंके खजाना हैं।' (लाला भगवानदीनजी) 

अर्थ--४ श्रीरामनाम विधिहरिहरमय हैं, बेदप्राण (प्रणव) के समान हैं””। (पं० रामकुमारजी) 

अर्थ-५ (उत्तरार्धका अर्थ पं० शिवलाल पाठकजी यह करते हैं) 'अगुण (ब्रह्म), अनुपम (जीव) 
और गुणनिधान (माया) तद्रूप है।' 

नोट--'बिधिहरिहरमय ' इति। “मय” तद्धितका एक प्रत्यय है जो तद्रूप, विकार और प्राचुर्य अर्थमें 
शब्दोंके साथ लगाया जाता है। उदाहरण--(१) तद्रूप--'सियाराममय सब जग जानी '। (२) विकार-- 'अमिय 
मूरिमय चूरन चारू'। (३) प्राचुर्य--' मुदमंगलमय संत समाजू।” (श० सा०) 

श्रीगोस्वामीजीने श्रीरामनामके सम्बन्धमें “मय' पद दोहावलीमें भी दिया है। यथा-“जथा भूमि सब 
बीजमय नखत निवास अकास। रास नाम सब धरममय जानत तुलसीदास ॥' (दोहा २९) इस दोहेकों 'मय' 
के अर्थके लिये प्रमाण मानकर 'बिधिहरिहर्मय” का आशय यह होता है कि--(१) श्रीरामनाम ही मानों 
विधिहरिहररूप हैं कि जिनसे सृष्टिको उत्पत्ति, पालन और संहार होता है, श्रीरामनामहीसे त्रिदेवमें यह 
शक्तियाँ हैं (जैसे बीज बिना पृथ्वीके वृक्ष, अन्न इत्यादि उत्पन्न नहीं कर सकता)। प्रमाण यथा--'रामनाम- 
प्रभावेण स्वयंभू: सृजते जगत्‌। बिभर्ति सकल॑ विष्णु: शिव: संहरते पुनः॥' (महाशम्भुसंहिता) (२) जैसे 
आकाशमें अगणित तारागण स्थित हैं; कितने हैं कोई जान नहीं सकता; वैसे ही रामनाममें अगणित ब्रह्माण्ड 
एवं अगणित ब्रह्मा-विष्णु-शिव स्थित हैं, श्रीरामनामके अंशहीसे सब उत्पन्न होते हैं, मानो श्रीरामनाम इन 
सबोंसे परिपूर्ण हैं यथा--'रामनामांशतो याता ब्रह्माण्ड: कोटि कोटिश:।' (पद्मपुरण) 'राम' नामके केवल 
र' से त्रिदेवकी उत्पत्ति है। यथा-'रकाराजजायते ब्रह्मा रकाराज्जायते हरि:। रकाराज्जायते शम्भू . रकारात्सर्व- 
शक्तय:।' (पुलहसंहिता) “अबला बिलोकहिं पुरुषमय जगु पुरुष सब अबलामयम्‌।' (१।८५) में भी “मय' 
इसी (अर्थात्‌ परिपूर्णक) भावमें आया है। पं० रामकुमारजीभी लिखते हैं कि “रामनाम ही ब्रह्माण्डकी 
उत्पत्ति-पालन-संहारके लिये ब्रह्मा-विष्णु-महेशको उत्पन्न करते हैं। इस प्रकार नामहीसे समस्त ब्रह्माण्डके 

व्यवहार होते हैं।' (३) जैसे रामराम जपनेसे सब धर्म और धर्मफल प्राप्त होते हैं, पैसे ही विधिहरिहरकी 
सेवासे जो फल प्राप्त होते हैं, वे केवल श्रीरामनामहीके जपसे प्राप्त हो जाते हैं और त्रिदेव भी स्वयं 
जापकके पास आ प्राप्त होते हैं, जैसे श्रीमनु-शतरूपाजीने नामसुमिर्नहीसे तप प्रारम्भ किया तो त्रिदेव 
बासम्जार उनके पास आये कि वर माँगो। पुनः, (४) करुणसिन्धुजी लिखते हैं कि “मय' दो प्रकारका 
होता है, एक तादात्मक, दूसरा बाहुल्यमय (जिसे “मानस-परिचारिका' में प्रचुरात्मक कहा है)। गुण और 
स्वरूपकी जब एकता होती है तब उसे तादात्मक कहते हैं। जैसे, सेना मनुष्यमय है, गाँव घरमय है, 
'पट सूत्रमय है, लवण खारमय है, घट मृत्तिकामय है, कण्ठा स्वर्णमय हैं इत्यादि। जब गुण और स्वरूप 
भिन्न होते हैं तब बाहुल्यमय वा प्रचुरात्मक कहते हैं, जैसे मणि द्रव्य-अन्न-गज-वाजि-वस्नादिमयय है। 
यथा-- “अस्त, वसन, पसु बस्तु विविध किथि सब मति महँ रह जैसे।' (विनय० १२४) अर्थात्‌ सणि बहुमूल्य 
होनेके कारण उससे द्रव्य अन्नादिक प्राप्त हो सकते हैं मानो ये सब बस्तुएँ मणिमें स्थित हैं; पण्डित 
'िद्यामय, सन्त दिव्यगुणमय इत्यादि। जब विधिहरिहर गुणोंसे पे! शुद्धरूप हैं तब श्रोरामनाम विधिहरिहस्तदात्मकमय 
हैं और जब गुणोंकों धारण करके सृष्टि रचते हैं तब प्रचुरात्मकमय हैं। 'रामनाम' में अनेक ब्रह्माण्ड हैं, प्रति 
ब्रह्माण्डमें विधिष्टरिहर हैं। इसलिये मणिद्रव्यादिमयके अनुसार श्रीणमनामकी “विधिहरिहर' बाहुल्यमय कहा। (५) 
पं० रामकुमारजी “विधिहरिहरमय' के भावपर यह श्लोक देते हैं-'रुद्रोडग्रिरुच्यते रेफो विष्णु: सोमो म उच्यते। 
तथोम॑ध्ये गतो ब्रह्मा आकारो रविरुच्यते॥ रश्न रामेउनिले वह्लौ रश्न रुद्रे प्रकीत्तित:। आकारस्तु पितामहों मश्न 
विष्णों प्रकीर्त्ित:।' (एकाक्षर १-२) अर्थात्‌ रुद्र और अग्नि रेफसे, विष्णु और सोम मकारसे और ब्रह्मा 
तथा सूर्य मध्यके आकारसे उत्पन्न होते हैं । १। रकारसे राम, पवन, अग्नि और रुद्रका ग्रहण होता है। 
आकारसे पिठामह (ब्रह्मा) और मकारसे विष्णुका प्रहण होता है। 

नोट-६ त्रिदेव त्रिगुणसे उत्पन्न हैं और तीनों गुण धारण किये हैं। रामनाम विधिहरिहरमय हैं। इससे 
यह शड्डू! होती है कि 'रामनाम' भी त्रिगुणमय हैं। इसीलिये उत्तरार्धमें कहते हैं कि ये अगुण हैं, सबके 
कारण होते हुए भी सबसे पृथक्‌ हैं, तीनों गुणोंसे परे हैं। (५० रा० कु०) 

“केद प्रात सो” इति। (१) प्रान*सार, तत्त्व, आत्मा। श्रीरामनाम वेदके सार, तत्त्व, आत्मा हैं। यथा- 
'एहि महाँ रघुपति नाम उदारा। अति पावन पुरान श्रुति सारा॥' (१।१०), “धरे नाम गुर हृदय बिचारी। 
बेद तत्व नृप तब सुत चारी ॥' (१।१९८), 'त्व॑ यज्नस्त्वं बषटकारस्त्वमोड्ार: परात्यर:॥' “सहस्त्रभूड़ो बेदात्मा 
शतर्शीर्षों महर्षभ:।' 'संस्कारास्त्वभवन्वेदा नैतदस्ति त्वया विना।' (वाल्मीकोय युद्धकाण्ड सर्ग ११७ श्लोक 
१९, १८, २५। चतुर्वेदीके संस्करणमें यह सर्ग १२० है) 

(२) करुणासिन्धुजी 'रामताम' को “बेदप्राण' कहनेका भाव यह कहते हैं कि “जैसे शरीरमें प्राण 
न रहतेसे शरीर बेकार हो जाता है, वैसे ही वेदकी कोई ऋचा, सूत्र, मन्त्रादिको स्थिति बिना रामनामके 
पह्ुपदार्थ (रेफ, रेफका आकार, दीर्घाकार, हलू मकार, मकारका अकार) के हो हो नहीं सकती; क्योंकि 
सब स्वर-वर्णादि श्रोरामनामहीसे उत्पन्न हुए हैं, यथा--वेदे व्याकरणे चैव ये च वर्णा: स्वरा: स्पृता:। रामनाऊव 
ते सब जाता नैवात्र संशय:॥' (महारामायण) 

(३) पुनः यों भी कहते हैं कि प्रणण (ओम) बेदक! प्राण है और ओम्‌ श्रीगमनामके अंशसे सिद्ध 
होता है। यथा-- रामनाम्नः समुत्यन्न: प्रणवो मोक्षदायक:। रूप॑ तत्त्वपसेश्नासौ वेदतत्त्वाधिकारिण:॥' अतएव 
रामनाम वेदके प्राण हुए। श्रीरामतापिनीकी 'जीवत्वेनेदणों यस्य' इस श्रुतिमें प्रणवको उत्पत्ति वह्िबीजसे स्पष्टट: 
पायी जाती है। जैसे अग्निसे तपाये हुए पत्थरसे लोहेकी उत्पत्ति होती है वैसे ही वहिबीजद्वारा व्याहृतियों 
(भूर्भुब: स्व:) से प्रणवका आविष्कार होनेसे: प्रणव इनका कार्य सिद्ध हो गया। (रा० तार भाष्य) 

नोट--२ “श्रीरामताम' षंट्‌ पदार्थ (२, रकारका अकार आ म मकारका अकार नाद) युक्त हैं, इनसे 
व्याकरणकी रौतिसे प्रणव सिद्ध होता है, संस्कृत व्याकरणके जाननेवाले प्रमाणसे समझ सकते हैं। प्रमाण 
यथा--'रामनाम महाविद्या षद्भिव॑स्तुभिरावृतम्‌। अ्रह्मजीवमहानादैस्त्रिभिरन्यद्रदापि ते॥ स्थरेण बिन्दुना चैबव 

दिव्यया माययापि च। पृथक्त्वेन विभागेन साम्प्रतं श्रृणु पार्वति॥ पर्रह्ममयो रेफो जीवोकारश्न मस्य यः । रस्थाकारो 
महानादो रायादीर्घस्वरात्मिका॥ मकारो व्यउ्जनं बिन्दुहेतु: प्रणबमाययो:। अर्द्ध॑-भागादुकारः स्थादकारात्रादरूपिण:॥ 
रकारो गुरुरकारस्तथा वर्णविपर्यय:। मकार॑ व्यज्ञनं चैव प्रणवं चाभिधीयते॥ मस्या सवर्णित॑ मत्वा प्रणवे 
नादरूपधृक्‌। अन्तर्भूतो भवेद्रेफ: प्रणवे सिद्धिरूपिणी॥' (महारामायण श्रोशिववाक्य २९-३४) 

बे० भू०--व्याकरणके नियमसे “वर्णांगमो वर्णविपर्यवश्च द्वौ चापरी वर्णविकारनाशौ' अर्थात्‌ आगम, विपर्यय 
(निर्देश), विकार और नाश (लोप) ये चार क्रियाएँ वर्णोकी होती हैं। महर्षि पाणिनिने इसीलिये 'उणादयों 
बहुलम्‌।(३। ३। १) सूत्र लिखा है। इससे 'संज्ञासु थातुरूपाणि प्रत्यवाश् ततः परे। कार्याद्विद्यादनु- 
बन्‍्धमेतच्छास्त्रमुणादिषु।' अर्थात्‌ नामोंमें अनुकूल धातु, उसके आगेके प्रत्यव आदि और उसके आगम, लोप 
आदि कार्यके अनुरूप किये जाते हैं। उणादिका यह शास्त्र है। इन नियमोंके कारण “राम' शब्दसे 'ओम्‌' 
की निष्पत्तिक लिये जब 'राम' शब्दका वर्णच्छेद किया जायगा तो उसकी स्थिति होगी र॒ अ अ म्‌ अ। इसके 
बर्ण-विपर्यय कर देनेसे अ आर्‌ अ म्‌ यह स्थिति होगी। “अतो रोरप्लुतादप्लुते।(६। १। ११३) इस सूत्रसे 
*र्‌' का 'उ' विकार होगा। और 'अकः सवर्णे दीर्घ:।(६। १। १०१) इस सूत्रसे 'उकार' के प्रथमके दोनों 
'अकार' का दीर्घ 'आ' होकर 'आदगुण:।'(६। १। ८७) इस सूत्रसे 'आ' और 'उ' दोनोंका विकार 'ओ' 
होकर 'एडः :पदान्तादति।'(५। १। १०९) सूत्रसे अवशिष्ट 'अ' का पूर्वरूप नाश होकर “ओम्‌' निष्पन्त होगा। 
स्मरण रहे कि जिस प्रकार व्याकरण-शास्त्रके द्वारा 'राम' से 'ओम्‌' उत्पन्न होता है उस तरह 'ओम्‌' से 
“राम' बननेकी कोई भी विधि व्याकरण नहीं प्रकट करता। 

पं० शिवलाल पाठकजी कहते हैं कि प्रणब रामनामकी पक्वकलाके संयोगसे बना है, क्योंकि प्रणवर्मे 
तारक, दण्डक, कुण्डल, अर्द्धचद्र और बिन्दु-ये पाँच कलाएँ हैं और “राम' में रेफ भी है। यथा- 
“बंदर श्री दोक वरण तुलसी जीवनमूर। लसे रसे एक एक के तार तार दोड पूर॥ राबि आसा जो अतल 
से सो त्रयतारक राज। तुलसी दक्षिण दण्ड है बायें कुण्डल भ्राज॥ अर्थ चत्र ताके परे अमीकुण्ड पर 
पार। सप्त सूत्र शर ब्रह्म ए तुलसी जीवनसार।' (श्रीरामनामकलाकोष-मणिमयूख) (मा० म०) 

पं० श्रीकान्तशरणजी “राम' से 'ओम्‌' की सिद्धिके प्रकार यह देते हैं;-(१) “जैसे 'राम' इस पदमें 
'र, अ, अ, म्‌, अ' ये पाँच अक्षर हैं, उनमें वर्णविपर्यय करनेपर 'अ, र, अ, मं, अ' होता है, उसमें 
'अतो रोरप्लुतादप्लुते' (पा० ६। १। ११३) इस सूत्रसे 'र' का 'ड' हुआ और 'आदगुण:' (पा० ६। १॥ ८७) 
सूत्रसे '“अ, उ' के स्थानमें “ओ' हुआ, और 'एडः पदान्तादति' (६। १। १०९) से द्वितीय 'अ' 
का पूर्वरूप और अन्तिम 'अ' का पृषोदरादित्वले वर्णनाश होकर 'ओम्‌' बनता है। 

(२) अथवा “राम' शब्दकौ प्रकृतिभूत 'रमु' धातु्में वर्णविपर्यय मानकर पूर्वोक्त 'अतोरो””' से “२ 
से 'उत्ब' और उपर्युक्त 'आदगुण:' से 'ओत्व' करनेपर 'ओम्‌' बनता है। 

उपर्युक्त दूसरे प्रकार (अर्थात्‌ रम्‌ धातुसे ओम्‌की उत्पत्ति सिद्ध करने) में लाघव-सा जान पड़ता 
है। परन्तु यह किस प्रमाणके आधारपर लिखा गया है, यह नहीं बताया गया। महारामायणमें एवं श्रीसीतारामनाम- 
प्रतापप्रकाशमें 'राम' नामसे प्रणबकी उत्पत्तिक प्रमाण पाये जाते हैं। इन्हों प्रमाणोंके आधारपर (ऊपर दिये 
हुए चार प्रकारोमेंसे) प्रथम, तृतीय और चतुर्थ प्रकारसे उसकी सिद्धि दिखायी गयी। इस प्रमाणसे रमु 
धातुसे प्रणबकी सिद्धि मानना उचित नहीं है। वैयाकरणोंसे धातुके विषयमें यह मालूम हुआ है कि केवल 
धातु (जबतक उससे “तिडदि” कोई प्रत्यय नहीं किया जाता) का व्यवहार कभी नहीं होता। क्योंकि 
अद्यपि 'रमु क्रीडायाम्‌' ऐसा लिखा है तथापि जबतक उससे कोई प्रत्यय नहीं किया जाता तबतक उसका 
कोई अर्थ नहीं होता। अतः ऐसे वर्णसमुदायसे सार्थक प्रणबको उत्पत्ति मानना कहाँतक उचित होगा? 
हाँ! यदि कोई प्रमाण मिले तो माननीय होंगा। 

बे० भू० पं० रामकुमारदासजीके प्रकारसे पं० श्रीकान्तशरणजीके प्रकारमें कुछ भेद देखकर मुझे 
इन सूत्रों आदिको व्याकरणाचार्योंसे समझनेकी आवश्यकता हुई। पण्डितोंके द्वारा जो मैं समझा हूँ वह 

यहाँ लिखता हूँ। (क) 'एडः पदान्तादति' सूत्र वहाँ लागू होता है जहाँ पदान्तमें 'ए” या 'ओ' होते 
हैं। प्रथम प्रकारमें केवल एक 'अ' और “र' का परिवर्तन हुआ है। यद्यपि दो 'अ' के परिवर्तनकी 
अपेक्षा इसमें लाघब-सा जान पड़ता है परन्तु आगे “र' का 'उ' और गुणसे “ओ' हो जानेपर यहाँ 
“एड पदान्तादति' लगाया गया है; परन्तु “ओ'” पदान्त न होनेसे यह सूत्र यहाँ नहीं लग सकता। अतः 
इससे 'ओम्‌' की सिद्धि नहीं होती। अतः तीसरा प्रकार इससे कुछ ठीक जान पड़ता है; क्योंकि 
वहाँ दो 'अ', 'र' के प्रथम परिवर्तित किये गये हैं; अतः वहाँ 'एडः पदान्तादति' की आवश्यकता 
नहीं पड़ी। (ख) “अतो रोरप्लुतादप्लुते' सूत्से दोनों प्रकारोंमें 'र' व 'र्‌' का “उ' किया गया है परन्तु 
यह सूत्र यहाँ नहों लगता। जहाँ 'ससजुषो रु:' आदि सूत्रोंसे रु आदेश (अक्षर-परिवर्तन) होता है 
उसी 'रु' के 'र' का 'उ' होता है। यहाँका 'र' वा 'र' 'रु' का नहीं है; वह तो रमु धातुका है। 
अत: यह सूत्र यहाँ नहीं लगता। 

पं० श्रीकान्तशरणजोके प्रथम प्रकारमें एक बड़ी भारी त्रुटि यह भी है कि उसमें 'राम' नामके खण्डॉमें 
प्रथम खण्ड 'र' अर्थात्‌ अकारयुक्त रेफ है और उसीका विपर्य और उत्ब किया गया है। परन्तु उत्ब 
तो केवल रेफका होता है। 

नोट--३ (क) महारामायणके उपर्युक्त प्रमाणके अनुसार श्रीरामनामकी छ: कलाएँ ये हैं।र्‌ अआ 
म्‌ अ नाद। प्रणवकों सिद्धि करनेमें इसके अनुसार ही पाँचों खण्ड लेना प्रामाणिक होगा। यद्यपि 'राम' 
नाममें पूर्वांचायोंने पाँच या छः कलाएँ मानी हैं तथापि “राम' से “ओम्‌' की सिद्धि करते समय यह 
आवश्यक नहीं है कि उसके सब खण्ड अलग-अलग किये जायें। जितने वर्ण देखनेमें आते हैं (रू 
अ, मू, अ) इतने खण्डोंसे हो हमारा काम चल जाता है, अत: उतने ही खण्ड करना उचित है। ऐसा 
करेसे 'र' और 'आ' का परिवर्तन, 'र' का 'उ'; फिर 'आ' “उ' का 'ओ' और अन्तिम 'अ' का 
लोप होनेसे 'ओम्‌' सिद्ध होता है। 'आदगुण:,' 'अकः सबर्णें दीर्घ:' ये दो सूत्र छोड़कर अन्य प्रायः 
सब काम (वर्ण-परिवर्तन, 'उ', अन्तिम आका लोप आदि) 'पृषोदरादित्त्व' से कर लेता चाहिये। यथा-- 
“रकारा्धों राम: सगुणपरमैश्वर्यंजलधिमंकारा्थों 'जीवस्सकलबिधिकैड्डय॑निपुण:। तयोम॑ध्याकारो युगलमथ- 
सम्बन्धमनयोरनन्याईं बूते त्रिनिगमरूपोउयमतुलः॥' ( श्रीराममन्त्रार्थ) इसमें 'राम' नामकी तीन ही कलाओं 
*२ आ, म्‌' को लेकर मत्त्रा्थ किया गया है और प्रमाण नोट २ में आ चुके हैं। (ख) “पृषोदरादित्त्व' 
इति। पाणिनिजीका एक सूत्र है 'पृषोदरादीनि यथोपदिष्टम्‌।' (६। ३। १०९) पृषोदरप्रकाराणि शि्टैयथोच्यारितानि 
तथैब साधूनि स्यु:।' अर्थात्‌ पृषोदर आदि शब्द जैसे शिष्ट लोगोंने कहे हैं वैसे ही वे ठीक हैं। तात्पर्य 
कि जो शब्द जिस अर्थमें प्रसिद्ध है उससे वही अर्थ सिद्ध होगा। इस सिद्धान्तको ध्यानमें रखकर पाणिनिके 
धातु-सूत्र आदि यथासम्भव काममें लाकर जहाँ न बनता हो वहाँ अपनी ओरसे वर्ण परिवर्तन, अन्य वर्ण- 
ग्रहण, लोप आदि जो आवश्यक हो, कर लें। यथा--'पृषत उदर'« पृषोदर, वारिबाहक« बलाहक, 'हिंसि' 
धातुसे सिंह इत्यादि। (ग) श्रोरामनाममें छः कलाएँ महारामायणके उपर्युक्त श्लोकॉमें बतायो गयो हैं और 
प्रणबमें भी छः कलाएँ श्रीरामतापनीयोपनिषद्‌ उत्तरार्ध द्वितीय कण्डिका मन्त्र ३ में बतायी गयी हैं। इस 
तरह कलाओंकी संख्या भी समान है। परन्तु उपर्युक्त श्रीरामनामसे प्रणवकी सिद्धिके प्रकारोंमें केबल पाँच, 
चार अथवा तीन ही कलाएँ दिखायी गयी हैं। ऐसी अवस्थामें यह शट्भा हो सकती है कि “दोनोंकी 
कलाओंमें वैषम्य होनेसे उनके अॉमें त्रुटि होनेको सम्भावना है।' इसका समाधान यह हो सकता है 
कि प्रणबकी सिद्धिके लिये ' श्रीराम' नामके जो खण्ड दिखाये गये हैं, उनमेंसे किसी-किसी खण्डमें यथासम्भव 
दूसरी कलाका प्रवेश समझना चाहिये और जिस कलाका लोप दिखाया गया है यद्यपि वह सुननेमें नहीं 
आती है तथापि अर्थ करते समय उसका भी अर्थ किया जायगा। इस तरह कलों और अर्थमें--दोनोंमें 
समानता होती है। दूसरा समाधान यह है कि महर्षियोंने प्रणकी भी एक-से लेकर अनेक कलाएँ मानी 
हैं। श्रीमत्स्वामिहंसस्वरूपनिर्मित “मन्त्रप्रभाकर' (मुजफ्फरपुर त्रिकुटीबिलासयन्त्रालयमें मुद्रित) में लिखा है 

कि वाष्कल्य ऋषिके अनुयायी एकमात्रा, साल और काइत्यके मतावलम्बो दो मात्रा, देवर्षि नारदके ढाई 
मात्रा, मौण्डल और माण्डूक्य आदिके तोन मात्रा और कोई साढ़े तीन, पराशरादि चार, भगवान्‌ वसिष्ठ 
साढ़े चार मात्रा मानते हैं इत्यादि। इस प्रकार जहाँ जितनी मात्राएँ 'ओम्‌' की लेंगे वहाँ उतनी ही “राम' 
नामकी लेंगे। इस तरह भी शट्ड्रा नहों रहती। 

नोट--४ पं० रामकुमारजी “स्रो" का अर्थ 'सम' करते हुए लिखते हैं कि 'रामनाम प्रणव सम है, 
ओमूके तीन अक्षरोंसे तीन देवता हैं और रामनामसे भी। दोनों ब्रह्मरूप हैं। यथा, 'ओमित्यक्षरं ब्रह्म', 'तारकं 
ब्रह्म संज्ञकम्‌'। प्रणवसे त्रिदेवकी उत्पत्तिका प्रमाण, यथा-'अकारः प्रणवे सत्वमुकारश्ष रजोगुण:। तमो 
हलमकारः स्यात्नयो5हंकारमुद्धव:।' (महारामायण) 

नोट--५ रामनामकों 'अनूपम” कह रहे हैं और पूर्वार्द्धमं कहा है कि “बेद ग्रान' (प्रणब) सम है। यह 
परस्पर विरोध है। जब एक समता हो गयी तो उपमारहित कैसे कह सकते हैं? लाला भगवानदीनजी इसके 
उत्तरमें कहते हैं कि इस अर्धालीका ठीक अर्थ 'अर्थ ३' है जो ऊपर दिया गया है। वे कहते हैं कि साहित्यरीतिसे 
इस अर्धालीमें उपमालड्भार है। प्रथम चरणमें पूर्णोपमा है जिसमें 'राम' उपमेय, “बेद ग्रान” (ओ5म्‌) उपमान, 
"सो ' वाचक, और “बिथिहरिहरमय ' धर्म है। 'अनूपम” शब्द 'राम' शब्दका विशेषण नहीं है, वरं च गुणनिधानमें 
आये हुए “गुण” शब्दका विशेषण है। इस प्रकार भी उपर्युक्त शद्जा निर्मुल हो जाती है। (प्रोफे० दीनजी) 

दोहावलौकौ भूमिकामें प्रोफे० दीनजो लिखते हैं कि “बंद नाम राम' से 'कालकूट फल दीन्ह अमी 
को” तककी चौपाइयोंमें 'रामनाम' के श्रेष्ठटम होनेके प्रमाण उपस्थित किये हैं। इस उद्धरणकी पहली चौपाई 
('बंदई” से 'गुणनिधान स्रो” तक) दार्शनिक छानबोनसे ओत-प्रोत है। 'राम' शब्दकी बहुत ही ऊँची 
श्रेष्ठता है। हमारे बेदोंमें '३४" हो ईश्वरका नाम और रूप जो कहिये सो माना गया है और इसी ३#- 
में समस्त संसारकी सृष्टि प्रच्छन्न है, अर्थात्‌ '3' शब्दपर यदि गम्भीर दृष्टिसे विचार किया जाय तो 
इसीके विस्तार और खण्ड आदिसे संसारकी समस्त बस्तुओंका प्रादुर्भाव हुआ है। सभी इसके रूपान्तर- 
मात्र हैं। यहो '3&' 'राम' का या 'राम' '3' का विपर्ययमात्र है, अन्य कुछ भी नहीं। (पर, 'राम' 
“ओम्‌' का विपर्ययमात्र है, इसमें सन्देह है। श्रीहरिदासाचार्यजीका भाष्य एवं बे० भू० पं० रा० कु० जीका 
लेख देखिये।) इसी बिपर्ययकी सिद्धिके अनन्तर और सभी बातें स्वयं सम्गरत और अर्थानुकूल हो जायँगी। 
*3»' को दूसरे प्रकार 'ओम्‌' रूपमें लिखते हैं। यह रूप उक्त '5»' का अक्षरीकृत रूप ही है। दूसरा 
कुछ नहीं। अब यह दर्शाना चाहिये कि 'ओम्‌' और 'राम' एक हो हैं, तभी “बेद प्रात” लिखना सार्थक 
होगा। सन्धिके नियमानुसार 'ओम्‌' का 'ओ' 'अ:' के विसर्गका रूप परिवर्तनमात्र है। इस विसग्गके दो 
रूप होते हैं, एक तो यह किसी अक्षरकी सन्निद्धिसे “' हो जाता है और दूसरे “र' होता है। यदि 
विसर्गका रूपान्तर "' न करके “र' किया जाय तो “अ र्‌ म्‌' ही 'ओम्‌' का दूसरा रूप हुआ। अब 
इन अक्षरोंके विपर्ययसे राम स्वतः बन जायगा। अ र्‌ म्‌ को यदि 'र्‌ अ म्‌' ढंगसे रखें और “२ 'म्‌' 
व्यज्जनोंको स्वरान्त मानें तो 'राम' बन जाता है।* हमारे विचारसे उक्त चौपाइमें “बेद प्रात सो” का यही 
भाव है। जब 'राम' '3' का रूपान्तरमात्र है तो फिर वह विधिहरिहरमय भी है। बेदमें ब्रह्मा, विष्णु 

* इसी प्रकार 'राम' से भी '3&' सिद्ध होता है। 'राम' और '3%' का परस्पर विपर्यय इस प्रकार है। (लाला 
भगवानदीनजीके मतसे-) 


रामब्य अम| उ#ल्‍"ओं 
अर्‌म |अआओम्‌ 
अ:म | अ:ःम 
अगेम्‌ |अर्‌म 
ऑं र्अम 
हि राम 

और शिवको उत्पत्ति '३&' से ही मानी गयी है और दार्शनिक इन्हें ब्रह्यका औषाधिक नाम ही मानते 
हैं अर्थात्‌ ब्रह्म ही सृष्टि करते समय ब्रह्मा, पालन करते समय विष्णु और संहार करते समय शिव नामसे 
विहित होता है। सुतरां ब्रह्मके नामोमें 'राम' एक मुख्य नाम हुआ। 

इस शड्जाका समाधान पं० रामकुमारजी यों करते हैं कि (क) समता एकदेशीय है, वह एक देश 
यह है कि दोनों त्रिदेवमय हैं। सब देशोमें प्रणय रामनामके समान नहीं है क्योंकि रामनाम भगवानके 
दिव्य गुणोंके निधान सम हैं। पुनः, (ख) इस तरह भी कह सकते हैं कि त्रिदेवके उत्पन्न करनेके लिये 
गुणनिधान हैं और स्वयं अगुण हैं। (पं० रामकुमार) बेदप्राणका अर्थ प्रणव न लेनेसे यह शट्ढ्रा ही नहीं 
रह जाती। प्राण-जीवन, सर्वस्व। सोन्‍वह। 

नोट--६ “अगुन अनूप्म गुननिधान सो' इति। (क) अगुन और अनूष्म कहकर जनाया कि सब 
नामोंमें यह परम उत्तमोत्तम है। (अर्धालो १ में सर्वश्रेष्ठ दिखा आये हैं।) “गुननिधान' कहकर जनाया 
कि इसमें अनन्त दिव्य गुण हैं। यह ज्ञान, विज्ञान और प्रेमापरा भक्ति आदिका रूप ही है। यथा--'विज्ञानस्थो 
रकारः स्थादकारों ज्ञानरूपक:। मकारः परमा भक्ती रमु क्रौडोच्यते ततः॥'(महारामायण ५२। ५२) 
(ख) मानस-अभिप्राय-दीपककार लिखते हैं कि 'अनल भातु शक ब्रह्म हरि; हर ओऑकार समेत। ब्रह्म 
जीव माया मनहिं भिन्न भिन्न सिख देत॥' (३२) अर्थात्‌ इस चौपाईमें श्रीरामनामकों अग्नि, सूर्य, चन्द्रमा, 
त्रिदेव, प्रणव, ब्रह्म, जीव, माया इन दसोंका कारण या तद्गप कहा है। इसका कारण यह है कि इन 
दसोंका उपकार मनपर है। ये दसों मनको शिक्षा देते रहते हैं। अग्रि आदि पालन-पोषणमें सहायक, त्रिदेव 
उत्पत्ति, पालन और संहारद्वार जीबोंका कल्याण करते, प्रणव बेदको सत्तावान्‌ करके सृष्टिका रक्षक, निर्गुण 
ब्रह्म जीवके साथ रहकर इन्द्रिय आदि सबको सचेत करता है और विद्या माया-भक्ति-मुक्तिके मार्गपर 
लगाती है। इनका उपकार मनपर है। श्रीरामनामकी उपासना करनेसे इन दसोंके उपकारका बदला चुक 
जायगा। यह शिक्षा 'कारण” कहकर दे रहे हैं। 

नोट--७ कोई-कोई यहाँ यह शद्भ्रा करते हैं कि “बिथिहरिहर' तो सृष्टिके कर्त्ता हैं, इनको पहले 
कहना चाहिये था सो न करके अग्नि, सूर्य और चन्द्रमाकों पहले कहा, यह क्‍यों? समाधान यह है कि 
आग, सूर्य, चन्द्रमाके गुण, स्वरूप और प्रभाव सब कोई प्रत्यक्ष देखते हैं, इससे उनका हेतु कहनेसे श्रीरामनामका 
प्रताप शीघ्र समझमें आ जायेगा। विधिहरिहर दिखायो नहीं देते और यद्यपि ये हो जगत्‌के उत्पत्ति, पालन, 
संहारकर्त्ता हैं तथापि इन्हें इन सबका कर्त्ता न कहकर लोग माठा-पिताकों पैदा व पालन करनेवाला और 
रोगको मृत्युका कारण कहते हैं। जैसे सूक्ष्म रीतिसे विधिहरिहर उत्पन्न, पालन, संहार करते हैं, वैसे ही 
गुप्त रीतिसे ये नामके अड्ग हैं, अतएब पीछे कहा। 

महामंत्र जोड़ जपत महेसू। कासी मुकुति हेतु उपदेसू॥३॥ 

अर्थ-रामनाम महामन्त्र है जिसे श्रीशिवजो जपते हैं और जिसका उपदेश काशीमें मुक्तिका 
कारण है। ३। 

नोट--१ इस चौपाईमें ग्रन्थकारने स्पष्ट बता दिया है कि (क) रामनाम ही महामन्त्र है। इसके प्रमाण 
बहुत हैं। यथा--'यत्म्रभाव॑ समासाद्य शुको ब्रह्मषिंसत्तम:। जपस्व तन्महामत््रं रामनाम रसायनम्‌ ॥' (शुकपुराण), 
*सप्तकोटिमहामन्त्राश्चित्तविध्रमकारका:। एक एव परो मन्त्र: श्रीरामेत्यक्षरद्ययम्‌॥' (सारस्वततन्त्रे श्रीशिवोबाच), 
“बीजमंत्र जपिये सोर्ड जो जपत महेस।' (वि० १०८), “अंशांश रामनाम्नश्न त्रयः सिद्धा भवन्ति हि। 
बीजमोंकारसो5हं च॒ सूत्रमुक्तिमिति श्रुति:॥', 'इत्यादयो महामन्त्रा वर्तन्ते सप्तकोटय:। आत्मा तेषां च सर्वेषां 
रामनामप्रकाशक:॥' (महारामायण ५२। ३९) अर्थात्‌ प्रणण आदि सात करोड़ महामन्त्रोंके स्वरूप 
श्रीरामनामहीसे प्रकाशित होते हैं। श्रीरामनामका महामन्त्र होना इससे भी सिद्ध है कि ये महा अपावनको 
भी पावन करते हैं और स्वयं पावन बने रहते हैं, शुद्ध-अशुद्ध, खाते-पोते, चलते-फिरते, शौचादि 
क्रिया करते समय भी यहाँतक कि शव (मुर्दे) को कन्धेपर लिये हुए भी उच्चारण करनेसे मड्गलकारी 

ही होते हैं। इसमें किसी विधिकी आवश्यकता नहीं। “भाव कुभाय अनख आलसहू, उलटा-पलटा- 
सोधा यहाँतक कि अनजानमें भी उच्चारण स्वार्थपरमार्थका देनेवाला है। अन्य मतन्त्रोंमे जपकी विधि 
है, अनेक प्रकारके अनुष्ठान करनेपर भी वे फलें या न फलें, परन्तु रामनाम दीक्षा बिना भी ग्रहणमात्रसे 
फल देता है; अन्य मन्त्रोंके अशुद्ध जपसे लाभके बदले हानि पहुँचती है। (ख) इसीकों शिवजी जपते 
हैं। यथा--'तुम्ह पुनि राम राम दिन राती। सादर जपहु अन॑ग आराती॥” (१।१०८) “उम्ता सहित जेहि 
जपत पुरारी॥' (१।१०) 'श्रीमच्छम्भुमुखेन्दुसुन्दरबरे संशोभितं सर्बदा।' (कि० मं० २) इत्यादि। (ग) 
श्रीशिवजी रामनामहोकों जीवोंके कल्याणार्थ उपदेश करते हैं। (देखिये नोट ५) 

नौट--२ रामनामका माहात्म्य कहनेमें प्रथम महेशजीहोको साक्षी देते हैं। माहात्म्यका वर्णन इन्हींसे 
प्रारम्भ किया क्योंकि-(क) शिवजी उपासकोंमें शिरोमणि हैं, इनके समान नामका प्रभाव दूसरा नहीं 
जानता । यथा--'नाम प्रभाव जान सिव नीको “महिमा राम नाम कै जान महेस/' (बरबै० ५३) 
(ख) वैष्णवोमें ये अग्रगण्य हैं। यधा--' वैष्णबानां यथा शम्भु:' (भा० १२। १३। १६) (पं० रामकुमारजी) | 
(ग) जो इनका सिद्धान्त होगा वह सर्वोपरि माना जायेगा। (करु०) 

नोट-३ “महेसू” इति। महेश नाम देकर यह प्रमाणित करते हैं कि ये देवताओंके स्वामी हैं, 
महान्‌ समर्थ हैं। जब ये महेश हो उस नामकों जपते हैं तो अवश्य ही महामन्त्र होगा, क्योंकि बड़े 
लोग बड़ी ही वस्तुका आश्रय लेते हैं। 

नोट--४ इस चौपाईमें दो बातें दिखायो हैं, एक यह कि सर्व-समर्थ महेशजी स्वयं जपते हैं 
और दूसरे यह कि दूसरोंकों उपदेश भी देते हैं। 

नोट-५ “कासी मुकुति हेतु उपदेसू” इति। मरते समय श्रोरामनामहोका उपदेश जौवॉंको करते हैं, 
तब मुक्ति होती है, यथा--“कासी मरत जंतु अवलोकी। जासु नाम बल करठँ बिसोकी॥' (१।११९), 'देत 
परम पद कार्सी करि उपदेस॥' (बरवै० ५३), “बेदहूँ पुरान कही, लोकहूँ बिलोकिअत, रामनाम ही सों 
रीड्ों सकल भलाई है। कासीहूँ मरत उपदेसत महेसु सोर्ड, साथना अनेक चित न चित लाई है॥' 
(क० ७। ७४), 'जासु नाम बल संकर कासीं। देत सबहिं सम गति अबिनासी॥' (४।१०), 'अहं 
भवन्नामगृणन्कृता्थों बसामि काश्यामनिशं भवान्या । मुपूर्षमाणस्य विमुक्तये5ह॑ दिशामि मन्त्र तब रामनाम॥' 
(अ० रा० यु० १५। ६२), 'पेय॑ पेयं श्रवणपुटके रामनामाभिरामं ध्येयं ध्येयं मनसि सतत तारक॑ ब्रह्मरूपम्‌। 
जल्प्य॑ जल्प्य॑ प्रकृतिबिकृतौ प्राणिनां कर्णमूले वीध्यां वीध्यामटति जटिल: को5पि काशीनिबासी॥' (स्कन्ध 
पु० काशौखण्ड) अर्थात्‌, मैं आपके नामके गुणोंसे कृतार्थ होकर काशीमें भवानीसहित रहता हूँ. और मरणासन्न 
प्राणियॉकी मुक्तिक लिये उनके कातमें आपका मन्त्र 'राम' नाम उपदेश करता हूँ। (अ० रा०) तारक 
ब्ह्मरूप (श्रीरामजी) का मनमें ध्यान करो, सुन्दर श्रीरामनामकों कानरूपी दोनेद्वारा बारम्बार पियो और 
प्राणियॉँके अन्तकालसमय उनके कानॉमें सुन्दर रामनामको सुनाइये। काशीकी गली-गलीमें कोई काशौनिवासी 
(श्रीशिवजी) ऐसा कहता हुआ विचरता है। (काशीखण्ड) पुनश्च यथा--“रामनाप्ना शिव: काश्यां भूत्वा 
'पूतः शिव: स्वयम्‌। स निस्तारयते जीवराशीन्काशी श्वरस्सदा॥' (शिवसंहिता २। १४) अर्थात्‌ रामनामसे काशी श्वर 
शिवजी स्वयं पवित्र होकर नित्य अनन्त जीवॉको तारते हैं। पुनः यथा--'द्यघ्नस्‍क्षे याचमानाय महां शेषे ददौ 
हरिः। उपदिशाम्यहं काश्यां तेउन्तकाले नृणां श्रुती॥ “रामेति तारकं मन्त्र तमेव विद्धि पार्वति।' (आ० रा० 
यात्राकाण्ड सर्ग २। १५-१६) अर्थात्‌ बाँटमें जो दो अक्षर बचे थे वह मैंने भगवानसे माँग लिये, वहीं 
*राम” यह तारक-मन्त्र मैं जीवॉके अन्तकालसमय उनको उपदेश करता हूँ। 

नोट--६ अर्थ-२ “काशीमें सब जीवॉके मुक्ति उपदेशहेतु (लिये) शिवजी जिस महामन्त्रकों सदा 
जपते हैं।' (बाबा हरीदासजी) 

मुक्तिका उपदेश देनेके लिये स्वयं सदा उसे जपनेका तात्पर्य यह है कि यदि स्वयं रामनाम 
न ग्रहण करें तो उनका उपदेश (जिस जीवकों वह नाम-उपदेश किया जा रहा है उसको) कुछ 

भी काम नहीं कर सकता। जैसा हो जो नामरसिक नामजापक होगा, वैसा ही डसका उपदेश लगेगा 
और वैसा ही नामप्रतापसे काम चलेगा। पद्मनाभजी, नामदेवजी और गोस्वामीजीकी कथाएँ प्रसिद्ध 
ही हैं। (बाबा हरीदासजी) 

नोट--७ यहाँ 'प्रथम सम अलड्भार' है। 

नोट--८ श्रीरामतापिनीयोपनिषदमें श्रोरामतारक षडक्षर मन्‍्त्रका कानमें उपदेश करना कहा गया 
है। यथा-- क्षेत्रेउस्मिस्तव देबेश यत्र कुत्रापि वा मृता: । कृमिकीटादयोउप्याशु मुक्ता: सन्तु न चान्यथा॥', 
अविमुक्ते तब क्षेत्रे सर्वेषां मुक्तिसिद्धये। अहं सन्निहितस्तत्र पाषाणप्रतिमादिषु॥', त्वत्तो बा ब्रह्मणो 
वापि ये लभन्‍्ते षडक्षरम्‌। जीवन्तो मन्त्रसिद्धा: स्युर्मुक्ता मां प्राप्तुबन्ति ते॥, मुमूर्षोर्दक्षिणं कर्णे यस्थ 
'कस्यापि वा स्वयम्‌। उपदेक्ष्यसि मन्मन्त्रं स मुक्तो भविता शिव॥' (रा० उ० ता०४-५, ७-८) अर्थात्‌ 
है महादेव ! तुम्हारे इस क्षेत्रमें कृमिकौटादि कहीं भो यदि मृत्यु पावेंगे वे मुक्त हो जायँगे। आपके 
इस काशीपुरीमें लोगोंको मुक्तिक लिये हम प्रतिमाओंमें प्रतिष्ठित रहेंगे। तुमसे या ब्रह्माजीसे जो 
घडक्षरमन्त्र प्राप्त करते हैं बे मुझको प्राप्त होते हैं। जो मर रहा है उसके दक्षिण कानमें हमारा 
मन्त्र उपदेश करनेसे उसकी मुक्ति हो जायगी। और, गोस्वामीजी यहाँ तथा और भी अनेक स्थलॉपर 
“राम” नामका उपदेश करना चाहते हैं। तथा अध्यात्मरा०, आनन्दरा०, काशौखण्ड और शिवसंहिता 
आदियें भी रामनामका हीं उपदेश करना कहा गया है। (नोट ५ देखिये) इन दोनोंका समन्वय 
कुछ महात्मा इस प्रकार करते हैं कि षडक्षर श्रीरामनामके बीज और श्री 'राम' नाममें अभेद है। 
उसपर कुछ महात्माओंका मत है कि मन्त्र अथवा बीजका जो अर्थ बताया जाता हैं उसका और 
रामनामके जो अर्थ बताये जाते हैं उनका मेल नहीं होता; अतएब समन्वय इस प्रकार ठीक होगा 
कि षडक्षरमन्त्रका मूलतत्त्व श्री 'राम' नाम है, इसलिये श्रीरामतापनीयोपनिषद्वाक्य और गोस्वामौजीके 
तथा अध्यात्मादि रामायणोंके वाक्योंमें विरोध नहीं है। मन्त्र और नाममें अभेद है, इसको पुष्टि 
मत्स्यपुराणके “सर्वेषां राममन्त्राणां श्रेष्ठ श्रीतारक॑ परम्‌। पषडक्षरमनुसाक्षात्तथा युग्माक्षर॑ बरम्‌॥' 
(श्रीसीतारामनाम प्र० प्र> ६९। अर्थात्‌ समस्त राममन्त्रोंमें घडक्षर तथा दोनों अक्षर तारक हैं, अतः 
अत्यन्त श्रेष्ठ हैं) इस श्लोकसे भी होती है। मन्त्र और नाम दोनोंको 'तारक' कहा जाता है। मन्त्र 
तो तारक प्रसिद्ध ही है। नाम तारक है, यह श्रीरामस्तवराजमें स्पष्ट कहा है। यथा--' श्रीरामेति पर 
जाप्य॑ तारक॑ ब्रह्मसंज्ञ़कम्‌। ब्रह्महत्यादिपापन्धमिति वेदविदों विदु:।' (५) अर्थात्‌ श्रीराम (नाम) परम 
जाप्य है, तारक है और ब्रह्मसंज्ञक है तथा ब्रह्महत्यादि पापोंका नाशक है, वेदोंके ज्ञाता इसे जानते 
हैं। सम्भवत: षडक्षर और नाममें अभेद मानकर ही अन्यत्र उपनिषद्‌ और पुराणोंमें केबल 'तारक' 
शब्दका ही प्रयोग किया गया, षडक्षर अथवा युग्माक्षका उल्लेख नहीं किया गया। यथा--'अत्र हि 
जन्‍्तोः प्राणेषृत्क्रममाणेषु रुद्रस्तारक॑ ब्रह्म व्याचष्टे' (जाबालो० १), 'यत्र साक्षान्महादेवों देहान्ते 
स्वयमी श्वर: | व्याचष्टे तारक॑ ब्रह्म तत्रैव ह्ाविमुक्तये॥' (पद्म० पु० स्वर्गखण्ड ३३। ४७ ),' भगवानन्तकालेउत्र 
तारकस्योपदेशत:। अविमुक्ते स्थितान्‌ जन्तून्मोचयेन्नात्र संशय:॥' (स्कन्द पु० काशीखण्ड ५। २८) 

महिमा जासु जान गनराऊ। प्रथम पूजिअत नाम प्रभाऊ॥४॥ 

अर्थ--जिस ( श्रीरामनाम) को महिमा श्रोगणेशजो जानते हैं। श्रीरामनामहीके प्रभावसे (वे सब देवताओंसे) 

पहले पूजे जाते हैं॥ ४॥ 


श्रीमणेशजीकी कथा 


'पुराणान्तर्गत ऐसी कथा है कि (१) शिवजोने गणेशजीको प्रथम पूज्य करना चाहा, तब स्वामिकारत्तिकजीने 
आपत्ति कौ कि हम बड़े भाई हैं, यह अधिकार हमको मिलना चाहिये। श्रीशिवजीने दोनोंकों ब्रह्माजीके 
पास न्याय कराने भेजा। [पुनः यों भी कहते हैं कि (२) एक बार ब्रह्माजीने सब देवताओंसे पूछा कि 


[7 ] मा० पी० ( खण्ड-एक ) १२ 

तुममेंसे प्रथम पूज्य होनेका अधिकारों कौन है; तब सब ही अपने-अपनेको प्रथम पूजनेयोग्य कहने लगे। 
आपसमें बादविवाद बढ़ते देख] ब्रह्माजो बोले कि जो तीनों लोकोंकी परिक्रमा सबसे पहले करके हमारे 
पास आवेगा वहीं प्रथम पूज्य होगा। स्वामिकार्त्तिकजी मोरपर अथवा सब देवता अपने-अपने बाहनोंपर 
परिक्रमा करने चले। गणेशजीका वाहन मूसा है। इससे ये सबसे पीछे रह जानेसे बहुत ही उदास हुए। 
उसी समय प्रभुकी कृपासे नारदजीने मार्गहीमें मिलकर उन्हें उपदेश किया कि सम्पूर्ण ब्रह्माण्ड 'श्रीरामनाम' 
के अन्तर्गत है। तुम “राम' नामहीको पृथ्वीपर लिखकर नामहीकी परिक्रमा करके ब्रह्माजीके पास चले 
जाओ। इन्होंने ऐसा हो किया। अन्य सब देवता जहाँ-जहाँ जाते, वहाँ ही अपने आगे मूसाके पैरोंके 
चिह्॒ पाते थे। इस प्रकार गणेशजी श्रीशामनामके प्रभावसे प्रथम पूज्य हुए। 

कथा (१) शैवतन्त्रमें कही जाती है और कथा (२) पहद्मपुराणमें। 

प्रथम दो संस्करणोंमें हमने यह कथा दी थीं और टीकाकारोंनें इसे टीकाओंमें लिया भी है। परन्तु 
हमें पद्मपुराणमें यह कथा अभीतक नहीं मिली। 

श्रीगणेशजीने गणेशपुराणमें श्रीरामनामके कीर्त्ततसे अपना प्रथम पूज्य होना कहा है और यह भी कहा 
है कि उस 'राम' नामका प्रभाव आज भी मेरे हृदयमें विराजमान एवं प्रकाशित है। उसमें जगदीश्वरका 
इनको रामनामकी महिमाका उपदेश करना कहा है। प्रमाण--रामनाम पर ध्येयं ज्ञेयं पेयमहनिंशम्‌। सदा 
वै सद्तिरित्युक्त पूर्व मां जगदीश्वर:॥, “अहं पूज्यो भवल्लोके श्रीमन्नामानुकीतनात्‌॥' (सी० रा० नाम प्र० 
प्र०), 'तदादि सर्वदेवानां पूज्योउस्मि मुनिसत्तम। रामनामप्रभा दिव्या राजते मे हृदिस्थले॥' (बै०) 

पद्यपुराणसृष्टिखण्डमें श्रीगणेशजीके प्रथम पूज्य होनेकी एक दूसरी कथा (जो व्यासजीने संजयजीसे 
कही है। यह है कि श्रोपार्वतीजीने पूर्वकालमें भगवान्‌ शड्भूरजीके संयोगसे स्कन्द और गणेश नामक दो 
पुत्रॉंको जन्म दिया। उन दोनोंको देखकर देवताओंकी पार्वतीजोपर बड़ी श्रद्धा हुई और उन्होंने अमृतसे 
तैयार किया हुआ एक दिव्य मोदक पार्वतोजोके हाथमें दिया। मोदक देखकर दोनों बालक उसे मातासे 
माँगने लगे। तब पार्वतीजों विस्मित होकर पुत्रोंसे बोलीं--'मैं पहले इसके गुणोंका वर्णन करती हूँ, तुम 
दोनों सावधान होकर सुनो। इस मोदकके सूँघनेमात्रसे अमरत्व प्राप्त होता है और जो इसे सूँघता वा खाता 
है वह सम्पूर्ण शास्त्रोंका मर्मज्ञ, सब तन्त्रोंमें प्रवीण, लेखक, चित्रकार, विद्वानू, ज्ञान-विज्ञानके तत्त्वको जाननेवाला 
और सर्वज्ञ होता है। इसमें तनिक भी सन्देह नहीं। पुत्रो! तुममेंसे जो धर्माचरणके द्वारा श्रेष्ठता प्राप्त करके 
आयेगा, उसीको मैं यह मोदक दूँगी। तुम्हारे पिताकी भी यही सम्मति है।' 

माताके मुखसे ऐसी बात सुनकर परम चतुर स्कन्द मयूरपर आरूद़ हो तुल्त ही त्रिलोकीके 
तीर्थोंकी यात्राके लिये चल दिये। उन्होंने मुहूर्त्भरमें सब तो्थोंका स्नान कर लिया। इधर लम्बोदर 
गणेशजी स्कन्‍्दसे भी बढ़कर बुद्धिमान्‌ तिकले। बे माता-पिताकी परिक्रमा करके बड़ी प्रसन्नताके 
साथ पिताजीके सम्मुख खड़े हो गये। क्योंकि माता-पिताकी परिक्रमासे सम्पूर्ण पृथ्वीकी परिक्रमा 
हो जाती है। यथा--'सर्वतीर्थमयी माता सर्बदेवमयः पिता। मातरं पितर॑ तस्मात्‌ सर्वयत्लेन पूजयेत्‌॥ मातरं 
पितरजञ्जैव अस्तु कुयांत्‌ प्रदक्षिणम्‌। प्रदक्षिणीकृता तेन सप्द्वीपा वसुन्धरा॥' (पद्म० पु० सृष्टिखण्ड ४७। 
११। १२) फिर स्कन्‍्द भी आकर खड़े हुए और बोले, “मुझे मोदक दीजिये'। तब पार्वतीजी बोलीं, 
समस्त तीथ्थोंमें किया हुआ स्नान, देवताऑको किया हुआ नमस्कार, सब यज्ञोंका अनुष्टान तथा सब 
प्रकारके सम्पूर्ण ब्रत, मन्त्र, योग और संयमका पालन ये सभी साधन माता-पिताके पूजनके सोलहवें 
अंशके बराबर भी नहीं हो सकते। इसलिये यह गणेश सैकड़ों पुत्रों और सैकड़ों गुणोंसे भी बढ़कर 
है। अत: देवताओंका बनाया हुआ यह मोदक मैं गणेशकों ही अर्पण करती हूँ। माता-पिताकी भक्तिके 
कारण ही इसकी प्रत्येक यज्ञमें सबसे पहले पूजा होगी। महादेवजी बोले, 'इस गणेशके ही अग्रपूजनसे 
सम्पूर्ण देवता प्रसन्न हों'। 

एक यह कथा 'पूर्वकाल' किसी कल्पान्तरकों होगी। अथवा श्रीशिवजीने यहाँ आशीर्वादमात्र दिया 
जो आगे कुछ काल बाद श्रीरामनामके सम्बन्धसे सफल हुआ। 

नोट-यहाँ “प्रत्यक्ष प्रमाण अलड्डार है, कहो हुई बात सब जानते हैं। 

जान आदिकबि नाम प्रतापू'। भवड सुद्ध करि' उलटा जापू॥ ५॥ 

अर्थ-आदिकवि श्रीवाल्मीकिजी श्रीरामनामका प्रताप जानते हैं (कि) उलटा नाम जपकर शुद्ध हो 
गये॥ ५॥ 

महर्षि वाल्मीकिजीकी कथा-आप प्रचेता ऋषिके बालक थे। बचपनहोमें भोलोंका सड़ हो जानेसे 
उन्होंमें आपका विवाह भी हुआ, ससुरालहीमें रहते थे, पूरे व्याधा हो गये, ब्राह्मणोंको भी न छोड़ते 
थे, जीवहत्या करते और धन-वस्त्रादि छोनकर कुदुम्ब पालते। एक बार सप्तर्षि उधरसे आ निकले, उनपर 
भी हाथ चलाना चाहा।--- ऋषियोंके उपदेशसे आपकी आँखे खुलीं। तब दीनतापूर्वक उनसे आपने अपने 
उद्धारका उपाय पूछा, उन्होंने 'राम-राम' जपनेको कहा। पर 'राम-राम' भी आपसे उच्चारण करते न बना, 
तब ऋषियोंने दया करके इनको “मरा-मरा' जपनेका उपदेश किया। इनका विस्तृत वृतान्त दोहा ३ (३) 
और सोरठा १४ 'बंदर्ँ मुनिपद्कंज-' में दिया जा चुका है। 

नोट--१ “जान काम प्रतापू' इति। उलटा नाम जपनेका यह फल प्रत्यक्ष देखा कि व्याधासे मुनि 
हो गये, ब्रह्मसमान हो गये, फिर ब्रह्माजोके मानस पुत्र हुए। 'मरा-मरा' जपका यह प्रताप है, तब साक्षात्‌ 
“राम-राम' जपनेका क्या फल होगा, कौन कह सकता है? अध्यात्मरामायण अयोध्याकाण्ड सर्ग ६ में 
उलटे नामजपका प्रमाण है। यथा--'राम त्वन्नाममहिमा वर्ण्यते केन बा कथम्‌। यत्प्रभावादह॑ राम 
अहार्पित्वमवासवान्‌॥' (६४) अर्थात्‌ हे राम! आपके नामके प्रभावसे ही मैं ब्रह्मर्षित्व पदवीको प्राप्त हुआ, 
इस नामकी महिमा कोई कैसे वर्णन कर सकता है। पुनश्च यथा-- 'इत्युक्त्वा राम ते नाम व्यत्यस्ताक्षरपूर्वकम। 
एकाग्रमनसात्रैब मरेति जप सर्बदा॥' (८०) अर्थात्‌ सत्र्षियोंने आपके नामाक्षरोंकों उलटा करके मुझसे 
कहा कि तू यहाँ रहकर एकाग्रचित्तसे सदा 'मरा-मश” जपा कर।८्क' स्वयं उलटा नाम जपनेका प्रताप 
देखा, इसीसे “जान नाम प्रतापू” कहा। 

नोट--२ “भव सुद्ध करि उलटा जापू” इति। (क) मरा-मरा जपकर उसी शरीरमें व्याधासे मुनि 
हो गये। वाल्मीकि मुनि नाम हुआ। यथा--“उलढा नाम जपत जग जाना। बालमीकि भए ब्रह्म समाता॥' 
(२। १९४), 'महिमा उलटे नामकी मुनि कियो कियतों।' (विनय० १५१), “रामु बिहाड़ 'मरा' जपतें बिगरी 
सुधरी कबिकोकिलहू की।' (क० ७। ८९), 'जहाँ बालमीकि भए ब्याथते मुनिंदु साथु मरा मरा, जपे सिख 
सुनि रिषि सातकी।' (क० ७। १३८) 

नोट--३ उलटे नामके जपसे शुद्ध होना कहकर सूचित किया कि (१) जितने मन्त्र हैं, यदि 
वे नियमानुसार शुद्ध-शुद्ध न जपे जाये तो लाभके बदले विश्न और हानि ही होती है। परन्तु रामनाम 
ऐसा है कि अशुद्धका तो कहना ही क्या, उलटा भी जपनेसे लाभदायक-कल्याणकारक ही होता है। 
(२) “राम' नामका प्रत्येक अक्षर महत्त्वका है। (३) इनको इतनी ब्रह्महत्या और जीवहत्या लगी थी 
कि शुद्धि किसी प्रकार न हो सकती थी सो ये भी नामके प्रतापसे शुद्ध हो गये। 

नोट--४ शझ्भा-सप्तर्षियोंने उलटा नाम जपनेकों क्यों कहा? 

समाधान--(क) श्रीजानकीशरणजी कहते हैं कि मकाररूपी जीवको प्रथम उच्चारण कराके 'रा/ 
आहादिनीशक्तियुक्त परब्रह्मकी शरणमें गिरानेका भाव मनमें रखकर 'मरा-मरा' जपनेको कहा। (ख) कोई 
यह कहते हैं कि 'मरा-मरा' कहते-कहते 'राम-राम' निकलता हो है, यह समझकर उलठा नाम जपनेको 
कहा। (ग) वेदान्तभूषणजीका मत है कि “मन्त्र देनेसे गुरु-शिष्यमें पाप-पुण्य आधो-आध बॉँट जाते हैं; 


१- प्रभाऊ--१७२१, १७६२ | प्रतापू-१६६१, १७०४, छ०, को० रा०। २-- कहि उलटा नॉउ--१७२१, १७६२।॥ 
'करि उलटा जापू-१६६६१, १७०४, छ०, को० रा०। 

इसीसे सह्तर्षियोंने उन्हें मन्त्र न दिया। परन्तु शरणागतको त्यागना भी नहीं चाहिये, इसीसे 'मरा-मरा' जपनेका 
उपदेश दिया कि मन्त्र भी न हुआ और तीसरी बार वही उलटा नाम “राम” होकर शरणागतका कल्याण 
भी कर दे।! 

नोट--५ इस दोहे (१९) में श्रीरामनाममाहात्म्य जाननेवालोंमें श्रोशिवजीका परिवार गिनाया गया पर 
सबको एक साथ न कहकर बीचहीमें महर्षि वाल्मोकिजीका नाम दिया गया है। इसका भाव महानुभाव 
यह कहते हैं कि (क) यहाँ तीन अर्धालियोंमें तीत प्रकारसे नाममाहात्म्य बताया है, शिवजी सादर जपते 
हैं। यथा--'सादर जपहु अनैग आराती।' (१।१०८) गणेशजीने पृथ्वीपर ही नाम लिखकर परिक्रमा कर 
ली, शुद्धता-अशुद्धता आदिका विचार न किया और वाल्मोकिजीने उलटा हो नाम जपा। सारांश यह है 
कि आदरसे शुद्धता वा अशुद्धतासे, सीधा वा उलटा कैसे हो नाम जपो, वह सर्वसिद्धियों और कल्याणको 
देनेवाला है। इसलिये महत्त्वके विचारसे इन तीनोंके नाम साथ-साथ दिये गये। (ख) पं० रामकुमारजी 
कहते हैं कि गणेशजी और वाल्मोकिजीकी प्रथम दशा एक-सी थी, इसलिये गणेशजीके पीछे प्रथम इनका 
नाम दिया। यथा--“राम-नामको प्रभाउ पूजियत गनराउ कियों न दुराउ कहीं आपनी करनि।' (विनय०) 
[आनन्द रामायण राज्यकाण्डमें श्रीगणेशजीने अपनी पूर्व दशा श्रीसनत्कुमारजीसे यों कही है कि मैं प्रथम 
'गजरूपसे महाकाय पैदा हुआ और वृक्षोंकों उखाड़-उखाड़कर मुनियोंको मारता था। इस तरह बहुत-से 
मुनियोंके मारे जानेसे ब्राह्मणोंमें हाहाकार मच गया और ब्रह्महत्याओंसे वेष्टित होकर मैं मूच्छित हो गया। 
तब मेरी दशा देखकर मेरे पिताने श्रीरामजीका स्मरण किया। भगवान्‌ सर्व उरबासी जगत्‌के स्वामी श्रीरामजी 
प्रकट हो गये और बोले-'हे महादेव! तुम तो समर्थ हो हो, फिर भी क्‍या चाहते हो, कहो। मैं प्रसन्न 
हूँ। तैलोक्यमें भी दुर्लभ जो तुम्हारा मनोरथ होगा वह मैं तुम्हें दूँगा।' शिवजोने कहा कि यदि आपकी 
मुझपर दया है तो ब्रह्महत्याओंसे युक्त इस पुत्रकों पापरहित कर दोजिये। भगवान्‌की कृपादृष्टिसे मेरी ओर 
देखते ही मैं सचेत होकर उठ बैठा और दण्डवत्‌ प्रणाम कर मैंने उनकी स्तुति की। उन्होंने कृपा करके 
अपने सहस्ननामका उपदेश मुझे दिया जिसे ग्रहणकर मैं निष्पाप हो गया। (पूर्वार्ध सर्ग ९ श्लोक १४-२४)] 
(ग) श्रीशिवजी और श्रीपार्वतीजीके बीचमें दोनोंकों देकर सूचित किया कि श्रीरामनाम और चरितके सम्बन्धसे 
वाल्मीकिजी दोनोंको गणेशजीके समान प्रिय हैं। 

नोट--६ इस चौपाईमें तीन बातें कही गयी हैं। वाल्मीकिजीका 'आदि कबि' होना, वाल्मीकिजीका 
मामप्रताप जानना और उलटे जपसे शुद्ध होना। पूर्व इनका नाम तीन बार तीन प्रसड्ोंके सम्बन्धमें आ 
चुका है। प्रथम बार मड़लाचरणमें “बन्दे विशुद्धविज्ञाना कवीश्वरकपीश्चरौ'। दूसरी बार सत्सड्रकौ महिमाके 
वर्णनमें दृष्टान्तरूपमें। तीसरी बार रामायणके रचयिता होनेसे और यहाँ उलटा नाम जपकर शुर्द्ध होने, नाम- 
प्रताप जानने और उसीके प्रभावसे आदिकवि होतेके प्रसड़में उनका नाम आया है। 

वाल्मीकिजी “ आदिकवि' कहे जाते हैं। इसके प्रमाण ये हैं। 'काव्यस्थात्मा स एवार्थस्तथा चादिकवे: 
पुरा। क्रौकदन्द्ववियोगोत्थ: शोक: श्लोकत्वमागत: ॥' (५), 'तथा च आदिकवेवॉल्मीकेनिंहतसहचरविरहकातर- 
क्रौद्धयाक्रन्दजनित: शोक एब श्लोकतया परिणत:।' ( ध्वन्यालोक उद्योत १), 'पद्ययोनिरवोचत्‌--ऋषे 
प्रबुद्धो उसि बागात्पनि ब्रह्मणि तदबूहि रामचरितं””। आद्यः कविरसि इत्युक्त्वाउन्तहिंतः।' (उत्तररामचरित- 
अड्डू २) वाल्मीकीय रामायणके प्रत्येक सर्गके अन्तमें 'इत्या्षे श्रीमद्रामायणे वाल्मीकीये आदिकाब्ये' 
ये शब्द रहते हो हैं। 

इसपर शझ्जा होती है कि 'इनकों 'आदिकवि' कैसे कहा, जब कि इनके पूर्व भो छन्दोबद्ध. वाणी 
उपलब्ध थी?' बेदोंमें वैदिक छन्द तो होते हो हैं परन्तु ऐसे भी कुछ मन्त्र हैं कि जिनको हम अलनुष्टपू 
छन्‍्दमें पढ़ सकते हैं। जैसे कि 'सहस्शीर्षा पुरुष: सहस्त्राक्ष: सहस्रपात्‌। स भूमि विश्वतो वृत्वा”“' (ऋग्वेद 
पुरुषसूक्त ऋचा १) उपनिषदोंमें भी श्लोकोंका उल्लेख मिलता है। यथा--'अन्नैते श्लोका भवन्ति।', 
“अंकाराक्षरसम्भूतः सौमित्रिविश्वभावन:। उकाराक्षरसम्भूत: शत्रुघ्॒स्तैजसात्मक:॥' (रा० उ० ता० १) इत्यादि। 

* कम-से-कम कुछ स्मृतियाँ भी वाल्मोकिजीके पूर्व होंगी ही और स्मृतियाँ प्राय: छन्दोबद्ध हैं। फिर वाल्मीकीयके 
ही कुछ वाक्योंसे भी श्लोकोंका लोकमें व्यवहार सिद्ध होता है। जैसे कि 'कल्याणी बत गाथेयं लौकिकी 
प्रतिभाति माम्‌। ऐति जीवन्तमानन्दो नर वर्षशतादपि॥' (६। १२६। २) (श्रोभरतजी कह रहे हैं कि यह 
जो कहावत लोकमें कही जाती है वह सत्य हीं है कि यदि मनुष्य जीवित रहे तो सौ वर्षके पश्चात्‌ 
भी उसे एक बार आनन्द अवश्य मिलता है। इसमें जो यह कहावत 'ऐति जीवन्त”दपि' कही गयी 
है बह श्लोकबद्ध है); ' श्रूयन्ते हस्तिभिगगीता: श्लोकाः पद्मवने पुरा। पाशहस्तान्नरान्दृष्टवा शृणुष्व गदतों मम॥' 
(६। १६। ६।८) इत्यादि। (अर्थात्‌ पद्मवनमें हाथियोंको भो यह श्लोक गाते हुए सुना गया है””। इसमें 
भी पूर्व श्लोकोंका व्यवहार कहा गया है।) पुनः, स्वयं वाल्मीकिजीके मुखसे व्याधाके शापरूपमें जो श्लोक 
निकला था उस प्रसड्जके पश्चात्‌ उनके ये वाक्य हैं-- “पादबद्धो5क्षरसमस्तसत्रीलयसमन्वित:। शोकार्तस्थ प्रवृत्तो 
में श्लोको भवतु नान्यथा॥' (१। २। १८) (अर्थात्‌ जिनके चरणोंमें समान अक्षर हैं ऐसे चार चरणोंमें 
बद्ध ताल आदियमें गानेयोग्य यह श्लोक शोकके कारण मेरे मुखसे निकल पड़ा है। यह श्लोक ही कहा 
जायगा।) इससे भी वाल्मीकीयके पूर्व श्लोकका होना सिद्ध होता है। 

इसका समाधान यह है कि यद्यपि लोक और वेदोंमें इनके पहले छन्दोबद्ध वाणीका प्रचार पाया 
जाता है तथापि मनुष्योंके द्वारा काव्य और इतिहासकों जैसी रचना होतों है, वैसी इनके पूर्व न थी। 
इस प्रकारकी रचना इन्हींसे प्रारम्भ हुईं। इसौसे इनको 'आदिकवि' कहा जाता है। 

नोट-७ उलटे जापसे शुद्ध हुए, यहाँ 'प्रथम उल्लास अलझ्भार' है। यथा-'और वस्तु के गुणन ते 
और होत गृणबान।' (अ० मं०) 

सहस नाम सम सुनि सिव बानी। जपति सदा पिय संग भवानी॥६॥ 

अर्थ--श्रीशिवजीके ये वचन सुनकर कि एक “राम' नाम (विष्णु) सहस्ननामके समान है, श्रीपार्वतीजी 
(तबसे बराबर श्रीरामनामको) अपने प्रियतम पतिके साथ सदा जपती हैं॥ ६॥ 

नोट--श्रीपार्वतीजीकी इस प्रसड्रके सम्बन्धकी कथा पद्यपुराणउत्तरखण्ड अ० २५४ में इस प्रकार है। 
श्रीपार्वतीजीने श्रोवामदेवजीसे वैष्णवमन्त्रकी दीक्षा ली थी। एक बार श्रीशिवजीने श्रीपार्वतीजीसे कहा कि 
हम कृतकृत्य हैं कि तुम ऐसी वैष्णवी भार्या हमें मिली हो। तुम अपने गुरु महर्षि वामदेवजीके पास 
जाकर उनसे पुराणपुरुषोत्तमकौ पूजाका विधान सीखकर उनका अर्चन करो। श्रीपार्बतीजीने जाकर गुरुदेवजीसे 
प्रार्था कौ तब वामदेवजीने श्रेष्ठ मनत्र और उसका विधान उनको बताया और विष्णुसहस्रनामका नित्य 
पाठ करनेको कहा। यथा--'इत्त्युक्तस्तु तया देव्या बरामदेवों महामुनि:। तस्थै मन््रवरं श्रेष्ठ ददौ स विधिना 
गुरु:॥' (११), नाम्रां सहस््रविष्णोश्च प्रोक्ततान्‌ मुनिसत्तम:।' 

एक समयकी बात है कि द्वादशीको शिवजी जब भोजनको बैठे तब उन्होंने पार्वतीजीकों साथ 
भोजन करनेको बुलाया। उस समय बे विष्णुसहस्ननामका पाठ कर रही थीं, अतः उन्होंने निवेदन 
किया कि अभी मेरा पाठ समाप्त नहीं हुआ। तब शिवजी बोले कि तुम धन्य हो कि भगवान्‌ पुरुषोत्तममें 
तुम्हारी ऐसी भक्ति है और कहा कि 'रमन्ते योगिनो3नन्ते सत्यानन्दे चिदात्मनि। तेन रामपदेनासौ पर 
बह्माभिधीयते॥' (२१), राम रामेति रामेति रमे रामे मनोरमे। सहस्त्रनाम तक्तुल्यं रामनाम वरानने॥' 
(२२) रामेत्युक्त्वा महादेवि भुड्डक्षव सार्थ मयाधुना॥' (२३) (अर्थात्‌ योगीलोग अनन्त सच्चिदानन्द 
परमात्मामें रमते हैं, इसौलिये 'राम' शब्दसे परब्रह्म कहा जाता है॥ २१॥ हे रमे (सुन्दरि)! मैं 
राम-राम इस प्रकार जप करते हुए अति सुन्दर श्रीरामजीमें अत्यन्त रमता हूँ। तुम भी अपने मुखमें 
इस राम-नामका वरण करो, क्योंकि विष्णुसहस्नरनाम इस एक रामनामके तुल्य है॥ २२ ॥ अतः महादेवि! 
एक बार “राम' ऐसा उच्चारण कर मेरे साथ आकर भोजन करो॥ २३ ॥) यह सुनकर श्रोपार्वतोजीने 
“राम” नाम एक बार उच्चारण कर शिवजीके साथ भोजन कर लिया और तबसे पार्वतीजी बराबर 

श्रीशिवजीके साथ नाम जपा करती हैं। यथा-वसिट्ठ उबाच-- 'ततो रामेति नामोक्‍त्वा सह भुक्त्वाथ 
पार्वती। रामेत्युक्त्वा महादेवि शम्भुना सह संस्थिता॥'(२४ ) 

नोट--१ सं० १६६१ की प्रतिमें पहले “जपि जेड़” पाठ था। पद्म० पु० अ० २५४ के अनुसार यह 
पाठ भी सज्जत है, क्योंकि 'राम रामेति”“' यह श्लोक भोजन करनेके पूर्वहोका है, न कि पीछेका। सं० 
१६६१ में “जपि जेड” पर हरताल देकर “जपति सदा” पाठ बनाया गया है। यह पाठ भी उपर्युक्त कथासे 
सड्जगत है, क्योंकि उसो समयसे सदा “राम' नाम वे जपने लगां। इस पाठमें विशेषता है कि विष्णुसहस्रनामका 
पाठ तबसे छोड़ ही दिया गया और उसके बदले श्रीराम-नाम ही सदा जपने लगीं। इस कथनमें नामके 
महत्त्वका गौरव विशेष जानकर ही गोस्वामौजीने पीछे इस पाठकों रखा। गोस्वामीजीने यह पूर्व भी लिखा 
है। यथा--'मंगलभवन अमंगल हारीं। उम्रा सहित जेहि जपत पुरारी॥' (१। १०। २) “जपि जेईँ' पाठका 
अर्थ होगा “पतिके साथ जाकर भोजन कर लिया'। इस पाठसे यह भाव नहीं निकलता कि तबसे फिर 
“विष्णुसहस्ननामका' पाठ छोड़ दिया, श्रीरामनाम ही जपने लगीं। इस पाठमें “जपति सदा' वाला महत्त्व 
नहीं है। 

नोट--२ 'स्रिक बानी ' इति। शिववाणो कहनेका भाव यह है कि यह वाणी कल्याणकारी है, ईंश्वरवाणी 
है, मर्यादायुक्त है; इसीसे बेखटके श्रीपार्ववीजीको निश्चय हो गया। वे जानतो हैं कि “संभु गिरा पुंनि 
मृषा ने होड़ं।' (सत्पश्ञार्थप्रकाश) 

नोट--३ पशद्मपुराणकी उपर्युक्त कथासे यह शझ्भ्रा भी दूर हो जाती है कि 'क्या पतिके रहते हुए 
स्त्री दूसरेकों गुरु कर सकती है?' जगदगुरु श्रीशकुरजीके रहते हुए भी श्रोपार्वतीजीने वैष्णवमन्त्रकी दीक्षा 
महर्षि बामदेवजीसे ली। श्रीनृसिंहपुराणमें श्रोनारदजीने श्रीयाज्वल्क्यजीसे कहा है कि पतिब्रताओंको श्रीरामनाम- 
कोर्तनका अधिकार है, इससे उनको इस लोक और परलोकका सब सुख प्राप्त हो जाता है। यथा-- 
“पतिक्रतानां सर्वासां रामनामानुकीर्तनम्‌॥ ऐहिकामुष्मिकं सौख्य दायकं सर्वशोभते॥' (सौ० ना० प्र० प्र०) 

हरघे हेतु हेरि हर ही को। किय भूषन तिय भूषन ती को ॥ ७॥ 

शब्दार्थ-हेतु-प्रेम। ही (हिय)-हृदय। तीस्‍्त्री। 

अर्थ-उनके हृदयके प्रेमको देखकर श्रीशिवजी प्रसन्न हुए और पतिक्रता स्त्रियोमें शिरोमणि अपनी 
स्त्री पार्वतीजीको अपना भूषण बना लिया। (अर्थात्‌ जैसे आभूषण शरीरमें पहना जाता है, बैसे ही इनकों 
अड्डमें धारण करके अर्धाड्िनी बना लिया)॥ ७ ॥ 

#क# श्रीपार्वतीजीका पातिब्रत्य और अनन्यता उनके जन्म, तप एवं सप्तिंद्रारा परीक्षामें आगे ग्रन्थकारने 
स्वयं विस्तारसे दिखायी है। 

नोट--१ “हरणे हेतु हेरि”“” इति। श्रीरमनाम और अपने वचनमें प्रतीति और प्रीति देखकर हर्ष हुआ। 
इसमें यह भी ध्वनि है कि सतीतनमें इनको सन्देह हुआ था यथा-“लाग न उर उपदेसु”।” (१। ५१) 
और अब इतनी श्रद्धा। 

नोट-२ यहाँतक चौपाई ४, ५, ६, ७ में गणेशजी, वाल्मीकिजी और पार्वतोजीके द्वारा 'राम' नामका 
माहात्म्य यह दिखाया है कि (क) सीधेमें जो फल देते हैं, वही उलटेमें भी देते हैं। (ख) जो फल 
धर्मात्माको देते हैं, बहो पापीको और (ग) जो फल पुरुषको देते हैं वही स्त्रोको भी। (पं० रा० कु०) 

नोट--३ पं० रामकुमारजो लिखते हैं कि ईश्वर हृदयके स्नरेहको देखकर प्रसन्न होते हैं। इनकी प्रसन्नता 
निष्फल नहीं होती, फलदात्री होती है। इसलिये यहाँ फलका देना भी लिखते हैं, वह यह कि भूषण 
बना लिया।' 

नोट--४ “किय भूषत तिय भूषत ती को' के और अर्थ ये हैं:- 

अर्थ-२ “तीय भूषण” श्रीशिवजीने अपनी स्त्री (पार्वतीजी) को भूषण बना लिया। भाव यह कि 
अभीतक तो शिवजी “तीय भूषण' थे, क्योंकि स्त्रोका भूषण पति होता ही है, परन्तु अब श्रीशिवजीने 

उनकी श्रीरामनाममें प्रोति देखकर उन्हें अपने भूषणबोग्य समझा। यहाँ “तीय भूषण' श्रोशिवजीका एक 
नाम है। उसके अनुसार यह अर्थ किया जाता है। 

अर्थ--३ श्रीपार्वतीजीकों श्रेष्ठ स्त्रियोंका भूषण कर दिया। भाव यह कि जितनी स््रियाँ स्त्रियोंमें भूषणरूपा 
थीं, उन सबोंकी शिरोमणि बना दिया। यहाँ, 'तीयभूषण-स्त्रियोंमें श्रेष्ठ वा शिरोमणि अर्थात्‌ पतिव्रता स्त्रियाँ। 
इस अर्थसे यह जनाया कि पार्वतीजी सतो स्त्रियोंमें शिरोमणि इस प्रसड़के सम्बन्धसे हुईं, पहले न थीं। 
यह बात रामरसायन-विधान ४ विभाग ८ में श्रीअनसूयाजीसे सतीत्वकी ईर्ष्या करके पराजित होने तथा 
चद्मपुराणमें सवतियाडाहके कारण पद्मादेवीसे घोर एवं अतिकालिक कलह आदि करनेकी कथाओंसे सिद्ध 
होती है कि वे श्रीरामनामजपके पूर्व तियभूषण नहीं थीं। श्रीरामनाममें प्रतीति और प्रीति होनेपर ही वे 
“फतिदेवता सुतीय महा प्रथम" रेखावाली हुईं। नृसिंहपुराणमें भी कहा है कि श्रीरामनाममें अत्यन्त प्रेम रखनेवाली 
स्त्रियोंकों पुत्र, सौभाग्य और पतिका प्रियत्व प्रात होता है। यथा--'रामनामरता नारी सुतं सौभाग्यमीप्सितम्‌। 
भर्तु: प्रियत्व॑ लभते न वैधव्यं कदाचन॥' (सो० रामनामप्रतापप्रकाश) 

नोट-५ 'हरबे””' में 'श्रुत्यनुप्रास अलझ्जार' है, क्योंकि एक ही स्थानसे उच्चारण होनेवाले अक्षरोंसे 
बने हुए शब्दोंका यहाँ प्रयोग हुआ है। 

नोट--६ पातिव्रत्य धर्म स्त्रियोंका सर्वश्रेष्ठ धर्म है। उसके पालनसे उनको इस लोकमें पतिप्रेम और 
अन्तमें परलोककी प्राप्ति होती है। श्रोपार्वतीजी पतिब्रता तो थीं हो, परन्तु पतिका इतना विशेष प्रेम जो 
इनपर हुआ कि अर्धाड्रिनी बना लिया, यह उनका श्रीराम-नाममें इतना प्रेम देखकर ही हुआ। इस वाक्यसे 
ग्रन्थकार स्त्रियोंको उपदेश देते हैं कि उनको श्रीराम-नामका भी जप करना चाहिये। 

नाम प्रभाउ जान सिव नीको। कालकूट फलु दीन्ह अमी को ॥ ८॥ 

अर्थ-श्रीशिवजी नामका प्रभाव भलीभाँति जानते हैं (कि जिससे) हालाहल विषने उनको अमृतका 
फल दिया॥ ८ ॥ 

नोट--१ “नाम प्रभाउ जात सिक नीको' इति। “नीको '-भलीभाँति | शिवजी सबसे अधिक इसके प्रभावको 
जानते हैं तभी तो 'सतकोटि चारित अपार दधिनिधि मधि लियो काढ़ि बामदेव नाम-घृतु है; (विनय० 
२५४) “रामचरित सतकोटि महाँ लिय महेस जिय जानि।' (१५। २५) और अहर्निश 'सादर जपहिं अनग 
आरती '। देखिये, सागर मथते समय सभी देवगण वहाँ उपस्थित थे और सभी नामके परत्व और महत्त्वसे 
अभिक्ञ थे, तब औरोंने क्यों न पी लिया? कारण स्पष्ट है कि वे सब श्रोरामनामके प्रतापको 'नीकी' 
भाँति न जानते थे। जैमिनिपुराणमें भी इसका प्रमाण है; यथा--'रामनाम पर ब्रह्म सर्वदेवप्रपृजितम्‌। महेश 
एव जानाति नान्यो जानाति बै मुने॥' ( करु०) पद्मपुराणमें एक श्लोक ऐसा भी है, 'रामनामप्रभावं यज्जानाति 
गिरिजापतिः। तदर्ध गिरिजा वेत्ति तदर्धमितरे जना:॥' (बे० भू०) अर्थात्‌ राम-नामका प्रभाव जो शिवजी 
जानते हैं, गिरिजाजी उसका आधा जानती हैं और अन्य लोग उस आधेका भी आधा जानते हैं। 

नोट--२ 'कालकूट फल दीन्ह अमी को” इति। श्रीमद्धागवत स्कन्ध ८ अध्याय ५ से ७ तकमें यह 
कथा दी है कि 'छठे मन्वन्तरमें नारायणभगवान्‌ अजितनामधारी हो अपने अंशसे प्रकट हुए देवासुरसंग्राममें 
दैत्य देवताओंका विनाश कर रहे थे। दुर्वासा ऋषिको विष्णुभगवानने मालाप्रसाद दिया था। उन्होंने इन्द्रको 
ऐशबतपर सवार रणभूमिकी ओर जाते देख वह प्रसाद उनको दे दिया। इन्द्रने प्रसाद हाथीके मस्तकपर 
रख दिया जो उसने पैरोंके नीचे कुचल डाला। इसपर ऋषिने शाप दिया कि 'तू शात्र ही श्रोभ्रष्ट हो 
जायगा।' इसका फल तुरन्त उन्हें मिला। संग्राममें इद्रसहित तीनों लोक श्रीविहोन हुए। यज्ञादिक धर्मकर्म 
बन्द हो गये। जब कोई उपाय न समझ पड़ा, तब इन्द्रादि देवता शिवजीसहित ब्रह्माजीके पास सुमेरु 
'शिखरपर गये। इनका हाल देख-सुन ब्रह्माजी सबको लेकर क्षीरसागरपर गये और एकाग्रचित्त हो परमपुरुषकी 
स्तुति करने लगे और यह भी प्रार्थना की कि 'हे भगवन्‌! हमको उस मनोहर मूर्तिका शौघ्र दर्शन दीजिये, 
जो हमको अपनी इन्द्रियोंसे प्राप्त हों सके।' भगवान्‌ हरिने दर्शन दिया, तब ब्रह्माजीने प्रार्था की कि 

“हमलोगोंको अपने मड्डलका कुछ भी ज्ञान नहीं है, आप हो उपाय रें, जिससे सबका कल्याण हों।' 
भगवान्‌ बोले कि 'हे ब्रह्मा ! हे शम्भुदेव! हे देवगण! वह उपाय सुनो, जिससे तुम्हारा हित होगा। अपने 
कार्यकी सिद्धिमें कठिनाई देखकर अपना काम निकालनेके लिये शत्रुसे मेल कर लेना उचित होता है। जबतक 
तुम्हारी वृद्धिका समय न आबे तबतकके लिये तुम दैत्योंसे मेल कर लो। दोनों मिलकर अमृत निकालनेका 
प्रयक्ञ करो। क्षीरसागरमें तृण, लता, ओषधि, वनस्पति डालकर सागर मथो। मन्दराचलकों मथानी और बासुकिको 
रस्सी बनाओ। ऐसा करनेसे तुमको अमृत मिलेगा। सागरसे पहले कालकूट निकलेगा, उससे न डरना, फिर 
रत्रादिक निकलेंगे इनमें लोभ न करना”“'। यह उपाय बताकर भगवान्‌ अन्तर्धान हो गये। 

इन्द्रादि देवता राजा बलिके पास सन्धिके लिये गये।” समुद्र मथकर अमृत निकालनेकी इन्द्रकी 
सलाह दैत्य-दानव सभीको भली लगी। सहमत हो दानव, दैत्य और देवगण मिलकर मन्दराचलकों उखाड़ 
ले चले। राहमें थक जानेसे पर्वत गिर पड़ा। उनमेंसे बहुतेरे कुचल गये। इनका उत्साह भड्ढ हुआ देख 
भगवान्‌ विष्णु गरुड़पर पहुँच गये।“” और लीलापूर्वक एक हाथसे पर्वतको उठाकर गरुड़पर रख उन्होंने 
उसे क्षीरसागरमें पहुँचा दिया। वासुकिको अमृतमें भाग देनेका लालच देकर उनको रस्सी बननेकों उत्साहित 
किया गया।”“ मन्दराचलको जलपर स्थित रखनेके लिये भगवान्‌ने कच्छपरूप धारण किया। जब बहुत 
मथनेपर भी अमृत न निकला, तब अजितभगवान्‌ स्वयं मथने लगे। पहले कालकूट निकला जो सब लोकोंको 
असहा हो उठा, तब (भगवान्‌का इशारा पा) सब मृत्युझय शिवजीको शरण गये और जाकर उन्होंने उनको 
स्तुति को। भगवान्‌ शड्भूर करुणालय इनका दुःख देख सतोजीसे बोले कि “प्रजापति महान्‌ संकटमें पड़े 
हैं, इनके प्राणोंकी रक्षा करना हमारा कर्त्तव्य है। मैं इस विषको पी लूँगा जिसमें इनका कल्याण हो।' 
भवानीने इस इच्छाका अनुमोदन किया। (सन्त श्रीगुरुसहायलाल शेषदत्तजीके खर्रेमेंसे यह श्लोक देते 
हैं--' श्रीरामनामाखिलमन्त्रबीज॑ मम जीवन च ह॒दये प्रविष्टम्‌। हालाहल॑ वा प्रलयानलं वा मृत्योमुखं वा विशतां 
कुतो भयम्‌॥' शिवजीने उस सर्वतोव्याप्त कालकूटको हथेलीपर रखकर पी लिया। नन्‍्दीपुराणमें नन्दीश्वरके 
बचन हैं कि ' श्रूणुध्ब॑ भो गणास्सवें रामनाम पर॑ बलम्‌। यत्प्रसादान्महादेवों हालाहलमयीं पिछेत्‌॥' (१) 'जानाति 
रामनाग्रस्तु परत्वं गिरिजापति:। ततोउन्यो न बिजानाति सत्य॑ सत्यं बच्चो मम॥ (२) 

कई टीकाकारोंने लिखा है कि “रा' उच्चारणकर शिवजीने हालाहलविष कण्ठमें धर लिया और फिर 
*म! कहकर मुख बन्द कर लिया। इस दीनकों इसका प्रमाण अभीतक नहीं मिला। 

नोट--३ “फल दीन्ह अमी को” इति। विषपानका फल मृत्यु है, पर आपको वह विष भी श्रीराम- 
नामके प्रतापसे अमृत हो गया; यथा--'ख़ायो कालकूट भयो अजर अमर तन।' (क० ७। १५८) इस 
विषकी तीक्ष्णतासे आपका कण्ठ नौला पड़ गया जिससे आपका नाम “नौलकण्ठ' पड़ा। यहाँ 'प्रथम व्याघात 
अलझ्डार' है। जहाँ विरोधी अपने अनुकूल हो जावे, अन्यथाकारी यथाकारी हो जाबे, जैसे यहाँ मारनेवाले 
विषने रामनामके प्रतापसे अमृतका फल दिया, वहाँ 'प्रथम व्याघात अलड्डार' होता है। 'एकहि वस्तु जहाँ 
कहूँ करें सुकाज विरुद्ध। प्रधम तहाँ व्याघात कहि बरतने कवि मति शुद्ध॥' (अ० मज्जूपा) 

टिप्पणी--पं० रामकुमारजों यहाँतक ८ चौपाइयोंपर ये भाव लिखते हैं कि (१) “बंद ताम राम 
रघुबर को ।... अगुज अनूषम गुननिधान सो" में मन्‍्त्रके स्वरूपकी बड़ाई कौ। फिर यहाँतक जापकट्ठारा मन्त्रकी 
बड़ाई कौ। ऊपर शिवजीका जपना कहा। अब मन्त्रके फलकी प्राप्ति कहते हैं कि 'कालकूट फल दीन्ह 
अमगी को'। (२) 'शिवजीको आदि-अन्तमें दिया क्योंकि ये जापकॉमें आदि हैं और फलके अवधि हैं 
कि अविनाशी हो गये।' (३) इस दोहेमें दिखाया है कि जो पज्चदेव सूर्य, शिव, गिरिजा (शक्ति), 
गणपति और हरि जगत॒का उपकार करते हैं, उनका उपकार भी श्रीराम-नाम करते हैं। सूर्यके प्रकाशक हैं, 
यह बात 'हेतु कृसानु भाव हिमकर को” इस चौपाईमें जनायी। इसी तरह “कालकूट फल दीन्ह अमी को' 
से शिवजीको अविनाशी करना, 'प्रथम पूजियत नाम प्रभाऊ' से गणेशजीको आदि पूज्य बनाना 'बिधिहरिहरमथ' 
से हरिको उत्पन्न कर्म और “जपति सदा पिय संग भवानी “किय भूषन ती को” से भवानीके साथ उपकार 


दोहा १९ # श्रीमद्रामचद्चचरणौ शरणं प्रपद्ये # ३२७ बालकाण्ड 


सूचित किया।' 'सहस नाम सम सुनि सिव बानी। जपति सदा' से पार्वतीजीकी श्रद्धा और 'कालकूट फल" 
से शिवजीका अटल विश्वास दिखाया। इसीसे श्रद्धा और विश्वासको साथ रखा। 

पं० श्रीकान्तशरणजीका मत है कि इस दोहेमें चारों प्रकारके नामके अर्चारूप कहे गये, स्वयंव्यक्त, 
दिव्य, सैद्ध और मानुष्य। जैसे श्रोशिवजोके हृदयमें “स्वयंव्यक्त' रूप प्रकट हुआ, क्योंकि इन्हें स्वयं 
नामका ज्ञान एवं विश्वास हुआ। पार्बतीजीके हृदयमें इसी विश्वास तथा ज्ञानकों महादेवजीने स्थापित किया। 
अतः 'दिव्य' हुआ। वाल्मीकिजीके हृदयमें सप्तर्षि सिद्धोंने स्थापित किया; अतः “सैद्ध' हुआ। गणेशजीने 
स्वयं (अपने-आप) पृथिवीपर लिखकर और नाममूर्त्ति निर्माणकर परिक्रमा करके फल पाया। अतः 
यहाँ “मानुष्य' हुआ।' 

यद्पि यहाँ नामका प्रकरण है, न कि नामीका, तथापि गणेशजीने जो पृथ्वीपर नाम लिखा था उसको 
नामका अर्चाविग्रह मानकर यह कल्पना की गयी है। कल्पना सुन्दर है। पूर्वोक्त शिवजी, पार्वतीजी और 
वाल्मीकिजी यदि वर्णात्मक नामका ध्यान करते हों तो उनके विषयमें भो यह कल्पना ठीक हो सकती 
है। क्योंकि मानसिक मूर्तिका भी अर्चाविग्रहमें ग्रहण होता है। जो विग्रह देवताओंके द्वारा स्थापित किया 
जाय वह 'दैव', जो सिद्धोंद्रारा स्थापित किया जाय वह “सैद्ध' और जो मनुष्यके द्वारा स्थापित किया 
जाय उसे “मानुष्य' कहा जाता है। श्रीगणेशजी देवता हैं इसलिये उनके द्वारा स्थापित विग्रहको 'दैव' 
विग्रह कहना विशेष ठीक होगा। चारोंको लाना हो तो शिवजी सिद्ध हैं हो अत: उनके द्वारा स्थापितको 
'सैद्ध' और वाल्मीकिजी मनुष्य हैं अतः उनका 'मानुष्य' मान ले सकते हैं। 

पुनः, श्रीपण्डितजी लिखते हैं कि “इन आठ चौपाइयोंके अभ्यन्तर यह भाव दिखाया गया है कि 
शिवजीसे उतरकर गणेशजी नामप्रभाव जानते हैं। गणेशजो और वाल्मोकिजी दोनोंने बहुत ब्रह्महत्या की 
थी, दोनों नामसे पवित्र हुए, एक आदिपृज्य हुए, दूसरे आदिकवि, इसलिये दोनोंको एकत्र रखा। आगे 
फिर पार्वतीजीकों शिवजीके समौप लिखते हैं।' 


दोहा--बरषा रितु रघुपति भगति तुलसी सालि सुदास। 
राम नाम बर बरन जुग सावन भादव* मास॥१९॥ 


शब्दार्थ-सालि-धान। आयुर्वेदशास्त्रके अनुसार पाँच प्रकारके धानोंमेंसे यह एक प्रकारका धान है 
जो हेमन्त-ऋतुमें होता है। इसके भी अनेक भेद कहे जाते हैं। शालिधानकों जड़हन और बासमती भी 
कहते हैं। यह प्रायः जेठ मासमें बोया जाता है। फिर श्रावणमें डखाड़कर रोपा जाता है। श्रावण-भादोंकी 
वर्षा इसकौ जान है। यह अगहनके अन्त या पौषके आरम्भमें पककर तैयार हो जाता है। यह धान बहुत 
बारीक और सुन्दर होता है। इसका चावल सबसे उत्तम माना जाता है। 

अर्थ-श्रीरघुपति भक्ति वर्षा-ऋतु है; तुलसी और सुन्दरदास 'शालि” नामक धान हैं। श्रीरामनामके 
दोनों श्रेष्ठ वर्ण सावन-भादोंके महीने हैं॥ १९॥ 

नोट--१ पं० रामकुमारजी कहते हैं कि 'ऊपर चौपाइयोंमें कुछ भक्तोंकों सुख देना कहा था और 
अब सब भक्तोंको सुख देता कहते हैं। यहाँ सुख ही जल है। यथा--“सुकृत मेघ बरषहिं सुख बारी।' 

नोट-२ यहाँ गोस्वामीजी अपनेको भी 'धान' सम कहते हैं। यथा-- श्यामघन सींचिए तुलसी सालि 
सफल सुखात' (वि० २२१) यह कवियोंकौ उक्ति है। (श्रीरूपकलाजी) प्रायः लोग यह अर्थ करते हैं 
कि “तुलसीदासजी कहते हैं कि 'सुदास धान हैं'। 

नोट--३ 'तुलसी सालि सुदास' इति। जबतक सावन-भादोंकी झड़ी न लगे, शालि नामक धान नहीं 
होता; वैसे ही श्रीगोस्वामीजी कहते हैं कि उत्तम दासोंका और मेरा भी आधार श्रीराम-नामके दोनों अक्षर 
*रा', 'म' ही हैं, इन्हींकी वृष्टि अर्थात्‌ जिद्वासे निरन्तर जपनेसे ही अपना जीवन है। यथा--'रामनाम तुलसी 


* व्यासजी और रामायणीजीका पाठ “भादों' है। 


मानस-पीयूष ३२८ # श्रीमते रामचनद्धाय नमः # दोहा १९ 


को जीवन अथार रे' (वि० ६७) “तुम्हरेई नामको भरोसरों भव तरिबे को बैठे उठे जागत बागत सोये सपने” 
(क० उ० ७८) “अति अनन्य जे हरिके दासा। रटहिं नाम निसिदिन ग्रति स्वासा ॥' ( वैराग्यसंदीपनी) 'रामनाम' 
छोड़ और जितनी प्रकारकी भक्तियाँ हैं वे और अतन्नों (चना, गेहूँ, ज्वार इत्यादि) के समान हैं जो और 
महीनोंक जल अथवा सींचसे भी हो जाते हैं। शालि अन्य सब धान्योंसे उत्तम होता है, इसीसे उत्तम 
दासोंकों ही शालि कहा, अन्यको नहीं। 

चं० शिवलाल पाठकजी कहते हैं कि “जैसे और महीनोंकी वर्षासे कदापि धानकी उपज नहीं होती, 
बैसे हो भक्ति भक्तोंक दुःखको हरन नहीं कर सकती, यदि “रामनाम' -भक्तिकी आशाको पूर्ण न करे, 
तात्पर्य यह है कि बिना रामनामके अवलम्बके भक्ति असमर्थ है। ध्वनि यह है कि रामभक्ति होनेपर 
भी रामनाम ही भक्तोंकों हराभरा रखता है'। (मानसमयड्डू) 

नोट--४ वर्षाऋतुको भक्ति और युगाक्षरकों श्रावण-भादों कहनेका भाव यह है कि (क) जैसे वर्षा 
चतुर्मासामें श्रावण-भादों दो महीने हो विशेष हैं, वैसे ही श्रीरामभक्तिमें “रा', “म' ही विशेष हैं। तात्पर्य 
यह कि भक्ति बहुत भाँतिकी है, परन्तु उन सबॉमें रामनामका निरन्तर रटना, जपना, अभ्यास-यही सबसे 
उत्तम भक्ति है, जैसे सावन-भादों ही वर्षाके मुख्य महीने हैं। 

देवतीर्थ श्रीकाष्ठजिह्वास्यामी और काशोनरेश दोनोंका मत भी यही है। रा० प० प० कार लिखते 
हैं कि वैद्यकादिमें वर्षा चार मासको मानी गयी है। काष्ठजिह्लास्थामीजी इस दोहेका भाव यह लिखते हैं 
कि जैसे वर्षा ग्रीष्ससंतापसे जले हुए जीवॉको हरे करके सुफल कर देती है, वैसे ही जब रघुपतिभक्ति 
उत्पन्न हुई तब जीवोंके घोर संताप मिटे और जन्म सुफल हुआ; वर्षा चार मास रहती है, जिसमेंसे सावन- 
भ्रादों दो मास सार हैं, इसी प्रकार भक्तिक साधन बहुत हैं परन्तु सार ये दो ही अक्षर हैं।' पुनः, (ख) 
प्राकृतिक अवस्थाओंके अनुसार वर्षके दो-दो महौनेके छः विभागको ऋतु कहते हैं। ऋतु छ: हैं। इसके 
अनुसार बर्षाऋतु केवल” सावन-भादोंके लिये प्रयुक्त होता है। इस तरह दोहेका भाव यह होता है कि 
जैसे वर्षाऋतु सावन-भादों दो ही महीनेकी होतो है, वैसे हो 'रा', “म' हीका नित्य स्मरण केवल यही 
रघुपति-भक्ति है, इससे बाहर रघुपति-भक्ति है ही नहीं। श्रावण-भादों और वर्षाऋतुमें अभेद है, वैसे ही 
रामनाम और रघुपति-भक्तिमें अभेद है। इन्हींपर उत्तम दासरूपी धानका आधार है। * पुनः (ग) सालमें 
छ: ऋतु होती हैं। वसन्‍्त, ग्रीष्म, वर्षा, शरद, हिम, शिशिर। इनमेंसे वर्षाऋतु ही सबका पोषक है; 
रघुपतिभक्ति वर्षाऋतु है और श्रीगणेश, गौरी, शिव, सूर्य और विष्णु-इन पज्चदेवोंकी भक्ति अन्य पाँच 
ऋतुएँ हैं। यथा-“करि मजन पूजहिं नर नारी। गनप गाँरि तिपुरारि तमारी॥' 'रमारमन पद बांदि बहोरी। 
/ (अ० २७३) 'सब कारें माँगहिं एक फल रामचरन राति हो3।” (अ० १२९) श्रीरामभक्तिहीसे और 
भक्तियोंकी शोभा है; क्योंकि शिवजी, गणेशजी, पार्वतीजीका रामनाम ही जपना ऊपर कह आये हैं, 
सूर्य और विष्णुभगवान्‌ भी रघुपतिभक्त हैं। यथा-'दिनमनि चले करत गुन गाना। (१। १९६) 'हरि हित 
सहित रामु जब जोहे। रमा समेत रमायति मोहे॥' (१। ३१७) 

नोट--५ ऊपर ४ (क) में “बरषारितु” का अर्थ वर्षाकाल चौमासा है, जैसा साधारण बोलीमें कहा 
और समझा जाता है, अन्य अर्थमें दोहार्थकी जो चोखायी वा सुन्दरता है वह नहीं रह जाती, क्योंकि 
जब कई वस्तु हों तभी उनमें कोई प्रधान कहा जा सकता है। रघुपतिभक्तिमें 'रा', 'म' तभी मुख्य कहे 
जा सकते हैं जब रघुपतिभक्ति ही कई तरहकी हो, सो वह नौ प्रकारको है ही, पुनः आगे दोहा २२ 
में भी “रामभक्ति' में नामको श्रेष्ठ माना है। 


* वर्षाऋतु-रघुपतिभक्ति | रघुपति-भक्ति-श्रावण-भादों-'र' 'म' 
वर्षाऋतु- श्रावण-भादों | “र', 'म'«रघुपति-भक्ति। 
अर्थात्‌ रामनाम रटना ही रघुपति-भक्ति है। 


दोहा २० (१) # श्रीमद्रामचन्रचरणी शरण प्रपद्चे + ३२९ बालकाण्ड 


नोट--६ “बरन जुग सावन भादों मास” का भाव यह भी कहते हैं कि जैसे सावन-भादों मेघकी 
झड़ी लगा देते हैं वैसे ही रामनामके वर्ण रामभक्तके हृदयरूपी थलपर प्रेमकी वर्षा करते हैं। सावन, 
भादोंकी वर्षासे धान बढ़ता और पुष्ट होता है, वैसे ही 'श्रोराम' नामके जपनेसे भक्तिकी वृद्धि होती है। 

नोट--७ पूर्व रकार, अकार, मकार तीनों अक्षरोंका माहात्म्य कहा, अब यहाँसे 'एक छत्र एक” 
तक “रकार, मकार' इन दोनों अक्षरोंका माहात्म्य दूसरे प्रकारसे कहते हैं। (पं० रामकुमारजी) 

नोट--८ यहाँ 'रा', 'म' पर श्रावण-भादों मास होनेका आरोप किया गया। सावन-भादों मास होनेकी 
सिद्धिके लिये पहले ही 'सुदास' और अपनेमें धान और रघुपतिभक्तिमें वर्षाका आरोप किया गया। अतएव 
यहाँ “परम्परित रूपक' हुआ। 

आखर मधुर मनोहर दोऊ। बरन बिलोचन जन जिय जोऊ॥ १॥ 

शब्दार्थ-मनोहर-मन हरनेवाला, सुन्दर। बिलोचन-नेत्र, दोनों नेत्र, विशेष नेत्र। जन-भक्त, दास, जापक, 
प्राणी। जिय*हृदय, जी-जीव, प्राण। जोऊ-जो (वर्ण हो)।*देख लो (यह गुजरात प्रान्तकी बोली है)। 
यह शब्द 'जोहना' का अपभ्रंश जान पड़ता है। देखनेके अर्थमें बहुत जगह आया है। यथा--“करि केहरि 
बन जाड़ न जोहं।' (अ० ११२) “श्रमित बसन बिनु जाहिं न जोए।' (अ० ९१) “भरी क्रोध जल जाड 
न जोईं।' (अ० ३४) 'समुझि सोरि करतूति कुल प्रभु महिमा जिय जोड़।” (२।१९५) 

अर्थ-१ दोनों अक्षर ('रा' और “म') मधुर और मनोहर हैं। सब वर्णोंके नेत्र हैं और जो जनके 
प्राण भी हैं ॥ १॥ (पां०) 

नोट-१ जैसे पूर्व दोहेमें जप और माहात्म्य जानना कहा, वैसे ही यहाँ कहते हैं। (पं० रामकुमारजी) 

'आखर मधुर मनोहर दोऊ' इति। (१) नामका जप जिह्ा और मनसे होता है, सो जिद्बाके लिये 
तो 'मधुर' और मनके लिये “मनोहर' हैं। अर्थात्‌ उच्चारणमें 'मधुर” होनेसे जिह्वाको स्वाद मिलता है 
और समझनेमें अपनी सुन्दरतासे मनको (ये वर्ण) हर लेते हैं। (पं० रामकुमारजी) 

[नोट-(क) “दोऊ' पद देकर यथासंख्यका निषेध किया। अर्थात्‌ 'एक मधुर, दूसरा मनोहर' यह 
अर्थ नहीं है। (ख) प्राचीन ऋषियोंने इन्हें मधुर अनुभव किया है। इससे प्राचीन प्रमाण इनके मधुर होनेका -.. 
पाया जाता है। यथा-हे जिड्ले ! मधुरप्रिये सुमधुर॑ श्रीरामनामात्मक॑पीयूष॑ पिब प्रेमभक्तिमनसा हित्वा 
विवादानलम्‌। जन्मव्याधिकषायकामशमन॑ रम्यातिरप्यं पर॑ श्रीगौरीशप्रियं सदैव शुभगं सर्वेश्वर॑ं सौख्यदम्‌॥' 
(श्रीसनकसनातनसंहिता); पुनः 'हे जिह्ने! जानकीजानेर्नाम माधुय्य॑मण्डितम्‌॥' (श्रीहनुमत्संहिता) पुतः यथा- 
'कूजन्त॑ राम रामेति मधुरं मधुराक्षरम्‌। आरुह्म कविताशाखां बन्दे वाल्मीकिकोकिलम्‌॥' (वाल्मीकीय रामायण) 
अर्थात्‌ हे जिह्ले! तू मधुरप्रिय है। अत्यन्त मधुर प्रेमभक्तिपूर्वक वादविवाद छोड़कर जन्मरोग और कामादिका 
'शमन करनेवाले, अत्यन्त रम्य, श्रीशिवपार्वतीजोके प्रिय, सबके स्वामो, सदा सुख और शुभ गतिके देनेवाले 
श्रीरामनामरूपी अमृतकों पान कर। (श्रीसनकसनातन सं०) हे जिद्ढे! श्रीजानकीपतिका नाम माधुर्यसे युक्त 
है उसे ले। (श्रीहनुमत्‌-सं०) कवितारूपी शाखापर चढ़कर मधुर जिसके अक्षर हैं ऐसे मधुर रामनामको 
मधुर स्वरसे बोलनेवाले वाल्मीकिरूपी कोकिलको मैं प्रणाम करता हूँ। पुनः (ग) महाराज श्रीयुगलानन्यशरणजी 
“श्रीनामकान्ति' में लिखते हैं कि “पक्षणातकी बात नहीं निज नयननसे लखि लीजै। परखो प्रीति सजाय 
उभय पुनि रठत महा मधु पीजै॥ और नाम सुमिरत रसना दसबीस बारमें छीजै। युगलानन्य सुताम राम नित 
रठत जीह रस भीजै॥” इसके उदाहरणस्वरूप श्रीसियानागरशरण, गर्जनबाबा श्रीराघोदास, श्रीमौनीबाबा 
'रामशरणजी, श्रीसीतारामदास सुतीक्ष्णजी, श्रीसीतारामशरणजी, श्रीरामकृष्णयासजी आदि कई महात्माओंका 
परिचय इस दासकों हुआ जिनके जिह्ापर भी नाम सदा विराजता रहता है, इतना मधुर लगता है कि 
कोई कैसा हीं प्रलोभन देकर भी उसे नहीं छुड़ा सकता। ] 

(२) 'बर ल व म” को व्याकरणमें बिलकुल व्यज्जन ही नहीं किन्तु स्व॒रप्राय कहा है। व्यज्जनोंकी 

अपेक्षा स्वर तो मधुर होते ही हैं। जो मधुर होता है वह मनोहर भी होता ही है; ये दोनों गुण एक 
साथ होते हैं। अत: मधुर और मनोहर कहा। (श्रीरूपकलाजी) 

(३) 'र' और 'म' ये दोनों अक्षर संगीतशास्त्र और व्याकरणशास्त्रमें मधुर माने गये हैं। 'र” ऋषभ 
स्वरका सूचक है और “म' मध्यम स्वरका। संगीतज्ञ इन दोनों स्वरोंको मधुर मानते हैं और मधुर होनेसे 
मनोहर हैं; क्योंकि मधुर रसको सारा संसार चाहता है। व्याकरणशास्त्रानुसार 'र' मूर्द्धचय और 'म' औष्ठय 
अक्षर हैं। मिठाईका ठीक स्वाद ओठोंहीसे मिलता है। (यह अनुभवकी बात है, जो चाहे अनुभव करंके 
देख ले कि मिठाई खानेसे हलक, तालू और जिह्नामें एक प्रकारकी जलन पैदा होती है; परन्तु ओठोमें 
नहीं। 'म' को ओछ्ठथ इसलिये माना गया कि उसका उच्चारण तबतक स्पष्ट नहीं हो सकता जबतक 
दोनों ओठ विलग-विलग न हो जाये।) 

(४) प्रोफेसर लाला भगवानदीनजी कहते हैं कि (क) “र' और “म” अक्षर “मधुर” और “मनोहर' 
शब्दोंक आदि और अन्तमें आते हैं। गोस्वामीजीका भाव इन शब्दोंके रखनेसे यह जान पड़ता है कि 
वे 'र' और 'म' को “माधुरी' और “मनोहरता' का आदि कारण और अन्तिम सीमा मानते थे। नहीं 
तो वे कोई अन्य शब्द भी रख सकते थे। (ख) गणितविद्यासे 'र' और “म' की बाराखड़ियोंसे सीधे 
वा उलटे जितने भी शब्द बन सकते हैं, उन शब्दोंमें कुछ थोड़े तो निरर्थक होते हैं और कुछ ही अमधुर 
और अमनोहर। जो चाहे सो बनाकर देख ले; लगभग अस्सी प्रति सैकड़ा ऐसे शब्द बनेंगे जिनके अर्थसे 
किसी-न-किसी प्रकारकी मधुरता और मनोहरता प्रकट होती है। 

(५) दोनों मधुर हैं; क्योंकि इनसे जिद्वाको रस मिलता है। मनोहर हैं अर्थात्‌ मनको एकाग्र करते 
हैं। (पं०) धर 

(६) श्रीबैजनाथजी लिखते हैं कि 'ह प झ ठ ध घ भ' गम्भीर योगियोंके लायक हैं, 'म न 
यरलजदग अ' मधुर हैं, माधुर्यगगुणके लायक हैं। पुतः स्वर 'सा रे गा मा पा धा नी में रकार 
ऋषभस्थर, मकार मध्यम स्वर हैं। इसलिये रागके साथ गानेमें मनोहर हैं। भाव-भेदमें मधुर, नादमें मनोहर 
हैं। पुनः मनोहर अर्थात्‌ सुन्दर हैं। भाव यह कि स्ध्यक्षर, द्वित््वाक्षर, संयोगादि नहीं हैं, इसलिये लिखने, 
देखने और सुननेमें भी मनोहर हैं। 

(७) महात्मा श्रीहरिहरप्रसादजी लिखते हैं कि यहाँ दोनों अक्षरोंके गुण कहते हैं। अवर्ग और स्पर्शनके 
पश्मम यवर्गके अक्षर उच्चारणमें मधुर हैं और वर्गोंके चतुर्थ बहुत गम्भीर हैं, तीसरे आखर भी सुहावने 
हैं; बाकीके रूखे हैं। इसलिये रकार-मकार मधुर कहे गये और अर्थसे दोनों मनोहर हैं। 

(८) जैसे आमका विचार आते हो आमके मीठे स्वाद और रसहीपर ध्यान जाता है और उसके 
खानेको जी ललचाता है, वैसे ही श्रीरामनामके अक्षरोंका महत्त्व नामके सुमिरते ही जीमें आता है तो 
वे जिह्ा और मन दोनोंकों मीठे वा प्रिय लगने लगते हैं। प्रिय लगनेसे फिर उनको प्रेमसे सुमिरते ही 
बनता है और सुमिरन करनेसे मनके सब विकार दूर हो जाते हैं। अतः नामका महत्त्व बिचारते हुए 
जप करना चाहिये। 

नोट--२ “करन बिलोचनत' इति। (क) मानसदीपककार लिखते हैं कि 'अवर्ग, कवर्ग, चवर्ग इत्यादि 
आठों वर्गोंके वर्ण सरस्वतीके अष्टाड्भ हैं। चरणोंके क्रमसे 'र', “म' दोनों नेत्रके स्थानमें पड़े हैं, 'य' 
नासिकास्थानमें है। इस विचारसे 'बिलोचन” कहा। 'र' दाहिना नेत्र है, 'म' बायाँ। (ख) वर्णमालाके 
कुल अक्षरोंसे तन्त्रशास्त्रानसार जब सरस्वतीका चित्र बनाया जाता है तो रकार-मकार नेत्रके स्थानपर स्थापित 
किये जाते हैं, जिससे यह प्रकट होता है कि यही “र', “म' सरस्वतीजीके नेत्र हैं। अर्थात्‌ बिना इन 
दो अक्षरोंके सरस्वती अन्धी हो जायगी और अन्धी होकर संसारमें बेकाम हो जायगी और संसारका सारा 
काम गड़बड़ हो जायगा। पद्मयाकर कविके वंशजोंमें अब भी वर्णोंद्रार बनाया हुआ यह सरस्वतीतन्त्र है 
और इसीके पूजनसे उस वंशके लोग कवि होते जाते हैं। (यह बात दीनजीसे संग्रहकर्त्ाकों मालूम हुई।) 

(ग) “बरन बिलोचनः यथा--लोचने द्वे श्रुतीनाम्‌' अर्थात्‌ ये दोनों वर्ण श्रुतियोंके नेत्र हैं। श्रुतियाँ जो 
यश-गान कर रही हैं, वह इन्हीं दो नेत्रोंसे देखकर। पुनश्च--“उन्मीलत्पुण्यपुज्जद्ममललितदले लोचने च 
श्रुतीनां“”” महाशम्भुसंहिता। अर्थात्‌ उदयको प्राप्त होनेवाला जो पुण्यसमूहरूपी वृक्ष है उसके यही दो 
दल हैं और श्रुतियोंके नेत्र हैं। 

नोट--३ “जन जिय जोऊ' इति। इसके और अर्थ ये किये जाते हैं- 

अर्थ-२ जो जनके हृदयमें रहते हैं। 

अर्थ-३ “जनके जीको देखनेवाले हैं।' अर्थात्‌ उनके हृदयको देखते रहते हैं कि इनके जीमें जो 
इच्छा हो उसे हम तुरत पूरी करें। 

अर्थ--४ 'जों जनके हृदयके भी नेत्र हैं'! भाव यह है कि जिन प्राणियोंके हृदयमें ये दोनों अक्षर 


मलिन अरु तयन बिहीना। रामरूप देखहिं किमि दीना।।” (१।११५) “ताही को सूझत सदा दसरथराजकुमार। 
चएमा जाके दृगनमें लग्यो रकार मकार॥' (श्री १०८ युगलानन्यशरणजी) 

अर्थ-५ पं० रामकुमारजीका मत है कि 'दोऊ' देहलोदीपक है। अर्थात्‌ दोनों वर्ण जनके हृदयके 
देखनेवाले दोनों नेत्र हैं। भाव यह कि औरोंके अन्तःकरणके नेत्र ज्ञान और वैराग्य हैं। यथा-'ज्ञान बिराग 
नयन उरगारी।' (७।१२०) परन्तु भक्तोंके अन्तःकरणके नेत्र 'रा' और 'म' हो हैं। इन्हींसे बे तीनों कालों 
और तीनों लोकोंको बातें देखते हैं। यहाँ “द्वितीय निरदर्शना अलड्भार' है। 

अर्थ-६ जिन हृदयके नेत्रोंसे भक्त भगवान्‌का स्वरूप देखते हैं, वे (नेत्र) मानो ये दोनों अक्षर 
ही हैं। (पं०) 

अर्थ-७ हे प्राणियो! अपने जीवके नेत्रोंसे देखो। (बै०) 

अर्थ-८ हे भक्तजनो! (स्वयं अपने) हृदयमें विचार देखो। (दीनजी) 

अर्थ-९ ये वर्ण नेत्र हैं, इनसे जोबकों (आत्मस्वरूपको) देख लो। 

सुमिरत सुलभ सुखद सब काहू। लोक लाहु परलोक निबाहू॥ २॥ 

अर्थ-स्मरण करनेमें सबको सुलभ और सुख देनेवाले हैं। लोकमें लाभ, परलोकमें निर्वाह 
करते हैं॥ २॥ 

नोट-१ “स्मरण करते हो सुलभ हैं”, ऐसा भी अर्थ किया जाता है। इसका भाव यह है कि 
सब मनोरथ इनसे सहज हो प्राप्त हो जाते हैं। यथा-“कासी बिथि बसि तनु तर्ज हठि तन तजै प्रयाग। 
तुलसी जो फल सो सुलभ रामनाम अनुराग॥' (दो० १४) “पुरुषारथ स्वार्थ सकल परमारथ परिनाम। 
सुलभ सिद्धि सब साहिबो सुमिरत सीताराम॥' (दो० ५७०) “तुलसी सुमिरत राम सुलभ फल चारि' 
(बरवै०) 'सेबत सुलभ सुखद हरिहर से॥' (बा० ३२) पुनः, सुलभता यहाँतक कि 'धोखेहु सुमिरत 
पातक पुंज सिराने।” (विनय० २३६) 

नोट--२ स्मरण करनलेमें 'सुलभ' हैं। इसका भाव यह है कि उच्चारणमें कठिन नहीं, जैसे ट ठ 
ड ढ़ ण झ क्ष छ इत्यादि कठिन हैं। इनके उच्चारणमें व्याकरणकी सहायता नहीं लेनी पड़ती। सहज 
ही बच्चे-बूढ़े, पढ़े-अनपढ़े-सभी उच्चारण कर लेते हैं। सुलभ-सुगम, सरल, आसान, सहल। पुन: सुलभ 
हैं अर्थात्‌ सबको इनके स्मरणका अधिकार है। 

नोट--३ “सुलभ सुखद” कहकर सूचित किया कि और मन्त्र एक तो स्मरणमें कठिन हैं, दूसरे 
सबको सुखद नहीं, अधिकारीको सुखद हैं, अनधिकारीको विप्न करते हैं। (पं० रामकुमारजी) पुनः भाव 
कि स्मरण करनेमें स्थानादिका कोई विचार या नियम नहीं है। (रा० प्र०) 

नोट--४ 'सुखद सुलभ सब काहू' इति। गायत्री आदि बहुत-से मन्त्र ऐसे हैं कि उनके जपका अधिकार 
शूद्र और अन्त्यजकों और विशेषतः स्त्रियॉकों नहीं है, परन्तु 'रामनाम' के स्मरणका अधिकार स्त्री-पुरुष, 


मानस-पीयूष ३३२ # श्रीमते रामचद्राय नमः # दोहा २०९३) 


नीच-ऊँच, महा अधम पापी कोई भी किसी ही वर्ण या आश्रमका क्‍यों न हो सभीकों है। यथा--'नीचेहू 
को; ऊँचहू को रंकहू को; रायहू को, सुलभ सुखद आपनो सो घरु है।' (विनय० २५५) जैसे अपने 
घरमें रोक-टोक नहों और सब सुख, वैसे हो रामनाममें सबका अधिकार और उससे सबको सुख प्राप्त 
हो सकता है। 

नोट--५ “लोक लाहु परलोक निबाहू' इति। भाव यह है कि “अन्य मन्त्रोमेंसे कोई लोकमें लाभ 
देते हैं; परलोक नहीं बना सकते, कोई परलोक बनाते हैं, इस लोकमें लाभ नहीं देते। परन्तु रामनाम 
लोक और परलोक दोनों बनाते हैं, स्वार्थ-परमार्थ दोनोंके देनेवाले हैं। अर्थात्‌ इस लोकमें रोटी, लूगा, 
धन, यश सभी सुखके पदार्थोंको देनेवाले हैं और परलोकमें प्रभुका धाम प्राप्त करा देते हैं। यथा- 'स्वारथ 
साधक परमारथ दायक नामु” (वि० २५४) “कामतरु रामनाम जोड़ जोड़ माँगि है। तुलसी स्वारथ परमारथ 
न खाँगि है॥' (वि० ७०) रोटी लूया नीकें राखे आगेहूके बेद भाषै भलो हैहैं तेरों।” (वि० ७६) (पं० 
रामकुमारजी) पुनः भाव कि 'भगवान्‌के दिव्य धाममें दिव्य देहसे सदा भगवत्सेवामें नियुक्त रखते हैं।' 
(मानसाड्डू ) पुनः, भाव कि लोकमें सुख होनेसे अनेक शुभाशुभ कर्म भी अवश्य ही होंगे, जिनसे स्वर्ग- 
नरक आदि बाधाओंका भय होगा। अतः “लोक लाहु' कहकर “परलोक तिबाहू' कहा। अर्थात्‌ ये दोनों 
बर्ण उस बराधाकों मिटाकर अकंटक शुभगति देते हैं। यथा--' श्रीराम रामेति जना ये जपन्ति च सर्वबदा। 
तेषां मुक्तिश्न भुक्तिए्च भविष्यति न संशयः॥' (श्रोरामस्तवराज) यहाँ 'स्वभावोक्ति अलड्जार' है। यहाँ “र, 
म' का सहज स्वभाव वर्णित है। 

'कहत सुनत सुमिरत' सुठि नीके। राम लखन सम प्रिय तुलसी के ॥ ३॥ 

शब्दार्थ-सुठि-अत्यन्त, बहुत हो। यथा--'दाम्रिनि बरन लखन सुठि नीके।' (अयो० ११५) 'सुनि 
सुठि सहमेउ राजकुमाखू।' (अयो० १६१) जाँ ए मुनिपट धर जटिल सुन्दर सुठि सुकुमार।' (अयो० १९९)- 
'किमि चलिहहिं मारण अगम सुठि सुकुमार सरीर।' (अयो० १२०) “सुठि सुंदर संबाद बर।' (१।३६) 
*भूषन बसन बेष सुठि सादे।/ (अयो० २२१) 

अर्थ-कहने, सुनने और सुमिरनमें बहुत हो अच्छे हैं और मुझ तुलसीदासकों तो श्रीराम-लक्ष्मणके 
समान प्योरे हैं॥ ३॥ 

प्रश्न-कहने-सुनने-सुमिरनेमें नोके होनेका क्या भाव है? 

उत्तर-(१) कहनेमें नीके यह है कि नामके अक्षरोंके शब्दसे यमदूत डरकर भाग जाते हैं। 
यथा-- 'भर्जन॑ भवबीजानामर्जन॑ सुखसम्पदाम्‌। तर्जन॑ यमदूतानां राम रामेति गर्जनम्‌॥' श्रीरामरक्षास्तोत्र।' 
धुत, 'जिन्ह कर तामु लेत जग माहीं। सकल अमंगल मूल नस्ताहीं॥' (बा० ३१५) सुननेमें नीके, 
यथा- “जाकर नाम सुत्रत सुभ होड़ं।” (बा० १९३) सुननेसे ही कल्याण हो जाता है। स्मरण करनेमें 
नीके हैं। यथा, “राम (नाम) सुमिरत सब बिथि ही को राज रे।' (वितय० ६७) 'सुमिरत सकल 
सुमंगल मूला।” (२।२४८) 

(२) .पुनः कहनेमें जिह्लाको नीके हैं, क्योंकि मधुर हैं। सुननेमें कानको नीके हैं, क्योंकि मनोहर 
हैं। अर्थात्‌ ऊपर जो बातें दो चौपाइयोंमें कही थीं उनको इस चौपाईमें एकत्र करके कहा है। 

टिप्पणी--१(क) “प्रिय तुलसी के ' कहनेका भाव यह है कि औरोंकी हम नहीं कहते, हमको श्रीराम- 
लक्ष्मण सम प्रिय हैं। “रा' राम और “म' लक्ष्मणके वाचक हैं। इसलिये 'राम लखन सम प्रिय” कहा। 
“हनुमानबाहुक' में भी ऐसा ही कहा है। यथा--*“सुमिरे सहाय रामलखन आखर दोउ जिल्‍के समूह साके 
जागत जहान हैं।' ४७” ग्रन्थकारकी प्रीति नाम-नामीमें समान है। रकार-मकार श्रीराम-लक्ष्मणसम हैं, इसीसे 
उनके समान प्रिय कहा। पुनः, (ख) “रामलखन समर' प्रिय कहा; क्योंकि ये सबके प्रिय हैं! यथा- 


१ समुझत--१७२१, १७६२, छ०, को० रा० सुमिरत--१६६१, १७०४। 


दोहा २०(४) # श्रीमद्रापचन्द्रचरणौ शरणं प्रपद्ये + ३३३ बालकाण्ड 


“ये प्रिय सबहिं जहाँ लगि ग्रानी।' (१। २१६) “तुलसी' को 'राम-लखन' सम प्रिय हैं, क्योंकि 'तुलसी' 
इन्हींके उपासक हैं, इसोसे और किसीके समान प्रिय न कहा। (ग) ग्रन्थकार यहाँ और उपासकोंको 
उपदेश देते हैं कि नाममें श्रीराम-लक्ष्मण-सम प्रीति करो। यथा--“बंदँ राम लखन बैदेही। जे तुलसी के - 
परम सनेहीं॥” (विनय० ३६) 

'पं०--कोई वर्ण, श्लोक आदि कहनेमें सुन्दर होते हैं, पर अर्थ सुन्दर न होनेसे सुननेमें सुन्दर नहीं है 
होते, कोई श्रवण-रोचक होते हैं पर शिष्टसमाजमें कथनयोग्य नहों होते (जैसे कामवबार्ता), कोई 
(अभिचारादिके) मन्त्र सुमिर्नयोग्य होते हैं पर मनको मलिन करते हैं और फल भी उनका नीच होता 
है; पर श्रीरामनामके वर्णोंका कहना, सुनना, सुमिरना सभी अति सुन्दर हैं। 

बैजनाथजी--यहाँ नाम और नामीका ऐक्य दिखाते हैं। भाव यह कि कोई यह न समझे कि रूपसे 
भिन्न नामका प्रभाव कहते हैं, अतएव कहते हैं कि हमको 'राम-लक्ष्मण' सम प्रिय हैं। श्रीजानकीरूप 
तो प्रभुके ही रूपमें प्रथण “गिरा अर्थ जलबीचि स्रम' में बोध करा आये, इससे दो ही रूपमें तीनों 
रूप आ गये। 'र' राम हैं, अकार जानकीजी हैं परन्तु दोनों वर्ण एकहीमें हैं। 'म' लक्ष्मणजी हैं। इसीसे 
मुझे अत्यन्त नीके लगते हैं। “कहत सुनत-”” से जनाया कि मुखसे कहता हूँ, कानोंसे सुनता हूँ. और 
मनसे स्मरण करता हूँ। 

प्रोफेसर लाला भगवानदीनजी कहते हैं कि शालग्रामविग्रह रूपान्तरसे श्रीराम ही हैं, वे तुलसीको 
प्रिय हैं ही। अर्थात्‌ तुलसी और शालग्रामका घनिष्ट सम्बन्ध है। इसी प्रकार तुलसीके लिये 'र', 'म' 
हैं। यहाँ 'उपमा अलझ्डार' है। 

बरनत बरन प्रीति बिलगाती। ब्रह्म जीव सम' सहज सँघाती॥ ४॥ 
अर्थ-रकार और मकारकों (पृथक्‌ -पृथक्‌ वर्ण मानकर) वर्णन करनेमें दोनों वर्णोकी प्रीतिमें पृथकृता 
जान पड़ती है, (पर वास्तवमें ये वर्ण) स्वभावसे ही एक साथ रहते हैं, जैसे ब्रह्म और जीव ॥ ४॥ 

टिप्पणी--वर्णोंके वर्णन करनेमें प्रीति (मित्रता-मैत्री) बिलगाती है। अर्थात्‌ 'रकार', 'मकार' (२, म) 
की वर्णमैत्री नहीं मिलती। क्योंकि (क) 'र' अन्तस्थ है, 'म' स्पर्श है। (ख) 'र” यवर्ग है और 'म! 
पवर्ग। (ग) 'र' मूर्द्धसम्बन्धी है और 'म' ओष्ठसम्बन्धी। पुनः, इनके वर्णनमें न सद्भ है न प्रीति, पर 
अर्थमें सज़ और प्रीति दोनों हैं, रकार ब्रह्मगाचक है और मकार जीववबाचका 

नोट--इस चौपाईके और भी अर्थ और भाव ये कहे जाते हैं। 

(१) 'रा', 'म' के स्थान, प्रयत्न, आकार और अर्थ इत्यादि यदि पृथक्‌-पृथक्‌ वर्णन करें तो इनकी 
प्रीतिमें अन्तर पड़ जाता है; क्योंकि एकका उच्चारण मूर्धा और दूसरेका ओड्ठ और नासिकासे होता है; 
एक वैराग्यका हेतु है तो दूसरा भक्तिका, इत्यादि। परन्तु वस्तुतः ये “ब्रह्म जीव सम' सहज ही साथी 
हैं। (२) 'वर्णोंका वर्णन वर्णन करनेवालेको प्रीतिको अपनेमें विशेष लगा लेती है।' यहाँ बिलगाती-विशेष 
करके लगाती है। यथा, “भनिति मोरि सिवकृपा बिभाती।' (बा० १५) में बिभाती-विशेष भाती। (३) 
मानसपरिचारिका और अन्य दो-एक टीकाकारोंने एक अर्थ, “बरनत बर न प्रीति बिलयाती' ऐसा पाठ मानकर, 
यह किया है कि “वर्णन करनेमें श्रेष्ठ हैं, इनकी प्रीति विलग नहीं होती।' (४) इन अक्षरोंके वर्णन करनेसे 
प्रीति बिलग हो जाती (प्रकट हो जाती) है (जैसे दूधमेंसे मक्खन) अर्थात्‌ अक्षरोंके वर्णन करनेसे प्रेम 
प्रत्यक्ष सब॒को देख पड़ता है। ( श्रीरूपकलाजी) यहाँ बिलगाती-अलग हो जाती। यथा--'सों बिलगाउ बिहाइ 
समाजा।' (बा० २७१) (५) “यदि इन दोनोंका वर्णन करने लगें कि रामतापिनीमें ऐसा कहा है, सदाशिवसंहिता, 
ब्रह्मयामल, श्रीरामानुजमन्त्रारथ, महारामायण इत्यादिमें इनके विषयमें ऐसा कहा है तो इस भाँतिके विवरण 
सुनकर प्रमोद बिलग हो आता है अर्थात्‌ जीवकों फड़का देता है, सुना नहीं कि मारे आनन्दके रोमाञ्च 
हो आया' (मानसतत्त्वविवरण) (६) 'र' और “म' का अलग-अलग वर्णन करनेमें प्रीति विलगाती है। 


१० इब--१७२१, १७६२, छ०। सम--१६६१, १७०४, को० रा०। 

अर्थात्‌ बीजमन्त्रकी दृष्टिसे इनके उच्चारण अर्थ और फलमें भिन्नता देख पड़ती है (मानसाड्ू)। (७) बैजनाथजी 
लिखते हैं कि “अब नित्यनैमित्य विभूतिका हेतु कहते हैं कि जिस प्रकार नैमित्यविभूति लीलामात्र श्रीराम, 
श्रीजानकी और श्रीलक्ष्मण-तीनों रूप भिन्न भी हो जाते हैं, उसी प्रकार रकार और मकारका अन्य 
वर्णोंके साथ वाणीसे वर्णन करनेमें इन (रा, म') की प्रीति बिलग हो जाती है। 'अर्थात्‌ छन्दादिमें 
रकार कहो, अकार कहो, मकार कहो सो यह नैमित्य लीलामात्रवत्‌ है और नित्य विभूतिमें तो 'रा', 
*म' सहज सँधाती हैं। यथा-श्रीरामानुजमन्त्रमें 'रकारा्थों राम: सगुण परमैश्व्यंजलधिर्मकाराथों जीव: 
सकलविशिकैद्ूर्यनिपुण:। तयोर्मध्याकारो युगलमथसम्बन्धमनयोरनन्याहं बूते त्रिनिगमसु सारोउयमतुलः:॥' 
अर्थात्‌ 'र' का अर्थ है, दिव्य गुण और परमैश्वर्यसे युक्त श्रीरामजी, “म' का अर्थ है सब प्रकारके 
कैड्डूर्यमें निपुण जीव। मध्यके 'आ' का अर्थ है, मैं आपका अनन्य हूँ। यह जीबका श्रीरामजीसे 
सम्बन्ध बतलानेवाला है। यह तीनों बेदोंका अपूर्व सार है। जबतक जीव अपना स्वरूप भूला है तबतक 
भटकता है। जब अपना स्वरूप जान लेता है तब भक्तिद्वारा प्रभुके निकट ही है, वैसे ही 'रा', 'म' 
नित्य साथी हैं।' (८) “रकारमें स्पर्श थोड़ा और मकारमें बहुत है जिससे एकमें 'इषत्स्पृष्ट प्रयत्र' 
है और दूसरेमें स्पृष्ट प्रयत्न स्पर्शका भी है। रकार भीतर मुखके, मकार बाहर मूर्धा ओष्ठस्थानसे। 'रा' 
नाम शब्दका है और “म' अर्थज्ञानका। इन दोनोंके गुण कहते ही इनकी परस्परकी प्रीति छूटी-सी 
दिखाती है।' (रा० प०, रा० प्र०) (९) बिलगातों गोरखपुर, बस्ती और बुन्देलखण्डमें देशबोली है। 
वहाँ 'दिखाती, देख पड़ती' को भी “बिलगाती' कहते हैं। इस प्रकार यह अर्थ होगा कि वर्णोके वर्णन 
(उच्चारण, जप) से ही उनकी प्रीति देख पड़ती है कि बे”““। (शेषदत्तजी) (१०) श्रीविन्दुब्रह्मचारीजी-' वर्णन 
करनेसे बर्णकी प्रीति (मैत्रो) विलग अर्थात्‌ अलग होती है। क्‍योंकि ब्रह्मजीवकी तरह सहज सड्ी 
हैं। रामनाममें दो वर्ण रकार और मकार हैं। रकार परमात्मतत्त्वका बाचों है और मकार जीवका बोधक 
है। जीवतत्त्व परमात्मासे इस तरहपर मिला हुआ है और परमात्मा जीवतत्त्वमें इस तरहसे रमण करता 
है कि उनका सम्बन्ध अथवा लगाब तनिक भी नहीं खण्डित होता। दोनॉका अभिन्न और अद्भ-अड्जी- 
भावसे अन्योन्‍्य घनिष्ठ सम्बन्ध है। इस प्रकार कि कोई उनका खण्ड एवं विच्छेद नहीं कर सकता। 
वे ऐसे सर्वव्यात हैं कि सर्वत्र सम्पूर्ण वही हैं, उनके भेदके लिये कहीं तिलमात्र भी अवकाश ही 
नहीं है। उनकी अभिन्नता यहाँतक सिद्ध है कि वे दो भिन्न वस्तु ही नहीं, 'जीबो ब्रहौव नापरः।' 
"तत्त्वमसि' इसीका प्रतिपादक है। इसो प्रकार जैसे जीव-ब्रह्मकी अभिन्नता सिद्ध है, श्रीरामनामके भी 
दोनों अक्षर एक हैं, वे परस्पर एक-दूसरेसे अत्यन्त मिले हुए हैं।' श्रीरामनामकलामणिकोष' में गोस्वामीजी 
बन्दना करते हुए कहते हैं-'बंदाँ श्री दोड बरन तुलसीजीवनमूर। लसे रसे इक एक ते तार तार दोउ 
पूर॥' दोनों वर्णोके अभेदभावकौ गोस्वामीजीको यह उक्ति उनकी उपर्युक्त चौपाईके भावको पुष्टि करती 
है। अस्तु, वे दोनों श्रीनामके" बर्ण इतने मिले हुए हैं, उनका इतना एकाकार है कि शब्दगत होनेसे, 
कथनसे उनकी प्रीति अर्थात्‌ मैत्री भड्र हो जाती है। इसलिये वस्तुतः उनके संश्लिष्ट एवं संघनिष्ठ 
तत्त्वका वर्णन नहीं हों सकता, वह सवंदा अनिर्वचनीय है। जिस तरह अड्भू्‌रसे उसके विकासस्वरूप 
दो दल फूटते हैं, इसी प्रकार उस अभिन्न तत्त्वसे उसके संकेतस्वरूप दों वर्ण प्रकट हुए और जैसे 
अड्'ुरमें उनका एकाकार है वैसे ही अपनी मूल अबस्थामें वे दोनों वर्ण एक (तत्त्व) हैं। वे अक्षर 
निरक्षर हैं, यह आर्पसिद्धान्त है, 'निवर्ण रामनामेदं केवल च स्वराधिपम्‌।' इस रहस्यको यथावत्‌ रामनामके 
आराधक योगिजन ही जानते हैं। (११) दोनों अक्षरोंका फल भिन्न-भिन्न कहनेसे अपनी प्रीतिमें भेद 
पड़ेगा, क्योंकि कुछ न्यूनता-अधिकता अवश्य कही जायगी और ये भिन्न-भिन्न होनेवाले नहीं हैं। अतएव 
इनके फलका भेदकथन ठीक नहीं (पं०)। (१२) वर्णन करनेमें प्रीति विलगाती है कि दो स्वरूप 
हो गये, नहीं तो बे तो ब्रह्मजीवके समान सहज सँघाती हैं। (शीलावृत्त) 

नोट--२ “ब्रह्म जीव सम सहज संधाती” इति। (१) प्रोफेसर दीनजी कहते हैं कि “र', “म' ब्रह्म 

और जीवकी तरह सहज सँघाती हैं। अर्थात्‌ जहाँ एक है, वहाँ दूसरा भी है। बिना जीवके त्रह्मका अस्तित्व 
नहीं प्रमाणित हो सकता, न बिना ब्रह्मके जीवका अस्तित्व हो सकता है। इसी तरह “र', 'म' सहज 
सँघाती हैं। अर्थात्‌ यद्यपि 'मकार' और “रकारके' बीचमें “य' अक्षर आ जाता है तो भी ये दोनों उसी 
प्रकार एक हैं जिस प्रकार बीचके नाक होनेपर भी दोनों नेत्र एक हो अवयब माने जाते हैं, जहाँ एक 
आँख जायगी वहाँ दूसरो अवश्य जायगी और तत्त्व भी “दोनों” नेत्रोंका एक ही है, जो शक्ति एकमें 
है वही दूसरेमें भी है, यही उनका “सहज सँघाती' होना है। 'र' को जब हम बीजरूप “राँ' से उच्चारण 
करते हैं तो “म' स्वयं अनुस्वाररूपसे आ जाता है, यही “सहज संँघातीपन' है। अर्थात्‌ बिना उसके उसका 
अस्तित्व ही नहीं हो सकता। 

(२) जैसे ब्रह्म सदा जीबके साथ रहकर उसकी रक्षा किया करते हैं। यथा--'तैं निज कर्मडोरि 
दृढ़ कीरी से “तू निज कर्म जाल जहाँ घेरो। श्रीहरि संग तजेउ नहिं तेरो॥' तक (वबि० १३६) 'ब्रह्मजीव 
इृब सहज सनेहू।' (बा० २१६) 

(३) श्रीमद्भागजत स्कन्ध ११ अ० ११ में भगवान्‌ने उद्धबजीसे कहा है कि उद्धव! अब मैं तुमसे. 
एक ही धर्मीकी बद्ध और मुक्त इन विरुद्ध धर्मोंवाली दोनों स्थितियोंकी विलक्षणताका बर्णन करता हूँ। 
ये दोनों पक्षी (जीव और ब्रह्म) समान (नित्य, चेतन) सखा हैं और एक हो वृक्ष (शरीर) में स्वेच्छासे 
(जीव कर्म-फलभोगार्थ और ब्रह्म सर्वव्यापक होनेके कारण) घोसला बनाकर रहते हैं। उनमेंसे एक (जीव) 
तो उसके फलों (दुःख-सुखादि कर्मफलों) को खाता (भोगता) है और दूसरा (ब्रह्म) निराहार (कर्मफलादिसे 
असड्ज साक्षीमात्र) रहकर भी अपने ऐश्वर्यके कारण देदीप्यमान रहता है। यथा--' अथ बद्धस्य मुक्तस्थ बैलक्षण्यं 
बदामि ते। विरुद्धधर्मिणोस्तात स्थितयोरेकधर्मिणि।।'(५) “सुपर्णावेती सदृशौ सखायौ यदृच्छयैता कृतनीडौ 
च वृक्षे। एकस्तयो: खादति पिप्पलान्नमन्यो निरत्रोडपि बलेन भूयान्‌।।'(६) “यह भाव 'सहज सँधाती” का 
है। इसी तरह 'रा' 'म' का नित्य साथ है। सेतुबन्धमें जब पत्थर एक साथ जुटे न रहने पाते थे तब 
एक पत्थरपर 'रा' लिख दिया जाता था, दूसरेपर 'म' और दोनॉंको सटा दिया जाता था। बस, फिर 
तो बे पत्थर अलग न होते थे। (आतन्दरा० सारकाण्ड सर्ग १० में श्रोरामजोने नलसे कहा है।) 

(४) भाव कि कोई सद्भ॒ ऐसा है कि पहले था अब छूट गया जैसे अज्ञान न जाने कबसे था ; 
अब छूट गया। इसे 'अनादि सान्त' कहेंगे। कोई सड्र पहले न था पीछे हुआ, जैसे ज्ञान पहले न था , 
पीछे हुआ, इसे 'सादि अनन्त” कहेंगे। कोई सड़ ऐसा है कि न तो पहले हो था न अन्तमें, किन्तु 
जीचमें कुछ समयतक रहा। जैसे कि पुत्र-मित्र आदिका सड़। यह “सादि सान्त' है। परन्तु यह 'ब्रह्म- 
जीवका संग तीनोंसे न्‍्यारा है, यह पहले भी था, अब भी है और सदा रहेगा। अतएवं 'सहज सँधाती' 
कहा। अर्थात्‌ इनका सड्र “अनादि अनन्त' है, यह बतानेके लिये “ब्रह्म जीव सम सहज सँघाती” कहा। 

इसपर शड्भा हो सकती है कि 'जब उनका सद्भ अनादि-अनन्त है तब यह कैसे कहा जाता है 
कि जीव ईश्वरको प्राप्त हुआ। यथा--'ब्रह्मविदाप्रोति परम्‌' (तै० २। १) (त्रह्मवेत्ता ब्रह्मको प्राप्त होता है), 
“होड़ अचल जिमि जिव हरि पाईं।' (४। १४) इसका समाधान यह है कि परमात्माके व्यापक होनेसे 
उसके अव्यक्तरूपसे जीव कभी भी अलग नहीं हो सकता, क्योंकि इन दोनोंका अपृथक्‌ सिद्ध सम्बन्ध 
है। परन्तु जैसे कोई मनुष्य किसी कार्यवश हाथसे अँगूठी उतार अपने गले या शरीरके किसी अड्में 
बाँध ले और विस्मरण हो जानेसे फिर उसे सर्वत्र खोजा करे, जब किसीके बतानेसे वह उसे प्राप्त कर 
लेता है तब वह कहता है कि अँगूठी मिल गयी। इसी तरह जीव सहज सँघाती परमात्माको अनादि 
अविद्याके कारण भूल गया और परमात्माके हृदयस्थ होते हुए भी वह उसे यत्र-तत्र ढूँढ़ता फिरता है; 
जब परमात्माकी कृपासे कोई सदगुरु परमात्माका ज्ञान करा देता है, तब वह समझता है कि मुझको भगवान्‌ 
प्राप्त हो गये। अर्थात्‌ शास्त्रोंमें जो प्राप्ति कहो गयी है वह ज्ञान होनेको ही कही गयी है। यहाँ 'सहज 
सँघाती' जो कहा गया है वह अव्यक्तरूपकों लक्ष्य करके ही कहा गया है। 

नर नारायन सरिस सुभ्राता। जग पालक बिसेषि जन त्राता॥ ५॥ 

अर्थ-(दोनों वर्ण) नर और नारायणके समान सुन्दर भाई हैं। (यों तो वे) जगत्‌भरके पालनकर्त्ता 
हैं (पर) जनके विशेष रक्षक हैं॥ ५॥ 

नोट--१ “नर-नारायणका भायप कैसा था' यह बात जैमिनीय भारतको कथासे विदित हो जायगी। 
जैमिनी भारतमें कहते हैं कि सहस्लकवचो दैत्यने तपसे सूर्यभगवान्‌कों प्रसन्न करके वर माँग लिया था 
कि मेरे शरीरमें हजार कबच हों, जब कोई हजार वर्ष युद्ध करे तब कहीं एक कवच टूट सके, पर 
कबच टूटते ही शत्रु मर जाबे। उसके मारनेको नर-नारायणावतार हुआ। एक भाई हजार वर्ष युद्ध करके 
मरता तब दूसरा भाई मन्त्रसे उसे जिलाकर और स्वयं हजार वर्ष युद्ध करके दूसरा कबच तोड़कर मरता, 
तब पहला इनको जिलाता और स्वयं युद्ध करता।”” इस तरहसे लड़ते-लड़ते जब एक ही कवच रह 
गया तब दैत्य भागकर सूर्यमें लीन हो गया और तब नर-नारायण बदरीनारायणमें जाकर तप करने लगे। 
वही असुर द्वापरमें कर्ण हुआ जो गर्भसे ही कबच धारण किये हुए निकला, तब नर-नारायणहीने अर्जुन- 
श्रीकृष्ण हो उसे मारा (यह कथा सुनो हुई लिखी गयी है)। 

नोट--२'नर नाशयण' इति। धर्मको पत्रो दक्षकन्या मूर्तिके गर्भसे भगवानने शान्तात्मा ऋषिश्रेष्ठ नर 
और नारायणके रूपमें अवतार लिया। उन्होंने आत्मतत्त्वको लक्षित करनेवाला कर्मत्यागरूप कर्मका उपदेश 
किया। वे बदरिकाश्रममें आज भी विराजमान हैं। विनय० पद ६० में इनकी किल्लित्‌ कथा भी है और 
भा० ११।४६।१६ में कुछ कथा है। ये भगवान्‌होके दो रूप हैं। 

टिप्पणी-१ (क) निर्गुणरूपसे जगत्‌का उपकार नहीं होता, जैसा कहा है कि “ब्यापक एक ब्रह्म 
अबिनासी। स्त चेतत घन आनंदरासी ॥' “अस प्रभु हृदय अछत अबिकारी। सकल जीव जग दीन दुखारी.2/' 
(२३। ६-७) इसीलिये यहाँ सगुणकी उपमा दी। सगुणरूपसे सबका और सब प्रकारसे उपकार होता 
है, इसलिये रामनामके दोनों वर्णोका नर-नारायणरूपसे जगत्‌का पालन करना कहा। (ख) भाईपना ऐसा 
है कि जिह्नासे दोनों प्रकट होते हैं। इसलिये जीभ माता है, 'र', 'म' भाई हैं। यथा--“जीह जसोमति 
हरि हलथर से।/ (२०। ८) 

टिप्पणी--२ “बिसेषि जन आता” इति। अर्थात्‌ (क) जैसे नर-नारायणने जगतृभरका पालन किया, 
पर भरतखण्डकी विशेष रक्षा करते हैं; वैसे हो ये दोनों वर्ण जगन्मात्रके रक्षक हैं, पर जापक जनके 
विशेष रक्षक हैं। जगन्मात्रका पालन इसी लोकमें करते हैं और जापक जनके लोक-परलोक दोनोंको रक्षा 
करते हैं। वा, (ख) ईश्वरत्वगुणसे सबका और वात्सल्यसे अपने जनका पालन करते हैं। यथा-'सब मम 
प्रिय सब मम उपजाये।' से “सत्य कहऊँ खग तोहि सुचि सेवक मम प्रान प्रिय” तक। (७। ८६-८७) 

नोट--३ पुनः, नर-नारायण भरतखण्डके विशेष रक्षक हैं और वहाँ नारदजी उनके पुजारी हैं, बैसे 
ही यहाँ 'रा', “म' भरतजीकी रौतिवाले भक्तोंरूपी भरतखण्डके विशेष रक्षक हैं, नामका स््रेह, नारदरूपी 
पुजारी है। (वै०) पुनः, नर-नारायण सदा एकत्र रहते हैं वैसे हो 'रा', “म” सदा एकत्र रहते हैं! विशेष 
पालन अर्थात्‌ मुक्तिसुख देते हैं। (पं०) 

नोट--४ श्रीजानकीशरणजी “जन' से “दर्शक' का अर्थ लेते हैं। अर्थात्‌ जो बदरिकाश्रममें जाकर दर्शन 
करते हैं उनके लोक, परलोककी रक्षा करते हैं। 'जों जाय बदरी; स्रों फिर न आवै उदरीं।” (मा० मा०) 

भगति सुतिय कल करन बिभूषन। जग हित हेतु बिमल बिधु पूषन ॥ ६॥ 

शब्दार्थ-सुतिब-सुन्दर अर्थात्‌ सौभाग्यवती स्त्री। कल-सुन्दर। करन ( कर्ण )-कान। बिभूषण-विशेष 
भूषण। करन बिभूषन-कर्णफूल। बिधु-चन्द्रमा। पूषन-सूर्य “पोषण करनेवाले। 

अर्थ-भक्तिरूपिणो सौभाग्यवती सुन्दर स्त्रोके कानोंके भूषण (दो कर्णफूल) हैं। जगत्‌के हितके लिये 
निर्मल चन्द्रमा और सूर्य हैं [ अथवा, “निर्मल चन्द्रमाके समान पोषण करनेवाले हैं।' परन्तु ऊपर दो-दो उपमाएँ 
देते आते हैं और उपमेय भी 'रा', “म' दो हैं, अत: यह अर्थ अधिक उत्तम नहीं है।]॥ ६॥ 


दोहा २० (५-६ ) # श्रीमद्रामचन्द्रचरणौ शरण प्रपद्यो # ३३७ बालकाण्ड 


श्रीसुदर्शनसिंहजी-इस चौपाई “नर चारायन सरिस सुश्राता।”बिथु पूषन॥' में गोस्वामीजीने 
उपमाओंका क्रम बदल दिया है। उन्होंने “नर नारायन' तथा “बिथु यूषन' में पहिले 'म' कौ और 
पीछे 'रा' की उपमाएँ दी हैं। इसका कारण है। मन्त्र अनुलोम एवं प्रतिलोम दोनों विधियोंसे जप 
किया जाता है।* पहिले अनुलोम-विधिसे महत्त्व बतला आये हैं, अब इस चौपाईमें अ्रतिलोम-विधिसे 
महत्त्व दर्शित करते हैं। 

यह प्रतिलोम विधि 'सुलभ सुखद सब काहू' नहीं है। इतना तो स्मरण रखना ही चाहिये। यह 
तो 'भगति सुतिय कल करन बिभूषन' है। 'राम' का उलटा होता है 'मरा' और इसी प्रतिलोम मन्त्रका 
जप करके वाल्मीकि महर्षि हो गये हैं। लेकिन इस प्रतिलोम-क्रमसे जपका वहीं अधिकारी है, जिसमें 
भक्ति हो। जिसमें अपार श्रद्धा एवं परिपक्व लगन न हो वह प्रतिलोम-विधिका अधिकारी नहीं। प्रतिलोम- 
विधि महत्त्वकी दृष्टिसे बता दी है किन्तु भक्तोंक लिये भी अनुलोम-क्रम राम-नाम हो आदरणीय हैं, यह 
अगली ही चौपाईमें गोस्वामीजी सूचित करना विस्मृत नहीं हुए हैं--“जन मन मंजु कंज मथुकर से।' भक्तोंके 
हृदयमें भी अनुलोम-क्रमसे हो श्रीराम-नाम विराजते हैं। यहाँ अनुलोम-क्रमका सूचक पद है 'कमठ- 
सेष' और “हरि हलथर'। लेकित प्रतिलोम-क्रममें भी वह प्रभावपूर्ण है, अवश्य ही इस क्रममें बे स्वयं 
घोर तपस्याकी. मूर्ति हो जाते हैं और कठोर तपसे ही इस क्रमद्वारा लाभ होता है, यही सूचित करनेके 
लिये तपोमूर्ति “नर नाग्यत' का स्मरण किया गया। 

“म' बाचक है 'तर' का और “रा" वाचक है “नारायण' का। दोनों भाई हैं।“” जगके पालक हैं। 
संसारके कल्याणके लिये ही नर-नारायण कल्पके प्रारम्भसे तप कर रहे हैं। 'राम' भी प्रतिलोम-क्रममें 
तपोमय हो जाता है। विश्वके कल्याणके लिये है उसका यह तपोरूप। वह विश्वकों क्‍्लेश देनेवाली रावण, 
हिरण्यकशिपु या भस्मासुरकी राजस-तामस तपस्याका रूप कभी भी धारण नहीं कर सकता। 

सामान्य रूपसे तो वह 'जग-पालक' है। सभी जड़-चेतनके लिये है उसकी शक्ति; किन्तु जिस 
प्रकार 'नर-नारायणकी तपस्या विशेषतः साधकोंके परित्राणके लिये है, जिस प्रकार उच्चकोटिके सन्तों एवं 

« तपस्वियोंका बे सदा ध्यान रखते हैं, उनके तपोविष्नोंको अपने प्रतापसे निवारित करते रहते हैं, समय- 
समयपर प्रकट होकर उपदेश एवं दर्शनसे मार्ग-प्रदर्शन एवं प्रोत्साहन देते रहते हैं, उसी प्रकार श्रीरामनामकी 
प्रतिलोमजा शक्ति भी विशेषत: भक्तोंके परित्राणक लिये है। जपमें जब धुनी चलती है तो स्वत: अनुलोम 
जपमें भी प्रतिलोमजा शक्ति निहित रहती है और यही शक्ति विकारोंसे जापकका परित्राण करती है। 

विकार उठे, कुतर्क तड्र करे या श्रद्धाके पैर डगमगायें तो आप नामकी सतत धुन प्रारम्भ कर दें। 
नामकी शक्ति आपको तुरन्त परित्राण देगी। यह तो प्रत्येक साधकका प्रत्यक्ष अनुभव है। आप चाहें तो 
करके देख लें। 

ये 'म' और “रा' भक्तिके कर्णाभरण हैं। भक्तिको सुतिय कहा गया है। एक सुतियमें जितने सदगुण 
सम्भव हैं, वे उसमें हैं और इसी कारण ये विलोमक्रमी रामनामके वर्ण उसको आभूषित करते हैं; क्योंकि 
थे उग्र तपस्याके प्रतिरूप बिना सदगुणोंसे परिपूर्ण भक्तिके और किसीको विभूषित कर ही नहीं सकते। 

सर्वप्रथम गुरुवाक्यमें अचल श्रद्धा, भगवानूमें अविचल विश्वास तथा अहैतुक प्रेम हो तो विलोम- 
क्रमसे भी ये युगल वर्ण उस साधकको भूषित ही करते हैं। वह प्रथम कोटिका नैष्ठिक तितिक्षु साधक 
हो जाता है। क्योंकि इस विपरीत-क्रममें भी ये वर्ण परस्पर नर-नाराबणकी भाँति वर्ण मैत्रीयुत ही रहते 
हैं। जैसे जगत्‌के कल्याणके लिये चन्द्र एवं सूर्य हैं, वैसे हो ये “म' और “रा' भी हैं। बीजाक्षर शक्तिसे 


* मन्त्र अनुलोम एवं प्रतिलोम विधियोंसे जप किये जाते हैं। इसमें श्रीचक्रजीका आशय सम्भवतः 
भगवन्नाममन्त्रोंसे है, क्योंकि पाणिनीय शिक्षामें कहा है कि स्वर अथवा वर्णसे हीन मन्त्र इष्टटायक न होकर बाधक 
ही होता है। यथा--' मन्त्रो हीनः स्वरतो वर्णतो वा मिध्याप्रयुक्तो न तमर्थमाह। स वाग्वज़ो यजमान हिनस्ति यथेन्द्रशत्रुः 
स्वरतो5पराधात्‌ ।।'(५२) 


मानस-पीयूष ३३८ # श्रीमते रामचन्द्राय नम: * दोहा २० (५-६) 


दोनों वर्ण दोनोंके स्वरूप हैं। मेरी समझसे नामवन्दनाके प्रसड़में यह चौपाई (“नर नारायन' से “बिथु 
पूषन' तक) श्रीरामनामके प्रतिलोम रूप अर्थात्‌ 'म', 'रा' के स्वरूप, तपोमय स्वरूप, प्रभाव, सम्बन्ध, 
अधिकारी तथा कार्यकों बतलानेके लिये आयी है। (मानसमणिसे) 

टिप्पणी--१ (क) 'केवल कर्णभूषण हो नहीं हों किन्तु पहिचाननेवाला भी चाहिये। अर्थात्‌ यहाँ 
यह दिखाया है कि भक्ति करे और रामनाम जपे।' (ख) “रामनामसे भक्तिको शोभा है, इसलिये भक्ति- 
को स्त्री कहा। भक्ति (महारानौ) से सुन्दर कुछ नहीं; इसीसे तो उसपर भगवान्‌ सानुकूल रहते हैं और 
बह उनको ' अति प्रिय' है। यथा--'पुनि रबुबीराहिं भगति पियारी।- भगतिहि सानुकूल रघुताया ॥' (७। ११६) इसलिये 
+सुतिय' कहा।' (ग) आप रामनामकों सिरका भूषण कहना चाहते थे, परन्तु सिरमें दो भूषण और कोई 
नहीं हैं और 'र' “म' को दो-दोकी उपमा देते आये हैं। दूसरे, और बड़े लोगोंने भी इनको कर्णहीके 
विभूषण लिखे हैं, इसलिये आपने भी यही लिखा, नहीं तो सिरके नीचेका भूषण नामको नहीं कहना 
चाहते थे। (घ) “ये वर्ण भक्तिहीके भूषण नहीं हैं' किन्तु बिधुपूषण भी हैं। अर्थात्‌ विश्वमात्रके भूषण 
हैं। (ड) “करन” सब इन्द्रियॉंका भी नाम है। यथा-'विषय करन”” “पमिन्द्रियं हपी्क च।' 

नोट--१ (क) कर्णफूल कानमें होता सुहागका चिह्न है। कानसे उसका गिरना सुहाग भर होनेकी 
सूचना देता है और कानमें उसका न पहनना विधवापन जनाता है। यथा--'मंदोदरी सोच उर बसेऊ। 
जब ते भ्रवनपूर महि खसेऊ॥' 'सजल नयन कह जुग कर जोरी।' से 'प्रीति करहु रघुबीर पद मम 
अहिवात न जाड़॥' तक (लं० १४-१५) इसी प्रकार भक्तिसुतियके लिये 'रा' 'म' हो कर्णफूल हैं। 
जिस भक्तिमें नामका यजन नहीं, वह भक्ति न तो भूषित हो है और न सौभाग्यवती हो है, किन्तु 
विधवावत्‌ त्याज्य है। और जैसे विधवासे सन्तान-प्राप्तकि आशा नहीं, वैसे हो उस भक्तिसे किसी 
सुफलकी आशा नहीं (प्रोफेसर दीनजी)। (ख) कर्णविभूषणकी उपमा देनेका कारण यह भी हो सकता 
है कि नाम और कर्णका सम्बन्ध है। नाम जो उच्चारण होता है उसे कान धारण करते हैं; इस सम्बन्धसे 
यह उदाहरण दिया। नामका सम्बन्ध मुख (जिह्मा) से भी है; परन्तु जिह्ामें कोई प्राकृत भूषण धारण नहीं 
किया जाता, दूसरे वह संख्यामें एक है और रकार-मकार दो बर्ण हैं और कान भी दो हैं तथा दोनों कानोमें 
भूषण पहने जाते हैं। 

नोट--२ (क) “बिमल” शब्दसे सूचित किया कि 'र' “म” विकाररहित हैं और सूर्य-चन्द्रमा समल 
हैं। सूर्य जल बरसाता और सोखता भी है, उसे राहु ग्रसता भी है। पुन, कमल सूर्यको देखकर खिलता 
है, सूर्य उसको भी जल न रहनेपर जला डालता है। यथा-'भानु कमलकुल प्रोषनिहारा। बिनु जल जारि 
करड़ सोड़ छारा॥' (अ० १७) चन्द्रमा अपनी 'किरणोंसे जड़ी-बूटी-अन्न आदिको पुष्ट करता है और पालारूपसे 
उन्हींकों जला डालता है, पुनः घटता-बढ़ता है, इत्यादि विकार उसमें हैं। 'र', 'म' बिमल गुण उत्पन्न 
करके उनकी सदा वृद्धि किया करते हैं। इसमें 'अधिक अभेद रूपक' है; क्योंकि 'र', 'म' में विधु 
और पृषणसे कुछ अधिक गुण हैं। पुनः (ख) सूर्य और चन्द्रमासे जगत्‌का पालन-पोषण होता है। वे 
अन्नादिक उपजाते और जीवॉके पोषणयोग्य करते हैं। सूर्य अन्धकारकों मिटाता और चन्द्रमा शरदातपको 
हरता है, जैसे ही “र', “म' जनके सुमतिभूमिधलपर बिमल गुणोंकी उत्पत्ति करते, अविद्यातम मिटाकर 
ज्ञानरूपी प्रकाश फैलाते हैं और त्रिपाप हरकर हृदयकों शीतल करते हैं। पुन, (ग) शरदपूनोंके चन्द्रमामें 
दो गुण निर्मल प्रकाश और अमृतका स्नवना हैं। प्रकाशसे तपन हरते और अमृतसे अमरत्वगुण देते हैं, 
जैसे ही 'रा', “म' शरदातपरूपी जन्म-मरण और तापत्रयको हरते हैं और भक्तिरस द्रवते हैं। पुनः (घ) 
सूर्य तपकर भूमिको शुद्ध करता, जल सोखकर मेघरूपसे फिर वर्षाद्वार जीविका प्रदान करता और प्रकाश 
फैलाता है जिससे सब वस्तुएँ देख पड़ती हैं। वैसे हो रकार (अग्रिबीज होनेसे) शुभाशुभ कर्मोंको भस्म 
कर जीवकी बुद्धिको शुद्ध करके ज्ञान-प्रकाश देकर परमार्थ दिखाता है। कृपा जल है। शान्ति-सन्तोषादि 
अनेक चैतन्यतारूप जीविका देता है। यह उद्ति हनुमन्नाटककी है। यथा-- मुक्तिस्त्रीकर्णपूरी मुनिहदयवयः 

पक्षती तीरभूमौ““' (महाशम्भुसंहिता) इसमें मुक्तिरूपी स्त्रोके कर्णफूल दोनों वर्णोकों कहा है। भाव कि 
रामनामहीत भक्तिकी शोभा नहीं है। 'जगपालक' से जनाया कि जो संसारमें पड़े हैं वे भी यदि रामनाम 
लेते हैं तो उनका भी पालन होता है। (बै०) 
स्वाद तोष सम सुगति सुधा के। कमठ सेष सम धर बसुधा के॥ ७॥ 
अर्थ-दोनों वर्ण सुगतिरूपी अमृतके स्वाद और सन्तोषके समान हैं, कच्छपभगवान्‌ और शेषजीके 
. समान पृथ्वीकों धारण करनेवाले हैं॥ ७॥ 

नोट--१ “स्वाद तोष सम सुगति सुधा के” इति। अमृतमें स्वाद और सन्तोष दोनों गुण हैं। पीनेसे 
मन प्रसन्न होता है और फिर किसी वस्तुके खाने-पीनेकी इच्छा हो नहीं रह जाती, मृत्युका भय जाता 
रहता है। इसी तरह 'रा', “म" उस शुभ गतिको प्राप्त कर देते हैं जिससे ममको आहाद और सुख होता 
है और इनका स्वाद मिलनेपर अन्य साधनोंकी तृष्णा नहीं रह जातो। यथा “रामनाम मोदक सनेह सुधा 
पागिहै। पाड़ परितोष तू न द्वार द्वार कागिहै॥' (जि० ७०) सुगतिका अनुभव स्वाद है। (रा० प०) 2 

नोट--२ बाबू इन्द्रदेबनारायणसिंह इस चौपाईका भावार्थ यों लिखते हैं कि “जैसे अमृतमें यदि 
कुछ स्वाद न हो और उससे तुष्टता प्राप्त न हो तो वह व्यर्थ है, वैसे ही रामनाम बिना मुक्ति 
स्वादतोषहीन है।' इसका भाव यह कहा जाता है कि अद्वैतवादियोंकी जो मुक्ति है, जीवका ब्रहममें 
लय होना वह स्वाद-सन्तोषरहित है। मुक्ति होनेपर अर्थात्‌ ब्रह्मस्वरूप होनेपर भी शिवजी, हनुमानजी, 
भरतजी, रसिकगण और परधामनिवासी पार्षदसमूह श्रीरामनामकों सदैव जपते हैं, यही मुक्ति 
स्वादसन्तोषयुक्त अमृतके समात है। 

नोट--३ श्रीबैजनाथजीका मत है कि “यहाँ कर्मविपर्यय विशेष्य-विशेषण हैं। स्वाद अमृतसमान है 
और सनन्‍्तोष सुगतिके समान है। सुगतिकी प्राप्तिप फिर कोई चाह नहीं रह जाती। इसी तरह “रकार' 
वैराग्यरूप होनेसे संसारकी आशा छुड़ाकर जीवको शुद्ध कर देता है और “अकार' ज्ञानरूप प्रकाश करके 
आत्मस्वरूप दर्शा देता है जिससे सहज ही सनन्‍्तोष आ जाता है। पुनः स्वाद तीन प्रकारका होता है, 
दिव्य (जो सदा बना रहे। जैसे जलमिले दूधमें ओषधि मिलाकर पौनेसे जन्मपर्यन्त पृष्टतारूप स्वाद बना 
रहता है), सूक्ष्म (जैसे मिश्री मिलाकर दूध पीनेसे एक दिनकी पुष्टता और कुछ जिद्बाका स्वाद है) और 
स्थूल (जैसे औरटे हुए दूधमें चीनी आदि मिलाकर पौनेसे केवल स्वाद मिलता है।) अमृतमें तीनों स्वाद 
हैं। बैसे ही 'मकार' में अमृतरूपा भक्तिसे भगवल्लीलास्वरूप उत्साह अवलोकनादि स्थूल स्वाद, नाम- 
स्मरणसे मनमें आनन्द सूक्ष्मस्वाद और भगवत्प्राप्ति दिव्य स्वाद है। यह तो परमार्थवालॉकी बात हुई। और 
जो स्वार्थमें लगे हैं उनकी चाहरूपी वसुधाकों धारण करनेके लिये दोनों वर्ण कमठ और शेष समान 
हैं, धर्मसहित उनको सुखी रखते हैं।' 

नोट--४ सुणति' का अर्थ ज्ञान और सदाचार भी कहा जाता है। इस अर्थसे भाव यह होगा कि 
जैसे अमृतमें स्वाद और सन्‍्तोष न हो तो वह व्यर्थ है, वैसे ही ज्ञानादि होनेपर भी यदि ये दोनों वर्ण 
(अर्थात्‌ रामनाम-स्मरण) न हो तो वे भी फीके हैं। 

“कमठ सेष सम धर बसुधा के' इति 

(१) प्मपुराण उत्तरखण्डमें जहाँ चतुर्व्यू और विभवोंका वर्णन है, उस प्रसड़में मन्दराचलको धारण 
करनेके लिये श्रीकच्छप-अबतारका जो वर्णन है उसीमें यह लिखा है कि लक्ष्मीजीकी उत्पत्तिके पश्चात्‌ 
सब देवता कूर्मभगवानके दर्शकों आये और भक्तिपूर्वक पूजनकर उनकी स्तुति की, तब भगवानूने प्रसन्न 
होकर वरदान माँगनेकों कहा। देवताओंने वर माँगा कि शेष और दिग्गजोंकी सहायताके लिये आप पृथ्वीको 
धारण करें । 'एवमस्तु' कहकर भगवान्‌ने पृथ्वीको धारण किया। यथा--' शेषस्थ दिग्गजानां च॑ सहायार्थ महाबल। 
धर्तुमहँसि देवेश सप्तद्वीपत्ती महीम्‌॥ एवमस्त्विति हृष्टात्मा भगवाल्लेकभावन:। धारयामास धरणाी 
सप्तद्वीपसमावृताम्‌॥' (अ० २३४। १७-१८) सु० र० भा० दशावतार-प्रकरणमें कच्छपभगवान्‌ और शेषजी किस 

प्रकार पृथ्वी धारण करते हैं इस सम्बन्धमें यह श्लोक मिलता है। “यो धत्ते शेषनागं तदनुबसुमती स्वर्गपातालयुक्तां 
युक्तां सर्व: समुद्रै्िंसगिरिकनकप्रस्थमुख्यैर्नगेन्द्रैस्‍। एतद्‌ ब्रह्माण्डमस्थामृतथटसदृश भाति वंशे मुरारे: पायाद्वः 
कूर्मदेह: प्रकटितमहिमा माधव: कामरूपी॥२२॥' अर्थात्‌ जिन कच्छपभगवान्‌की पीठपर यह सारा ब्रह्माण्ड 
(अर्थात्‌ स्वर्ग, पाताल और हिमाचल तथा सुमेरु आदि पर्व॑तोंसे युक्त पृथ्वीसहित श्रोशेषनाग) एक अमृतघटके 
तुल्य सुशोभित हैं, बे अतुल महिमावाले कामरूपी भगवान्‌ हमारी रक्षा करें। 

(२) श्रीकच्छपभगवान्‌ और शेषजी पृथ्वोको धारण करते हैं और “रा', “म' धर्मरूपी बसुधाकों धारण 
किये हुए हैं। यथा--'मातु पिता गुरु स्वामि निदेसू। सकल धरम थरनीधर सेसू॥' (२।३०६) “जथा भूमि 
सब बीजमय नखत निवास अकास। राम नाम सब धरममय जानत तुलसीदास॥' (दोहावली २९) पुनः 
बसु-धन। बसुधानजो धनकों धारण करे। इसी तरह धर्ममें जो अनेक सुख हैं वे ही धन हैं, उनको 
नाम धारण किये हुए हैं। (पं० रामकुमारजी) 

जन मन मंजु' कंज मधुकर से। जीह जसोमति हरि हलधर से॥८॥ 

अर्थ-( दोनों वर्ण) भक्तके सुन्दर मनरूपी सुन्दर कमल (वा, मनरूपी सुन्दर कमल) के लिये मधुकरके 
समान हैं, जीभरूपी यशोदाजीको श्रीकृष्ण और बलरामजीके समान हैं॥ ८॥ 

टिप्पणी--१ (क) नाममें मन और जिह्ा दो इद्धियाँ लगती हैं। रकार-मकार जनके मनमें बसते 
हैं और जीभसे प्रकट होते हैं-यशोदाजीकी तरहसे। पुनः, (ख) यशोदाजी प्रभुका आना नहीं जानतीं, 
जैसे ही मन और वाणी रामनामके आनेकों नहीं जानते। यथा--“मन समेत जेहि जान न बानी।' पुनः, 
(ग) यहाँ मनको कमल और 'रा', “म' को भ्रमर कहनेका अभिप्राय यह है कि 'कमल भौरेकों नहीं 
ग्रहण कर सकता। भौंर अपनी ओरसे आता है। वैसे ही श्रीकृष्णजी और बलदेवजी अपनी ओरसे आये, 
यशोदाजी नहीं जानतीं। इसी तरह जिह्नामें 'रामनाम' अपनी ओरसे आते हैं, इन्द्रियोंसे अग्राह्म हैं। इसी 
विचारसे यशोदाका उदाहरण दिया, अन्य माताएँ (गर्भ आदि सम्बन्धसे) जानती हैं, यथा-“नाम चिन्तामणी 
रामश्ैतन्यपरविग्रह:। पूर्णशुद्धो नित्यमुक्तो न भिन्नो नामनामिनो:॥ अत: श्रीरामनामेद॑ न भवेद्‌ ग्राह्ममिन्द्रिये:। 
स्फुरति स्वयमेबैतज्द्भादौ श्रवणे मुखे॥' (सी० ना० प्र० प्र०, पद्मपु०) अर्थात्‌ नाम चिन्तामणि शुद्ध और 
नित्य मुक्त चिद्ठिग्रह रामस्वरूप हैं क्योंकि नाम-नामीमें भेद नहीं है। अतः यह श्रीरामनाम इन्द्रियोंसे ग्राह्म 
नहीं है। (वह परमात्माकी कृपासे ही) स्वयं ही लोगोंके मुखमें, जिह्ा और कानोंमें प्रात होता है। श्रुति 
भी यही कहती है, “स्व्भूस्थोति्मयो3नन्तरूपी स्वेनेब भासते।' “अर्थात्‌ श्रीरामनाम स्वयं उत्पन्न हैं, ज्योति: 
(तेज, प्रकाश) मय हैं, प्रणण आदि अनन्तरूपधारी हैं और भक्तोंके हृदय और जिह्वापर अपनी अनिर्हेतुकीय 
कृपासे ही भासित होनेवाले हैं (रा० पू० ता० २।१) (घ) “मंजु” देहली दीपक है, मन और कंज 
दोनोंके साथ है। मनमें भक्ति होता ही उसकी सुन्दरता है। “जन मनः”” उपसंहार है और “जन जिय 
जोऊ' उपक्रम है। 

नोट--१ बाबा जानकीदासजी आदि दो-एक महात्माओंने 'मधुकर' का अर्थ 'भ्रमर' लेनेमें यह शड्ढाएँ 
की हैं कि--(क) “रकार, मकार दो वर्ण हैं, मधुकर एक ही है। दोके लिये दो दृष्टानत होने चाहिये। 
(ख) 'भ्रमर तो कमलको दुःख हो देता है, उसका रस खींचता, पंखुरियोंकों विथुराता है और सदा 
कमलपर बैठा नहीं रहता। और 'र', “म' तो जनको सदा आनन्द देते हैं। अतएवं भ्रमरकी उपमा ठीक 
नहीं'। (ग) कमलका खेहीं भ्रमर है, भ्रमरका कमल नहीं?” और इन्हीं शह्लाओंके कारण उन्होंने 'मधुकर' 
का अर्थ जल और सूर्यकिरण किया है। 

इन शझ्भाओंका समाधान एक तो यों ही हो जाता है कि यहाँ उपमाका एक देश वा अड्ग लिया 
गया है। गोस्वामीजीने भक्तोंके सनको कमल और श्रीरामचन्द्रजीकों भ्रमर अन्य स्थलोंमें भी कहा है। यदि 


१ कंज मंजु--१७२१, १७६२, छ०। मंजु कंज-१६६१, १७०४, को० रा०। 

ये शद्भाएँ यहाँ हो सकती हैं तो वहाँ भी हो सकती थीं, पर वहाँ इनका गुजर नहीं हुआ। प्रमाण--“संकर 
हदि पुंडरीक निबसत हरिचंचरीक, निर्व्यलीक मानस गृह संतत रहे छाई” (गीतावली उ० ३) “निज भक्त 
हृदय पाथोज भृड़॒॥' (वि० ६४), 'हृदय कंज मकरंद मथुप हरि” (3० ५१)। यहाँ भ्रमर कहनेका स्पष्ट 
भाव यह है कि ये दोनों अक्षर भक्तोंके हृदयकमलमें निरन्तर निवास करते हैं--'अति अन्य जे हरि के 
दासा। रटहिं नाम निसि दिन प्रति स्वासा॥” (वै० सं०) पराग-मकरन्द-सुगन्धयुक्त खिले हुए कमलमें भ्रमर 
आसक्त रहता है, यहाँतक कि रातमें उसके भीतर बन्द भी हो जाता है वैसे ही जापक-जनके मनसे 
*२', “म' दोनों नहीं हटते-“जन जिय जोऊ'। मधुकर भी दो कहे गये हैं। 'से' बहुवचन देकर जनाया 
कि 'रा', “म' दो भ्रमर हैं। यहाँ अर्थमें दो भ्रमर समझने चाहिये। सन्त श्रोगुरुसहायलालजी लिखते हैं 
कि 'आज्ञाचक्रमें दै दल कमल जहाँ भ्रमर-गुफा सर्वत्र प्रसिद्ध है और हृदयकमलमें बसिप्ठजीने एक 
भ्रमरका होना स्वर्ण-वर्णका लिखा है।' हृदयके अन्दर एक स्थान है (योगशास्त्रके अनुसार) जिसे भ्रमर 
गुफा कहते हैं। इस योगसे भ्रमर अर्थ और भी उत्तम और सार्थक प्रतीत होता है। 

भ्रमर सदा बैठा नहीं रहता यह ठीक है, पर जबतक फूलमें मकरन्द रहता है तभीतक यह वहाँ 
रहता है। और “रा', “म" जापक-जनके मनमें सदा रहते हैं। यह “रा', 'म' में विशेषता है। 

तोसरी शज्लाका समाधान यों किया जा सकता है कि जब सब आशा-भरोसा छोड़कर जीब प्रभुहीका 
हो रहता है, तभी “जन” कहलाता है, तब फिर आश्चर्य ही क्‍या कि प्रभु अपने नाम-रूपादिको उसके 
हृदयमें बसा देते हैं। 'मंजु कंज” कहकर मनको विशेषता कमलसे सूचित की। कमल भ्रमरका स्रेही न 
सही, पर जनमन तो 'रा', “म” का ख्रेहों है ही। पुनः आगे 'जीह जसोमति” कहकर जनाया कि जब 
ये बर्ण जिह्लाको प्रिय होते हैं तभी ये जनके मनमें बसते हैं (नोट ३ भी देखिये)। 

नोट--२ श्रीनंगे परमहंसजी “जन मन मंजु”' का अन्वय इस प्रकार करते हैं-- 'जत मन मधुकर 
राम नाम मंजु कंज।' अर्थात्‌ 'रा' “म” ये दोनों दो कमल हैं, जो जनोंके मन-मधुकरको सुखदाता हैं। 
दोनोंका ध्यान करके जनमन आनन्दित रहता है।' इस अर्थकी पुष्टिमें आप लिखते हैं कि 'रा', 'म' कमल 
होंगे तब अपने जनोंके मन-भ्रमरको सुख देनेवाले हुए और जब रामजी भ्रमर होंगे तब सुख भोगनेवाले 
हुए। कमल और भ्रमरमें यही दो बातें हैं, सुख देना और सुख भोगना। अतः सुख देनेके प्रसड़में 'रा', 
*म' को कमल अर्थ करना पड़ेगा और सुख भोगनेके प्रसड्भमें 'रा', 'म' भ्रमर अर्थ किये जायेंगे। नामवन्दनामें 
नाममहाराजका ऐश्वर्य कहा गया है, नाम-बन्दना सुख देनेका प्रसड़ है, अतएवं रामनाम कमल हो अर्थ 
किये जायेंगे; बे जन मनभ्रमरको सुखद हैं। पुनः वे लिखते हैं कि 'जल' और 'सूर्य' को समता अयोग्य 
है क्योंकि (क) जल और सूर्यकिरणसे विरोध है, सूर्य जल शोषण करते हैं और 'रा', “म' में परस्पर 
प्रीति है। (ख) सूर्यकी उपमा पूर्व इसी प्रसड्रमें आ चुकी है। पं० रामकुमारजोने यह नहीं लिखा कि 
“नाममें मन और इन्द्रियाँ कैसे लगती हैं। उसको मैं लिखता हूँ कि मन तो 'रा' और 'म' का ध्यान 
करता है क्योंकि मन-इन्द्रियका काम ही है ध्यान करता और जिह्ाका काम है नाम रटना। इन्हीं दोनों 
कामोंको नामजापक करते भी हैं और इन्हों दोके लिये दो उपमाएँ दी भी गयी हैं।"' 

नोट--३ बे० भू० जी कहते हैं कि कमलकी कर्णिकामें एक चिकना मादक पदार्थ (द्रव्य) उत्पन्न 
होता है जो भ्रमरके बैठनेमात्रसे नष्ट हो जाता है। यदि भ्रमर न बैठे तो उस मादक द्रव्यके कारण कमलमें 
कीड़े उत्पन्न होकर कमलको नष्ट कर देते हैं। अतः भ्रमरका आकर बैठना कमलके लिये सुखावह है। 
वैसे ही “रा, “म' रूपी भौरे जनके मनरूपी कमलपर बैठकर अविद्यारूपी मादक द्रव्यकों नष्ट कर देते 
हैं। नहीं तो अविद्याके रहनेसे मानस रोगादि कीड़े लगकर मनको तामसी बना विनाशके गर्तमें पात कर 
दें। भ्रमर मकरन्दको पान करता है और रामनाम जनके दिये हुए मानसिक पूजन-ध्यान आदिको पान 
करता है, यह उपमा है। यथा--“नील तामरस श्याम काम आरि। हृदय कंज मकरंद मथुप हरि॥' (७।५६) 

नोट--४ उपर्युक्त टिप्पणीमें “मधुकर' को एक शब्द मानकर 'भ्रमर' अर्थ किया गया। दूसरा अर्थ 

है 'मधु+कर'“जल और सूर्य वा किरण। यथा--'मधु दुग्धे जले क्षौद्रे मिष्टे चैव मनोहरे', 'करः सूर्य: करो 
हस्तो मागधेयो करः स्मृतः। शुण्डादण्डे च किरणे नक्षत्रे किरणे नरे॥' (अनेकार्थ-शब्दमाला) इस तरह अर्थ 
होगा कि 'जनके मनरूपो सुन्दर कमलके लिये जल और सूर्य किरणके समान हैं। भाव यह कि जैसे 
कमलका पोषण जल और सूर्य दोनोंसे होता है। यदि जल न रहे तो सूर्य उसे जला डालेगा और यदि 
सूर्य न हुआ तो वह प्रफुछ्लित नहीं होगा। रकार अग्निबीज है, अकार भानुबीज है, अत: “रा' यहाँ रविकिरण 
हुआ और मकार चन्द्रबोज होनेसे जलरूप है। ये वैराग्य, ज्ञात और भक्ति देकर जनमनको सदा प्रफुत्लित 
रखते हैं। 

नोट--५ बैजनाथजी--“जन मतन्र मंजु कंज मथुकर से” यह हृदयमें नाम जपनेवालॉंकी बात कहते हैं। 
नाम-जपके प्रभावसे मन निर्मल हो गया है, इसोसे उनके मनको “मंजु' कहा। मकार जलरूप सहायक 
है, मनको आनन्दरूप रस देकर लबलीन रखता है। रकार रविरूप है। अनुभवरूप किरण देकर मनरूपी 
कंजको प्रफुल्लित रखता है। 

नोट--६ “जीह जसोमति हरि हलथर से” इति। (१) जैसे घर सब तरहके भोगॉंसे परिपूर्ण हो, 
परन्तु एक लड़का ही न हो तो घरकी शोभा नहीं होती, घर सूना लगता है, वैसे हो मुखरूपी घरमें 
जिह्नारूपी माताकी गोदमें 'रा', 'म' बालक न हों तो मुखको शोभा नहीं। पूर्ण रूपक दोहावलीके 
दंपति रस रसना दस्त परिजन बदन सुगेह। तुलसी हर हित बरन सिसु संपति सहज सनेह॥' (२४) इस 
दोहेसे स्पष्ट हो जाता है। 

(२) यशोदाजीको “हरि हलथर प्रिय” वैसे ही भक्तोंकी जिह्ाको 'रा', “म' प्रिय। यशोदाजी सदा 
उनके लालन-पालनमें लगी रहतीं, वैसे ही जापक-जन इन वर्णोंका सदा सँभाल रखते हैं। टिप्पणी १ 
भी देखिये। 

(३) जैसे यशोदाजी ब्राह्मणी भी नहीं किन्तु अहीरिन थीं, पर हरि-हलधरसे प्रेम होनेसे वे विरक्षि 
आदिसे पूजित हुईं, वैसे ही यह चमड़ेकी जिह्ला अपावन है पर 'रा', 'म' से प्रेम रखनेसे पावन और 
प्रशंसनीय हो जाती है। 

(४) पूरा रूपक यह है--श्रोकृष्णजी देवकीजीके यहाँ प्रकट हुए पर गुप्त हो और यशोदाजीके यहाँ 
पुत्र प्रसिद्ध कहलाये। इसी तरह बलरामजी रहे तो देवकोजीके गर्भमें, पर योगमायाने खींचकर उन्हें रोहिणीके 
उदरमें कर दिया, वहीँसे प्रकट होकर प्रसिद्ध हुए। नाममात्र बे यशोदाके कहलाये। ग्यारह वर्ष पुत्र॒का 
सुख देकर पश्चात्‌ अपने स्थानकों चले गये। उसी प्रकार परा वाणीसे नामोच्चारण नाभिस्थानसे प्रकट होता 
है। यह नाभिस्थान मथुरा है, परा वाणी देवकी हैं, मुख गोकुल है, जिह्मा यशोदा हैं, “रा' श्रीकृष्ण हैं 
सो जिह्ाने उच्चारणमात्र पुत्र करके पाया। “म' बलेदब, ओष्ठस्थान रोहिणीके पुत्र प्रसिद्ध, पर नाममात्र 
जिह्मारूपी यशोदाके कहलाये। जो जन ग्यारह वर्ष जिह्लासे जपे तो उसके स्वाभाविक ही नाम परा बाणीसे 
उच्चारण होने लगे (बै०)। बैजनाथजीके भाव लेकर किसीने यह दोहे बना दिये हैं। 'मनहिं स्वच्छ अरु 
सबल कर है मकार जल प्रेम। रबि अकार प्रफुलित करत रेफ तेज कर क्षेम॥ परावाणि देवकी गगन बच्दीगृह 
मधु ग्राम। मुख गोकुल यशुमति रसनर र० म० हरि बलराम॥' 

'टिप्पणी-२ (क) “नरनारायन सरिस सुभ्राता; राम लक्न समर प्रिय, 'जीह जसोमति हरि हलथर से” 
कहकर तीन युगोंमें हितकारी होना सूचित किया। नर-नारायणरूपसे सत्ययुगमें (क्योंकि यह अवतार सत्ययुगममें 
हुआ), श्रीशमलक्ष्मणरूपसे त्रेतामें, श्रीकृष्णणलदाऊरूपसे द्वापरमें और कलियुगमें तो नाम छोड़ दूसरा उपाय 
है ही नहीं। यथा-'कलि बिसेषि नहिं आन उपाऊ।” या यों कहिये कि 'और सब युगोंमें सब अवतारोंके 
समान नामकों दिखाया, अब कलिमें केवल 'रा', “म' हैं, कोई अबतार नहीं है। ऐसे कगल कलिकालमें 
नाम ही कृतार्थ करते हैं। यथा-“कलि केवल मल मूल मलीना॥#7“' (ख) जो ऊपर “बरनत बरन प्रीति 
बिलयाती” में कहा है कि वर्णन करनेहीसे दोनोंकी प्रीति सूझ पड़ती है, अन्यधा नहीं, वही “ब्रह्म जीव 

सम सहज सँधाती” और उक्त तीनों दृष्टान्त देकर दोनों वर्णोंका वर्णन करके दिखाया है कि इन चारोंके समान 
सहज प्रीति है। इन तीनों दृष्टान्तोंसे नामके वर्णोका सौश्नात्र गुण दिखाया। 

नोट--७ “राम लफ्त सम; “ब्रह्म जीव ड़्व “नर नारायन सरिस) “कल करन बिभूषन' “बिथु पूषन: 
“स्थादतोष सम; “कमल शेष सम! मथुकरसे; “हरि हलथर से; इतने उपमान एक उपमेय “रकार-मकार'- 
के लिये इनके पृथक्‌-पृथक्‌ धर्मोंके लिये चौपाई ३ से लेकर यहाँतक कहे गये। अतएव यहाँ “भिन्न 
धर्मोपमालड्वार' है। इन धर्मोको इन चौपाइयोंमें लिख चुके हैं। 

दो०--एकु छत्रु एकु मुकुटमनि सब बरननि पर जोड। 
तुलसी रघुबर नाम के बरन बिराजत दोठ॥२०॥ 

अर्थ--श्रीतुलसीदासजी कहते हैं--देखो, श्रीरघुनाथजीके नामके दोनों वर्णामेंसे एक छत्ररूप (' ) 
दूसरा मुकुटमणिरूप ( ) से सब अक्षरॉपर विराजते (सुशोभित होते) हैं॥ २०॥ 

नोट--१ ताम-प्रकरणके पहले दोहेतक अर्थात्‌ पूरे दोहा १९ में शब्दबत्‌ रामनाम लेकर उसके स्वरूप, 
अज्ज और फल कहे, फिर बीसवें दोहेमें 'हरि हलथरसे' तक नामके वर्णोकी महिमा कही और युगाक्षरोंकी 
मित्रता दिखायी, अब यहाँ दोनों अक्षरॉंको निर्वर्ण लेकर नामका महत्त्व दिखाते हैं। 

नौट--२ यह दोहा महारामायणके, “निर्बर्णरामनामेद केवल॑ च स्वराधिपम्‌। मुकुट छत्रं च सर्वेषां मकारो 
रैफव्यझ्नम्‌॥' (५२।१०१) इस श्लोकसे मिलता है। 

नोट--३ पं० रामकुमारजी लिखते हैं कि “सब पदार्थों और सब मूर्तियोंको देखनेके लिये इस प्रकरणके 
आदियें प्रथम नेत्र वर्णण किया--'बरन बिलोचन जन जिय जोऊ'। इस प्रकरणको “जिह्ा' और “मन' से 
उठाकर इन्हींपर समाप्त किया है। 'रामनाम बर बरन जुग”” ' उपक्रम है और “रघुबर नाम के बरन बिराजत 
दोउ” उपसंहार है। न 

नोट-४ 'एकु छत्रु एकु मुकुटमनि' इति। भाव कि--(क) छत्र और मणिजटित मुकुट जिसके सिरपर 
होता है वह राजा कहलाता है, वैसे हो जो भक्त इन वर्णोकों धारण करते हैं बे भक्तशिरोमणि कहलाते 
हैं जैसे प्रह्मादजों, शिवजों, हनुमानूजी। (ख) स्वरहीत होनेसे 'र', 'म' सब वर्णॉपर विराजने लगते हैं; 
वैसे ही जो जन इनका अवलम्ब लेते हैं बे भी स्वरहोन ( श्वासरहित, मृत्यु) होनेपर ऊद्ध्वगतिकों प्राप्त 
होते हैं। यथा-'यन्नामसंसगंवशादद्विवर्णं नष्टस्वरी मूध्ति गती स्वराणाम्‌। तद्रामपादी हृदि सन्निधाय देही कथ॑ 
नोद्ध्व॑गतिं प्रयाति॥' 

समुझत सरिस नाम अरु नामी। प्रीति परसपर प्रभु अनुगामी ॥ १॥ 

अर्थ--नाम और नामी (नामवाला) समझनेमें एक-से हैं। दोनोंमें परस्पर प्रीति है जैसे स्वामी- 
सेबकमें ॥ १॥ 

नोट--€ “र', “म' वर्ण हैं; इसलिये पहले इनको और वर्णोंसे बड़ा कहा था। नामका सम्बन्ध नामीसे 
है; इसलिये अब नामको नामीसे बड़ा कहते हैं। नामोके दो रूप निर्ुण और सगुण हैं; इसलिये इन 
दोनोंसे भी नामको बड़ा कहेंगे। 

नोट--२ “सरिस” कहनेका भाव यह है कि जो गुण वा धर्म नामीमें हैं वे सब नाममें भी हैं। 
नाम बिना रूपके और रूप बिना नामके नहीं हो सकता देखिये २९ (२)। 

नोट--३ 'ग्रभु अनुगामी” की प्रीति कैसो है? यथा--“जोगवाहिं प्रभु सिय लक्नहिं कैसे। पलक बिलोचन 
गोलक जैसे॥” “सेवहिं लषनु सीय रघुबीरहिं।' (२। १४२) 

नोट--४ गोस्वामीजीने 'नाम' को सब प्रकारसे श्रेष्ठर सिद्ध किया है। वे लिखते हैं कि समझनेमें 
“नाम! और “नामी' (दोनों) समान हैं और परस्पर प्रेम भी है --- नी (दोनों) समान हैं और परस्पर प्रेम भी है अर्थात्‌ 'नामवाला' 'नाम' को चाहता 

१ बिराजित--१७२१, १७६२, छ०। बिराजत-१६६१, १७०४। 

है, उसकी अपेक्षा करता है और “नाम' “नामवाले' को अपेक्षा करता है। दोनों अन्योन्याश्रय-सम्बन्धसे 
जकड़े हैं, किन्तु फिर भी “प्रभु' “नाम' के अनुगामी हैं, पीछे-पीछे चलनेवाले हैं। पीछे-पीछे चलनेवाला 
इसीलिये कहा है कि 'नाम' लेनेसे नामी (ईश्वर) आता है। इसका अनुभव कोई भी संसारमें कर सकता 
है। मान लीजिये किसीका “नाम” “मोहन' है। अब “मोहन' संज्ञा और “मोहन संज्ञावाला व्यक्ति' दोनों 
एक ही हैं। किन्तु जिस समय “मोहन-मोहन' पुकारा जायगा, उस समय “मोहन' नामधारी व्यक्तिकों तामका 
अनुसरण करना ही पड़ेगा; वह पुकारनेवालेके पास अवश्य ही आवेगा। यद्यपि 'मोहन' नामधारीके साथ- 
साथ “मोहन” नाम भी रहता है (यही सादृश्य है) पर व्यक्तिके द्वारा “नाम' इब्जित नहीं किया जायगा, 
बरं च “नाम' के द्वारा वह व्यक्ति हो इड्रित किया जायगा। यही कारण है कि नामी (व्यक्ति) को नामका 
अनुगमन करनेको बाध्य होना पड़ता है, 'नाम' को नहीं। यहाँपर विषयको स्पष्ट करनेसे हमारा अभिप्रेत 
यही है कि आगेका प्रसड़ जिसमें सुगमतासे हृदयज्ञम हो सके। इन बातोंका विवेचन “देखिअहिं नाम 
रूप आथीना।' में देख लीजिये। (दोहाबली, भूमिका प्रोफे० लाला भगवानदीनजीकृत) 

नोट--५ बाबा जानकौदासजी कहते हैं कि 'नाम सेवक है या नामी?' यहाँ यह प्रश्न नहीं डठता। 
यहाँ दृष्टन्तका एक देश 'स्वामी-सेवक-जैसी परस्पर प्रीति, लिया गया है, यह भाव नहीं है कि एक 
स्वामी है, दूसरा सेवक। सेवक-स्वामीकी प्रीतिका लक्ष्य यथा-“पाहि नाथ कहि पाहि गोसाई। भूतल 
परे लकुट की नाई ॥' (२। २४०) यह सेवकका स्वामीपर प्रेम है और वैसे ही “भरत प्रनाम करत रघुनाथा'। 
"उठे सामु सुत्ि प्रेम अधीरा। कहुँ पट कहूँ न्रिषंग थतु तीरा॥' यह भरतजीके प्रति स्वामीका प्रेम। दोनोंमें 
परस्पर प्रेम होता है वैसे हो नाम-नामौमें परस्पर प्रेम है। श्रीकाप्ठजिद्वास्वामोजी कहते हैं कि नामीमें जो 
धर्म हैं, नाम भी उन्हीं धर्मोको कहता है, अतः सदृश कहा! प्रभु अनुगामी नाममात्र कहनेमें दो हैं, वस्तुतः 
दोनों तुल्य हैं। जैसे राजा हुक्म देनेका मालिक है और हुक्म बिना अन्त्रियोंकी सलाहके नहीं बनता। 
इस तरह दोनोंकी परस्पर प्रीति है। बैजनाथजोका मत है कि नाम सेवक है और नामी स्वामी है। दोनोंको 
परस्पर प्रीति यही है कि दोनों कभी भिन्न नहीं होते। सेवक इस तरह जैसे देह-देही, अड्ग-अड़ी, शेष- 
शेषी, प्रकाश-प्रकाशी तथा नाम-नामी। प्रकाश अनुगामी है, प्रकाशी (सूर्य) प्रभु हैं इत्यादि। 

नाम रूप चुई ईस उपाधी। अकथ अनादि सुसामुझि साधी॥ २॥ 

अर्थ-नाम और रूप यही दो ईशकौ “उपाधियाँ” हैं। दोनों अकथनीय (अनिर्वचनीय) हैं, अनादि 
हैं, सुन्दर समझवालोंने इस बातकों साधा है॥२॥ 

नौट--१ इस चौपाईके और अर्थ भी किये गये हैं। 

अर्थ-२ बाबा हरिदासजी यों अर्थ करते हैं कि 'नाम-रूप दोनों समर्थ हैं और दोनों अपने समीप 
प्राप्त हैं, [अर्थात्‌ हमारे हृदयहामें दोनों प्राप्त हैं, हम उनको मोहबश नहीं जानते। यथा--“परिहरि हृदब- 
कमल रघुनाथहि; बाहर फिरत बिकल भयठ थायो।/“ अपनेहि धाम नाम-सुरतरु तजि बिषय-बबूर-बाग 
मन लायो॥' (वि० २४४)] पर सुन्दर समझहीसे सधते हैं। 

अर्थ--३ अकथ अनादि ईशने उपाधि (धर्म-चिन्ता, कर्तव्यका विचार) विचारकर नाम और रूप 
दोनोंकों धारण किया है। अर्थात्‌ 'एक अनीह अरूप अनामा। अज सच्चिदानन्द परथामा॥' जो ईश है 
उसमे नाम-रूप दोनों धारण किये हैं जिससे उनका प्रतिपालन हो। 

अर्थ-४, ५ मानसमयड्डकार “ईश उपाधि” का भाव यह लिखते हैं कि 'अगुण और सगुण दोनों 
इंशॉकी प्राप्ति करा देनेवाले हैं।' और अभिप्राय, दीपकर्में इसके भावपर यह दोहा है। 'लखब सच्विदातन्द 
दोउ, रूप उपाधी नाम। वा उपाबि पोषण भरत, प्रगट करत सुखथाम॥' (३५) इसके अनुसार अन्वय 
यह है, 'नाम ईश (के) दु रूप (अगुण, सगुण) उपाधी अर्थात्‌ नाम ब्रह्मके निर्गुण और सगुण दोनों 


१ किसी-किसी छपी पुस्तकमें 'दोड' याठ है! 

रूपोंकी प्राप्ति करा देनेवाला है। उत्तरारद्धमें दूसरा अर्थ है। उपाधि-भरण-पोषण। इसके अनुसार अर्थ है 
कि नामके दो रूप “रा', “म' हैं। ये दोनों जीबका इंश्वरके समान भरण-पोषण करते हैं।' (दीपकचक्षु) 

अर्थ--६ श्रीकाष्ठजिह्मास्यामीजी लिखते हैं कि 'डप-समीप। आधीन-स्थापन; जो अपनेमें माना जाय 
उसे “उपाधि' कहते हैं। जैसे फूलोंकी छाया पड़नेसे दर्पणमें बे सब रड्र माने जाते हैं, वैसे ही कमोंकी 
छाया पड़नेसे जीवोंमें रूप माने गये हैं। ईश्वरमें कर्मका सम्बन्ध नहीं है, इसलिये उसमें जीवके समान 
नाम-रूप नहीं हैं। उसमें केवल भक्तोंक भावकी छाया पड़ी है और भाव सत्तारूप अबिनाशी हैं; इससे 
ईश्वरके नामरूपादि नित्य हैं ऐसी समझ आवे तब ईश्वके नाम-रूपमें ईश्वहहोका भाव सधे। 

अर्थ--७ सन्त श्रीगुरुसहायलालजी लिखते हैं कि 'समुझत सारिस वाम अर नामी” जो कह आये 
डसीका यहाँ हेतु कहते हैं। एक भाव इस चौपाईका यह भी हो सकता है कि 'अकथ अनादि उपाधि 
ईश्वकके नाम वा रूप ये दो ही हैं, लीला और धाम नहीँ हैं। ये नाम-रूपहोके अभ्यन्तर हैं जैसा 
गर्गसंहितामें गोलोकको उत्पत्ति श्रीकृष्णणोके शरीरसे होता कहा है और लीला योगमायाद्वारा। एवं 
'विष्णोर्पाद-अबन्तिका' इत्यादि। क्योंकि यह जो कहा है कि 'कार्योपाधिरव॑ जीवो कारणोपाधिरीश्वर:' तहाँ 
कारणरूप उपाधि यही दो हैं।! (मा० त० बि०) 

अर्थ-८ ईश्वरके नामरूप दोनोंका 'झगड़ा' (कि इनमेंसे कौन बड़ा है, कौन छोटा, कौन पहले 
हुआ, कौन पीछे इत्यादि) अनादिसे है और अकथनीय है। 

अर्थ-९ शब्दसागरमें “पाधि' के अर्थ ये भी लिखे हैं कि “जिसके संयोगसे कोई वस्तु किसी विशेष 
रूपमें दिखायी दे'। “बेदान्तमें मायाके सम्बन्ध और असम्बन्धसे ब्रह्मके दो भेद माने गये हैं, सोपाधि ब्रह्म 
(जीव) और निरुपाधि ब्रह्म। 

अर्थ-१० प्रोफे० दीनजो कहते हैं कि यहाँ 'उपाधि' का अर्थ है 'बिकृत रूप वा दूसरा रूप'। 
अतः इस अर्द्धालीका अर्थ यह हुआ कि “नाम और रूप ईशहोके दूसरे रूप हैं।' अर्थात्‌ यदि हम नामको 
पकड़ लें तो हमने ईशकों पा लिया और रूपको पकड़ लें तो भी बही बात हो चुकौ। यह बात साधन 
करके भलीभाँति समझो।' वे 'दुड़' की ठौर “दोड” पाठ शुद्ध मानते हैं। यह 'उपाधि' का अर्थ वेदान्त- 
शास्त्रके अनुकूल बताते हैं। 

नोट-२ पं० रामकुमारजी कहते हैं कि 'अकथ; अनादि; सुसामुझि साथी” ये सब 'ईश' के विशेषण 
हैं। जैसे--अगुन सुन दुड् ब्रह्म सकूपा। अकथ अगाथ अनादि अनूषा॥' और "ब्रह्म सुखहिं अनुभवहिं 
अनूपा। अकथ अनाम्य नाम न रूपा॥' में अकथ आदि “ब्रह्म सकूप' और '“ब्रह्मसुख' के विशेषण हैं। 

नोट--३ “नाम रूप दुड़ ईंस उपाथी' इति। उपाधिके कई अर्थ हैं। (क) धर्मचिन्ता, कर्तव्यका विचार। 
(ख) उपद्रव, उत्पात। (ग) पदवी, प्रतिउ्ासूचक पद। (घ) समीप-प्राप्त। 

इन अर्थोंको एक-एक करके लेनेसे 'बुड़ इंस उपाधी' के ये भाव निकलते हैं--(क) नामको सुमिरें 
या रूपका ध्यान करें, दोनोंहीसे प्रभुके चित्तमें भक्तका मनोरथ पूरा करने, दुःख हरने इत्यादिकी चिन्ता 
हो जाती है, क्योंकि उनको अपने 'बान' को लाज है। यधा--“जो कहावत दीनदयाल सही जेहि भार 
स़दा अपने पत्को।' (क० उ० ९) “मम पत्र सरतायत भयहारी” (सुं० ४३) “कोटि बिग्रबध लागहिं जाहू। 
आए सरन तजडँ नहिं ताहु॥' (सुं०४४) “सो थौँ को जो नाम लाज ते नहिं राख्यो रबुबीर' (वि० १४४) 
मानसतत््व-विवरणकार लिखते हैं कि यहाँ “पूर्व चौपाईका हेतु कहते हैं। 'ईश' अर्थात्‌ ईश्वर जो सूष्टिका 
निमित्त कारण है, कार्यको उत्पन्न करके भिन्न रहता है। ऐसे भिन्न पुरुषकी प्रीतिकी कोई उपाधि खोजना 
अवश्य हुआ। अस्तु, महानुभावोंने केवल नाम और रूप यही दो पाया! दोनों सम इस कारणसे हैं कि 
ईशकी उपाधि अर्थात्‌ 'धर्मचिन्ता' वा “निज यरिवार” (“उपाधिथर्मचिन्तायां कुद॒म्बव्यापृते छले' इति मेदिनी- 
कोश) नाममात्र है किंवा रूपमात्र'। (ख) “उपाधि” उपद्रवको भी कहते हैं। भाव यह कि नाम-रूपसे 
ईश पकड़े जाते हैं। इस प्रकार भी दोनों बराबर हैं. (पं० रामकुमारजी)। (ग) जैसे पदवी पानेसे मनुष्य 

प्रतिष्ठित हो जाता है। उसके गुण, अधिकार इत्यादि सभी जान जाते हैं। वैसे ही ईश्वरके नाम-रूपहीसे 
उसका यथार्थ बोध होता है। बिना नामरूपके उसका ध्यान, ज्ञान, समझना, उनमें और उनके गुणोंमें विश्वास 
होना इत्यादि असम्भव हैं। नाम और रूपहीसे परमेश्वर जगत्‌में सुशोभित होते हैं; उनकी चर्चा घर-घर 
होती है; अतएव नाम और रूप मानो पदवी हैं जिससे प्राणियोंकी दृष्टिमें परमेश्वरकी प्रतिष्ठा है ( श्रीसीतारामप्रपन्न 
गयादत्त चौबे, जिला बलिया)। (घ) ईशके समीप (जापक-जनको) प्राप्त कर देनेवाले हैं। अर्थात्‌ प्रभुको 
प्राप्तिक दोनों हो मुख्य साधन हैं। प्रमाण यधा--'रकारो योगिनां ध्येयो गच्छन्ति परमं पदम्‌। अकारो ज्ञानिनां 
ध्येयस्ते सर्वे मोक्षरूपिण:॥', “पूर्ण नाम मुदादासा ध्यायन्यचलमानसा:। प्राप्तुवन्ति परां भक्ति श्रीरामस्थ 
समीपताम्‌॥' (महारामायण मा० त० ५२, ६९, ७०) 

नोट--४ पं० रामकुमारजी इस चरणपर यह श्लोक देते हैं, 'अस्ति भाति प्रियं रूप॑ नाम चेत्यंशपक्षकम। 
आधइ्य॑ ब्रयं ब्रह्मरूपं मायारूपं ततो द्यम्‌॥' (उपनिषद्‌) अर्थात्‌ जगत्‌का जो भान होता है उसमें अस्ति 
(है), भाति (भासता है), प्रिय, रूप और नाम इन पाँचोंका अनुभव होता है। इसमेंसे प्रथम जो तीन 
हैं वे ब्रह्मका रूप हैं जिसे सच्चिदाननद कहा गया है और नाम तथा रूप ये मायाके हैं। (यह अद्ठैत 
सिद्धान्तानुसार प्रतिपादन है।) 

नोट--५ इन अर्थोर्में कोई-कोई शझ्भा करते हैं कि 'ईशकौ उपाधि' कहनेसे “ईश' तीसरा पदार्थ 
ज्ञात होता है। यद्यपि यह शद्जा केवल शब्द कहनेमात्रका है तथापि 'ईश' और “उपाधी' को पृथक्‌ करके 
'इंश' का अर्थ 'समर्थ' कर लेनेसे शद्भ्रा निवृत्त हो जाती है। 

नोट--६ 'अकथ अनादि सुसामुझि साथी ' इति (क) अकथनीय और अनादि यधा--'नाम जपत शंकर 
थके शेष न पायो पार। सब प्रकार सो अकथ है महिमा अगम अपार॥' (विजयदोहावली), 'महिमा नाम 
रूप गुन् गाथा।”“निगम सेष सिव पार न पावहिं।।” (उ० ९१) (ख) सुसामुझ्ि-अच्छी बुद्धिवालोंने। सुन्दर 
बुद्धिसे। भाव यह है कि उनमें भेद न मानकर इस उपदेशपर चले कि 'रामनाम मनि दीप अरु जीह 
देहरी द्वार। तुलसी भीतर बाहरहु जाँ चाहसि उजियार॥' पुत्र: “जाना चहहिं गूढ़ गति जेक। नाम जीह 
जपि जानहि तेऊ” ऐसा समझकर प्रेमसे रामनाम जपें तो दोनॉका बोध आप ही हो जावेगा। 

को बड़ छोट कहत अपराधू। सुनि गुन भेदु समुझिहहिं साधू ॥३॥ 

अर्थ-कौन बड़ा है, कौन छोटा, (यह) कहनेमें अपराध होता है। गुणको सुनकर साधु भेद (वा, 
गुणोंका भेद सुनकर) समझ लेंगे॥३॥ 

टिप्पणी-१ समझनेमें सुखद हैं। यथा--“समुझत सुखद न परत बखानी।' इसीलिये “सुन गुन भेद 
समुझिहहिं साथू” कहा। यहाँ कहते हैं कि बड़ा-छोटा कहनेमें अपराध होगा, इसीसे आगे कहेंगे कि “न 
परत बखाती'। 

जोट-इस दोहेका सम्पूर्ण विषय कठिन है। इसी कारण विषयके साथ “समुझत” या समझसे सम्बन्ध 
रखनेवाले शब्द प्रसड्रभरमें दिये हैं। यथा--“समुझत सारिस नाम अरु नामी, 'सुसामुझि साथी, “समुझिहहिं 
साधू, 'समुझत सुखद।' देखिये, कहते हैं कि 'को बड़ छोट कहत अपराधू” और आगे चलकर बड़ा 
कह भी दिया है, “कहहुँ नाम बड़ राम ते।' यह क्यों? उत्तर-(१) पण्डित रामकुमारजी लिखते हैं कि 
“यदि एकके गुण और दूसरेके दोष कहकर एककों बड़ा और दूसरेको छोटा कहें तो दोष है; इसीसे 
हम गुण-दोष न कहकर दोनोंके गुण हो कहकर बड़ा-छोटा कहते हैं, दोनोंक गुण सुनकर साधु समझ 
लेंगे; इसमें दोष नहीं। बड़ा-छोटा कहनेकी प्रायः यह रीति है कि एकके गुण कहे और दूसरेके अवगुण, 
जैसा ग्रन्थकारने श्रीसीताजीके प्रसड़में (२३७, २३८ दोहेमें) श्रीरामचन्द्रजीके मुखारविन्दसे कहलाया है। 
यथा--'सीय बदन सम हिमकर नाहीं॥', “जनम सिंधु युति बंधु बिष दिन मलीन सकलंक। सिय मुख समता 
पाव किमि चंद बापुरों रंक॥' (२३७) “घटड़ बढ़ड़” इत्यादि। गोस्वामीजी कहते हैं कि हम इस रीतिसे 
बड़ाई-छुटाई नहीं कहते।' (२) प्रोफे० दीनजी कहते हैं कि यहाँ बैड़ा-छोटा कहनेमें अपराध मानते हुए 

भी आगे बड़ा-छोटा कह ही डाला। इसका कारण यह है कि रामनामपर उनका इतना विश्वास है कि 
उनसे रहा न गया और अपने इष्ट (रामनाम) की बड़ाई कर ही डालों और अपना विश्वास प्रकट कर 
दिया कि इतना बड़ा अपराध करनेपर भी रामनाममें वह शक्ति है कि अपराध क्षमा हो ही जायगा। (३) 
मानसदीपिकाकार लिखते हैं कि “इस रीतिसे वास्तविक सिद्धान्त न कहकर अब, केवल भक्तोंके उपासनानुसार 
और कलियुगमें नामीसे नामका प्रभाव अधिक समझकर निज भावके अनुकूल सिद्धान्त कहते हैं। (४) 
सू० प्र० मिश्र--'को बड़ छोट कहत अपराधू” इस आधी चौपाईतक ग्रन्थकारने शास्त्रसिद्धान्तकी बातें कहीं, 
आगे केवल भक्तोंक उपासनानुसार कहते हैं। 'सुत्रि गुत भेद” अर्थात्‌ नामीसे नामके अधिक गुण सुनकर। 
(५) सु० द्विवेदीजी--'दोनोंमें समान गुण होनेसे एककों बड़ा, दूसरेकों छोटा कहना अपराध है। साधु 
लोग अपनी-अपनी रुचिसे इन दोनोंके गुणोंकों सुनकर तथा विचारकर आप इन दोनोंके भेदको समझेंगे। 
यह कहकर ग्रन्थकारने अपनी रुचिसे नामके बड़ा होनेमें हेतु दिखलाया।' 
देखिअहि रूप नाम आधीना। रूप ज्ञान नहिं नाम बिहीना॥४॥ 
रूप बिसेष नाम बिनु जानें। करतलगत न परहिं पहिचानें॥ ५॥ 
सुमिरिआ नाम रूप बिनु देखें। आबत हृदय सनेह बिसेषें॥६॥ 
अर्थ--रूप नामके अधीन (आश्रित, वश) देखा जाता है। बिना नामके रूपका ज्ञान नहीं हो सकता॥४॥ 
विशेष रूपका पदार्थ भी हथेलीपर प्रात होनेपर भी बिना नामके नहीं पहचाना जा सकता॥ ५॥ और 
बिना रूपके देखे नामको 'सुमिरिये' तो बह रूप हृदयमें बड़े ख्रेहसमेत आ जाता है॥ ६॥ 
नोह-१ देखिअहि --श्रीरूपकलाजी कहते हैं कि इस शब्दसे भूत, भविष्य और वर्तमान--तीनों काल- 
का बोध होता है, जैसे फारसीमें मुजारैसीगासे। भाव यह कि सदैव देखते आये, देखते हैं और अब 
भी देखेंगे। अथवा, ऊपर कहा है कि साधु समझ लेंगे और अब कहते हैं कि थे स्वयं देख लेंगे कि 
रूप नामके अधीन है। देखिअहि-देखिये, देखते हैं, देखा जाता है। यथा--'नाथ देखिअहि बिटय बिसाला” 
(अयो० २३७) 'बाबस पलिअहिं अति अनुरगा' (बा० ५); 'ए रखिअहिं सखि आँखिक माही” (अयो० १२१) 
में रखिअहिं-रखिये, रख लें, रख लिया जाय। 'कठुनामय रघुनाथ गोसाईड। बेगि पाड़अहि पीर पराईँ॥' 
में प्राइअहि-पाते हैं। 
नोट २-- रूप नाम आश्ीना' इति। रूप नामके अधीन है, इसका प्रमाण इसी ग्रन्थ्में देख लीजिये। 
श्रीहनुमानूजी श्रोरामचन्द्रजीको न पहचान सके, जबतक उन्होंने अपना नाम न बताया। यदि वे रूप देखकर 
पहचान गये होते तो यह प्रश्न न करते कि “को तुम्ह स्थामल गौर सरीरा। छत्री रूप फिरहु बन बीरा॥”/ 
जब श्रीरामचन्द्रजीने नाम बताया तभी पहचाना। यथा--“कौसलेस दसरथ के जाये। नाम राम लक्षिमन दोउ 
भाईं।”” प्रभु पहिचानि परे यहि चरना” (कि० २)। “देखिये दस-पाँच मनुष्य एक ही स्थानपर सोये 
हों तो जिसका नाम लेकर पुकारोगे वहो बोल उठेगा। नामहीके बेधनेसे नामीकी मृत्यु हो जाती है' 
(बैजनाथजी)। कोई मनुष्य किसी जाने हुए ग्राम वा नगर इत्यादिको जा रहा हो, रास्ता भूल जाय तो 
डस ग्रामका नाम न जाननेसे उसको उसका पता लगाना असम्भव हो जाता है। बिना नाम कहे कोई 
'किसीको कोई वस्तु समझाना चाहे तो नहीं समझा सकता। इससे निश्चय है कि समग्र गुणोंसहित रूप 
सूक्ष्मकूपसे नाममें बसा है, नामकी प्रशंसासे रूप प्रसन्न होता है, अत: अधीन कहा (बै०)। श्रीलाला 
भगवानदीनजी लिखते हैं कि “नाम रूप दुड़ ईसा उपाधी/“” आबत हृदय सनेह बिसेयें।' में गोस्वामी 
तुलसीदासजीने अपनी दार्शनिक प्रवोणता भलीभाँति दिखला दी है। इसमें एक चौपाईपर मनन करनेकी 
आवश्यकता है। वह चौपाई यह है--“देखिअहि रूप नाम आधीना। रूप ज्ञान नहिं नाम बिहीना॥' 'रूप 
बिसेव नाम बिनु जातें। करतलगत न पराहिं पहिचानें॥' बिना नामके किसी भी रूपका (वस्तुका) ज्ञान 
ही असम्भव है। सबसे भारी असमंजस यह है कि नामके बिना रूपकी विशेषता हो नहीं जानी जा 

सकती; चाहे वे कितने ही समीप क्यों न हों। यह बात इस प्रकार स्पष्ट हो सकती है कि मान लीजिये 
आपके सामने दो भिन्न वस्तुएँ रखो हैं। अब जबतक उनका नामकरण नहीं होता, तबतक उन्हें दूसरेकों 
समझाना तो दूर रहा, आप स्वयं भी समझ नहीं सकते। एक स्थानपर आम और आँवला रखे हों और 
उनके नाम यदि आप नहीं जानते, केवल रूपके जानकार हैं तो 'आँवला' कहनेपर 'आम' तथा 'आम' 
कहनेपर आँवलाका ग्रहण आपके लिये कोई असम्भव बात नहीं। केवल दो 'वस्तुओंमें जब 'अनामता' 
से भ्रम हो जाना सम्भव है तो असंख्य वस्तुओँमें 'अनामता' से गलती होना हो सर्वथा सम्भव है। यही 
“नाम' और “रूप' का अन्तर है। बिना दोनॉके सफल होना कठिन है। किन्तु “नाम' में अधिक बल 
है, क्योंकि रूप नामका अनुगामी है। यथा किसी समाजमें बहुत-से व्यक्ति बैठे हैं और एकका नाम 
बताकर बुला लानेको कहा जाय तो वह शौघ्र आ जायगा। उसी प्रकार “नाम' द्वारा 'रूप' का ग्रहण 
होता है। नाम लेकर पुकारनेपर जो व्यक्ति उठेगा उसके रूप" को भी बुलानेबाला हृदयड्ञम कर लेगा। 
किन्तु केवल “रूप' जाननेसे इतना काम नहीं बन सकता। इस बातका प्रमाण मन्त्रशास्त्रसे प्रत्यक्ष मिलता 
है। इस शास्त्रके अनुसार मारण, मोहन इत्यादि प्रयोग केवल नामहीके द्वारा सिद्ध होते हैं और प्रभाव 
नामीपर पड़ता है। इसी बातकों तुलसीदासजोने स्पष्ट किया है। 'सगुन ध्यान रुचि सरस नहिं निरगुत मत 
तें दूर। तुलसी सुमिरहु राम को नाम सजीवन मूर॥' (दोहावली ८) 'क्रह्म राम तें नाम बड़ बरदायक 
बरदानि। रामचरित सत कोटि महँ लिय महेस जियेँ जाति॥' इससे भी अधिक स्पष्ट रामचरितमानसमें कहा 


गुणवाला है, इत्यादि। (घ) “यद्यपि रूप विशेष है। अर्थात्‌ जो गुण रूपमें हैं सो नाममें नहीं हैं। यथा बज्जोपल 
नाममें पत्थरका कठोरता गुण है और उसके रूपमें इतने गुण हैं कि वह अमूल्य है, पुत्रदायक है, सुखदायक 
है, विष और बज़को बाधाको हरता है, इत्यादि। इस प्रकार रूप गुणोंमें विशेष है तो भी 'करतल गत””' 
अर्थात्‌ रूपके गुण नामहौसे प्रकट होते हैं, अन्यथा नहीं (बै०)। (ड) अश्रोजानकौशरणजी लिखते हैं कि यहाँ 
'देखिअहि“ से लेकर चार चरणोंमें एक ही बात कहो है, इससे पुनरक्तिदोष होता है। 'देखिअहि”” आधीना' 
से जनाया कि नामके अधीन होनेसे रूपका दर्शनमात्र होता है। “रूप ज़ान नहें नाम बिहीना” से जनाया 
कि नामकी विमुखतासे रूप किज्थिन्मात्र भी पहचाना नहीं जाता। और “रूप बिसेष”“' से जनाया कि 
नामका उपकार, सबलता, माहात्म्य वा प्रभाव बिना जाने जो रूप करतलगत है उसका वह दिव्य रहस्य 
जाता नहीं जाता। (च) “रूप विशेष करतलगत है पर नाम बिना”'। (नं० प०) 

नोट--४ “आबत हृदय सनेह विसेकें” इति। इसके भी दो-तीन तरहसे अर्थ किये जाते हैं-(क) 
एक ऊपर लिखा गया कि “रूप हृदयमें बड़े खेहसे आ जाता है।' प्रमाण यथा-“रूप॑ श्रीरामचन्द्रस्थ सुलभ 
भवति ध्रुवम्‌' (मार्कण्डेयपुराण)। (ख) नाम जपनेसे हदयमें नामौमें विशेष स्रेह आ जाता है; जिसका 
'फल रूपदर्शन है (श्रीरूपकलाजी)। यथा--“मन बच करम नामको नेमा। तब उपजै नामी पद प्रेमा।' (महात्मा 
श्री १०८ युगलानन्यशरणजी, लक्ष्मणकिला, त्रीअयोध्याजी) पुनः, यथा--' हरि व्यापक सर्वत्र समाना। प्रेम 
ते प्रगट होहिं मैं जाना॥" (बा० १८५) “अतिशब प्रीति देखि रघुबीरा। प्रगटे हृदय हरत भव भीरा॥' 
(अ० १०) (ग) 'विशेष ख्रेहसे नामका स्मरण करनेसे बिना देखे रूप हृदयमें आ जाता है।' क्योंकि 

देवता मन्त्रके अधीन हैं, यह श्रीजैमिनीय मौमांसा, तापिनी आदिसे प्रसिद्ध है। यथा-'यथा नामी वाचकेन 
नाम्ता योउभिमुखो भवेत्‌। तथा बीजात्मको मन्रो मन्त्रिणोईभिमुखी भवेत्‌॥' (रा० पू० ता० उ० ४। ३) 
अर्थात्‌ जैसे वाचक नामके द्वार नामी सम्मुख हो जाता है, उसी प्रकार बीजात्मक मन्त्र श्रीरामजीको जापकके 
सम्मुख कर देता है। पुनः यथा--'मंत्र परम लघु जासु कस विधि हरि हर सुर सर्व। महामत्त गजराज कहूँ 
बस कर अंकुस खर्ब॥' (बा० २५६) 'श्रीरामनाम” महामन्‍्त्र है। यथा--“महामंत्र जोड़ जपत महेसू” इसके 
अधीन देवताओंके स्वामी श्रीरामचन्द्रजों हैं। 

नोट--५ विनायकी टीकाकार लिखते हैं कि “नाम लेनेसे वस्तुका अच्छी तरह ज्ञान हो जाता है 
तभी तो व्याकरणमें नामकों संज्ञा कहते हैं और संज्ञा शब्दका अर्थ अच्छी तरहसे ज्ञान करानेबाला ऐसा 
होता है। संज्ञाको मराठी व्याकरणमें नाम कहते हैं।' 

नाम रूप गति! अकथ कहानी। समुझत सुखद न परत बखानी॥ ७॥ है 
अर्थ--नाम और रूप दोनोंको गतिकी कहानी अकथनीय है; समझनेमें सुखद है, वर्णन नहीं करते 
बनता॥ ७॥ 

नोट--१ 'अकथ' का भाव यह है कि ये दोनों एक-दूसरेमें ऐसे गुँथे हैं कि एककी बड़ाईके साथ 
दूसरेकी बड़ाई झलक ही पड़ती है अर्थात्‌ नामस्मरणसे रूप स्रेहसहित न आवबे तो सेवककी स्वामीपर 
प्रीति ही कैसी? दूसरी ओर दृष्टि डालिये तो यह विचार होता है कि बड़ेका स्रेह छोटेपर होता है। 
यथा--'बड़े सनेह लघुन्ह पर करहाँ। गिरि निज सिरन्हि सदा तृत थरहीं॥' (बा० १६७) इससे नामौका 
भी बड़प्पन झलक उठता है। अतएव 'अकथ' कहा। विशेष २१ (३) में टिप्पणी पं० रामकुमारजीकी 
देखिये। (मानसपरिचारिका) 

'नोट-२ श्रीसुदर्शनसिंहजी--नामकी गति अवर्णनीय है। नामसे नामीका अभेद और नामके स्मरणसे 
हृदयमें नामीका प्रादर्भा,, यह साधनकी वस्तु है““। किस प्रकार नामका नामीसे अभेद है और किस 
प्रकार नामसे नामी आकर्षित होता है, यह नामका आश्रय लेनेसे समझमें आ जायगा और समझमें आनेसे 
डससे आनन्द प्राप्त होगा। यह सुखद है, परन्तु यह बात वर्णन नहीं की जा सकती। नामकी कहानी 
भी अकथ है। उसके द्वारा अनन्त जीवॉंका उद्धार हुआ है, यह समझनेपर हृदय श्रद्धासे पूर्ण हों जायगा 
और श्रद्धाजन्य आनन्द उपलब्ध होगा पर नामके चरितका वह महत्त्व तो शेष भी नहीं कह सकते। रूपकी 
गति एवं कथा भी अकथ है।“” भगवान्‌का दिव्य रूप कैसा है? कैसे हृदयमें आता है? कैसे क्षणभरमें 
हृदय कुछ-से-कुछ हो जाता है? यह कौन बता सकेगा? यह तो अनुभव कीजिये! समझिये। राम अनन्त 
हैं, इसलिये रूपके चरित भी बर्णन नहीं किये जा सकते।““ इस प्रकार नाम एवं रूपमें दोनोंकी गति 
(कार्यशैली) तथा कहानी (चरित) अवर्णनीय है। वे अनुभवकी वस्तु हैं और अनुभव करनेपर उनसे 
आनन्द प्राप्त होता है। (मानसमणि) 

नोट-३ पं० सूर्यप्रसाद मिश्र-यहाँ “ग्रति” के तीन अर्थ हैं। राह, हालत और ज्ञान। नामरूपकी 
राह या उनकी हालत या उनका ज्ञान ये बातें कहाँसे कहो जा सकती हैं? समझनेमें तो सुख देनेवाली 
हैं पर कही नहीं जा सकतीं। इसका कारण यह है कि प्रिय वस्तुका कहना नहीं हो सकता। क्योंकि 
उस बस्तुके साक्षात्कार होनेसे मन उसीके आनन्दमें डूब जाता है फिर कहनेवाला कौन दूसरा बैठा है? 
यही बात श्रुतिमें लिखी है। 'यतो वाचो निवर्तन्ते अप्राप्य मनसा सह।'(तै० ३। २। ४) 

नोट--४ श्रीसुधाकर द्विवेदीजी--“नाम और रूपकी गति उनके माहात्म्य कहने और समझनेसे सुख 
देनेवाली है। अर्थात्‌ और देव अनेक पूजादिसे प्रसन्न होकर तब सुखद होते हैं, परन्तु नामके स्मरण और 

१ गुन--(पं० रामकुमारजी, व्यासजी, रामायणीजी)। गति कहत कहानी-(मानस-पत्रिका), अर्थात्‌ 'इनकी 


गति, कथा कहते और समझते सुख देनेवाली है' (मा० प०)। नंगे परमहंसजी नाम-रूपकी कहानीकी गति' यह अर्थ 
करते हैं। 

उस नामके साथ-साथ उस नामीकौ स्तुति करते ही वह नामीकी गति सुखद हो जाती है, इसलिये वह 
गति वर्णनसे बाहर है। (मानस-पत्रिका, सं० १९६४) 
अगुन सगुन बिच नाम सुसाखी। उभय प्रबोधक चतुर दुभाषी॥ ८॥ 

अर्थ--निर्गुण (अव्यक्त) और सगुणके बीचमें नाम सुन्दर साक्षी है। (नाम) चतुर दुभाषिया (दो 
भाषाएँ जाननेवाले) के समान दोनोंका (यथार्थ) बोध करानेवाला है॥ ८॥ 

नोट--१ नामको “साक्षी, प्रबोधक और दुभाषिया' कहा। क्योंकि नामका जप करनेसे निर्गुण और 
सगुण दोनोंहीका बोध हो जाता है। दोहा २१ देखिये। जो ब्रह्मकों नामरूपरहित कहते हैं वे भी तो उसको 
'किसी-न-किसी नामहीसे पुकारते और जानते हैं, जैसे ईश्वर, परमात्मा, अलख। याज्ञवल्क्‍्यस्मृति यथा- 
*परमात्मानमव्यक्त प्रधानपुरुषेश्वरम्‌। अनायासेन प्राप्रोति कृते तन्नामकीर्तने॥' अर्थात्‌ भगवज्ञाम-कौर्तन करनेसे 
माया और जीवका स्वामी अव्यक्त परमात्मा अनायास प्राप्त हो जाता है। 

नोट--२--सुस्ाखी-सु*साखी-सुन्दर साक्षी (गवाह)। 'सु” विशेषण इससे दिया कि एक गवाह 
ऐसे होते हैं कि जिधर झुकते हैं उधरहीकी-सी कहते हैं, सत्य-असत्यका विचार नहीं करते, जान- 
बूझकर दूसरेका पक्ष नाश ही कर देते हैं और श्रीरामनामके जपनेसे दोनोंको यथार्थ व्यवस्था जानी 
जा सकती है। पुनः गवाह बादी-प्रतिवादी दोनों ओरके झगड़ेको साबित (निरूपण) करते हैं। इसी तरह 
नाम इस बातकों साबित करते और इसका यथार्थ बोध भी करा देते हैं कि जो अगुण है वही सगुण 
और जो सगुण है वही अगुण ब्रह्म है। यथा--'“सोड़ सच्चिदानंद घन रामा। अज विज्ञानरूप बल धामा॥' 
से 'प्रकृति पार प्रभु सब उर बासी। ब्रह्म तिरीह बिरज अबिनासी॥“” भगत हेतु भगवान प्रभु राम धरेउ 
तनु भूप। किये चारित पावन परम प्राकृत तर अनुरूप॥ जथा अनेक बेष थरि नृत्य करड़ नट कोड़। जोड़ 
जोड़ भाव दिखावड़ आपुन होड़ न सोड़।' (उ० ७२ तक) इस तरह दोनोंका मेल करा देते हैं। अतः 
सुसाखी कहा। 

नोट--३ “चतुर दुभाषी' इति। जब एक देशका रहनेवाला दूसरे देशमें जाता है जहाँकी बोली वह 
नहीं जानता, तब उसे दोनों देशोंकी बोली जाननेवालेकी आवश्यकता पड़ती है, जो इसकी बात उस देशवालोंको 
और उनकी इसे समझा दे--इन्होंकों दुभाषिया कहते हैं। “वाम' को चतुर दुभाषिया कहा; क्योंकि--(क) 
देशभाषा समझा देना तो साधारण काम है और निर्णुण-सगुणका दृढ़ बोध कराना अति कठिन है, यह 
ऐसी सूक्ष्म बात है कि वेदोँको भी अगम है। (ख) दुभाषिया तो हर देशवालेको उसीकी बोलीमें समझाता 
है और श्रीनाममहाराज ऐसे चतुर हैं कि ये एक हो शब्दमें दोनोंका बोध करा देते हैं। यथा, राम"जों 
सबमें रमे हैं और सबको अपनेमें रमाये हैं। यथा, 'रमन्ते योगिनो यस्मिन्‌' यह निर्गुणका बोध हुआ। 
पुनः राम-जो रघुकुलमें अबतीर्ण हुए सो सगुण हैं। मानसदीपिकाकार लिखते हैं कि 'राम' ऐसा नाम 
अक्षरोंके बलसे रूढ़िवृत्तिसे दशरथात्मजका बोध कराता है और योगवृत्तिसे निर्गुणका। 

नौट--४ 'उभय प्रबोधक ' यधा--'रमन्ते योगिनोउनन्ते सत्यातन्दे चिदात्मनि। इति रामपदेनासौ पर 
अह्याभिधीयते॥' (रा० पू० ता० १। ६) इति निर्गुणप्रबोधन। अर्थात्‌ जिस अनन्त, सत्य, आनन्द और 
चिद्रूप परब्रह्ममें योगीलोग रमते हैं वही 'राम' शब्दसे कहे जाते हैं। यह निर्गुणका प्रबोध हुआ। 
पुनः यथा--चिन्मयेउस्मिन्महाविष्णौ जाते दशरथे हरौ। रघोः कुलेडखिलं राति राजते यो महीं स्थित:॥ 
स्‌ राम इति लोकेषु विद्वद्धि: प्रकटीकृत:।१। राक्षसा बेन मरणं यान्ति स्वोद्रेकतो3थबा। रामनाम भुवि 
ख्यात्तमभिरामेण वा पुनः।२। “इति श्रीरामतापि सगुणरामप्रबोधन।' (रा० पू० ता०)। अर्थात्‌ रघुबंशी 
नरेश दशरथमहाराजके घरमें पुत्ररूपसे महाव्यापकत्वादि गुणवाले इन चिन्मय, भक्तदुःखहारी श्रीराम 
नामक ब्रह्मके भक्तानुग्रहार्थ अवतोर्ण होनेपर विद्वानोंने इस लोकमें भी उस परब्रह्मका वहीं श्रीरामनाम 
हो इसलिये प्रकट किया कि मनुष्यरूपमें अबतीर्ण होनेपर भी वह भक्तोंकों यथेष्ट देता है और 
पृथ्वीपर रहते हुए भी अपने दिव्यगुणोंसे दीत रहता है॥ १॥ जिसके द्वारा राक्षसलोग मरणको प्राप्त 

हुए। राक्षसका रकार और मरणका मकार मिलाकर सम्पूर्ण राक्षस्रोंक मारनेवालेका नाम राम प्रसिद्ध 
हुआ। अथवा, जो शक्ति आदिमें सबसे बढ़कर है, उसका नाम राम है। अथवा अत्यन्त सुन्दर विग्रह 
होनेसे पृथ्वीपर “राम' नामसे विख्यात है। (पं० रा० कु०) 

नोट--५ जिसका समझना-समझाना दोनों हो कठिन है उसका भी प्रबोध करा देते हैं। 

नोट--६ श्रीकाष्ठजिह्वास्यामीजीका मत है कि “नामका अर्थ अगुणरूपका साक्षी है और अक्षर सगुणरूपका 
साक्षी है; क्योंकि रूपबालेहीका नाम कहते बनता है। इस तरह नाम दोनोंको जनाता है और दोनोंसे 
अलग है। (रा० प०) 

नोट--७ मानसमयड्डकार लिखते हैं, 'जापक रघुबर बीचमें नाम दुभाषी राज। जो जापक अगुणहिं 
चहे अगुण जापकहि स्राज॥” अर्थात्‌ नाम जापक और श्रोरघुनाथजीके बीचमें नाम दुभाषियाका काम 
करता है, रघुनाथजीके रहस्य जापकको समझाकर और जापककी दीनता प्रभुको सुनाकर उसको प्रभुकी 
प्राप्ति कराता है और यदि जापकको निर्गुण ब्रह्मकी चाह हुई तो नाम उस जापकको निर्गुणकौ प्राप्त 
करा देता है। 

नोट--८ बैजनाथजी लिखते हैं कि अगुण अन्तर्यामीरूप है और पररूप साकेतविहारी, चतुर्व्यूह, अबतारादि 
विभु और अर्चा सगुणरूप हैं। नाम दोनोंका हाल यथार्थ कह सकता है। पुनः, अगुण और सगुण दो 
देश हैं। दोनोंकी भाषा भिन्न-भिन्न है। अगुण देशकों बोली है, सारासारका विवेक, वैराग्य, षट्‌ सम्पत्ति 
(शम, दम, उपराम, तितिक्षा, समाधान और मुमुक्षुता) इत्यादि। सगुण देशमें श्रवण, कीर्तन आदि नवधा, 
प्रेमा, परा भक्ति मिलते हैं। वहाँको बोली, धर्म, शान्ति, सन्तोष, समता, सुशोलता, क्षमा, दया और कोमलता 
आदि। नाम दोनोंकी बोली समझाकर दोनोंसे मिला देता है। 

श्रीसुदर्शससिंहजी-पहले कह आये हैं कि “नामरूप गति अकथ' और साथ ही उसे अनुभूतिका 
विषय भी बता आये हैं। अब यहाँ रूपके दो भेद बताकर दोनोंसे नामका अभिन्न सम्बन्ध एवं नामके 
द्वारा ही दोनोंक अभेदकौ उपलब्धिका निरूपण किया गया। रूपके दो भेद कर दिये, निर्गुणस्वरूप और 
सगुणस्वरूप। समझ लेना चाहिये कि नाम और रूप 'अकथ' हैं। अतएव नामके द्वारा इन दोनोंका सामझस्य 
भी अकथ ही है। नामकी साधनासे हो ज्ञात होता है कि वस्तुत: दोनों अभिन्न हैं। तर्कके द्वारा अभेद 
प्रतिपादित नहीं हो सकता। 

“समुझत सरिस नाम अरु नामी” से प्रारम्भ करके यहाँतक नाम और नामीका परस्पर सम्बन्ध, नामके 
द्वारा नामीकी उपलब्धि, नामीके दो स्वरूप निर्गुण और सगुण तथा दोनोंकी उपलब्धि एवं एकात्मता नामके 
द्वारा बतायी गयी। अब इसके पश्चात्‌ नामके साधनका स्पष्टीकरण करेंगे। 

नाम-वन्दनाके इस प्रसड्रमें नामीको इस चर्चाका क्‍या प्रयोजन था ? नामीके चरितके वर्णनके लिये 
तो पूरा 'मानस' ही है। यह बात समझ लेनी चाहिये। सामान्यतः साधक नामका जप करता है और उसका 
ध्यान नामीपर रहता है। इस प्रकार निष्ठामें विपर्यय होनेसे उसे साध्यको प्राप्तिमें विलम्ब होता है। विलम्ब 
कई बार अश्रद्धा तथा उपरतिका कारण होता है। अत: इस दोषका यहाँ निराकरण हुआ है। 

यहाँ यह समझाया गया है कि नाम स्वयं साधन और साध्य दोनों है। तुम आराध्यका सगुणरूप मानों 
या निर्गुण, दोनोंका स्वरूप है नाम। नाम स्वयं आराध्य है। वह स्वत: प्राप्य है। अतः साधककी निष्ठा नाममें 
आरध्यकी होनी चाहिये। नाममें प्रेम और निष्ठा होगी तो नामी तो बिना बुलाये हृदयमें प्रत्यक्ष हों जाबगा। 
उसके लिये इच्छा एवं अपेक्षाकों आवश्यकता नहों। नाममें ही सम्पूर्ण अनुराग होना चाहिये। (मानसमणि) 


दोौ०--रामनाम मनि दीप ,धरु जीह देहरीं द्वार। 
तुलसी भीतर बाहेरूुँ" जौ चाहसि उँजियार॥ २१॥ 
१-बाहरौ-१७२१, १७६२, छ०। बाहरहु--१७०४। बाहेरहुँ--१६६१। २--जॉ-१६६१ 
[87 ] मा० पी० ( खण्ड-एक ) १३ 

अर्थ-श्रीतुलसीदासजी कहते हैं कि (मुखरूपी दरवाजेको) जीभरूपी देहलीपर श्रीरामनाम मणिदीपक 
रख, जो तू भीतर और बाहर भी उजाला चाहता है॥ २१*॥ 

नोट--६ श्रीरामनामको “मणिदीप' कहनेका भाव यह है कि--(क) साधारण दीपकमें तेल-बत्तीके 
समाप्त होनेका भय तथा पतड्रों और हवा इत्यादिका डर रहता है, फिर प्रकाश भी एक-सा नहीं बना 
रहता। नाम छोड़ अन्य साधन उस दीपकके समान हैं। उनमें धनके समाप्त होनेका डर और काम- 
क्रोधादिकी बाधाका भय रहता है। नाम-साधन मणिदीपसम है जिसमें किसी विप्रका भय नहीं है। 
विनयपद ६७ और १०५ में भी नामको मणि कहा है। यथा--“रामनाम महामनि, 'पायो नाम चारु 
चिंतामनि।' भक्ति चिन्तामणिके लक्षण उ० १२० में कहे गये हैं और श्रीरामभक्तिमें नाम मुख्य है हीं। 
(बा० १९) अतएबव वे लक्षण यहाँ भी लगते हैं। लक्षण, यथा--'परम प्रकास रूप दिन राती। नहिं 
कछु चहिय दिया पृत बाती॥ मोह दरिद्र निकट तहिं आवा। लोभ बात नहीं ताहि बुझावा॥ अचल अबिद्या 
तम मिटि जाईं। हारहिं सकल सलभ समुदाई॥ खल कामादि निकट नहीं जाहीं। (७।१२०) (ख) 
जैसे मणिदीप बुझता नहीं, वैसे ही श्रीरामनाम जिह्वापर बराबर चलता रहे, जिह्ा कभी नामसे खाली 
न रहे, यह भी सूचित किया। वा, (ग) दुभाषियारूपसे अगुण-सगुणका यथार्थस्वरूप बताते हैं और 
मणिरूपसे उनके दर्शन भी करा देते हैं। 

* श्रीनंगे परमहंसजी 'देहरी' का अर्थ “दीयठ' करते हुए यह अर्थ लिखते हैं कि “जीहरूपी दीयठपर रखकर 
द्वारपर धरु /"उनका आग्रह है कि 'जब दीपकका रूपक कहा जाता है तब दीयठका रूपक भी कहा जाता है, क्योंकि 
दीयठ दीपकका आधार है। अतः आधार आधारीरूपसे दौपक-दीयठका सम्बन्ध है। प्रमाण 'मनिदीप राजहिं भवन भ्राजहिं 
देहरी बिद्रुम रची।' 'चित्त दिया भरि धरै दृढ़ समता दिअटि बनाइ।' “मणिदोप राजहिं ।“”' में 'देहरी' का अर्थ सिवाय 
दीयठके दूसरा हो ही नहीं सकता, क्योंकि दरवाजेका प्रसड़ अभी तीन प्रसड़के बाद कहा गया है। यदि कोई महाशय 
हठवश 'देहली वा चौखटा' अर्थ करेंगे तो अल्पबुद्धिका विचार कहा जायगा।' दोहेके भाव ये हैं कि-(क) जैसे दीप- 
देहरी-संयोग वैसे हो नाम और जीहका “संयोग” नाम जीभपर निरतर बना रहे। (ख) द्वारपर धरना मुखसे रटना है, 
क्योंकि जब द्वार खुला रहेगा, तभी भीतर उजाला होगा। मुख रटनेपर ही खुला रहता है। (ग) जैसे दीयठ दीपकके 
अतिरिक्त अन्य कार्याँमें नहीं लायी जाती, वैसे हो जिद्धाको अन्य शब्दके उच्चारणमें न लाया जाय।' 

बे० भू० प॑ं० रा० कु० दासजी लिखते हैं कि अमरकोशमें गृहद्वारके अधोभाग (चौखट) को देहली बताया गया 
है। (अमरविवेक टीकाने बिस्तारसे इसपर टीका कौ है।) पद्माकर और द्रजभाषाके ख्यातनामा कबियोंने भी इसी अर्धमें 
*देहरी' का प्रयोग किया है। यथा--'एक पग भीतर सु एक देहरी पै धरै, एक कर कंज एक कर है किंवार पर।' 
*देहरी थरथराइ देहरी चढ़घों न जाइ देह री! तनक हाथ देह री लंघाइ ले।' इत्यादि। 'मनिदीप राजहिं “-- देहरी बिद्वम 
रची' इस तुकमें मूँगेका चौखट रचा जाना कहा जा चुका, इसीसे इस छन्दके चौथे तुकमें जब फाटकका वर्णन किया 
'गया तब चौखटका वर्णन नहीं है। अतः 'देहरी' का चौखट अर्थ ही प्रामाणिक और समीचीन है। 'दीयठ' अर्थ उपयुक्त 
नहीं, क्योंकि दीयठका नियम नहीं कि द्वारपर ही रहे। दूसरे, दीयठ तो जहाँ चाहे तहाँ ही उठाकर रख सकते हैं और 
उससे काम ले सकते हैं, परन्तु उपमेयभूत जिह्लाको चाहे जहाँ रखकर काम नहीं ले सकते, वह तो मुखद्वारपर ही रहनेसे 
काम दे सकेगी। यहाँ शरीर घर, मुख द्वार, जिह्ा द्वारके अधोभागमें स्थित चौखट है, जो इसलिये है कि उसपर रामनामरूपी 
मणिदीप रखा जाय। 

नोट--'देहरी ' के 'दीयट ' अर्थका प्रमाण किसी उपलब्ध कोशमें नहीं है। देहलीका सम्बन्ध घरके भीतर और 
बाहर दोनोंसे रहता है। देहलीपर दीपक रखनेसे भीतर और बाहर दोनोंमें प्रकाश रहता है। इसी सम्बन्धसे 'देहलीदीपकन्याय' 
प्रसिद्ध है। दीपके साथ ही 'देहरी' का नाम रखनेका उद्देश्य यह हो सकता है कि 'देहलो' और दीपकका इतना घनिष्ठ 
सम्बन्ध है कि 'देहलीदीपकन्याय' ही प्रसिद्ध हो गया और उस न्यायका प्रयोग देहली (चौखट) अर्थात्‌ द्वारके मध्य 
भागपर दीपक रखनेसे जो दोनों ओर प्रकाश होता है उस भावको दर्शित करनेके लिये होता है। देहलीका अर्थ दोयठ 
यदि लें तो देहलीदीपकन्यायमें जो द्वार या चौखटका सम्बन्ध आ जाता है उसका बोधक शब्द फिर यहाँ कोई नहीं 
मिलता और ज्ञानदीपकप्रसड़में भीतर-बाहस्का कोई विषय नहों है, केवल दीपक रखनेका प्रसड्र है, इसलिये वहाँ दीयट 
ही कहा गया, देहरी न कहा गया। 

नोट--२ ट्विबेदीजी--डेवढ़ीपर दीपक रखनेसे भीतर और बाहर दोनों ओर उजाला हो जाता है, इसी 
लिये संस्कृतमें 'देहलीदीप'-न्याय प्रसिद्ध है। और दीपको शिखामें मोहसे अनेक अधम कौट-पतड्भादि 
पतित होकर प्राण दे देते हैं, इसलिये वे सब दीप हिंसक हैं; परन्तु मणिदीपकी ऐसी शिखा है कि 
प्रकाश तो इतर दीपोंसे सौगुणा होता है और जीवहिंसा एक भी नहीं। यदि उस प्रकाशमें अधम, पतित 
आदि कीटपतड्भादिक समान पतित हों तो शरीरनाशके बिना ही सब कल्मष भस्म हो जायेँ और उनका 
रूप भी पवित्र होकर दिव्य हो जाय। और यह दीपशिखा प्रचण्ड विप्नरूप प्रखर वायुसे भी नहीं बुझ 
सकती, इसलिये संसारमें यह अनुपम मणिदीप है। यह ग्रन्थकारका अभिप्राय है। 
मिश्रजी--यह देह मन्दिरके समान है, उसका द्वार मुख है, जिह्ला देहली है और जिद्बा इस तरहसे 
भो देहली है कि नेत्र और बुद्धि दोनोंके बीचमें है। इसपर नाम रहता है। अर्थात्‌ जैसे डिब्बेके भीतर 
रत्न रहता है, उसी तरह बुद्धि और नेत्र दोनोंक बीच रसनापर रज्लरूपी नाम रहता है। रामनाम जपनेवालेको 
दूसरेकी सहायताकी आवश्यकता नहीं पड़ती। 
टिप्पणी-१ गोस्वामीजीने मससे और वचनसे भजन करनेके फल भिन्न-भिन्न दिखाये हैं। 'सुमिरिय 
नाम रूप बिनु देखें। आवत हृदय सनेह बिसेषें॥' यह मनसे स्मरण करनेका फल है। और, “तुलसी भीतर 
बाहेरहुँ जाँ चाहसि उजियार”' यह जिह्वासे भजन करनेका फल दिखाया। अर्थात्‌ मनमें भजन करनेसे भगवान्‌ 
हृदयमें आते हैं और जिह्नाद्ठारा भजन करनेसे भीतर-बाहर देख पड़ता है। भीतर-बाहर उजाला हुआ तो 
भीतर निर्गुण, बाहर सगुण देख पड़ा। २ प्रथम कह आये कि नाम दोनों ब्रह्मको कहते हैं, अब नामजपसे 
दोनों ब्रह्मका प्रकट होना कहते हैं। नामके जपसे भीतर प्रकाश होता है तब निर्गुण ब्रह्मका अनुभव होता 
है, बाहर प्रकाश हो तब सगुण ब्रह्म देख पड़ेगा। [नोट-हृदयमें जो निर्गुण (अव्यक्त) रूप है उसका 
जओोध होना भीतरका उजाला है, सगुण रूपका बोध होना बाहरका उजाला है। इस अर्थका प्रमाण दोहावलीमें 
है जिसमें यही दोहा देकर फिर ये दो दोहे दिये हैं। 'हिय निर्गुन नयनक्ति सगुत रसना राम सुनाम। मनहु 
पुरटसंपुट लसत तुलसी ललित ललाम॥' (दोहा ७) “सगुन ध्यान रुचि सरस नहीं निर्गुन मन तें दूरि। तुलसी 
सुमिर्रु रामकों नाम सजीबन मूरि॥” (दोहा ८) 'भीतर-बाहरका उजाला क्‍या है और वह कैसे मिले?' 
यही इनमें बताया गया है जो इस अर्थसे मिलता है। दूसरे यहाँ प्रसंग भी सगुण-निर्गुणका है।] ३ 'निर्गुणके 
बिता जाने सगुणकौ उपासना करें तो मोह हो जाता है, जैसे गरुड़जी और भुशुण्डिजीकों हुआ। निर्गुणकों 
बुद्धिसे निश्चित करके सगुणमें प्रीति करना चाहिये। (निर्गुण-उपदेश, यथा, 'माया संभव भ्रम सकल ““।” 
सगुण उपदेश, यथा-'मोहि भ्रगति प्रिय संतत।” ) इसी तरह सगुणकों बिना जाने निर्गुणकी उपासना 
करें तो कष्ट ही है जैसा कहा है, “जे अस भगति जानि परिहरहीं।””।” ४ निर्गुण-सगुण दोनोंकों छोड़कर 
केवल नाम जपनेमें यह हेतु है कि 'सगुन ध्यान रुचि सरस नहिं निगुन मन तें दूरि। तुलसी सुमिरहु रामको 
नाम सजीवन मूरि॥' ५ मणिदीप स्वतःसिद्ध है, उपाधिरहित है। इसको द्वारका देहरीपर रखे तो निर्गुण 
' ब्रह्म मकानके भीतर अन्तःकरणमें देख पड़ता है सो जीभके भीतर है और सगुण मकानके बाहर नेत्रोंके 
आगे देख पड़ता है। नेत्रसे सगुणका दर्शन होता है सो जीभके बाहर है। इसलिये भीतर-बाहर कहा। 
६ हृदयका मोहान्धकार दूर होना, निर्गुण-सगुण देख पड़ना, उजियार होना है।' [कोई-कोई महानुभाव 
ऐसा भी कहते हैं कि मोहका दूर होना भीतरका उजाला है। यथा-“अचल अबिद्या तम मिटि जाईं' और 
इन्द्रियोंका दमन होना हीं बाहरका उजाला है। यथा--“खल कामादि निकट नहीं जाहीं।' ७ “जाँ” का भाव 
यह है कि बिना रामनामके जपे हृदयमें प्रकाश नहीं हो सकता, निर्गुण-सगुण ब्रह्म नहों देख पड़ते। आगे 
भ्क्तोंके द्वारा इसका उदाहरण देते हैं। 
शंका-आजकलके कुछ मतानुयायी कहते हैं कि “जीह' का अर्थ यहाँ जीभ नहीं है, क्या यह 
सही है? 
समाधान--श्रीगोस्वामीजीने 'जीह शब्द बहुत जगह दिया है उससे निस्संदेह यह स्पष्ट है कि 

अगोस्वामीजीने 'जीह'से 'जीभ' ही बताया है। यथा-'जीह हूँ न जपेडँ नाम बकेउँ आउ बाउ मैं” (वि० 
२६१) वह कौन “जीह' है जिससे अनाप-शनाप बकना कहते हैं? 'गरैगी जीह जो कहउँ और को हाँ” 
(बि० २२९); “कान मूँदे करि रद गहि जीहा' (अ० ४८); “गरि न जीह मुँह परेउ न कौर” (अ० १६२); 
“साँचेहँ मैं लबार भुज बीहा। जाँ तन उपारठँ तव दस जीहा॥' (लड्ढ्र० ३३); 'संकर साखि जो राखि कहउँ 
कछु ताँ जरि जीह गरो” (वि० २२६) इत्यादिमें जो जीह शब्द आया है वह इस जीभके लिये यदि 
नहीं है तो वह और कौन 'जीह' है जिसका गलना, दाँतोंसे दाबना, उखाड़ना, जलकर गिरना इत्यादि 
कहा गया है? 
नाम जीह जपि जागहिं जोगी। बिरति बिरंचि प्रपंच बियोगी।॥ १॥ 


ब्रह्मसमुखहि अनुभवहिं अनूपा। अकथ अनामय नाम न रूपा॥ २॥ 

अर्थ-१ योगी जींभसे नामको जपकर जागते हैं (जिससे) वे ब्रह्माके प्रपंचसे विशेष योग रखते 
हुए भी पूर्ण विरक्त हैं॥१॥ उपमारहित ब्रह्मसुखका अनुभव करते हैं जो अकथनीय है, निर्दोष है और 
जिसका न नाम है न रूप॥ २॥ (प्रोफे० दौनजी) 

अर्थ-२ जो बैराग्यद्वारा ब्रह्माके प्रपक्से (संसारके व्यसनादिके) वियोगी हैं (छोड़े हैं) बे योगी 
भी जिह्ासे नामको जपकर जागते हैं और अनिर्वचनीय, अनामय, नामरूपरहित ब्रह्मके अनुपम सुखका 
अनुभव करते हैं। (द्विवेदीजी, मिश्रजी) 

ऐ अर्थ-३ योगी जीभसे नामकों जपकर जागते हैं। (जिससे बे) वैराग्यद्वारा (अर्थात्‌ बैराग्य प्रात्त करके) 
विधिप्रपंचसे वियोगी (उदासीन) हो जाते हैं और अनुपम, अकथ्य, अनामय (रोगरहित, निर्दोष), नामरूपरहित 
ब्रह्मके सुखका अनुभव करते हैं। (पं० रामकुमारजी प्रभृति) 

नोट--१ प्रोफेसर दीनजी कहते हैं कि यहाँ “बियोगी” शब्द मेरी रायसे जोगीका विशेषण है अर्थात्‌ 
योगसाधनसमय भी कुछ वस्तुओं (बल्कल-बस्त्र, कमण्डल आदि) से निर्वाहार्थ योग (सम्बन्ध) रखते 
हुए भी नामको जिह्ासे जपकर ब्रह्माकृत सृष्टिसे विरति प्राप्त करके चेतनात्माका ज्ञान प्राप्त करते हैं। 
जैसे राजा जनक आदि विधिप्रपंचसे विशेष योग रखते हुए भी पूर्ण विरक्तवान्‌ थे। विशेषण न माननेसे 
*बियोगी' और “विरति' में पुतरक्ति दोष हो जायगा। 

टिप्पणी १-पहले कहा कि “रामनाम मतिदीय अरु।' यह कहकर अब मनका उत्साह बढ़ानेके 
लिये चार प्रकारके भक्तोंका उदाहरण देते हैं कि देख, सबका आधार रामनाम ही है, सभी इसको 
जपते हैं, तू भी जप। देख, नामजपसे केबल अगुण-सगुणहोका ज्ञान नहों होता, किन्तु सब पदार्थ 
प्राप्त होते हैं, संकट दूर होते हैं, सब मनोरथ पूरे होते हैं और बैराग्य होकर ब्रह्मसुखका आनन्द 
प्राप्त होता है। (पं० रामकुमारजी) 

नोट--२ जोगी-जो आत्माका परमात्मासे योग किये रहते हैं। यथा-“सुक सतकादि सिद्ध मुनि जोगी। 
नाम प्रसाद ब्रह्मसुख भोगी॥” (१२६) पुनः, योगदर्शनमें अवस्थाके भेदसे योगी चार प्रकारके कहे गये 
हैं। (१) प्रथम कल्पिक, जिन्होंने अभी योगाभ्यासका केवल आरम्भ किया हो और जिनका ज्ञान अभी 
दृढ़ न हुआ हो। (२) मधुभूमिक, जो भूतों और इन्द्रियॉंपर विजय प्राप्त करना चाहते हों। (३) प्रज्ञाज्योति, 
जिन्होंने इन्द्रियोंको भलीभाँति अपने वश कर लिया हो। और, (४) अतिक्रानभावनीय, जिन्होंने सब सिद्धियाँ 
प्राप्त कर ली हों और जिनका केवल चित्तलय बाकों रह गया हों। (श० सा०) 

'पं० रामकुमारजीके मतसे योगी-ज्ञानी, संयमी। और बैजनाथजी योगीसे अष्टाड्योग-साधन करनेवाले 
ऐसा अर्थ करते हैं। श्रीजानकीशरणजो लिखते हैं कि यहाँ ज्ञानीको 'योगी' नहीं कहा। ज्ञान, योग, वैराग्य 
और विज्ञान चारों भिन्न-भिन्न वस्तुएँ हैं। यहाँ 'योगी' मुमुश्षु है, मुक्ति पानेकी इच्छासे योगद्वारा ब्रह्ममुखका 
अनुभव करता है, विधिप्रपञ्वसे वियोगी होकर विरागी होता है। इनमें योगके सब लक्षण यम-नियम 
आदि घटते हैं। आगे गूढ़ गतिके जाननेवाले ज्ञानी हैं, क्योंकि उनको और कोई आकांक्षा नहीं है। 

श्रीसुदर्शसिंहजीका मत है कि यहाँ “जोगी” से परोक्ष ज्ञानी अभिप्रेत है। “वह परोक्ष-ज्ञान रखता है और 
अपरोक्ष (प्रत्यक्ष) के लिये नाम-जप करता है।' (मानसमणि)। इस प्रसड्भपर विशेष दोहा २२ में लिखा 
जायगा, वहाँ देखिये। 

'पं० रामकुमारजीका तथा प्राय: अन्य टीकाकारोंके मतानुसार यहाँ 'ह्ञानी भक्त' ही योगी हैं। ज्ञानी 
भी नाम जपते हैं। यथा-'प्रायो विवेकिन: सौम्ब वेदान्ताथैकनैश्ठिका:। श्रीमतो रामभद्टस्थ नामसंसाधने रता:॥' 
(बूहद्विष्णुपुराण) गोस्वामीजीने आगे कहा भी है कि “रामभगत जग चारि प्रकारा। ग्यानी प्रभुहिं बिसेषि 
पियारा॥” ज्ञानी विशेष हैं, इसोसे यहाँ ज्ञानीहीका दृष्टान्त प्रथम देते हैं। 

नोट--३ “जागहिं जोगी' का भाव यह है कि यह संसार रात है, इसमें योगी जागते हैं। यथा, 
*एहि जय जामिनि जागहिं जोगी। (२। ९३) तथा “या निशा सर्वभूतानां तस्यां जागरत्ति संयमी।' 
(गीता २। ६९) पुनः, यहाँ मोह रात्रि है। इस संसारके व्यवहार स्वप्र हैं, जो मोहरूपी रात्रिमें जीव 
देख रहा है और सत्य मानता है। इस संसार वा मोहरात्रिमें योगी नामके बलसे जागते हैं। (अर्थात्‌ संसारी 
सब व्यवहार और वस्तुओंसे योगोकों वैराग्य रहता है) यथा--“सपने होड़ भिखारि नृप रंक नाकपति होड़। 
जागें लाभ न हानि कछु तिमि प्रपंच जिय जोड़॥' (२। ९२) 

प्रश्न-- 'जायहिं” से पहले सोता पाया जाता है। यहाँ रात, सोना और जागना क्‍या है? नोट (३) 
में इनका उत्तर संक्षेपसे दिया जा चुका है। पुनः, देह, स्त्री, पुत्र, धन, धाम, देह सम्बन्धमात्रकों अपना 
मानकर उनमें ममत्व करना, आसक्त होना हो सोते रहना है। यथा-'सुत बित दार भवन ममता निसि 
सोकत अति न कबहुँ मति जागी।' (वि० १४०) “मोह निसा सब सोवनिहारा.....।' (अ० ९३) इन सबको 
नाशवान्‌ और बाधक जानकर इनकौ मोह-ममता छूटना, विषयसे वैराग्य होना 'जागता' है। यथा-'अहंकार 
ममता मद त्यागू।', “मैं तैं मोर मूढ़ता त्यागू। महामोह निसि सूतत जागू॥' (लड्भा० ५५), 'जानिय तबाहिं 
जीव जग जागा। जब सब बिषय बिलास बिरागा॥ होड़ बिबेकु मोह भ्रम भागा।' (अ० ९३), 'जागु जागु 
जीव जड़ जोहै जग जामिनी।' (वि०), “बिषया परनारि निसा तरुनाड़, सुपाड़ परेड अनुरागहि रे। जम के 
पहस दुखरोग बियोग बिलोकतहू न बिरागहि रे॥ ममता बस तैँ सब धूलि गयउ, भयों धोर महाभय भार्गाहिं 
रै। जरठाड़ दिसा रबिकाल उयठ अजहूँ जड़ जीव न जागहि रे ॥#' (क० उ० ३१) 

पं० रामकुमारजी लिखते हैं कि 'जागना' योगसिद्धिकों भी कहते हैं। यथा 'गोरख जगायो जोग भगति 
भगायो-” (क० ६। ८४) इस तरहसे यह भाव निकलता है कि नामके जपसे योगी जागते हैं, उनका 
विरागयोग जागता है अर्थात्‌ सिद्ध होता है-'राय रामनाम सो बिराग जोग जागि है।' 

नोट--४ जागना कहकर 'बिरति' होना और “विधि प्रप॑च' से वियोगी होना कहा। क्योंकि ये क्रमशः 
जागनेके चिह्न हैं। जबतक चित्तमें प्रपक्त रहता है तबतक ब्रह्मसुख प्रातत नहीं हो सकता। इसीलिये प्रपञज्चसे 
बियोग होना कहकर ब्रह्मसुखका अनुभव करना कहा। 

नोट--५ बिर॑चि प्रपंच-त्रह्मके भवजालसे। प्रपंच-सृष्टि; सृष्टिके व्यवहार, जञ्ञाल, सांसारिक सुख और 
व्यवहारोंका फैलाव। यथा--'जोग बियोग भोग भल मंदा। हित अनहित मध्यम भ्रम फंदा॥ जनमु मरनु जहाँ 
लगि जग जालू। संपत्ति बिपति कर्म अरु कालू॥ अरनि धामु धनु पुर परिवारू।-देखिय सुनिय गुनिय मन 
माहीं। मोह मूल परमारथ नाहीं॥' (अ० ९२) “बियोगी” अर्थात्‌ 'प्रपज्चमें अभाव हो जाता है, उससे मत 
हट जाता है।“उदासीन। ऐसा ही टीकाकारोंने लिखा है।' 

नोट-२२ (१) के जोड़को चौपाई यह है “एहि जग जामिनि जागहिं जोगी। परमारथी प्रपंच 
बियोगी।' (२। ९३) 

नोट--६ पं० रामकुमारजी लिखते हैं कि “अनूषा, अकश्व इत्यादि ब्रह्मके विशेषण हैं। उपमा देकर 
उसे दिखाना चाहे तो नहीं हो सकता। पुनः उसे कहकर भो नहों दिखा सकते। क्योंकि “मन समेत जेहिं 
जान न बानी।' तो उसका वर्णन कैसे हो सके ? “अनामय” पद देकर सूचित किया कि प्रपश्कके द्वारा 

भी दिखाना असम्भव है। जो कहो कि नामरूपद्वारा तो दिखा सकोगे तो उसपर कहते हैं कि बह (मायिक) 
नामरूपरहित है। ऐसे ब्रह्मसुखकों नाम प्राप्त करा देता है।' 

नोट--७ “अकथ अनामय नाम न रूपा' इति। श्रोजानकीशरणजी लिखते हैं कि “ब्रह्मसुख नाम है 
ही, तब 'अनाम' कैसे हुआ ? “अनाम' कहनेमें अभिप्राय यह है कि ब्रह्मसुख तो यौगिक नाम अथवा 
लाक्षणिक है, रूढ़ि नहीं है। जैसे दाशरथी, रघुनन्दन आदि यौगिक हैं। रघुसिंह, काकपक्षधर लाक्षणिक 
हैं। ऐसा ही '“ब्रह्मसुख' को जानिये। ब्रह्मका जो सुख वह ब्रह्मसुख। “ब्रह्म ऐसा पद छोड़के अनाम हैं, 
सुखेति वस्तुत: नामशून्य, कौन वस्तुका नाम है सुख ? अतएव अनाम है। अरूप कैसे है ? जैसे देही- 
देह है। जब देही देहाश्रित है तब देहबत्‌ है और जब देही देहभिन्न है, तब अरूप है। इसी प्रकार 
जब ब्रह्मसुख ब्रह्माश्रित है तब रूपवान्‌ है और जब ब्रह्मसे भिन्न देखना चाहें तो रक्षक भी दृष्टिगोचर 
नहीं होता है। अतएव अरूप है।' 

जाना' चहहिं गूढ़ गति जेऊ। नाम जीह जपि जानहिं तेऊ॥ ३॥ 

अर्थ-जो गूढ़ गतिको जानना चाहते हैं, वे भी नामकों जिहासे जपकर जान लेते हैं॥ ३॥ 

टिप्पणी--१ (क) 'जेऊ' और “तेऊ' से तात्पर्य उन मनुष्योंसे है जो योगी नहीं हैं और ब्रह्मसुखको 
जानना चाहते हैं। (ख) 'गूढ़ गतियाँ” अनेक हैं। आत्मा-परमात्माकौ गति; कालकर्मकी गति; ज्ञान, वैराग्य 
और भक्तिकी गति; तत्त्व, माया और गुणकी गति; इत्यादि। [विज्ञानी अखण्ड ज्ञान कैसे प्राप्त करके उसमें 
मग्न रहता है ? वह सुख कैसा है ? श्रोपार्वतीजीने यह कहकर कि 'गूढ़उ तत्व न साथु दुराबहिं” (१। ११०) 
फिर प्रश्न किया है कि “पुनि प्रभु कहहु सो तत्व बखानी। जेहि बिग्यान मग़न मुत्रि ज्ञावी॥' (१। १११) 
अथवा, प्रभुके गुप्त रहस्य; जीव और परमात्माके बौचमें जो शब्द, स्पर्श, रूप, रस, गन्ध, बुद्धि, अहड्डार 
और माया ये आठ आवरण हैं उनका जानना, इत्यादि 'गूढ़ गति' में आ जाते हैं।] इसीसे 'गूढ़ गति' 
का कोई विशेष नाम नहीं दिया। अथवा, 'गूढ़ गति' से “ब्रह्मसुखका अनुभव” ही सूचित किया। (ग) 
क्रियाका सम्बन्ध वस्तुके साथ होता है, नामके जपसे हृदयमें प्रकाश होता है। इसीसे गृढ़ गति जानते 
हैं। (घ) ये जिज्ञासु भक्त हैं। जिज्ञासु ब्रह्मको जिज्ञासा करता है, इसीसे योगोके पीछे जिज्ञासुका उदाहरण 
दिया। श्रीसुदर्शनसिंहजी लिखते हैं कि पहले ज्ञानोको कहकर अब जिज्ञासुको कहते हैं। इसकों न परोक्ष 
ज्ञान है और न अपरोक्ष। इसको दोनोंकी चाह है। ज्ञानीको अपरोक्ष ज्ञानको चाह थी, परोक्ष ज्ञान उसे 
था हो। (मानसमणि) 

साधक नाम जपहिं लय' लाएँ। होहिं सिद्ध अनिमादिक पाएँ ॥ ४॥ 

शब्दार्थ-लय-तदाकार वृत्ति। चित्तकी वृत्तियोंका एक हो ओर प्रवृत्त होना। अनिमादिक-अणिमा आदि 
सिद्धियाँ। अणिमाकों आदियें देकर यहाँ प्रधान आठ या अठारह सिद्धियाँ सूचित कौं। भा० ११। १५ 
में भगवान्‌ने उद्धवजीसे कहा है कि आठ सिद्धियाँ प्रधान हैं, जो मुझे प्रात होनेपर योगीको मिल जाती 
हैं। ये मेरी स्वाभाविक सिद्धियाँ हैं। मं० सोरठा ६ “जो सुमिरत सिथि होड़ में देखिये। 

अर्थ-साधक लौ लगाकर नामको जपते हैं और अणिमादिक सिद्धियाँ प्राप्त करके सिद्ध हो जाते 

. हैं॥ड॥ 


१-जानी-१७२१, १७६२, छ०, १७०४। जाता-१६६१ (“जानो' को हरताल देकर “जाना' शुद्ध किया है)। 
को० रा०। 

२-जानहु (शं० ना० चौ०)--१७०४। (परन्तु रा० प० में “जानहिं' है।) १६६९१ में “जानहु' था, हरताल देकर 
शुद्ध किया गया है। 

३-लौ--१७२१, १७६२, छ०। लठ-को० रा०। लय-१६६१, १७०४। 

नोट--१ “साधक' शब्द स्वभावत: पारमार्थिक साधन करनलेवालेमें रूढ़ है। वह साधक यहाँ अभिप्रेत 
नहीं है। उसकी निवृत्तिक लिये यहाँ 'अनिमादिक' शब्द दिया है। 'अनिमादिक' शब्द देकर उसका अर्थार्थित्व 
सूचित किया है। 'साधक' शब्द देनेका तात्पर्य यह है कि अनिमादिक सिद्धियाँ (जो परम्परासे अर्थप्रद 
होती हैं) प्राप्त करतेके लिये जप आदि साधन करना पड़ता है। गीतामें जो 'अर्थार्थी” शब्द आया है 
उसका अर्थ गोस्वामीजीने 'साधक' शब्द देकर खोल दिया है कि संसारी जीवोंसे खुशामदादि करके अर्थप्राप्त 
चाहनेवाला यहाँ अभिप्रेत नहीं है, किन्तु जो भगबदाराधनद्वारा ही अर्थकी प्राप्ति चाहता है उसीसे यहाँ 
तात्पर्य है। 

नोट--२ (क) “लय लाएँ” इति। अर्थात्‌ उसोमें लगन, गूढ़ अनुराग, लगाये हुए, एकाग्रमनसे। 
ब्रह्माण्ड-पुराणमें 'लय' के सम्बन्धमें यह श्लोक मिलता है-'पाठकोटिसमा पूजा पूजाकोटिसमों जपः। 
जपकोटि-समं ध्यान ध्यानकोटिसमो लयः॥' (अज्ञात) पूजा करोड़ों पाठके समान है, जप करोड़ों पूजाके 
समान है, ध्यान करोड़ों जपके समान है और लब करोड़ों ध्यानके समान है। [पं० रामकुमारजीके 
संस्कृत खर्रेमें यह श्लोक है; पर मेरी समझमें यहाँ 'लय' का अर्थ 'लगन' है। यथा-'मन्र ते सकल 
बासना भागी। केक्‍ल रामचरन लय लागी।।' (७। ११०)] (ख) “लब लाएँ” अर्थात्‌ अपनी कामना 
या सिद्धियॉमें मसको लगाये हुए। (श्रीव्यासजी, श्रीरूपकलाजी) श्रीसुदर्शनसिंहजी लिखते हैं कि जहाँ 
भी कामना है वहाँ विधि है। विधिका ठीक पालन होनेपर हो कामनाकी सफलता निर्भर है। यह 
स्मरण रहे कि कामनाओंके विनाशकौ कामना, ब्रह्मात्मैक्यकी इच्छा, स्वरूपके प्रति जिज्ञासा, 
भगवत्साक्षात्कारकी कामनाकों कामना नहाँ माना जाता। अतएव योगी तथा जिज्ञासु ये दो निष्काम 
भक्त हैं। उनके लिये किसी विधिका बन्धन नहीं। उन्हें 'जीह जपि' केवल नामका चाहे जिस अवस्थामें 
चाहे जैसे जप करनेकों कहा गया पर साधकको तो सिद्धि चाहिये। अतएब उसे विधिका पालन करना 
पड़ेगा। उसके लिये कहा है कि “लय लाये” जप करना चाहिये। नामजपमें उसका मन लगा होना 
चाहिये और जिस सिद्धिकौ कामना हो भगवानके वैसे रूपमें चित्त स्थिर होना चाहिये। भा० ११। 
१५ में विविध सिद्धियोंके लिये ध्यान बताये गये हैं। अतः यहाँ 'लय लाये' कहा। (ग) पं० रामकुमारजी 
लिखते हैं कि ये अर्थार्थी भक्त हैं। इनका मन धनकौ प्राप्तिमें अत्यन्त लगता है। ये भक्त अणिमादिक 
सिद्धियोंको पाकर अर्थको सिद्ध होते हैं। पुनः, (घ) किसी-किसीका यह मत है कि यद्यपि मन सिद्धियॉंमें 
लगा है तो भी उनकौ प्राप्तक लिये एक लयसे नाम जपते हैं। (ड) 'होहिं सिद्ध यथा--/सब सिधि 
सुलभ जपत जिसु नामू्‌॥' (बा० १११) 

जपहिं नामु जन आरत भारी। मिटहिं कुसंकट होंहिं सुखारी॥ ५॥ 

अर्थ-बड़े ही आर्त (पीड़ित, दुःखित) प्राणो (भी) नाम जपते हैं तो उनके बड़े बुरे संकट (दुःख, 
आपत्ति) मिट जाते हैं और वे सुखी होते हैं॥ ५॥ 

'टिप्पणी--१ “आरत भारी” इति। (क) भाव यह कि बड़े-बड़े कठिन दुःख दूर हो जाते हैं, 
छोटे-मोटेकी बात ही क्या ? “आर्तजनके कुसंकट ही नहीं मिटते, किन्तु वे सुखी भी होते हैं। क्योंकि 
प्रभु संकट मिटाकर दर्शन भी देते हैं। जैसे गजेद्ध, प्रह्माद, द्रौषी आदिके संकट मिटाये और दर्शन 
दिये। (ख) मिलता हुआ श्लोक यह है--'आर्ता विषष्णा: शिधिलाश्र भीता घोरेषु च व्याधिषु बर्तमाना:। 
संकीर्त्य नारायणशब्दमात्रं ते मुक्तदुःखाः सुखिनो भवन्ति॥'(पाण्डवगीता) अर्थात्‌ आर्त, दीन, ग्लानियुक्त, 
घोर व्याधियोंमें वर्तमान ऐसे लोग भी भगवन्नाम जपकर दुःखसे मुक्त और सुखी हो जाते हैं। (ग) 
“भारी” पद देकर सूचित किया है कि साधारण दुःखमें तो भक्त प्रभुको सड्भोचमें नहीं ही डालते, 
जब ऐसा कोई भारी ही कष्ट आ पड़ता है कि जो प्रभु हो निवारण कर सकते हैं, अन्यथा दूर 
नहीं हो सकता, तभी प्रभुसे कष्ट दूर करनेके लिये कहते हैं।' इसके उदाहरणमें श्रीद्रौषदीजीहीको लीजिये। 
जब आप राजसभामें लायी जाने लगीं तब प्रथम तो आपने साड़ी कसकर बाँध ली थीं, पुनः, दरबारमें 

भीष्मपितामहजी, द्रोणाचार्यजी, आदि गुरुजनोंका भरोसा था। पुनः पाँचों विख्यात वीर पाण्डव पतियोंका 
भरोसा जीमें रहा। जब इन सब उपायोंसे निराश हुईं तभी उन्होंने भगवान्‌कों कष्टनिवारणार्थ स्मरण किया। 
ऐसा हो गजेन्द्रका हाल है। इत्यादि। 

टिप्पणी २ (क) इन पाँच चौपाइयोंमें यह दिखाया है कि योगी (ज्ञानी), जिज्ञासु, अर्थार्थी और 
आर्त्त इन चारोंको अपनी मनोकामनाको सिद्धिके लिये नामका जप आवश्यक है। इसीसे सब प्राप्त हो 
जाते हैं। (ख) अर्थार्थके पीछे आर्त भक्तोंको कहा। क्योंकि द्रव्यके पीछे दुःख होता है। 

नोढ-१ “जीह जपि” और “जपहिं' इन शब्दोंका प्रयोग इन चौपाइयोंमें किया गया है। हिन्दी-शब्दसागरमें 
“जप' शब्दकी व्याख्या यों की गयी है-(१) किसी मन्त्र वा वाक्यका बारम्बार धीरे-धीरे पाठ करना। 
(२) पूजा वा सश्ध्या आदिमें मन्त्रका संख्यापूर्वक पाठ करना। पुराणोंमें जप तीन प्रकारका माना गया 
है। मानस, उपांशु और बाचिक। कोई-कोई उपांशु और मानस जपके बीच जिह्ना-जप नामका एक चौथा 
जप भी मानते हैं। ऐसे लोगोंका कथन है कि वाचिक जपसे दसगुना फल उपांशुमें, शतगुना फल जिह्ला- 
जपमें और सहस्रगुना फल मानसजपमें होता है। मन-हो-मन मन्त्रका अर्थ मनन करके उसे धीरे-धीरे 
इस प्रकार उच्चारण करना कि जिह्ला और ओंठमें गति न हो, 'मानसजप' कहलाता है। जि्ला और ओंठको 
हिलाकर मन्त्रोंके अर्थका बिचार करते हुऐ, इस प्रकार उच्चारण करना कि कुछ सुनायी पड़े “उपांशु जप' 
कहलाता है। जिद्वा-जप भी उपांशुहोके अन्तर्गत माना. जाता है, भेद केवल इतना ही है कि 'जिह्वा-जपमें 
जिह्ना हिलती है पर ओष्ठॉमें गति नहीं होतो और न उच्चारण ही सुनायी पड़ सकता है। वर्णोंका स्पष्ट उच्चारण 
करना 'बाचिक जप' कहलाता है। जप करनेमें मनत्रकी संख्याका ध्यान रखना पड़ता है, इसलिये जपमें 
मालाकी भी आवश्यकता होती है।' श्रीमद्गोस्वामीजीने 'नामजप' के प्रसंगमें 'जपना, रटना, रमना, सुमिरना, 
कहना, घोखना, जतन करना इन शब्दोंका प्रायः प्रयोग किया है। 'जप' शब्द बहुत जगह साधारण ही 
बास्म्थार कहनेके अर्थमें कहा है और इस शब्दके साथ ही 'रसना' “जीह' वा अन्य पर्यायवाची शब्दोंका 
प्रयोग भी जहाँ-तहाँ किया है जिससे यह स्पष्ट जान पड़ता है कि वे 'जप' शब्द प्रायः जिह्नासे बारम्बार 
उच्चारणहीके लिये लिखते हैं। और कहां-कहाँ प्रसड्रानकूल मन लगाकर स्मरण वा “जिह्मा-जप' करनेके 
अर्थमें भी लाये हैं। श्रोगोस्वामोजीने साधनावस्थामें उच्च-स्थरसे हो उच्चारणको विशेष माना है। कारण 
यह कि इससे सुननेबवालेका भी उपकार होता है। 

नोट-२ यहाँ कुछ लोग शंका करते हैं कि गोस्वामीजीने तो मनके कर्मकों स्थान-स्थानपर प्रधान 
कहा है, यथा--“तुलसी मन से जो बने बनी बनाई राम' (दोहावली), “मन रामनाम सो सुधाय अनुरागिहै” 
(बि० ७०) इत्यादि। फिर यहाँ जिद्वासे जपना क्यों लिखा ? इसका कारण महारामायणसे स्पष्ट हो जाता 
है। वह यह है कि अन्तःकरणसे जपनेसे जीवन्मुक्तिकी प्राप्ति होती है और जीभसे जपनेसे भक्ति मिलती 
है जिससे प्रभु शीघ्र 'द्रवते' हैं। पुनः, जापककों दूसरेकी सहायताकी जरूरत नहीं पड़ती। यथा--' अन्तर्जपन्ति 
थे नाम जीवन्मुक्ता भवन्ति ते। तेषां न जायते भक्ति च रामसमीपका:॥ जिह्नयाउप्यन्तरेणैव रामनाम जपन्ति 
ये। तेषां चैब परा भ्रक्तिनित्यं रामसमीपका:॥', “योगिनों ज्ञानिनों भक्ता: सुकर्मनिरताक्ष ये। रामनाप्नि रताः 
सर्वे रमुक़ीडात्तु एवं बै॥' (महारामायण ५२। ७१। ७३) अर्थात्‌ बैखरी, मध्यमा, पश्यन्ती और परा किसी 
बाणीका अवलम्बन लेकर अत्तर्निष्ठ होकर जो नाम जपते हैं वे जीवन्मुक्त हो जाते हैं, किन्तु उनको 
श्रीरामसामीष्यकारिणी परा भक्ति नहीं मिलती है॥ ७१॥ जो अन्तःकरणके अनुरागसहित जिह्ासे नाम जपते 
हैं उनको नित्य ही भगवतू-सात्रिध्यकारिणी प्रेमपराभक्ति प्राप्त होती है॥ ७२॥ योगी, ज्ञानी, भक्त तथा कर्मकाण्डी 
ये चारों श्रीरामनाममें रत रहते हैं। अतएव रामनामसे निष्पन्न रमु क्रोडा कहा जाता है। पुनः यहाँतक जो 
साधन बताया गया वह उनके लिये है जिन्हें कुछ भी कामना है। कामनाओंके रहते मनसे जप हो नहीं 
सकता, क्योंकि मन बराबर चज्वल रहेगा। जब समस्त कामनाहीन हो जाय तभी मानसिक जप स्वाभाविक 

हो सकेगा। उस अबस्थाके प्रेमी जापकोंकी चर्चा आगे दोहेमें ग्रन्थकारने की है। साधनावस्थाबालोंके लिये 
जिहासे हो जप करना बताया है। इसीसे धीरे-धीरे बह अवस्था प्राप्त होनेपर तब मनसे जप होगा। 
राम-भगत जग चारि प्रकारा। सुकृती चारिउ अनघ उदारा॥ ६॥ 
चहूँ चतुर कहँ नाम अधारा। ग्यानी प्रभुहि बिसेषि पियारा॥ ७॥ 

शब्दार्थ-सुकृती-पुण्यात्मा, भाग्यवान्‌, धन्‍्य। यथा--'सुकृति पुण्यवान्‌ धन्य इति' (अमरकोश ३। १। ३) 
अनघ-पापरहित। उदार-श्रेष्ठ। अधारा-आधार, सहारा, अवलम्ब। 

अर्थ-जगतमें श्रीरमभक्त चार प्रकारके हैं। चारों पुण्यात्मा, निष्माप और उदार होते हैं॥ ६॥ चारों 
चतुर भक्तोंकों नामहीका अवलम्ब है। इनमेंसे ज्ञानो भक्त प्रभुकों अधिक प्रिय हैं॥ ७॥ 

टिप्पणी--१ (क) श्रीमद्धगवद्गीतामें चार प्रकारके भक्त कहे गये हैं। उसीका अनुसरण करते हुए 
गोस्वामीजीने भी चार प्रकारके भक्तोंका होना कहा। (ख) यहाँ चार प्रकारके भक्त कहे और चार ही 
विशेषण दिये। सुकृती, अनघ, उदार और चतुर ये चारों विशेषण प्रत्येक भक्तके हैं। क्योंकि चारोंको 
और किसी साधन वा देवादिका भरोसा नहीं है। अर्थकों कामना होगी तो भी अपने ही प्रभुसे माँगेंगे; 
संकटमें भी अपने हो प्रभुका स्मरण करेंगे, क्योंकि ऐसा न करें तो फिर विश्वास ही कहाँ, यथा--“मोर 
दास कहाड़ नर आसा। करड़ त कहहु कहाँ बिस्वासा॥' (७। ४६) 

नोट-१ चारों विशेषण प्रत्येक भक्तके हैं। इस प्रकार कि--(१) जो सब आशा-भरोसा छोड़कर 
श्रीरामजीके हो रहे वे ही सुकृती हैं, यथा-“स्रो सुकृती सुचिवंत सुसंत सुजान सुसील सिरोमनि स्वै।”“ 
सत भाव सदा छल छॉड़ि सब तुलसी जो रहै रघुबीर को है।' (क० उ० ३४) “सकल सुकृतफल राम 
सनेहू।' (१। २७) पं० रामकुमारजी लिखते हैं कि 'सुकृती' भगवानकों प्राप्त होते हैं। जो दुष्कृती हैं 
वे प्रभुका भजन नहीं करते और न प्रधुको प्रात होते हैं। यथा--“न मां दुष्कृतिनो मूढाः प्रपह्माते नशाधमा:।' 
(गीता ७। १५) (२) जो भजन करते हैं वे अनघ हैं, क्योंकि जो प्रभुके सम्मुख हों डनका नाम 
जपने लगे उसमें पाप रह हो नहीं सकता। जितको भजन भाता हो नहीं, जो भजन नहीं करते और 
श्रीरामविमुख हैं बे हो 'अघी' हैं, उन्होंके लिये कहा है कि 'पापवंत कर सहज सुभाऊ। भजन मोर 
तेहि भाव त काऊ॥' (५। ४४) पुनः स्मरण रहे कि पुण्यसे पाप कटते हैं पर यह नियम नहीं है 
कि प्रत्येक पुण्यसे प्रत्येक पाप कटे। जो जिसका बाधक होता है उसीको वह काटता है। इस नियमानुसार 
सुकृती भी पापयुक्त हों सकते हैं, इसीके निराकरणार्थ 'सुकृती' कहकर “अनथ' कहा। तात्पर्य कि 
यह पुण्यवान्‌ भी हैं और पापरहित भी। (३) जो उदारका साथ करता है बह भी ठदार ही हो जाता 
है। ये भक्त श्रीरामनामको धारण किये हैं जो उदार हैं, यथा-'एहि महूँ रघ॒ुप्ति नाम उदारा। अति 


दे पवित्र करते हैं, यह उदारता है। पुनः “उदार” शब्दका एक अर्थ है “महान्‌';; यधा--'उदारों दातृमहतो:' 
इति (अमरकोश ३। २। ९१)। “महतो महीयान्‌' ऐसे परमात्माका आश्रय करनेवाला भी तो महान्‌ 
होना चाहिये। इस भावमें तात्पर्य यह है कि तुच्छ वस्तुओंके लिये भगवान्‌का आश्रय करनेसे कोई- 
कोई इनको तुच्छ या छोटा कह सकते हैं, अतः कहते हैं कि ये छोटे नहीं हैं बड़े हैं। यद्यपि 
ज्ञानी और जिज्ञासुकी अपेक्षा ये छोटे हो सकते हैं तथापि अन्य लोगोंको अपेक्षा बड़े ही हैं; जैसे 
राजा-महाराजाका टहलुआ हम सब साधारण लोगोंके लिये बड़ा है। पुनः, उदार वह है जो अपना 
कुछ त्याग करें। इन भक्तोंने अपना क्‍या छोड़ा है? जीवके पास सबसे बड़ा उसका अपनापन है 
उसका अहड्जार, उसका अपनी शक्तिका भरोसा। नामका आश्रय लेनेवाला अपनी शक्तिके अहड्ढडारको 
छोड़कर भगवान्‌के द्वारा अपना लौकिक या पारलौकिक उद्देश्य पूर्ण करनेमें लगा है। उसने अपने 
अहड्जारकों शिधिल करनेकी महती उदारता दिखलायी है, अत: वह उदार कहा गया। (श्रीचक्रजी) 

पुन, “उदार” का एक अर्थ 'सरल' भी है, यथा-'दक्षिणे सरलोदारौ।' इति (अमरकोश ३। १। ८) 
इस अर्थके अनुसार चारों रामभक्तोंको 'सरल' अर्थात्‌ सोधा-सादा जनाया। यह गुण भक्तों-संतोंमें श्रीरामजीने 
आवश्यक बताया है, यथा--“सरल सुभाउ सबहि सन प्रीती।' (३। ४६। २) 'सीतलता सरलता मयत्री। 
द्विजपद प्रीति धर्म जनयत्री॥” (७। ३८। ६) “सरल सुभाव न मन कुटिलाई। बथालाभ संतोष सदाईं॥' 
(७। ४६। २) नबम सरल सब सन छलहीना।' (३। ३६। ५) इत्यादि। (४) जो श्रीरामजीका भजन करते 
हैं, वे ही चतुर हैं। यथा-“परिहरि सकल भरोस रामहिं भजहिं ते चतुर नर।' (आ० ६) अतएव इन 
सबको चतुर कहा। यहाँ और गीतामें आर्त्त और अर्थार्थीकों भी, सुकृती, उदार और अनघ कहनेसे 
भगवान्‌की उदारता, दयालुता आदि देख पड़तो है कि किसो प्रकारसे भी जो उनके सम्मुख होता है, 
स्वार्थक लिये ही क्‍यों न हो तो भी वे उसको सुकृती आदि मान लेते हैं। यथा-'अपि चेत्सुदुराचारो 
भजते मामनन्यभाक्‌। साधुरेव स मन्तव्य: सम्यग्‌ व्यवसितो हि सः॥' (गीता ९। ३०) आर्त्त आदि सकाम 
भक्तोंको भी सुकृती, अनघ आदि कहनेका यह भी भाव हो सकता है कि कदाचित्‌ कोई कहे कि 
साधारण कामनाओंके लिये उस “कतुंमकर्तुमन्यधाकर्तुं समर्थ' को कष्ट देना यह उचित नहीं जँचता 
तो उसके निराकरणार्थ उनको “सुकृती' कहा। पुनः, यदि कोई कहे कि “पापीने यदि किसी कामनासे 
नाम जपा तो उसका फल “कामनाकी पूर्ति' उसको मिल गया, तब पाप तो उसका बना ही रहा। 
तब अनघ कैसे कहा ?' तो इसका समाधान यह है कि जैसे कोई किसी कार्यके निमित्त अग्नि जलावे, 
तो डससे वह कार्य (रसोई आदि) तो होता हो है पर साथ-हीं-साथ शीतका भी निवारण हो जाता 
है, उसी प्रकार श्रीरामनामके जपसे कामनाकों सिद्धिके साथ-साथ जापकके पाप भी नष्ट हो जाते हैं। 
अतः वह अनघ कहा गया। 

टिप्पणी २--ज्ञानीको विशेष प्रिय कहा। कारण कि ये एकरस रहते हैं और भक्त प्रयोजनमात्रके 
लिये बड़ी प्रीति करते हैं। प्रयोजन सिद्ध होनेपर बैसी प्रीति फिर बनी नहीं रहती। ज्ञानी परमार्थमें स्थित 
हैं। अन्य तीन भक्त स्वार्थसहित भजन करते हैं। स्वार्थसे परमार्थ विशेष है ही। इसीलिये ज्ञानीको श्रेष्ठ 
कहा। “विशेष” कहकर जनाया कि अन्य भी प्रिय हैं पर ये उनसे अधिक प्रिय हैं। 

नोट--२ मिलते हुए श्लोक ये हैं--'न मां दुष्कृतिनो मूढाः प्रपद्यत्ते नराधमा:। माययाउपहतज्ञाना आसुरं 
भावमाश्रिता: ॥ चतुर्विधा भजस्ते मां जना: सुकृतिनो5जुन। आत्तों जिज्ञासुरधार्थी ज्ञानी च भरतर्षभ ॥ तेषां ज्ञानी 
नित्ययुक्त एकभक्तिविंशिष्यते। प्रियों हि ज्ञानिनोउत्यर्थमह स च मम प्रिय:॥ उदाराः सर्व एवैते ज्ञानी त्वात्मैव 
मैं मतम्‌। आस्थितः स॒ हि युक्तात्या मामेवानुत्तमां गतिम्‌॥(गोता ७। १५-१८) अर्थात्‌ मायाद्वारा हरे हुए 
ज्ञानवाले और आसुरी स्वभावको प्राप्त मनुष्योंमें नीच और दूषित कर्मबाले मूढ़ मुझे नहीं भजते हैं ॥ १५॥ 
चार प्रकारके सुकृती पुरुष मुझे भजते हैं--आर्त, जिज्ञासु, अर्थाथी और ज्ञानी॥ १६॥ इनमेंसे मुझमें नित्य लगा 
हुआ और मुझमें ही अनन्य प्रेम-भक्तिवाला ज्ञानो भक्त विशेष उत्तम है; क्योंकि मुझे तत्त्वसे जाननेबाले 
ज्ञानीकों मैं अति प्रिय हूँ और वह ज्ञानी मुझको अत्यन्त प्रिय है॥ १७॥ यद्यपि ये सभी उदार हैं तथापि 
ज्ञानी तो मेरी आत्मा (स्वरूप) ही है। ऐसा मेरा मत है क्योंकि वह स्थिर बुद्धि ज्ञानी भक्त अति उत्तम 
गतिस्वरूप मुझ सर्वोत्तम प्राप्य वस्तुमें ही भलो प्रकार स्थित है॥ १८॥ गौताके उपर्युक्त अठारहवें श्लोकमें 
ज्ञानीकों भगवान्‌ने अपनी आत्मा कहा है और गोस्वामीजीने “आत्मा' के बदले “विशेष प्रिय' कहा है, 
इस तरह उन्होंने 'आत्मा' का भाव स्पष्ट कर दिया कि ज्ञानी भक्त भगवान्‌को वैसा ही विशेष प्रिय है 
जैसे मनुष्योंको आत्मा प्रिय है। पुनः 'आत्मा' शब्द यहाँ न देकर उन्होंने अपना सिद्धान्त भी बता दिया 
है। 'आत्मा' शब्दसे अद्गैतमतका प्रतिपादन किया जा सकता है पर “बिशेष पिआरा' शब्दसे अद्दैतमत 
नहीं रह जाता। 

नोट--३ यहाँ गोस्वामीजीने चार प्रकारके भक्तोमेंसे एककी ज्ञानी संज्ञा दी है। इससे यह स्वयं सिद्ध 
है कि जो रूखे ज्ञानी हैं और ग़मभक्त नहों हैं उनका यहाँ कथन नहीं है। भक्तिहीन ज्ञानी अन्य सब साधारण 

अ्रणियोंके समान प्रभुको प्रिय हैं, भक्त सबसे अधिक प्रिय हैं। यथा--'भगति हीत बिरंचि किन होर्ड़। सब 
जीवहु सम प्रिय मोहिं सोर्ड॥ भगतिवंत अति नीचउ प्रानी। मोहि ग्रानप्रिय असि मम बानी॥' (उ० ८६) 
चहुँ जुग चहुँ श्रुति नाम प्रभाऊ। कलि बिसेषि नहिं आन उपाऊ॥ ८॥ 

अर्थ-चारों युगों और चारों बेदोंमें 'नाम' का प्रभाव (प्रसिद्ध) है और खासकर कलियुगमें तो 
दूसरा उपाय है हो नहीं॥ ८॥ 

नोट-१"चहुँ जुग चहुँ श्रुति नाम प्रभाऊ' इति। (क) सत्ययुग, ज्ेता, द्वापर तोन युगोंके प्रमाण क्रमसे 
ये हैं--'नाम जपत प्रभु कीन प्रसादू। भगत सिरोमनि भे प्रहलादू।' (१। २६) “ध्रुव सयलानि जपेउ हरि 
नाऊँ। पायव अचल अनूपम ठाऊँ॥' (१। २६) “जो सुनि सुमिरि भाग भाजन भड्ट सुकृतसील भील भामो।' 
(वितय० २२८), “आभीर जमन किरात खत श्रपचादि अति अधघरूप जे। कहि नाम बारक तेठपि पावन होहिं राम 
नमामि ते॥' (७। १३०) “श्रपच्च सबर खस जमन जड़ पाक कोल किरात। राम कहत पावन परम होत 
भुवन बिख्यात / (२। १९४) कलियुगके उदाहरण तो भक्तमालमें भरे पड़े हैं। गोस्वामीजी और चाण्डालकी 
कथा प्रसिद्ध ही है। (ख) 'चहुँ श्रुति' इति। श्रुतियोंमें नामके प्रभावके प्रमाण ये हैं--(१) 'मर्ता अमर्त्यस्थ 
ते भूरिनाममनामहे। विप्रासो जातवेदस:।' (ऋग्वेद ५। ८। ३५), (२) 'स होबाच बालाकिर्य एवैषोः5प्सु 
पुरुषस्तमेबाहमुपास इति त॑ होबाचाजातशत्रुमांमतस्मिन्समवादयिष्ठा नाम्न्यस्यात्मेति वा अहमेतमुपास इति स यो 
हैतमेबमुपासते नाम्न्यस्थात्मा भवतीत्यधिदैवतमयाध्यात्मम्‌।' ( ऋग्वेदान्तर्गत कौषीतकिब्राह्मणोपनिषद्‌ ४।९) (३) 
“न तस्थ प्रतिमा3अस्ति यस्य नाम महद्यश:।' (यजुर्वेद अ० ३२ मं० ३), (४) “स होबाच श्रीरामः 
कैबल्यमुक्तिरकेवषारपाधिंकरूपिणी। दुराचाररतो वापि मन्नाम भजनात्कपे॥ १८॥ सालोक्यमुक्तिमाप्रोति न तु 
लोकान्तरादिकम्‌।' (यजुर्वेदान्तर्गत मुक्तिकोपनिषद्‌ अ० १) (५) 'किमित्ते विष्णो परिचक्षि नाम प्रयद्ववक्षे 
शिपिविष्टो अस्मि। मावर्पां अस्मदपगृह एव्ल्यदन्यरूप: समिथे बभूथ॥' (सामवेद अ० १७ खण्ड १) (६) 
“सो5हं भगवो मन्त्रविदेवास्मि नात्मविच्छुत होव मे भगवद्‌ दृशेभ्यस्तराति शोकमात्म विदिति सो5ह॑ भगवः शोचामि 
त॑ मा भगवाउ्छोकस्य पार तारयत्विति त होवाच यद्वै किज्लैतदध्यगीष्ठा नामैबैतत्‌॥ ३॥ नाम वा ऋग्वेदो यजुर्वेदः 
सामबेदः आधर्वणश्तुर्थ इतिहास पुराण: पञ्चमो वेदानां बेद: पित्न्यो राशिदेंवो निधिर्वाकोबाक्यमेकायन॑ देवविद्या 
ब्रह्मविद्या भूतविद्या क्षत्रविद्या नक्षत्रविद्या सर्पदेवजनविद्या नामैवैतत्नामोपास्वेति॥ ४॥ स यो नाम ब्रहमत्युपास्ते 
यआावज्नाप्नो गत॑ तत्रास्य यथा कामचारों भवति यो नाम ब्रह्मेत्युपास्तेइस्त भगवो नाम्नो भूय इति नाप्तो बाब 
भूयोउस्तीति तन्‍्मे भगवान्व्रवीत्विति॥ ५॥' (छान्दोग्योपनिषद्‌ अ० ७ खण्ड १) (७) 'नाम नाप्ना जोहवीति 
पुरा सूर्यात्पुरोषस:। यदज: प्रथमं सम्बभूव सहतत्स्वराज्यमियाय यस्मान्नान्यत्यरमस्ति भूतम्‌॥ ३१ ॥' (अथर्ववेदसंहिता 
काण्ड १० सूक्त ७) (८) ओराम उबाच--'अथ पद्म दण्डकानि पितृष्नो मातृप्नो ब्रह्मप्लो गुरहननः 
कोटियतिप्लोईइनेककृतपापों यो मम षण्णवतिकोटिनामानि जपति स्‌ तेभ्य: पापेभ्य: प्रमुच्यते। स्वयमेव 
सच्चिदानन्दस्वरूपो भवेन्न किम्‌।' (अधर्ववेदान्तर्गत श्रीरामरहस्योपनिषद्‌ अ० १) श्रीसीतारामनामप्रतापप्रकाशमें 
कुछ प्रमाण ये आये हैं--(९) अथर्वणोपनिषद्‌ यथा--“जपात्तेनेब देवतादर्शन॑ करोति कलौ नान्येषां भवति॥ 
अश्वाण्डालो5पि रामेति बाच॑ वदेत्तेन सह संबसेत्तेन सह सम्भुझ्ीयात्‌॥' (१०) ऋण्वेदे यथा--'३* परल्रहम 
ज्योतिर्मय॑ नाम उपास्थ॑ मुमुक्षुभि:।' (११) यजुर्वेदे यथा--'रामनामजपादेब मुक्तिर्भवति।' (१२) सामवेदे 
यथा--' ओमित्येकाक्षरं यस्मित्प्रतिष्ठितं तन्नामध्येय॑ संसृतिपारमिच्छो:।' 

नोट--२ 'कलि बिसेबि तहिं आन उपाऊ' इति। यथा--“कलौ केबल राजते रामनाम, ' 'हरेनामैव नामैव 
मम नामैव जीवनम्‌। कलौ नास्त्येव नास्त्येब नास्त्येब गतिरन्यथा॥' (पाण्डवगीता ५३); 'सोड़ भवतरु कछु 
संसब नाहीँ। नाम प्रताप प्रयट कलि माँही॥' (७। १०३; १। २७, ७) भी देखिये। 

यदि 'कलि बिसेषि” का अर्थ यह लें कि “कलिमें नामका विशेष प्रभाव है' तो भाव यह होगा 
कि इस युगमें ध्यान, यज्ञ और पूजा है ही नहीं, कारण कि मन स्थिर नहीं रहता, वासनाओंसे सदा 
चज्चल रहता है, बनियों-व्यापारियोंके पाप और अधर्मकों कमाईसे यज्ञ होते हैं, वनस्पति और चर्बी गोघृतको 

जगह होममें पड़ते हैं, पूजनके लिये चमड़े और रक्तसे भीगी हुई केसर मिलती है, शक्कर, घृत आदि 
सभी अपवित्र मिलते हैं। नाम छोड़ दूसरा उपाय है ही नहीं, मन लगे या न लगे, जीभपर नाम चलता 
रहे, बस इसीसे सब कुछ हो जायगा। यह विशेषता है। उत्तरकाण्डमें जो कहा है कि “कृत जुग त्रेता 
द्वापर पूजा मख अरु जोग। जो गति होड़ स्रो कलि हारे नाम ते पावहिं लोग॥' (७। १०२)।०० कलिजुग 
जोग न जग्य न ग्थाना।” नाम प्रताप प्रयट कलि माहीँं।' वही भाव यहाँ “कलि बिसेषि' का है। अर्थात्‌ 
और युगोंमें अन्य साधनोंके साथ नाम-जपसे जो फल होता था वह इस युगमें केवल नाम-जपसे हो 
प्राप्त हो जाता है, यह विशेषता है। 'नहिं आन उपाऊ' का भाव यह है कि इस युगकी परिस्थिति जैसी 
है उसमें अन्य साधन हो नहीं सकते। 
दो०--सकल कामना-हीन, जे राम-भगति-रस लीन। 
नाम-सुप्रेम' पियूष हृद तिन्हहुँ किए मन मीन॥२२॥ 

शब्दार्थ-लीन-तन्मय, मग्न, डूबा हुआ, अनुरक्त। 'सुप्रेम -सुष्ठु, सुन्दर प्रेम। 'पियूष' (पीयूष)-अमृत। 
*हृद'-कुण्ड।>अगाध जल, यथा--'तत्रागाधजलोहदः' (अमरकोश १। १०। २५)। 

अर्थ--जो सब कामनाओंसे रहित हैं, श्रीरामभक्तिससमें लीन हैं बे भी नामके सुन्दर प्रेमरूपी अमृतके 
अगाध कुण्डमें अपने मनको मछली बनाये हुए हैं॥ २२॥ 

नोट--१ “कामना हीन” कहकर सूचित किया कि ऊपर कहे हुए चारों प्रकारके भक्त कामना-युक्त 
हैं। यह भक्त सकल-कामना-हीन है, इसे कुछ भी चाह नहीं, यह सहज हो खेही है। 

'पं० रामकुमारजी लिखते हैं कि श्रीमद्धगवद्गीता (७। १६) में जो यह श्लोक है--“चतुर्विधा भजन्ते 
मां जना: सुकृतिनोउर्जुन। आर्तों जिज्ञासुरथांथी ज्ञानी च भरतर्षभ॥' इसमें चार भक्त स्पष्ट कहे हैं। 
श्रीमधुसूदनस्वामीजीके भाष्यके अनुसार इसमें “च' अक्षर जो अन्तमें दिया है वह पाँचब्रें भक्तका बोधक 
है। जैसे मधुसूदनीटोकाके अनुसार श्रोगौताजीमें चार भक्त स्पष्ट कहे गये और एक गुप्त रीतिसे, वैसे ही 
पृष्यपाद गोस्वामीजीने चारको स्पष्ट कहा और एकको गुप्त रीतिसे, इससे हमारे पृज्य कविकी चतुरता झलक 
रही है। 

मधुसूदनीटीका देखनेपर मालूम हुआ कि 'च' शब्दसे उन सबोंका भी ग्रहण 'ज्ञानी'-शब्दमें कर लिया 
गया जो इन चारोंमें न होनेपर भी भगवानके निष्काम भक्त हैं; जैसे कि श्रीशबरीजी, गृभ्नराज श्रीजटायु, श्रीनिषादराज 
और गोपिकाएँ आदि। इस तरहसे 'सकल कामना हीन जे” ये 'च' से ज्ञानियोंमें हो गिने जायँंगे। यथा--'तदेते 
अदथ्ः सकामा व्याख्याता:। निष्कामश्चतुर्थ इदानीमुच्यते। ज्ञानी च। ज्ञान भगवत्तत्त्वसाक्षात्कारस्तेन नित्ययुक्तो ज्ञानी। 
ती्णमायो निवृत्तसर्वकाम:। चकारो यस्य कस्यापि निष्काम प्रेमभक्तस्य ज्ञानिन्‍्यन्तर्भावार्थ:॥' अर्थात्‌ प्रथम तौन 
सकाम कहे गये, अब निष्काम कहा जाता है। भगवत्तत्त्वसाक्षात्कारकों ज्ञान कहते हैं, उस ज्ञानसे जो नित्ययुक्त 
है बही ज्ञानी है। वह मायासे उत्तीर्ण हो चुका है और उसकी सब कामनाएँ निवृत्त हो चुकी हैं। यहाँपर 
"ज्ञानी च' में जो चर शब्द है वह जिस किसी निष्काम प्रेमी भक्तका ज्ञानियॉमें अन्तर्भाव करनेके लिये है। 
इस प्रकार भक्तोंकी संख्या गीताके भगवद्वाक्यानुसार चार-कौ-चार हो रह जाती है और 'ऱम भगत जग चारि 
प्रकार” तथा “चतुर्विधा भजन्ते माम्‌' से संगति भी हो जाती है। करुणासिन्धुजीका भी यही मत है कि 
इस दोहेमें भी “ज्ञानी भक्त' का वर्णन है। 

नोट--२ श्रीरामभक्तिकौ कामना कामना नहीं मानी जाती। इसके अनुसार ज्ञानों भक्त भी निष्काम 
भक्त हैं। परन्तु इस दोहेमें उन ज्ञानी भक्तोंको कहा गया है जिनमें पूर्ण परिपक्व भक्ति है, जिन्हें भक्तिकी 
वृद्धि या परिपक्वताके लिये साधन नहीं करना है। ये तो श्रीरामभक्तिरसमें सदा लीन ही हैं। श्रीसुदर्शनसिंहजी 


१-प्रेम पीयूष-१७२१, १७६२, छ०, १७०४। प्रेम पीयूष-को० रा०। सुप्रेम पोयूष-१६६१॥। (इसमें ' प्रेमपीयूष' 
था, चिह्न देकर 'सु' बढ़ाया गया है।) 

लिखते हैं कि जब मनसे समस्त कामनाएँ दूर हो जाती हैं और वह श्रीरामके प्रेमरसमें डूबता है तो 
नामके अमृतरसका उसे स्वाद मिलता है। कामना न होनेसे उसे कहीं जाना नहीं है। फलत: वह उस 
मामके सरोवरमें मौन बनकर निवास करता है। उस समय मनसे स्वतः जप होता रहता है। मानसिक 
जपकी इस सहजावस्थाका इस दोहेमें निदर्शश किया गया है। इसी सहज जपमें नामकी साधना समाप्त 
होतो है। अतएवं नामकी साधनरूपताका वर्णन भी यहाँ समात्त हुआ है। 
“नाम जीह जपि जागहिं जोगी।“रस लीन' इति। 

पं० श्रोकान्तशरणजी लिखते हैं कि (१) “ब्रह्मसुखके ज्ञानमात्रसे आनन्द होता है क्योंकि वह स्थूल 
वस्तु नहीं है। (२) वह स्थूल, सूक्ष्म और कारण देहोंसे भिन्न अणु-परिमाण है ।“(३) बह प्राकृत बिकार 
क्षीणपीनादि आमयों (रोगों) से रहित है। (४) इस आत्मसुखके समान दूसरा प्राकृत सुख नहीं है।' 

यहाँपर (१) और (२) का विषय किसोके मतका अनुवाद या पूर्वपक्षके रूपमें ही कहा गया जान 
पड़ता है, क्‍योंकि सुख स्वप्रकाश है। जैसे रातमें पदार्थोकों देखनेके लिये दीपककी आवश्यकता पड़ती 
है परन्तु दीपकको देखनेके लिये अन्य दीपककों आवश्यकता नहीं होती, वैसे हो ज्ञान और सुखका अनुभव 
'करनेके लिये अन्य ज्ञानकी आवश्यकता नहीं, बे स्वप्रकाश होनेसे स्वयं अनुभवमें आते हैं। जो ब्रह्मको 
सुखस्वरूप ही मानते हैं (जैसे कि अद्गेती आदि) उनके मतानुसार ब्रह्म अप्रमेय होनेसे उसको अणु- 
परिमाण नहीं कहा जा सकता। जो सुखकों गुण मानते हैं (जैसे कि नैयायिक आदि) उनके मतसे भी 
उसको अणु-परिमाण नहीं कह सकते क्‍योंकि परिमाण गुण है और गुण गुणका आश्रित नहीं होता। जो 
सुखको द्रव्य मानते हैं, उनके मतसे जीव अणु होनेसे उसके सुखको अणु-परिमाण कह सकते हैं। परन्तु 
जिस परब्रह्मको आनन्दसिन्धु सुखराशि कहा जाता है उस ब्रह्मसुखको अणु-परिमाण कैसे कहा जायगा? 
अत; उपर्युक्त कथन (१) और (२) को परमतका अनुवाद या पूर्वपक्ष कहा गया। नम्बर (३) में धर्मी 
और धर्ममें अभेद मानकर हो प्रयोग किया गया है। अर्थात्‌ क्षीणसे क्षीणत्व तथा पीनसे पीनत्वका ग्रहण 
करनेसे कोई आपत्ति नहीं आती। नं० (४) में यद्यपि आत्मा शब्दसे प्राय: जीवात्माका हो ग्रहण होता 
है पर यहाँ आत्मसुखसे परमात्मसुख ही लक्षित है, क्योंकि यहाँ ब्रह्मसुखका ही प्रतिपादन हो रहा है। 

पं० श्रीकान्तशरणजीके मतानुसार यहाँ “योगी' शब्दसे गोतोक्त चार प्रकारके भक्तोंसे अलग “निर्गुणमतरूपी 
रुक्ष ज्ञान' वाले तथा “निष्कामकर्मयोग' वाले अथवा जिज्ञासु अभिप्रेत हैं। उनका मत है कि यहाँ जिज्ञासु, 
अर्थार्थी और आर्त्त भक्तोंका वर्ण करके तब ज्ञानीकों अति प्रिय कहा और तत्पश्चात्‌ 'सकल कामना- 
हीन जे“ से उस ज्ञानीका वर्णन किया इत्यादि। 

परन्तु इसमें यह शंका उठती है कि, “जो नाम-जपद्वारा वैराग्यपूर्वक ब्रह्मसुखका अनुभव करता 
है, उसको 'रुक्ष ज्ञानवाले कर्मयोगी' कहना उचित होगा?' तथा, 'इनकों यथा-कथज्चित्‌ जिज्ञासुका अंग 
माननेसे जिज्ञासु, अर्था्थी और आर्त इन तीनका हो कथन करके “राम भगत जग चारि प्रकारा' कैसे 
कह सकेंगे ? चौथेका उल्लेख ही नहीं हुआ तब 'चारि प्रकारा,' कहना कैसे सड्भरत होगा ?' (क्योंकि 
“जगमें चार प्रकारके भक्त हैं ऐसा कहते हो प्रश्न उठता है कि 'चौथा कौन है ?' और फिर 'ज्ञानी 
विशेष प्रिय है” इसको सुनते हो शंका होगी कि यह ज्ञानी कौन है और क्‍यों प्रिय है ?)' 

आगे 'सकल कामना-हीन जे” के “जे” से 'ज्ञानो भक्तका संकेत' उन्होंने माना है। परन्तु ऐसा 
मानना कहाँतक ठीक होगा? क्योंकि बीचमें “चहुँ जुग चहुँ श्रुति नाम प्रभाऊ””' यह चौपाई पड़ी है, 
तथा 'सकल कामना-हीन जे” इस दोहेमें 'ज्ञानी' का संकेत करनेवाला कोई शब्द नहीं है। हाँ, निष्काम 
प्रेमीभकक्त आ सकता है। 

इसकी अपेक्षा प्रसड़्को संगति इस प्रकार लगाना ठीक होगा कि यहाँ नामका महत्त्व प्रतिपादन 
'कविका मुख्य उद्देश्य है। साथ-हो-साथ सबको नामजपका उत्साह दिलाना है, नाममें प्रवृत्त करना है। 

नामस्मरण निष्काम प्रेमीभक्तोंका तो प्राणाधार ही है, सर्वस्व है, जोवन है; परन्तु अर्थार्थी और आर्त्त 
तथा जिज्ञासु और ज्ञानी, अर्थात्‌ प्रवृत्ति और निवृत्ति दोनों मारगॉंवाले, सभी लोग नामके जपसे अपना- 
अपना साध्य प्राप्त करते हैं। इनमेंसे प्रथम तौन तो सकाम होनेसे अपने स्वार्थ-साधनके लिये नामका जप 
करेंगे, इसमें कोई विशेष बात नहीं है। परन्तु वैराग्यपूर्वक प्रपज्वको छोड़कर नामरूपातीत उस अनिर्वचनीय 
ब्रह्मसुखमें निमग्र रहनेवाले ज्ञानी भी नाम-जपद्ठारा ही उस ब्रह्मसुखका अनुभव करते आये हैं, इससे बढ़कर 
नामका महत्त्व क्या कहा जा सकता है? 

इस प्रसड्रमें शाब्दिक प्रयोग भी बड़ो चतुरतासे किया गया है। यहाँ 'योगी' शब्दसे ज्ञानयोगीका 
ग्रहण है, क्योंकि नाम-जपद्ठारा नामरूपातीत अकथनीय ब्रह्मसुखका अनुभव लेना यहाँ कहा गया है और 
यह अनुभव ज्ञानी भक्तके अतिरिक्त अन्य कोई नहीं कर सकता।-“योगिनां नृप निर्णीतं हरेर्नामानुकीत्तनम्‌। 
शश्रीधरस्वामीजीने 'योगिनाम्‌' का अर्थ 'ज्ञानिनाम' किया है। दोहा २६ (१-२) देखिये। अतएब यहाँ 
ज्ञानी भक्तका हो वर्णन है। 

यहाँ 'ज्ञानी' शब्द न देकर “योगी' शब्द देनेमें अभिप्राय यह है 'योगी' से 'ज्ञानयोगी और भक्तयोगी 
जा प्रेमयोगी दोनोंका ग्रहण हो सके। प्रारम्भमें 'ब्रह्मसुखहिं अनुभवहिं” यह ज्ञानी भक्तका विशेष लक्षण 
दिया और बीचमें "जाती प्रभुहि बिसेषि पियारा' कहकर गौताके 'ज्ञानी त्वात्यैव मे मतम्‌' इन शब्दोंका 
अपना अभिमत अर्थ सूचित किया और अन्तमें 'सकल कामना-हीन जे”' से प्रेमयोगोके विशेष लक्षण 
देकर अत्यन्त प्रिय तथा इसी प्रसड्भमें इनका भी ग्रहण दिखाया। पं० श्रीरामकुमारजीने जो लिखा है 
'एकको गुप्त कहा' उसका तात्पर्य सम्भवत: यही है। 

*योगी' के पश्चात्‌ जिज्ञासु, अर्थार्थी और आत्तंका वर्णन करके इन चारोंको सुकृती, अनघ और उदार 
आदि कहकर सर्वप्रथम कहे हुए ज्ञानोकों विशेष प्रिय कहा। श्रीरामजीके नामका हो आधार लिया है, 
अन्य साधन वा अन्य देवोंके नामका आश्रय दुःख मिटाने आदिमें भी नहीं लिया, इसीसे चारॉंको चतुर 
कहा। 'चहूँ” कहकर पूर्व हो चारों भक्तोंका कथन इज्लित कर दिया गया। “त्राम अथारा' यह 'चतुर” 
कहनेका कारण बताया। ज्ञानी होकर भी भक्ति करना यह ज्ञानियोंकों चतुरता है। जो भक्ति नहीं करते 
उनको गिरनेका भय रहता है। यथा--'जे ज्ञान मान बिमत्त तव भवहरनि भक्ति ” आदरी। ते पाड़ सुरदुर्लभ 
पदादपि परत हम देखत हरी।' (७। १३) “मोरे प्रौड़--तजहीं।' (३। ४३) यही ज्ञानियोंकी चतुरता है। 
चारों भक्तोंकों कहकर आगे प्रमाणमें कहते हैं--'चहुँ जुए --बिसोका॥' 'अगुन सगुतर बिच नाम सुसाखी॥' 
(२१। ८) और आगेके “अगुत सगुत ढुड़ ब्रह्म सरूपा।' (२३। १) के बौचवाले दोहे और आठ चौपाइयाँ 
प्रसड़से कुछ अलग-सी जान पड़ती हैं। परन्तु विचार करनेसे ज्ञात होता है कि असज्भति नहीं है, केवल 
अन्य विषयका साथ-ही-साथ प्रतिपादन होनेसे वह असड्भत-सा जान पड़ता है। पहले नामकों अगुण- 
सगुणके बीचमें साक्षीरूपसे कहा, फिर यह कहा कि भीतर सूक्ष्म सच्चिदानन्दरूपसे तथा बाहर विश्वरूपसे 
अथवा सगुण विग्रहरूपसे यदि दर्शन करना चाहते हो तो नाम जपो। दृष्टान्तरूपमें ज्ञानौधक्तका निर्देश किया, 
क्योंकि ज्ञानी भक्त ही अव्यक्त और व्यक्त स्वरूपका अनुभव करनेवाला होता है। साथ हीं अन्य भक्तोंका 
निर्देश करके चारॉंको चतुर और उनमेंसे ज्ञानीको विशेष प्रिय कहा, उसका कारण दोहेमें बताकर इस 
विषयको यहाँ समाप्त किया और पूर्वोक्त अगुण-सगुणके प्रसड़को जो बातें रह गयी थीं उनका कहना 
प्रारम्भ किया। 

अथवा, इन सब प्रसड्रोंकी पृथक्‌ू-पृथक्‌ सड्रति कर सकते हैं। इस प्रकार कि--'अगुत सगुन बिच 
नाम सुसाखी।' (२१। ८)। पर एक प्रसद्भ समाप्त हो गया। 'समताम मनिदीप धरु““” यह दूसरा प्रसज 
है। फिर “नाम जीह जपि जागहिं जोगी” से लेकर “कलि बिसेषि तरहिं आत उपाऊ' तक तीसरा प्रसड्ग 
है। इस प्रसंगमें गीतामेंके स्पष्टकपसे चार भक्तोंकी चर्चा करके तब चौथे प्रसज्भमें 'लकल कामना-हीत"-” 
से प्रेमी भक्तका भी नाममें ही निमग्न रहना कहा। 

नोट--३ (क) यहाँ 'श्रीरामभक्ति'को 'सस' और “नाम सुप्रेम' को 'अमृतकुण्ड' कहकर श्रीरामभक्तिमें नामप्रेमको 
सर्वोपरि बताया। जलकों और गुड़, शक्कर, ओले, संतरे आदिके रसको भी रस हो कहते हैं। इनमें स्वाद तो 
होता है पर संतोष नहीं होता। अमृतमें स्वाद और संतोष दोनों हैं। इसे पोकर फिर किसी पदार्थक खाने- 
पीनेकी इच्छा ही नहीं रह जाती। २० (७) देखिये। अमृतको किसी रसके समान नहीं कह सकते। यथा--'राम 
मनुज कस रे सठ बंगा। धन्वी काम नदी पुनि गंगा॥ पस्ु सुरधेनु कल्पतरु रूखा। अन्न दान अरू रस पीयूषा। 
(लं० २६)। वैसे ही ऱमभक्ति रसके समान है और नामप्रेम अमृतकुण्डके समान है। (ख) “पियूष-हृद' कहनेका 
भाव यह है कि अगाध जलके कुण्डमें मीन सुखी तो रहती हैं पर कभी-न-कभी मर ही जाती हैं और नामजापक 
जन सदा अमर हैं। अतएव उनके मन-मीनके लिये अमृतकुण्ड कहा। (ग) पं० शिवलाल पाठकजी इस दोहेका 
भाव यों कहते हैं--“रामरूप रस भक्ति को रपुबर को रस वाम। नाम प्रेम रस नाम को तहाँ सत्र रप निःकाम॥ 
जिसका भाव यह है कि 'भक्तिका फल रामरूपको प्राप्ति है और रूपसे नामकी। अतः नाम सबसे श्रेष्ठ है। 
उस प्रेममें कामनारहित मग्न रहना कर्तव्य है। ध्वनि यह है कि जो भक्तिवश रामपदमें लीन हैं उनको भी नाम 
ही आधार है।' (घ) पं० श्रीशिवलाल पाठकजी “पीयूष' का अर्थ जल करते हैं क्योंकि मछलीका जीवन 
जल ही प्रायः सुननेमें आता है न कि अमृत। उनके मतानुसार नाम-प्रेम जल है, जिह्ना कुण्ड है, यथा-'नाम 
प्रेम जल जीह हृद चार भ्क्तिर्स रम। तजि जेछा बुगधा सदा मत सफरी करू थाम॥' (अभिप्राय दीपक)। 
मा० मा०कार इसका भाव यह लिखते हैं कि 'जैसे मीन जलमें रहता है परन्तु केवल जल उसका जीवन है। 
चारा तो और वस्तु है, वैसे हो मन-मछली रसना-हृदमें नाम-प्रेम-जलमें मग्र रहती है और सर्व सांसारिक आकांक्षा- 
रहित होकर रामभक्तिस्स चारामें लीन हो रही है। 

नोट--४ चार भक्तोंको तो 'प्यार' कहा था और इस भक्तको यह विशेषण न दिया इसका कारण 
यह जान पड़ता है कि इनकी विशेष-उत्कृष्टता और अधिक प्रिय होना इनमें अधिक श्रेष्ठ गुण दिखाकर 
ही सूचित कर दिया है। ज्ञानीको ब्रह्मसुखभोगहीकों चाह है और प्रेमी भक्त (जिनका दोहेमें वर्णन है 
बे) तो भरतजी-सरीखे स्वार्थ-परमार्थ सभीषर लात मारे हुए हैं। इन्हें न तो ब्रह्मसुखकी चाह है न सिद्धियोंकी, 
न अर्थकी कामना और न आर्ति मिटनेकी वासना। अर्थात्‌ ये स्वार्थ-परमार्थ दोनोंसे रहित होकर भक्ति 


पुन;, 'जाहि न चाहिय कबहुँ कछु, तुम्ह सन सहज सनेह। बसहु निरंतर तासु उर; सो राउर निज गेह॥' 
(अ० १३१) यह प्रेमीकी दशा है। इनके प्रियत्वके सम्बन्धमें श्रीमुखबचनामृत ही प्रमाण यथेष्ट है, यथा--'ज़ानिहु 
ते अति प्रिय बिज्ञानी॥ तिन्‍्ह ते पुनि मोहि प्रिय निज दासा। जेहि गति मोरि न दूसरि आसा॥” (उ० ८६) 
“मोरे प्रौढ़् तनय सम ज्ञानी। बालक सुत सम दास अमानी॥” (आ० ४३) 

नोट--५ अब यह प्रश्न उठाया जाता है कि 'ब्रह्मसुख तो अति दुर्लभ और अलभ्य वस्तु है फिर 
प्रेमी भक्त उसे क्‍यों नहीं भोगता चाहते?” इसका कारण यह है कि ज्ञानीके ब्रह्मसुखकों प्रेमी तुच्छ समझते 
हैं, उसकी ओर देखते भी नहीं, यथा-“जेहि सुख लागि पुरारि असुभ बेष कृत सिव सुखद। अवधपुरी 
नर नारि तेहि सुख महँ संतत मगन॥ सोर्ड सुख लवलेस जि बारक सपनेहूँ लहेउ। ते नहिं गनहिं खगेस 
ब्रह्मसुखहिं सजन सुमत्ति॥' (3० ८८)। पुत:, यथा--'मम गुनग्राम नामरत यत ममता मद मोह। ताकर सुख 
सोड़ जानड़ परानंद संदोह॥' (उ० ६)। 

नोट--६ कामना हीन होनेपर भी प्रभुके नाम और भक्तिमें लीन रहते हैं, यह इसलिये कि फिर 
और कामनाएँ न उठने पावें। (पं० रा० कु०) श्रीसुदर्शनसिहजी लिखते हैं कि श्रीरामभक्तिरसमें निमग्रता 
प्राप्त होनेपर भी नामकी आवश्यकता और उसके विस्मरणमें मछलीके समान व्याकुलता होनेका समाधान 
“नाम सुप्रेम पियूष हृद' शब्दोंमें कविने स्वयं कर दिया है। नाममें यदि सुप्रेम (प्रगाढ़ प्रेम) हो तो बह 
अमृतकुण्ड हो जाता है, श्रोरामभक्तिससलोन भक्तोंका जब नाममें प्रगाढ़ प्रेम हो गया तो उनको इतना 
आनन्द आता है कि नाम उनके लिये अमृतकुण्ड हो जाता है। अमृतका गुण है कि उससे तृति कभी 

नहीं होती। उत्तरोत्तर सेवनेच्छा बढ़ती ही जाती है और ऐसी दशामें उससे पृथक्‌ होनेमें तीव्र व्याकुलता 
होती है। बिदित हो कि भगवत्सम्बन्धी कामनाएँ वे कामनाएँ नहीं हैं, जिनके छोड़नेकी आज्ञा, जन्ममृत्युसे 
निवृत्तिक लिये दी जाती है। क्योंकि यदि ऐसा न हो तो श्रीमद्भगवद्गीता अ> १२ में यह उपदेश भगवान्‌ 
न देते कि “'मव्येब मन आधत्स्व मयि बुद्धि निवेशय। निवसिष्यसि मव्येब अत ऊर्ष्व न संशयः:॥' 
'अध्यासे5प्यसमर्थोंउसि मत्कर्मपरमो भव। मरदर्थमपि कर्माणि कुर्वन्सिद्धिमवाप्स्यसि॥' (८, १०) 
अगुन सगुन दुड ब्रह्म सरूपा। अकथ अगाध अनादि अनूपा॥ १॥ 

अर्थ-ब्रह्मके निर्गुण (अव्यक्त) और सगुण (व्यक्त) दो स्वरूप हैं। (दोनों) अकथ (अनिर्वचनीय) 

हैं, अगाध (अथाह) हैं, सनातन और उपमारहित हैं॥ १॥ 
* अगुन सगुन दु ब्रह्म सरूपा * 

बैजनाथजी लिखते हैं कि 'अन्तरात्मा, चिदानन्दमय, प्रकाशक, अमूर्ति सदगुणराशि' अगुण है। सगुण 
स्वरूपके दो भेद हैं-एक चित्स्वरूप, जैसे ईश्वर-जीव-गुण-ज्ञान। दूसरा अचितू-स्वरूप जिसके दो भेद 
हैं--एक प्राकृत, दूसरा अप्राकृत। अप्राकृतके भी दो भेद हैं--एक नित्यविभूति बैकुण्ठादि, दूसरा अप्राकृत 
कालरूप जैसे कि दण्ड, पल, दिन, रात, युग, कल्प आदि।' बे० भू० जी लिखते हैं कि परमात्माके 
पर, व्यूह, विभव और अर्चा ये चारों रूप तो सदैव सगुण ही हैं। अन्तर्यांमीस्वरूपके हो दो भेद हैं। 
गोस्वामीजीका अभिप्राय यहाँ अन्तर्यांमीके ही कथनका है, क्योंकि इस अगुण-प्रकरणका उपसंहार करते 
हुए वे कहते हैं कि 'अस प्रभु हृदय अछत अविकारी। सकल जीव जग दीन दुखारी।।” इन दोनों स्वरूपोंका 
वर्णन इसी ग्रन्थमें अन्यत्न मिलता है। यथा--'जद्यपि सम नहिं राग न रोयू। गहहिं न पाप पूतु गुन दोषू॥ 
तदपि करहिं सम बिषम बिहारा। भगत अभगत हृदय अनुसारा ॥' इसमें एकरस सबमें साक्षीरूपसे व्यापकको 
अंगुण-स्वरूप कहा जाता है, यथा--'साक्षी चेता केवलो नि्ुंणश्षेति श्रुतिः। और भक्तोंके हृदयमें अति 
कमनीय सच्चिदानन्दघन विग्रहसे विराजमान विग्रहको सगुण-स्वरूप कहा जाता है। काष्ठमें अप्रकट अग्निवत्‌ 
जो सर्वत्र व्यापक-स्वरूप रहता है उसे 'अमूर्त अन्तर्यामी' कहते हैं और जो भगवत्‌-स्वरूप भक्तोंके ध्यानमें 
आता है, भक्तोंकी रक्षाके लिये हृदय-प्रदेशमें किसी विग्रहविशेषसे स्थित रहकर भक्तका रक्षण करता रहता 
है वह स्वरूप 'मूर्त अन्तर्यामी' कहाता है। जैसे 'अन्तःस्थः सर्वभूतानामात्मा योगेश्वरो हरिः। स्वमाययावृणोद्र्भ 
बैराट्या: कुरुतन्तबे॥'(भा० १। ८। १४) सर्वान्तर्यामी योगेश्वर हरिने अपनी कृपासे उत्तराके गर्भको रक्षा 
की। उस स्वरूपका वर्णन भा० १। १२ में इस प्रकार है। गर्भक बालक (परीक्षितुजी) ने देखा कि 
एक पुरुष जिसका परिमाण केवल अद्भुषठमात्र है, स्वरूप निर्मल है, सिरपर स्वर्णका चमचमाता हुआ मुकुट 
है, सुन्दर श्याम शरीरपर पीताम्बर धारण किये हैं, आजानुलम्बित चार भुजाएँ हैं, बारम्बार गदा घुमा रहा 
है, इत्यादि। अश्रत्थामाके ब्रह्मास्त्रके तेजको नष्ट करके वह सर्वव्यापक सर्वश्चर्यशाली धर्मरक्षक सर्वसामर्थ्यमान्‌ 
श्रीहरि वहीं अन्तर्धान हो गये। (श्लोक ७--११)-इसी तरह मूर्त अन्तयांमी अपने भक्तोंकी भावनानुसार 
उनके हृदयमें रहते हैं। “अंतरजामी राम सिब' मानसमें भी कहा हो है। 

स्वामी श्रीराषवाचार्यजी लिखते हैं कि मानसके उद्धरणोंसे प्रमाणित होता है कि मानसका सिद्धान्त 
यह है कि परन्नह्म राम सगुण एवं निर्गुण हैं। उनमें सगुणरूपमें भी उसी प्रकार पारमार्थिकता है जिस 
प्रकार उनके निर्गुणरूपमें। इन दोनों स्वरूपोंकी रूपरेखाकों हृदयड्रम करनेके लिये श्रीयामुनाचार्यजीका श्लोक 
पर्याप्त होगा--'शान्तानन्तमहाविभूति परम यदद्वह्मरूपं हरेमूर्त ब्रह्म ततोडपि यत्प्रियतरं रूप॑ यदत्वद्भुतम्‌।' इससे 
प्रकट होता है कि परब्रह्मका एक रूप शान्त, अनन्त एवं महाविभूतिवाला है और दूसरा रूप जो इस 
रूपकी अपेक्षा अधिक प्रिय किन्तु साथ हो अधिक अद्भुत है वह मूर्तरूप है। पाझवरात्र-आगमने भगवान्‌के 
पज्वरूप बताये हैं। वे हैं पर, व्यूह, विभव, अन्तर्यामी और अर्चा। उनमेंसे पररूपके ही महाविभूतिवाला 
रूप तथा मूर्तरूप दो भेद किये गये हैं। महाविभूतिवाला रूप 'शान्त है, अनन्त है और मूर्त नहीं है। 


दोहा २३(१) # श्रीमद्रामचन्गरचरणौ शरण प्रपद्ये # ३६७ बालकाण्ड 


शान्त-अवस्थामें प्रदर्शकी आवश्यकता न पड़नेसे गुणोंका प्रदर्शन नहीं होता। जहाँ इन गुणोंके प्रदर्शनकी 
आवश्यकता प्रतीत हुई, महाविभूतिवाला अमूर्तरूप मूर्तरूपमें परिणत हो जाता है। इस मूर्तरूपकी सनातन 
सत्तामें कभी किसी प्रकारकौ बाधा उपस्थित नहीं होती। अमूर्तरूपमें सौलभ्य, सौशील्य, कारुण्य, वात्सल्य 
आदि गुणोंका साक्षात्कार न होनेके कारण गोस्वामीजीने उस रूपको निर्गुण कहकर सम्बोधित किया है। 
मूर्तरूपमें इन गुणोंका प्रयोग मिलता है, अत: गोस्वामीजी उसे सगुण कहते हैं। मानस मूर्तरूप और अमूर्तरूपको 
सत्तामें किसी प्रकारका भेद नहीं मानता। “सगुनहि अगुनहि नहिं कछु भेदा।' दोनों हो स्वरूप अनादि हैं। 
किंतु दोनॉकी अनुभूतिमें पर्यात अन्तर है।--श्रीरामके मानसप्रोक्त सगुण एवं निर्गुणरूपमें वस्तुतः अभेद 
है। इसीलिये उनके निर्गुणरूपके अनुभवसे सगुणरूपका साक्षात्कार और सगुणरूपमें निर्गुणरूपका अनुभव 
होता है। निर्गुणरूप महाविभूति संयुक्त है, सगुणरूप दयाका विस्तार है। वह वाणी और मनके लिये अगम्य 
है, यह वाणी और मनको आकर्षित करता है। रामचरितमानस श्रीरामजीके दोनों ही रूपोंमें स्थित व्यक्तित्वके 
साथ साधकका नाता जोड़ देता है। मानसकी यह ऐसी विशेषता है जिसमें निगु्णंबाद और सगुणवादका 
सामरस्य हो जाता है। 

नोट--गोस्वामीजीने 'अगुन' और “सगुन' से ब्रह्मके 'अव्यक्त' और 'व्यक्त' ये दो स्वरूप कहे हैं 
जैसा हम पूर्व भी लिख चुके हैं। प्रमाण, यधा--“कोउ ब्रह्म तिगुंन ध्याव अब्यक्त जेहिं श्रुति गाव। मोहि 
भाव कोसलभूप श्रीराम सगुत सकूप।' (६। ११२), 'व्यक्तमव्यक्त गत भेद विष्नो।' (बिनय० ५४)। पद्मपुराण 
उत्तरखण्डमें भी निर्गुणको अव्यक्त और सगुणको व्यक्त कहा है; यथा--' व्यक्ताव्यक्तस्वरूपस्त्व॑ं गुणभृन्निर्गुण: 
पर:।"(२४२। ७४) 

नोट--१ अकथ, अगाध आदि विशेषण “अगुन सगुतर' दोनोंके हैं। निर्गुणमें तो ये विशेषण प्रसिद्ध हैं 
ही, सगुणके प्रमाण सुनिये--(क) 'अकथ; यथा--“य़म सरूप तुम्हार बचत अगोचर बुद्धिपर। अबिगत अकथ 
अपार-।' (अ० १२६) “रूप सकहं नहिं कहि श्रुति सेषा।' (बा० १९९) 'यतो बाचो निवर्तन्ते अप्राप्य मनसा 


अगाध सत कोटि पताला।””राम अमित गुन सागर थाह कि पावड़ कोड़।' (७। ९१। ९२) (ग) “अनादि 
यथा-- आदि अंत कोउ जासु न पावा।7” सोड़ दसरथसुत”” ' (११८) | (घ) “अनूपा; यथा-- अनुपम बालक 
देखेन्हि जाईं। रूपरासि गुन कहि न सिराई॥' (१९३), “जब सुन निर्गुरुक्प रूप अनूप भूप 
सिरोमने।' (७। १३) “निरुपम न उपमा आन राम समान रामु तिगम कहाँ।” (७। ९२) 

नोट-२ श्रीचक्रजी लिखते हैं कि-(क) मानस ब्रह्मके समग्ररूपको स्वीकार करता है। ब्रह्मका समग्ररूप 
है, उसके दोनों स्वरूपोर्में कोई भेद नहीं। दोनों एक हो तत्त्व और अभिन्न हैं। “राम ब्रह्म ब्यापक जग 
जाना' इस प्रकार सगुण-साकार विग्रह भी विभु एवं निर्गुण है और “हरि व्यापक सर्वत्र समाना। ग्रेम 
ते प्रकट होड़ मैं जाना॥' इस प्रकार निर्गुण तत्त्व भो सगुण हो है। दोनोॉंका भेद तो मानवके दुर्बल मानसकी 
कल्पना है। अतः दोनोंकों 'अकथ्व' कहा गया। मन और वाणी त्रिगुणात्मक हैं, उनका वर्णन गुणोंके आधारसे 
होता है। तब निर्गुणका वर्णन कैसे हो? सगुण-तत्त्व भी वाणीमें नहीं आता। “गरम अतकर्य बुद्धि मत बानी।' 
वाणी एवं मनकी एक सीमित शक्ति है, किन्तु वे गुणधाम तो अनन्त हैं। कोई लोटेमें समुद्र भरना चाहे 
तो कैसे भर सकता है ? लोटेमें जो भरा जायगा वह समुद्रका जल भले हो, समुद्र नहों है। उससे 
समुद्रकी वास्तविकताका परिचय नहीं मिलता। इसी प्रकार मत या वाणोमें भगवान्‌का जो दिव्यरूप एवं 
जो गुण आता है, वह उनका गुण या रूप होनेपर भो उनके चिन्मयरूप एवं अनन्त दिव्य गुणोंका तनिक 
भी परिचय देनेमें समर्थ नहीं। (ख) 'अन्ादि” कहकर जनाया कि सगुणरूप मायाबच्छिन्न या कल्पनाप्रसूत 
नहीं है। ऐसी बात नहीं कि भक्तकी भावनाके अनुसार भगवानने रूप धारण कर लिया है, उस भावनासे 
पूर्व वह रूप था ही नहीं। भगवान्‌का एक सगुण स्वरूप है जो अनादि है। उसीके अनुसार मानस- 
स्तर है और इसीलिये भक्त वह भावना कर सका है। जो रूप भगवान्‌का नहीं है, उसका तो मन संकल्प 

ही नहीं कर सकता। क्योंकि मन संकल्प स्वयं नहीं करता, केवल मानस-स्तरोंके संकल्पोंकों ग्रहण करके 
व्यक्त करता है। जैसे रेडियो-यन्त्र स्वयं कुछ नहीं बोलता। वह अमुक स्तरमें पहुँचाये हुए स्तरकी ध्वनियोंको 
केवल व्यक्त करता है। (ग) दोनों रूप अनुपम हैं। जगत्‌ मायाके गुणोंका परिणाम है और भगवानके 
गुण अमायिक हैं। अत: जगत्‌्की कोई उपमा नहीं दी जा सकती। 

नोट--३ “अकथ्' आदि कहकर जनाया कि निर्गुण और सगुण दोनों रूप प्रत्यक्ष, अनुमान एवं उपमान 
इन तीनों प्रमाणोंसे नहीं जाने जा सकते। “अकथ” से वाणी आदि इन्द्रियॉका निषेध करके प्रत्यक्षका अविषय, 
'अगाथ' से मनके द्वारा अचिन्त्य कहकर अनुमानका अविषय और “अनादि' कहकर उनको निर्विकल्पसत्ताका 
प्रतिपादन करते हुए “अनूप” कहकर उन्हें उपमानका भी अंविषय बताया गया है। उनकी सत्ता एवं 
स्वरूपबोधमें केवल शब्द (शास्त्र) हीं प्रमाण है। इन विशेषणोंसे सूचित किया कि ऐसे प्रभावशालीसे 
भी नाम बड़ा है। नामद्वारा दोनोंकी प्राप्ति हो जाती है। 

नोट--४ (क) पं० रामकुमारजी लिखते हैं कि ऊपर दोहेतक चार भक्तोंके द्वारा भीतर-बाहरका 
उजाला दिखाया। अब फिर अगुण-सगुणसे उठाया। पूर्व अगुण-सगुणका प्रसड़ 'अगुन सगुत बिच नाम 
सुसाखी।”” ' इस चौपाईपर छोड़ दिया था, बीचमें भीतर-बाहर उजालेका उदाहरण दिया, अब पुनः अगुण- 
सगुणका प्रसड्र उठाकर नामको इनसे बड़ा कहते हैं। (ख) मानस-परिचारिकाकार लिखते हैं कि 'नाम 
रूप गुन अकथ कहानी। समुझत सुखद न परत बखानी॥' तक नामका स्थूल स्वरूप कहकर फिर ग्रन्थकार 
“अगुन सगुन बिच नाम सुसाखी/”” ' से अंग कहने लगे। नामके अधीन अगुण-सगुण दोनों हैं। यह स्थूल 
अंग कहते समय आपने देखा कि आर्त, अर्थार्थी इत्यादि पाँचोंका भी नाम ही आधार है सो ये भी 
नामके अंग हैं, इसलिये अगुण-सगुणका बोज वहाँ बोकर पाँचों भक्तोंकी नामाधार-बृत्तिका वर्णन उठाया 
और अब यहाँसे विस्तारपूर्वक अगुण-सगुणका प्रसज़़ फिर ले चले। (ग) यहाँसे अब चतुर्थ प्रकारसे 
नामकी बड़ाई दिखाते हैं। अर्थात्‌ निर्गुण-सगुण दोनोंसे बड़ा कहकर नामका बड़प्पन दिखाते हैं। 

मोरें' मत बड़ नाम दुहू तें। किए जेहि जुग निज बस निज बूतें॥ २॥ 

अर्थ-मेरी सम्मति (राय) में नाम (निर्गुण-सगुण) दोनों (ब्रह्म) से बड़ा है कि जिसने दोनोंको 
अपने बलसे अपने वशमें कर रखा है॥ २॥ 

नोट--१ (क) "मोरें” मत कहकर बताते हैं कि यह मेरा मत है (दूसरॉके मतमें जो चाहे हो 
क्योंकि यह सामर्थ्य नामहीमें है कि उसने दोनोंकों अपने अधीन कर रखा है। इसी बातकों आगे और 
स्पष्ट कहते हैं--“कहरडँ प्रतीति प्रीति रुचि मत्र की।' पुनः, (ख) “मोरें मत' का भाव कि दोनों स्वरूपोंकी 
उपलब्धिमें एकमात्र शास्त्र हो प्रमाण हैं। शास्त्र कहते हैं कि नामद्वारा दोनॉंकी प्राप्ति होती है। इस तरह 
शास्त्रोंका फलितार्थ तो यह निकलता है कि नाम दोनोंसे बड़ा है, किन्तु शास्त्र कहीं भी यह बात स्पष्ट 
कहते नहीं। अतएवं मानसकार इसे अपनी सम्मति कहते हैं। उनका अनुरोध है, आग्रह नहीं कि आप 
भी इसे ऐसा ही स्वीकार कर लें-पर यह एक सम्मति है। 

नोट--२ "निज बस निज बूतें” इति। (क) “निज बूतें” का भाव यह है कि श्रुतियोंके समान प्रार्थना 
करके नहीं, किन्तु अपने पराक्रमसे वश कर रखा है। कथनका तात्पर्य यह है कि नामके बलसे भक्त 
भीतर-बाहर दोनों ब्रह्म (स्वरूपों) को देखते हैं। (पं० रामकुमारजी) जैसे मनु-शतरूपाने निर्गुण ब्रह्मके 
लिये नामजपसे ही तप प्रारम्भ किया, यथा--'सुमिरहिं ब्रह्म सच्चिदातदा” उससे निर्गुण ब्रह्म वशमें हुए, 
तब ब्रह्मगिरा हुई और फिर वे ही सगुण रूपसे प्रकट हुए। पं० सूर्यप्रसाद मिश्रजी लिखते हैं कि जैसे 
*राम' इसमें जो रा और म अक्षर हैं उनसे दशरथापत्य साकार ब्रह्मका बोध होता है, रामका जो अर्थ 
सर्वत्र 'रमन्ते इति राम:' है इससे निराकार ब्रह्मका भी बोध होता है। यदि नाम न होता तो साकार और 


३. हमरे--१७२१, १७६२, छ०, भा० दा०। मोरें-१६६१, १७०४, को० रा०। 

'निराकारको कोई जानता भी नहीं। दोनोंका बोधक केवल नाम ही है। (मानसपत्रिका) पुनः, (ख) भाव 
कि जो 'अकथ अगाथ अनादि अनूषा' ऐसे बलवान्‌ ब्रह्मकों वश कर रखे हैं, उसमें अवश्य बहुत अधिक 
बलबूता होगा। (ग) पूर्वार्धमें अपने मतानुसार नामको दोनोंसे बड़ा कहकर उत्तरार्द्धमं उसका (अपनी 
सम्मति स्थिर करनेका) कारण कहा। “निज बूठतें” से स्पष्ट कर दिया कि नाम निरपेक्ष साधन है, उसमें 
किसी भी दूसरे साधनकों सहायता अपेक्षित नहों है। केवल नाम लेना ही पर्याप्त है। 

नोट--३ (क) पं० सुधाकर ट्विवेदीजी लिखते हैं कि 'ग्रन्थकारका मत बहुत सत्य जान पड़ता है, 
क्योंकि जिसके वश जो हो जाय वह वशकर्तां बड़ा और वशीभूत छोटा कहा जाता है। नामके अधीन 
निर्गुण और सगुण दोनों सर्वत्र शास्त्रादिकोंमें प्रसिद्ध हैं। इसलिये स्पष्ट है कि दोनोंसे नाम बड़ा है.।' 
(ख) पाण्डवगीतामें भूगुजीने भी ऐसा हो कहा है। यथा, 'नामैब तब गोविन्द नाम त्वत्त: शताधिकम्‌। 
ददात्युच्यारणान्मुक्ति भवानष्टाड्रयोगत:॥'(५९) अर्थात्‌ हे गोविन्द! आपका नाम आपसे सौ गुना अधिक 
है। आप तो अष्टाड्रयोगसे मुक्ति देते हैं और आपका नाम केवल स्मरणसे मुक्ति देता है। 

प्रौढ़' सुजन जन जानहिं जन की | कहडँ प्रतीति प्रीति रुचि मन की ॥ ३॥ 

अर्थ-प्रौढ़ सजनलोग मुझ जन (के मन) को जानते हैं (वा जान लेंगे) (कि) मैं अपने मनकी 
प्रतीति, प्रीति और रुचि कह रहा हूँ॥ ३॥ 

नोट-१ “प्रौढ़ सुजत जन””” इति। (क) बाबा जानकौदासजी लिखते हैं कि 'यदि कोई कहे कि 
क्या “व्यास, वाल्मीकि, अगस्त्य, जैमिनि, शाण्डिल्य, गौतम, पराशर आदिसे तुम्हारा न्‍्यारा मत है?” तो 
उसपर कहते हैं कि नहीं। प्रौद़् सुजज जन व्यासादि मुझ जनकी जानते हैं। मैं जो अपने मनको प्रतीति, 
प्रीति, रुचि कह रहा हूँ वह सभी प्रवोणोंका मत है यह वह जानते हैं।' (मा० प्र०) जो शास्त्रों एवं 
सजनोंके वाक्योंका फलितार्थ है वही मैंने स्पष्ट कह दिया, यह वे जात लेंगे। (ख) गोस्वामीजी नामका 
प्रभाव, जानते हैं; इसीलिये उन्होंने 'प्रतीति' पद दिया है; क्योंकि 'जाने बिनु न होड़ परतीती' और, प्रतीति 
होनेसे 'प्रोति' होती है यथा--“बिनु परतीति होड़ नहि ग्रीती।' (७। ८९) प्रतीति और प्रीतिसे रुचि बढ़ती 
है। (पं० रामकुमारजी) 

नोट--२ गोस्वामीजीने यहाँ अपनी दीनता प्रकट कौ है। कपिल, व्यास, जैमिनिका मत नहीं दिखलाया 
है। बे कहते हैं कि अच्छे लोग यह न समझें कि मैं हठ करके (वा बढ़ाकर) इस बातकों कहता 
हूँ, मैं तो अपने मनको जो प्रतीतिसे प्रति और प्रारब्धकर्मसे रुचि हुई है इन्हों कारणोंसे नामकों बड़ा 
मानता हूँ। प्रतोतिका कारण श्रुति है-'मर्ता अमर्त्यस्थ ते भूरि नाम।' प्रौतिका कारण बड़ोंका उपदेश 
है। (मानसपत्रिका, रा० प्र०, सू० प्र० मिश्र) 

मोट-३ सन्त श्रीगुरुसहायलालजी लिखते हैं कि गोस्वामीजीने प्रीति, प्रतीति और रुचि आगेकी चौपाइयोंमें 
दिखायी है। अर्थात्‌ 'एक दारु गत देखिआ एकू।' से “राजा राम अबथ रजथानी ' तक प्रतीतिका हेतु दिखाया ॥| 
पुन;, 'सेबक सुमिरत नाम सप्रीती।' से 'अपत अजामिल गज गनिकाऊ ' तक प्रीतिका हेतु दिया और 'कहउँ 
कहाँ लगि नाम बड़ाई' से “भाव कुभाय अनख आलसहू' तक मनको रुचि दिखायी। 


२. प्रौढ़ि सुजत जनि--१७२१, १७६२, छ०, भा० दा०, रा० प०, गौड़जी। प्रौढ़ सुजन जनि-ना० प्र०, सु० द्विवेदी। 
प्रौढ़ सुजज जन-मा० प्र०, १६६१। १६६१ में पहले “प्रौढ़ि सुजन॒ जनि' था। हरताल देकर 'प्रौ़ सुजन जन' पाठ 
शुद्ध किया गया है। 

प्रौढ़ि-दिठाई-प्रौदोक्ति (अलक्वार जो काव्यका एक अक्ज है, जिसमें कवि अपनी बुद्धिकी चतुरतासे बातको बहुत 
बढ़ाकर कह डालते हैं)। सन्तउन्मनी टीकाकार मड्गलकोषका प्रमाण देकर “प्रौढि' और 'प्रौढ़' का अर्थ यों लिखते 
हैं-..' प्रौढ़ि '-अभिमानसे बात कहना । ' प्रौढ़ '“चालाक विद्वानोंकी सभाका-सभा-प्रवीण | शब्दसागरमें ' प्रौढ़' का अर्थ 'ढीठ, 
चतुर, अच्छी तरह बढ़ा हुआ' लिखा है। 


मानस-पीयूष ३७० # श्रीमते रामचन्द्राय नम: # दोहा २३ ( ४-५) 


एक दारु गत देखिअ एकू । पावक सम जुग-ब्रह्म-बिबेकू ॥ ४॥ 
'उभव अगम जुण सुगम नाम तें। कहेठँ नाम बड़ ब्रह्म राम तें॥ ५॥ 

अर्थ-एक (अग्रि) जो लकड़ीके भीतर रहता है और दूसरा जो प्रत्यक्ष देखनेमें आता है उन दोनों 
अग्नियोंके समान [अगुण (अव्यक्त) और सगुण (व्यक्त)] दोनों ब्रह्मका विचार है॥ ४॥ दोनों कठिन 
हैं, परन्तु दोनों नामके अभ्याससे सुगम हैं, इसीसे मैंने नामको ब्रह्म (अगुण, अव्यक्त) और राम (सगुण, 
व्यक्त) से बड़ा कहा॥ ५॥ 

टिप्पणी-'एक दारु गत देखिअ एकू/” ' इति। (क) पहले ब्रह्मके दो स्वरूप कहे, अब दोनोंका 
विवेक कहते हैं कि वास्तवमें दोनों अग्नि एक ही हैं, भेद केवल इतना है कि एक गुप्त है, दूसरा प्रकट! 
ऐसे हो ब्रह्मकों जानिये। (ख) “विवेक' का भाव यह है कि एक अग्नि तो लकड़ीमें है सो प्रकट की 
जाती है (प्रकट करनेकी बात आगे कहते हैं) और दूसरी प्रकट है, सो प्रकट ब्रह्मकी बात भी आगे 
कहते हैं। 

नोट--१ काष्ठमात्रमें अग्नि गुप्रूपसे रहता है। बनमें बाँस आदिके परस्पर रणड्से दावाग्रि प्रकट होकर 
बनको जला डालता है। अरणी लकड़ीकों परस्पर रगड़नेसे अग्नि यज्ञके लिये उत्पन्न की जाती है, यधा- 
*पुनि बिबेक पावक कहूँ अरनी।' (१। ३१। ६) इससे सिद्ध होता है कि काष्ठमात्रके भीतर अग्रि अव्यक्तरूपसे 
व्याप्त है, दिखायी नहीं देता। उसी 'अव्यक्त अग्रि' को 'दारु गत पावक' कहा गया है। दूसरा अग्नि 
बह है जो संघर्षणसे उत्पन्न होनेपर प्रत्यक्ष देखनेमें आया अथवा प्रकटरूपसे संसारमें देखनेमें आता है 
और जिससे संसातका काम चलता है। जबतक वह अव्यक्तरूपसे लकड़ीमें रहा तबतक उससे संसारका 
कोई काम न निकल सकता था। इसी प्रकार ब्रह्मके सम्बन्धसे देह एवं चराचरमात्र काष्ट है। इस चराचरमात्रमें 
जो ब्रह्म अव्यक्त अन्तांमीरूपसे सर्वत्र व्याप्त है वह अव्यक्त अग्नि (दारुगत पावक) के समान है और 
वही ब्रह्म जब पर, व्यूह, विभव आदि हूपोंसे व्यक्त होता है तब वह प्रकट पावकके समान है जिससे 
संसारका हित होता है। इससे जनाया कि तत्त्वतः अव्यक्त और व्यक्त (अगुण और सगुण) दोनों एक 
ही हैं। केवल अप्रकट और प्रकट भेदसे दोनों भिन्न-भिन्न जान पड़ते हैं! 

नोट-२ जैसे बास्म्बार संघर्षण करनेसे काष्टसे अग्नि प्रकट हों जाता है, यथा--'पुनि बिबेक पावक 
कहूँ अरनी।' (१। ३१) 'अति संघर्षन जाँ कर कोई। अनल प्रगट चंदन ते होड़॥' (७। १११) वैसे हो 
इस शरीर (कौ जिह्ला) रूपी अरणोपर चामकों उत्तरारणि करके नामोच्चारणरूप संघर्षण वा मन्‍्थन करनेसे 
इृदयस्थ ब्रह्म सगुण होकर प्रत्यक्ष हो जाता है जैसे महाभागवत श्रीप्रह्दादजीके निरन्तर अभ्याससे वह खम्भसे 
प्रकट हो गया। 

नोट-३ सगुण ब्रह्मसे जगतूका काम चलता है। उनके चरित्रोंकों गाकर सुनकर लोग भवपार 
होते हैं। यथा-“तव तब प्रभु थरि बिविथ सरीरा। हरहें कृपानिधि सजन पीरा॥”” सोड़ जस़ याद 
भगत भव तरहाँ। कृपासिंधु जन हित तनु धरहीं ॥' (१२१-१२२) जैसे प्रकट अग्नि किसौं-किसोको 
जला भी डालता है, वैसे ही व्यक्त ब्रह्द्वारा दुष्टोंका दलन भी होता है। यथा-“असुर मरारि थापहिं 
घुर्ह।। / (१। १२१) 

*प्रौढ़ सुजन जनि जानहिं' का अर्थ सुधाकर द्विवेदीजी यों करते हैं कि “प्रौढ़ लुजन' शड्डर, विशिष्टादैलवादी, 
अद्वैतसिद्धिकर्त्ता सधुसूदन सरस्वती आदि हैं। वे लोग मेरे इस जनको बात न मानें पर मैं अपने विश्वास और प्रीतिसे 
अपने मनकी रुचि कहता हूँ और पं० सूर्यप्रसाद मिश्र प्रौद़का अर्थ 'जबरदस्ती, हठ' करके यह अन्वथ करते हैं--' सुजन 
जनकी (दासकी) प्रौढ़ जनि जानहिं।' 

चं० रमकुमारजी-'प्रौढ़ि मुजन जनि' का भाव यह लिखते हैं कि 'मोरें मत' कहनेसे ' प्रढि' पायी जाती है, इसोसे कहा 
कि सजन इसे 'प्रौँढ़ि' न जानें; क्योंकि अपने इश्टमें प्रतोति आदि बताना प्रौढ़ता नहीं है, यथा--'प्राप्त सत्यां निषेध:।' 

नोट--४ “बिबेकू” इति। इस शब्दकों देकर जनाया कि इस प्रकार उसको समझ सकते हैं। 

नोट--५ इन चौपाइयोंसे मिलती हुई ये श्रुतियाँ श्वेताश्वतरोपनिषदमें हैं--'बह्लेयथा योनिगतस्य मूर्ति 
दृश्यते नैब च लिड्डनाश:। स भूय एवेन्धनयोनिगृहास्तद्वोभयं बै प्रणवेन देहे॥ स्वदेहमरणिं कृत्वा प्रणवं 
चोत्तरारणिम्‌ | ध्याननिर्मथनाभ्यासाहेवं पश्येन्निगूडवत्‌॥'( अध्याय १। १३-१४) अर्थात्‌ जिस प्रकार अपने आश्रय 
(काष्ठ) में स्थित अग्नरिका रूप दिखायो नहीं देता और न उससे लिड़' (अव्यक्त, सूक्ष्मरूप) का हो नाश 
होता है और फिर इंधनरूपी कारणके द्वारा ही उसका ग्रहण हो सकता है, उसी प्रकार अग्नि और अग्रिलिड्र 
(अव्यक्त अग्नि) के समान ही इस देहमें प्रणवके द्वारा ब्रह्मका ग्रहण किया जा सकता है। अपने शरीरको 
अरणि और प्रणवको उत्तरारणि करके ध्यानरूप मन्थनके अभ्याससे स्वप्रकाश परमात्माकों छिपे हुए अग्निके 
समान देखे। 

टिप्पणी--१ “उभव अगम“”” इति। (क) नामसे ब्रह्मके सुगम होनेको व्याख्या आगे नहीं दी गयी 
है; निर्गुण-सगुणसे नाम बड़ा है--केवल इसीको व्याख्या आगे को है। इससे यह स्पष्ट जान पड़ता है 
कि पूर्व ही जो 'तुलसी भीतर बाहेरुँ जाँ चाहसि उजियार' इस दोहेमें कह आये हैं उसीको विस्तार- 
से यहाँतक कहा है। (ख) “जुग सुगम नाम ते” कहकर सूचित किया कि अन्य साधनोंसे अगम है, 
नामहीसे सुगम है। यही आशय दोहावलीके “सगुत्र ध्यान रुचि सरस नहिं निगुंन मन ते दूरि। तुलसी सुमिरह 
राम को नाम सजीवनमूरि॥' (८) इस दोहेमें पाया जाता है। 

तोट--६ (क) सुधाकर द्विबेदीजी लिखते हैं कि नाम राम ब्रह्मसे भी बड़ा है यह ग्रन्थकारका कहना 
काष्ठाग्रि और संबर्षण दृष्टान्तद्वारा प्रामाणिक ठहरा। (ख) यहाँ दोनों वाक्योंकी समतामें *प्रतिवस्तूपमालड्डार' 
की ध्यनि है। दोनोंकी प्राप्ति दुर्गग है, परन्तु नामसे दोनों सुगम हैं, इस प्रकार नामके ब्रह्म रामसे बड़े 
होनेका समर्थन करना “काव्यलिड्र अलड्ढार' है। (वौरकवि) 

व्यापक एक ब्रह्म अबिनासी। सत चेतन घन आनंद रासी॥ ६॥ 
अस प्रभु हृदय अछत अबिकारी | सकल जीव जग दीन दुखारी॥ ७॥ 

अर्थ-जो ब्रह्म अन्तर्यामीरूपसे चराचरमें व्याप्त है, अद्वितीय है, अविनाशी (कभी नाश न होनेवाला) 
है, सत्‌ चैतन्यघन (चिद्रप) और आनन्दकों राशि है॥ ६॥ ऐसे सब विकारोंसे रहित प्रभुके हृदयमें रहते 
हुए भी संसारके सभी जोव दीन और दुःखो हो रहे हैं॥ ७॥ 

नोट--१ (क) चौपाई ६ में 'ब्रह्म' विशेष्य है और 'व्यापक' आदि छ: विशेषण हैं। (ख) व्यापक, 
एक और “सत्‌-चित्‌-आनन्द' की व्याख्या पूर्व 'एक अनीह- /' (१। १३। ३-४) में हो चुकी है, वहीं देखिये। 
(ग) “व्यापक एक””! यथा--'एको देव: सर्वभूतेषु गृढः सर्वव्यापी सर्वभूतान्तरात्मा।' (श्रे० उ० ६। ११), 
“ आनन्दो ब्रह्मेति व्यजानात्‌।' (तैत्ति० भूगु० ६) अर्थात्‌ समस्त प्राणियोंमें स्थित एक देव है जो सर्वव्यापक 
है और समस्त भूतोंका अन्तरात्मा है। आनन्द ब्रह्म है-ऐसा जाना। 

नोट--२ “व्यापक एक””' इति। भाव यह है कि ब्रह्मके हृदयस्थ रहनेपर जीबकों दीन-दुखारी 
नहीं होता चाहिये। इस भाव-कथनको पुष्टिमें यहाँ छ: विशेषण दिये गये हैं। इन विशेषणोंके साथ- 
साथ यह भो ध्वनित है कि ब्रह्म और जीवमें महदन्तर है। 'व्यापक' कहकर सूचित किया कि 
ब्रह्म व्यापक है और जीव व्याप्य तथा परिच्छिन्न है। व्यापकताके दृष्टान्त प्रायः 'तिलमें तैल, दूध 
और दहीमें घी, लकड़ी आदियें अग्नि, सब पदार्थों आकाश' आदिके दिये जाते हैं। यथा--' तिलेषु 
तैल दधनीब सर्पिराप: स्लोतस्स्वरणीषु चाग़ि:। एवमात्मा5उत्मनि गृहातेठसौ सत्येनैनं तपसा 
योउनुपश्यति॥', “सर्वव्यापिनमात्मान क्षीरे सर्पिरिवार्पितम्‌।' (श्रेता्तर० आ० १५, १६), * आकाशवब्त्‌ 
सर्वंगतश्न नित्य:।' अर्थात्‌ जैसे तिलमें तेल, दहीमें घी, प्रवाहमें जल और अरणोमें अग्नि स्थित है, 
वैसे ही आत्मामें परमात्मा व्याप्त है। सत्य और तपके ड्रारा जो साधक इसे जान जाता है वही 

डसको ग्रहण करनेमें समर्थ है। आत्मा सबमें इस प्रकार स्थित है जैसे दूधमें घी। आकाशकी तरह 
आत्मा सर्वगत और नित्य है। “व्यापक” विशेषणसे बताया कि जीव प्रारब्धानुसार कहीं भी जाय 
तो ब्रह्मसे कभी भी पृथक्‌ नहीं हो सकता। आगे ब्रह्मकों 'सत्‌-चित्‌-आरनन्द' कहेंगे-“सत चेतन 
घन आनंद रासी।' इससे कोई यह न समझे कि ब्रह्म तीन हैं। अत: कहा कि वह 'एक' है। 
'शरणपालत्व, भक्तवात्सल्य, सर्वज्ञत्व, कर्तुमकत्तुंमन्‍्यधाक्तुं समर्थ, अकारण दयालुत्व आदि समस्त दिव्य 
गुणोंमें उसके समान कोई नहीं है यह भी 'एक' से जनाया। इस विशेषणका अभिप्राय है कि ऐसे 
गुणोंसे युक्त ब्रह्मके साथीको दुःखो न होना चाहिये। आकाश व्यापक है परन्तु कुछ लोग उसको 
नाशवान्‌ कहते हैं, अतः ब्रह्मकों अविनाशी कहा। “अविनाशी' की पुष्टिक लिये आगे “स्त' कहा। 
जीव भी सत्‌ और अविनाशी है, परन्तु अनादि अविद्यावश वह स्वस्वरूप तथा परस्वरूपकों भूल 
जाता है। अणु-स्वरूप होनेसे जीवका ज्ञान और आनन्द भी संकुचित है। अविद्यारहित और विभु 
होनेसे ब्रह्मका ज्ञान तथा आनन्द अखण्ड और अपरिमित है; यह दिखानेके लिये 'चेतन' के साथ 
“घन' और 'आनन्द' के साथ 'राशि' कहा। अतः जीवका दीन-दुःखो होना ठीक ही है। 

अब यह शंका हो सकती है कि--' सत्‌, चेतन घन, आनंदराशि' तो तीन कहे और तीनोंका अनुभव 
भी होता है, तब ब्रह्मको 'एक' कैसे कहा ?' इसका समाधान अग्रिके दृष्टानत्से कर सकते हैं। अप्रिमें 
उष्णता, ज्वाला और प्रकाश तीनों हैं पर अग्नि एक हो है। 

“ब्रह्म चेतनधन है और व्यापक है। तब अचितमें भी तो वह हुआ ही। परन्तु अचित्‌में रहनेसे अचित्‌को 
भी चेतनवत्‌ भासमान होना चाहिये जैसे शरीरमें चेतनके होनेसे शरीर चेतन भासता है।'--इस शंकाका 
समाधान यह है कि ब्रह्मके दो स्वरूप हैं, स्थूल और सूक्ष्म, अर्थात्‌ व्यक्त और अव्यक्त। ब्रह्म जो अन्तर्यामी- 
रूपसे सर्वत्र स्थित है वह उसका अव्यक्त स्वरूप है। अव्यक्तस्वरूपके उपर्युक्त सब दिव्य गुण भी अव्यक्त 
हो रहते हैं, इसीसे अचितूमें चेतनताका अनुभव हमें नहीं होता। यदि वह चाहे तो उसमें भी चेतनता 
अनुभवमें आ सकती है। 

“अस प्रभु” अबिकारी' इति। उपर्युक्त छः विशेषणोंसे युक्त ब्रह्यकों 'अबिकारी' कहकर जनाया कि 
बह काम, क्रोध, लोभ, मोह, मद और मत्सर षट्विकारोंसे रहित है और जीव 'विकारी' है। जो सर्वव्यापक 
है, एक अर्थात्‌ अद्वितीय है, उसको कोई कामना होगी ही नहीं, वह पूर्णकाम है। अतः काम-विकार 
उसमें नहीं है। कामना होनेसे उसकी पूर्ति न होनेपर क्रोध होता है और पूर्त्ति होनेपर लोभ और अधिक 
होता है; यथा--“जिमि प्रति लाभ लोभ अधिकाईं।' जब कामना हो नहीं तब क्रोध और लोभ क्योंकर 
होंगे। तीन विकारोंका न होना इन्हों दो विशेषणोंसे सिद्ध हो गया। जीवमें ये दो गुण न होनेसे उसमें ये 
तीनों विकार आ जाते हैं। मोह, मद अज्ञानके कार्य हैं और ब्रह्म चेतनघन अर्थात्‌ अखण्ड ज्ञानवान्‌ है, अतः 
उसमें ये नहीं हैं। मत्सर तब होता है जब कोई अपने समान हो या अपनेसे बड़ा हो। ब्रह्म 'एक' है, 
उसके समान या बड़ा कोई नहों, अत: उसमें यह विकार भी नहीं होता। 

भगवान्‌का वास हृदयमें है, यथा-'एप देवो विश्वकर्मा महात्या सदा जनानां हृदये सन्लिविष्ट:।' 
(श्वे० उ० ४। १७) अर्थात्‌ वह दिव्य क्रीडनशील विश्वका उत्पन्न करनेवाला परमात्मा सदा हो सभी 
मनुष्योंके हृदयमें सम्यक्‌ प्रकारसे स्थित है। पुनश्ष “सर्वस्थ चाहं हृदि सन्निविष्ट:।' (गीता १५। १५), 
“*अन्तःप्रविष्ट: शास्ता जनानां स्वांत्मा।' अर्थात्‌ 'मैं सबके हृदयमें प्रविष्ट हूँ।', 'प्राणियोंका शासक, सबका 
आत्मा अत्तरमें प्रविष्ट है'। 

नोट-३ श्रीचक्रजी लिखते हैं--(क) यहाँ ब्रह्मके हृदबस्थ स्वरूप चतुर्व्यूहमेंसे वासुदेवरूपका वर्णन 
है, अद्वैत बेदान्ती इसे ट्विविध चेतना कहते हैं। व्यापक तो कह ही दिया तब यहाँ 'हृदय अछत' की 
क्या विशेषता ? मोटो बात तो यह है कि अनुभूतिका स्थान हृदय है। दीनता एवं दुःखका अनुभव हृदयमें 
मनको होता है, अत: वहीं सच्चिदानन्दघन ब्रह्मसत्ताको बताकर विरोध दिखलाया गया। दूसरे सर्वत्र ब्रह्मका 

सदूघन, आनन्दघन, अविनाशी, निर्विकारस्वरूप प्रकाशित नहीं है। (ख) दीन-अभावग्रस्त। दुःखी-अभीष्टके 
नाशसे युक्त। भाव कि जीव जो चाहता है वह उसे मिलता नहीं और जो कुछ है वह नष्ट होता रहता 
है, इन्हों दीनता और दुःखमें सब विकार आ जाते हैं। 

नोट--४ पं० रामकुमारजी इस चौपाईका भाव यह लिखते हैं--'ऐसे विशेषणोंके प्रतिकूल जीवकी 
दशा हो रही है। अबिनाशीके रहते हुए सबका नाश हो रहा है, 'सत्‌' के समीप रहते हुए भी जीव 
*असत्‌' हो रहा है; चेतनके अछत जड है, आनन्दराशिके रहते हुए जीव दुःखी है, 'अविकारी' के होते 
हुए विकारयुक्त है। ऐसा अमूल्य रत्न हृदयमें है तो भी जोब दोन (दरिद्र) हो रहा है और सब पदार्थोके 
होनेपर भी दुःखो है। दुःखी होनेका कारण केवल यही है कि वह ब्रह्मको नहीं जानता। 'सकल जीव” 
इसलिये कहा कि समस्त जीवोंमें ब्रह्म हैं।' 

नोट--५ सुधाकर ट्विवेदीजी लिखते हैं कि “बेदान्ती पुकारा करते हैं कि 'सोउहम्‌ू, सोउहम्‌' अर्थात्‌ 
ब्रह्म मैं ही हूँ, वह मेरे हृदयहोमें अक्षत निर्विकार सच्चिदूघनानन्दराशि बैठा है, परन्तु इस दन्तकथासे कुछ 
फल प्राप्त नहीं। कहनेवाले सब प्राणी जगत्‌में दीन और दुःखी देख पड़ते हैं। बह हृदयस्थ ब्रह्म बाहर 
आकर उन दीन-दुःखियोंकी रक्षा नहों करता'। (ख) दीन-दुःखो होनेका कारण नाममाहात्म्य न जानना 
है। (सू० प्र० मिश्र) 

नोट--६ “व्यापक एक ब्रह्म अबिनासी' कहकर सूचित किया कि वह बड़ा ही अद्भुत है, कहनेको 
तो एक है पर चराचरमें स्थित है और जिस चराचरमें व्याप्त है उसके विनाश होनेपर भी वह ब्रह्म अविनाशी 
ही बना रहता है। ऐसा ब्रह्म भी नामके अधीन है। 

नोट--७ ऐसे आननन्‍्दराशि ब्रह्मके हृदवस्थ रहते भी जीव दुःखी है इस कथनमें 'विशेषोक्ति और 
बविरोधाभास' का सन्देह सद्भूर है। 

नाम निरूपन नाम जतन तें। सोउ प्रगटत जिमि मोल रतन तें॥ ८॥ 

शब्दार्थ--निरूपन (निरूपण)-प्रकाश, भलीभाँति उसका यथार्थ स्वरूप, अर्थ, माहात्म्य इत्यादि जानना, 
समझना और उसपर विश्वास करना, विवेचनापूर्वक निर्णय, विचार। वर्णन, कथन, कोर्ततन। (सुधाकर द्विवेदीजी) 
“जतन'«यजन, अभ्यास, उपाय, यत्र, रटना, जपना, रमना, अभ्यास करना। 

अर्थ--वही ब्रह्म, नामका निरूपण करके नामके जपनेसे (वा, नामरूपी यत्रसे), ऐसे प्रकट हो जाता 
है जैसे रतसे मोल॥८॥* 

टिप्पणी--१ (क) "ब्रह्म रत्न है। उसका जानना मोल है। बिता जाने जीव दुःखो है। ब्रह्मका प्रकट 
होता मोलका प्रकट होना है। जैसे रत्रके भीतर मोल था, उसी तरह ब्रह्महीमें ब्रह्म प्रकट हुआ। 'जतन' 
जोखनेको कहते हैं। जौहरो रत्रका निरूपण बुद्धिसे करते हैं और उसको जोखते हैं, इसी प्रकार रामनामका 
अर्थ बुद्धेसे निरूपण करते हैं और उसे जपते हैं। जपना ही जोखना है।' अथवा, (ख) “जैसे रत्र और 
मोल पृथक्‌ नहीं, वैसे हो रामनाम और ब्रह्म पृथक नहीं। रल्को जौहरी निरूपण करता और जोखता 
है, रामनामके जौहरी साथु हैं। रत्रके भीतर मोल है, बैसे ही नामके भीतर ब्रह्म है। बिना निरूपण और 
जतनके मोल प्रकट नहीं होता, इसी प्रकार रामनामके निरूपण और यह्रके बिना ब्रह्म प्रकट नहीं होता। 
(ग) रत्न और नाममें यहाँतक सम रूपक दिखाया। आगे नाममें विशेषता यह कहेंगे कि रत्रके मोलका 
पार है और 'नामप्रभाव' अपार है। (घ) “मोल रतन तें” का भाव यह है कि रत्न तो प्रथमसे हो रहा 
है; पर मोल प्रकट नहीं था, सो प्रकट हुआ। इसी प्रकार ब्रह्म तो हृदयमें रहा ही है पर प्रकट नहीं 
था, सो प्रगट हुआ।' अथवा, (ड) “ब्रह्म और प्रकट होना दो बातें हैं। ब्रह्म रत्न है और प्रकट होना 


* दूसरा अर्थ-नामहीके यत्रसे नामनिरूपण करते-करते (नाममाहात्म्य कहते-कहते) दृदयस्थ ब्रह्म प्रकट हो जाता 
है। जैसे र्रकी प्रशंसा करते-करते बिक जानेपर उससे मूल्य (द्रव्य) प्रकट हो जाता है। (मा० प०) 

मोल है। इसी तरह रत्न और मोल दो बातें हैं। जैसे मोल और रत्न पृथक्‌ नहीं, वैसे ही ब्रह्म और 
उसका प्रकट होना पृथक्‌ नहीं।' अथवा, (च) “नाम निरूपन” और “नाम जतन' ये ही रल हैं। इन्होंसे 
बह्मरूपी मोल प्रकट होता है। नामनिरूपणसे ब्रह्म प्रकट होता है; ऐसा कहनेसे यह पाया जाता है कि 
नामके अर्थमें निर्गुण ब्रह्म है। बिना ब्रह्मके प्रकट हुए “नाम निरूपन नाम जतन'” व्यर्थ जान पड़ता है, 
वैसे ही बिना मोलके रत्न व्यर्थ है। 

नोट-- “नाम विरूपन' इति। नामका रूप, अर्थ, महिमा जो नाम प्रकरण दोहा १७ से २८ (२) 
तकमें कहा है और जैसा विनयपत्रिका, कवितावली, दोहावली, श्रीसीतारामनाम-प्रताप-प्रकाशादि ग्रन्थोंमें 
दिया है, उसे बिचारना, समझना यह निरूपण है। विनयपत्रिकामें, यथा--“राम ( नाम) सुमिरत सब बिधि 
ही को राज रे। रामको बिसारिबों निषेध सिरताज रे॥ रामनाम महामनि फानि जगजाल रे। मनि लिये 
फनि जिये व्याकुल बिहाल रे॥ रामताम कामतरु देत फल चारि रे। कहत पुरान बेद पंडित पुरारि रे॥ 
शामनामप्रेम परमारथ को सार रे। रामचाम तुलसी को जीवन अथार रे॥' (६७), 'राम राम राम जीय 
जौँ लॉ तू न जपिहै। ता लॉ जहाँ जैहै तहाँ तिहूँ ताप तपिहै।' (६८), 'सुमिरु सनेह सो तूं नाम राम 
राय को। संबर तिसंबरी को सखा असहाय को। भागु है अभागेहू को गुत्र गुतहीत को। गाहक गरीब 
को दयालु दानि दीन को॥ कुल अकुलीन को सुने न कोउ मापिहै। पांगुरे को हाथ पांय, आँधरे को 
आँखि है॥ माय बाप भूखे को, अधार निराथार को। सेतु भवसागर को हेतु सुख सार को॥ पतित पावन 
रामनाम सो न दूसरों। सुमिरें सुभूमि भयठ तुलसी सो ऊसरो॥' (६९) इत्यादि, बिनयमें बहुतसे पद 
हैं उन्हें देखिये। कवितावलो, यथा-सोच संकटति सोच संकट परत, जर जरत, प्रभाउ नाम ललित 
ललाम को। बूड़ियाँ तरति बिगरीयों सुथरति बात, होत देखि दाहिनों सुभाउ बिथि बाम को॥ भागत अभाग 
अनुरागत बिराग भाग जागत आलसी तुलसीहूँ से निकाम को। थाई धारि फिरि कै गोहारि हितकारी होति, 
आईं मीचु मिटति जपत रामनाम को॥” (क० उ० ७५) इत्यादि। 

“*जिमि मोल रतन तें' इति। 

(१) पं० रामकुमारजोके भाव ऊपर दिये गये। और भाब ये हैं- 

(२) रत्रको यदि हम जान लें कि यह पोखराज है, होरा है इत्यादि, तो नामके (जाननेके) कारण 
उसका बहुमूल्य होना प्रकट हो जाता है। ऐसे ही नामको गुरु, शास्त्रों आदिद्वारा जानकर अभ्यास करनेसे 
ब्रह्मका साक्षात्कार होता है। 

(३) रल्में उसका मूल्य गुप्त रहता है। यदि वह कुँजड़ेके हाथ पड़ा तो वह पत्थर ही समझता 
है, बह उसके गुणको क्‍या जाने ? वही जौहरीके हाथ लगा जो उसका पारखो है तो उसका यथार्थ 
गुण और मोल प्रकट होता है कि हजार, लाख, करोड” कितनेका है। वैसे हो नाम रत्न है; उसके 
जापक हो (जो उसके स्वरूप, अर्थ और महत्त्वकों जानते हैं) उसके पारखी हैं, जिनको पाकर ब्रह्मरूपी 
मोल नामसे प्रकट होता है। 

इस दृष्टान्तसे भी नामकों ब्रह्मसे बड़ा प्रामाणिक ठहराया। जैसे, रत्र, मुहर, रुपयेसे दूसरी वस्तु मोल 
लेते हैं। जिससे मोल लेते हैं वह वस्तु बड़ी मानी जाती है; रत्न ऐसे भी होते हैं कि उससे राज्यतक 
मोल ले लेते हैं। इसी प्रकार नामरूपी रत्रके अभ्याससे नामीका प्रकट होना ही मानों नामीकों नामसे 
मोल लेना है। यहाँ 'उदाहरण अलड्डार' है। 

(४) 'जैसे रह्से द्रव्य। अर्थात्‌ जैसे किसी अज्ञके पास रत्न है, बह न तो उसका प्रभाव जानता 
है और न व्यवहार। जब किसी जौहरीद्वारा उसे बोध होगा कि यह बहुमूल्यका है तो उसकी दीनता 
जाती रहेगी। परन्तु दुःखारी बना है क्योंकि न तो वह उससे क्षुधाकौ निवृत्ति कर सकता है, न ओढ़ 
सकता है। यह 'दुःख' तभी जायगा जब वह उसका “यत्र' भी कर लेगा। अर्थात्‌ जब वह उस रक्ञकों 
बेचकर उसका मोल प्रकट करके उस द्रव्यसे अन्न-वस्त्र आदि आवश्यक पदार्थ लेगा। वैसे हो नाम रत्रके 

यथार्थ ऐश्वर्यको जाननेवाले सन्त सद्गुरु हैं। उनके द्वारा जब यह जीव निश्चय करके नामावलम्बी होकर 
श्रीरामनामका रटन, कीर्चन “तथा तथ्य' करेगा तब वह “हृदय अछत अन्तर्यामों व्यापक ब्रह्म भी प्रकट 
हो जायगा जिसका साक्षात्कार होनेसे वह मायादिकी परवशतारूप दौन-दशा तथा जन्म-मरणादि संसृति 
दुःखसे निवृत्त हो जायगा। यह रामनामका ऐश्वर्य है।' (श्रीनंगे परमहंसजी) 

(५) रक्रके परखनेसे अथवा रह्नका व्यापार करनेसे मोल प्रकट होता है। बैसे हो रामनामका अर्थ 
समझना उसका परखना है और जपना व्यापार है। मोल अर्थात्‌ द्रव्य निर्गुण ब्रह्म है सो प्रकट हो जाता 
है। (मा० प्र०) 

(६) हृदयरूपी पर्वत-कच्दरामें श्रोगम-ब्रह्मतत्त रहते हैं और उन ब्हममें ब्रह्मसुख रहता है। नामनिरूपणयुक्त 
नाम जपनेसे ब्रह्मुसुख प्रकट होता है। जीव रत्नो, सच्चिदानन्द रत्र, नाम जौहरी, ब्रह्मानन्द मोल है। (मा० मा० ), 

(७) “जैसे मोल रत्रसे' का भाव यह है कि रत्र चाहे किसी भी गुद्य स्थलमें क्यों न हो पर 
यदि कोई मोल लेकर जावे तो उसको प्रकट मिलता है। (पं०) 

(८) ऐसे समर्थ प्रभुके हृदयमें रहते हुए भी जोब क्यों दुःखी है, इसका समाधान 'नाम निरूपन” 
में करते हैं। “काम निरूपन“-किस नामका ? भगवानूके तो अनन्त नाम हैं। हमारे अधिकारके अनुसार 
कौन-सा भगवन्नाम हमारे उपयुक्त है, यह अधिकार-निर्णयपूर्वक प्राप्त दीक्षा और साथ हो नामके स्वरूप, 
माहात्म्य आदिका ज्ञान प्राप्त करके नाम जपना चाहिये। नाम-निरूपणसे दुःख-दैन्य तो चला जाता है किन्तु 
आनन्‍्दोपलब्धि नहीं होती। नामका जप करनेसे वह ब्रह्मस्वरूप प्रकट होता है। उसका अपरोक्ष साक्षात्कार 
होता है, ब्रह्मतत्त्व हृदयमें व्यक्त हो जाता है, इन्द्रियाँ निर्द्ध हो जाती हैं, मनोनाश हो जाता है और 
हृदयका वह बासुदेव सचमुच अन्तःकरणमें देदीप्यमान हो उठता है--निर्गुण उपासकोंके लिये इस प्रसड्भममें 
अत्यन्त सुन्दर नामसाधनका निर्देश है। समस्त निर्गुण सन्तमत गुरुको परमात्मा मानते हैं और दीक्षापर उतका 
अत्यन्त बल है। अतः इस निर्गुण साधनामें “राम निरूपन' से दोक्षातत््व सूचित किया गया है। आगे 
सगुणोपासकके लिये दीक्षाका कहीं प्रतिबन्ध नहों बताया है। (श्रोचक्रजी) 

नोट--इस प्रसड्नमें व्यापकादिगुणविशिष्ट ब्रह्म (अव्यक्त) के हृदयमें रहते हुए भी जीवका 'दीन दुखारी' 
होता तो बताया गया, परन्तु 'नाम विरूपन' पूर्वक नामजपद्वारा उसका प्रकटमात्र होना हो यहाँ कहा, जीवका 
सुखी होना स्पष्ट शब्दोंमें नहों कहा गया। तो क्या यह समझा जाय कि जोब फिर भी दुःखी ही रहता 
है ? नहीं। यहाँ प्रसद़् केवल नामका अपार प्रभाव दिखानेका है, जीवके दुःखो-सुखी होनेके कथनका 
नहीं। इसलिये सुखी होनेके विषयमें स्पष्ट उल्लेखका प्रयोजन नहीं। दूसरे यहाँ ब्रह्मके हृदयमें रहते हुए 
भो जोबका दुःखी होना और फिर नामजपसे उसका प्रकट होता कहनेसे यह सिद्ध होता है कि ब्रह्म 
बिना 'नामनिरूपन ताम जतन” के अप्रकट था, वह इस साधनसे प्रकट हुआ। जैसे पूर्व अप्रकट होना 
केवल आशयसे जताया वैसे ही यहाँ प्रकट होनेके कथनमात्रसे जीबका सुखों होना भी सूचित कर दिया 
गया है। 

ब्रह्मका साक्षात्‌ प्रकट होना, उसका हृदयमें साक्षात्कार होना एवं उसकी महिमाकों जान लेना-ये 
सब अर्थ “सो प्रगटत” के हो सकते हैं। इन तीनों प्रकारोंसे जोब सुखी होता है। प्रह्मदजीके 
लिये नामके साधनसे ही ब्रह्म प्रकट हुआ और बे सुखी हुए। साक्षात्कार तथा महिमाका ज्ञान होनेसे 
जीवके सुखी होनेका प्रमाण एक तो अनुभव हो है, दूसरे श्रुति भी प्रमाण है। यधा--जुु्टे यदा 
पश्वत्यन्यमीशमस्य महिमानमिति वीतशोक:।' ( श्वेताश्वतर उ० ४। ७), “तमात्मस्थं ब्े3नुपश्यन्ति धीरास्तेषां 
सुखं शाश्वत नेतरेषाम्‌।' (श्रे" उ० ६। १२) अर्थात्‌ उस परमात्माकी सेवा करनेसे जब जीव उसकी 
महिमाको जानता है तब उसका शोक नष्ट होता है। अपने हृदयमें स्थित उस परमात्माका जब साक्षात्कार 
कर लेते हैं, तब उन्हींको नित्यसुख प्राप्त होता है, दूसरोंको नहीं। 


